
«Postquam dictum est de singulis virtutibus et vitiis 
quae pertinent ad omnium hominum condiciones et sta- 
tus, nunc considerandum est de his quae specialiter ad 
aliquos homines pertinent. Invenitur autem differentia 
inter homines... secundum diversitatem officiorum et 
statuum» (S. Thomas, Summa Theol., I-II, prol. in 
q. 171). 

Agemus igitur cum Auctore de statu religioso, eique 
adnectemus sacerdotale officium— quod proprie offi- 
cium sit—ut voluminis De Sacramentis proximi restrin- 
gamus copiosum argumentum, praemittentes, ut par est, 
negativa praecepta et postponentes sacrorum ministro- 
rum actus, circa corpus Christi mysticum, secundarios. 

Eadem de causa perpendemus matrimonialem sta- 
tum—qui status vere est et communiter dicitur—, de 
obligationibus loquentes mutuas inter coniuges; quae 
enim sunt parentum erga filios manent in superiori vo- 
lumine enodatae. 

Prae laicorum officiis, ne sermonem coarctemus ad 
ea quae vocamus hodie professiones, quaestio de illorum 
munere in Ecclesia— nostris his temporibus controver- 
sa—, de specialis professionis delectu et de iure ad la- 
borem, cui intime coniungitur proprietatis ius; ideo 
tractamus de proprietatis functione sociali et conse- 
quenter de patronis. Senatorum, denique, ac notariorum 


vin 


munia ad extremas paginas remittimus propterea quod 
haec vitae instituta et magis subsint mutationi et minus 
pendeant ab electione propria. 


Romae, in festo SS. Apost. Petri et Pauli, 29 iunii 
1962. 

DE STATU RELIGIOSO 


I. VOTUM PAUPERTATIS 


Doctrina, 


sub voto paupertatis res veniunt temporali pretio 
aestimabiles; non igitur reliquiae, immo nec imagines 
piae, cruces, rosaria. 

Ex iure positivo religiosis praescribitur vita commu- 
nis (can. 594, $ 1) et ideo peculium prohibetur—quod 
non repugnat paupertatis voto—. Nomine peculii venit 
illa pecunia quae datur vel conceditur religioso ut hic 
provideat sibi de victu, vestitu, etc. 

Non peccat contra votum paupertatis religiosus qui 
gratuitam donationem sibi oblatam recusat; potest ta- 
men peccare contra caritatem si religio, in cuius favo- 
rem cederet, laboraret inopia; et potest peccare contra 
oboedientiam, si superior praeceperit donationes huius- 
modi acceptandas. 

An peccet contra votum paupertatis religiosus recu- 
sans partem hereditatis sibi a patre, matre, etc., relin- 
quendam, eamque suggerens ut alteri assignetur, minus 
constat. Puto respondendum esse affirmative quoties 
agatur pars hereditatis sibi debita (v. gr. legitima). Si 
tamen pars agatur de qua pater, mater, etc., liberum ha- 

beant exercitium, quae ideo non est debita religioso, 
hunc non facile damnarem de peccato contra votum; 
nisi in testamento vel in renuntiatione professioni prae- 
via ipsemet disposuerit et de debitis et de oblatis. 


Solum votum paupertatis religiosus offendit dum, 
quid agens contra voti naturam, non laedit tamen iura 
sive extraneorum sive religionis; quapropter, tum pro- 
fessus votorum simplicium qui, sine licentia superioris, 
disponit de bonis quorum dominium radicale servat; 
tum professus, etiam votorum sollemnium, qui, sine li- 
centia superioris, disponit de bonis quorum usum extra- 
nei ipsi concedunt, eorum dominium retinentes. 


solam iustitiam laedit religiosus qui bona extraneo- 
rum aut destruit culpabiliter aut furatur non sibi reti- 
nenda verum monasterio adiudicanda. 


Justitiam atque votum religiosus offendit qui bona 
extraneorum sibi appropriât vel de his disponit absque 
domini et superioris beneplacito; item, si bona monaste- 
rii sibi appropriát vel de his disponit absque licentia su- 
perioris, illave culpabiliter destruit. 

Ubi peccatum contra solam iustitiam, omnes dicunt 
materiam gravem quae ad gravem in genere iniustitiam 
requiritur et sufficit. 


Ubi peccatum contra solum votum, alii gravitatem 
materiae petunt ex gravi iustitiae violatione, alii postu- 
lant quantitatem maiorem. 

Ubi peccatum vero contra iustitiam simul atque vo- 
tum: a) quoad bona extraneorum, ipsa est gravis mate- 
ria quae gravis est in furto; b) quoad bona, ex adverso, 
religionis, illa videtur pluribus, in quibus vel Fanfani ^ 
materia gravis quae furtibus filiorum assignatur. 


Ex violatione voti paupertatis nulla obligatio restitu- 


| Fanfani, Th. Mor. m, 350. 

tionis oritur: illa siquidem violatio non iniustitia, at sa- 
crilegium est. 

Ex violatione attamen iustitiae obligatio restitutionis 
urgent. Ergo si res ablata penes religiosum adhuc per- 
stat, Is tenetur ut ipsam reddat domino. Si autem fuit 
consumpta, aut religiosus servat dominium bonorum ra- 
dicale, et tunc adstringitur ut sive extraneum sive com- 
munitatem reddat indemnem; aut nihil habet proprium, 
et tunc, ob impotentiam, excusatur a restitutione pro 
nunc aut in perpetuum (III, 74). 


Casus primus. 


Lucina, quae praeest Congregationi religiosae, valde 
angitur quoties Sorores subditae licentiam petunt vel 
retinendi vel expendendi pecuniam sibi datam ab amicis, 
cognatis, etc., pro libris emendis, itineribus agendis, etc. 
Timet enim ne huiusmodi licentiae adversentur pauper- 
tatis voto, quamvis simplici. 

Quid censedum? 


Solutio 


Non absque fundamento Lucina nostra angitur, nam 
pecuniae retentio videtur sapere peculium, pecuniae vero 
expensio administrationem bonorum vetitam. 

Attamen, prout Coronata animadvertit: «Peculium 
non rogat qui a Superiore impetrat facultatem utendi in 
certum finem, v. gr. emendi libros talis argumenti, alen- 
di parentes, etc., fructus alicuius suae industriae. Nam 
vel utilitas non est propria; vel Superior, designando fi- 
nem (praesentim si specialis sit facultas), censetur ipse 
uti subditi ministerio ad talem finem procurandum» x; 


^ Coronata, Institutiones I. C., I, n. 605, p. 767, ed. 1928. 

id quapropter nec prohibitum dixeris quando manet pe- 
cunia sub dependentia superioris et ab isto revocabilis 


est licentia, maxime si agitur de fine determinato, prouti 
in casu. 


Quoad pecuniam habitam ab amicis, cognatis, etc., 
oportet distingamus pecuniam habitam ob Sororis labo- 
rem, industriam, etc., quae quidem pecunia pertinet ad 
Communitatem— pariter ac pecunia Sorori tradita in- 
tuitu Congregationis, cui, in. dubio, praesumptio fa- 
vet—; et pecuniam datam Sorori intuitu seu ratione 
personae, cuius Soror—votorum scilicet simplicium— 
habet dominium, non tamen dispositionem seu admini- 
strationem. 

Haec altera pecunia adiungi deberet Sororis capitali 
sive fundo atque ab illis administrari quibus commissa 
fuit, prae professione, administratio—usus autem vel 


ususfructus in eos transit qui usum vel usumfructum ca- 
pitalis habent. 


Generale tamen huiusmodi principium non est nimis 
urgendum, tum quod ad Auctorum probatorum senten- 
taam concedere valent superiores ut parva patrimonii 
pars expendatur—dummodo sufficiens fundus maneat ex 
quo Soror possit decenter vivere si quando e religione 
egrediatur—, tum quod alias practice hanc pecuniam 
nec Soror peteret nec amici vel cognati darent—agitur 
tamen de libris et itineribus utilibus, ut suppono, quae 
proxime aut remote in bonum Communitatis redun- 
dant—, tum, denique quod «prohibitio (can. 583, $ 1) 
respicit solam abdicationem quae fiat titulo gratioso, 
quin abdicans recipiat aequivalens; quare titulo onero- 
SO, v. gr. venditione, commutatione bonorum alienatio 
fieri potest cum sola licentia Superiorum religionis» ’. 


| Wernz-Vidal, Jus canonicum, III de religiosis, n. 327, p. 316, ed. 1933. 
«Non est ergo vetita abdicatio bonorum titulo oneroso, sed libere, quin 

All casus. 


C. II. Ferrutius, votorum sollemnium religiosus, 1n- 
signe confecit opus scientificum; retinetne dominium 
manuscript!" 

Sol.— Ad quaesitum: «An Religiosi tum votorum 
sollemnium, tum votorum simplicium, qui aliquod ma- 
nuscriptum durantibus votis exaraverunt, eiusdem domi- 
nium habeant, ita ut illud donare aut quocumque titulo 
alienare valeant», S. Congr. de Religiosis respondit: Ne- 
gative l. Sed aliud est manuscriptum donare et alienare, 
aliud vero manuscriptum servare sibi. Unde Vermeersch: 
«Manuscripta, quatenus penes personam retinentur, ista 
materia (sc. voti paupertatis) excidunt, tamquam nimis 
cum persona coniuncta; si vero scribens ea separare ve- 
lit a sua persona, iam donatio, alienatio sine licentia 


ipso voto vetatur» 7 


venia alicuius, praeterquam Superiorum, requiratur, qualibet ratione a 
professis omnibus bona vendi, commutari, obligari valent. Neque etiam 
vetatur ita res titulo oneroso abdicare ut favor emptori vel alteri parti 
fiat, dummodo tamen titulus vere onerosus remaneat et fraus legis absit 
(venditio nummo uno)» (Larraona, Commentarium can. 583. in Com- 
ment. pro Religiosis, 2 [1921], p. 76). 

| AAS, 5 (1913), p. 366. 

à Vermeersch, Th. Mor. Ill, 126, ed. 1927.—Eandem distinctionem 
Passerinus fecerat (De hominum statibus, etc., in q. 186, a. 7. n. 412 s.l: 
«Dicendum est religiosum non posse libros manuscriptos contractu one- 
roso alienare, scilicet vel eos vendere vel commutare. Ratio est, quia hoc 
modo libri manuscript! fiunt pretio aestimabiles et est uti illis ut pretio 
aestimabilibus, quod religiosus non potest facere absque licentia... Et 
nihilominus dicitur libros manuscriptos a proprio auctore elaboratos 
per se et ex natura sua non esse rem pretio aestimabilem, quatenus sunt 
usui proprii auctoris, quia non sunt nisi accessoria scientiae illius, quae 
non est pretio aestimabilis, et sunt veluti in subsidium memoriae 1p- 
sius... ; ideoque religiosum ex vi voti paupertatis non prohiberi tales 
libros apud se retinere, nec superiores ex vi voti paupertatis posse auferre 
ab eo tales libros, sicut nec possunt auferre scientiam vel studium ad 
scientiam.» 

C. HI.— Bonfilius, religiosus, cibi atque vini cupidus, 
clam et frequenter esculenta et poculenta surripit e cella- 
rio communitatis. Cum tandem ad materiam perveniat 
quae de se sufficeret ad mortale, dicendusne contra vo- 
tum paupertatis mortaliter deliquisse? 

Sol.— Negative, ut plurimum, quoniam praelatus non 
censetur invitus quoad substantiam, sed dumtaxat quoad 
modum. Foret autem invitus quoad substantiam: a; si 
religiosus furaretur simul magnam illarum rerum quan- 
titatem, cum monasterium tunc magnum subiret detri- 
mentum; b) si religiosus esculenta et poculenta ordina- 
ria furaretur quae sibi servet consummanda pro libitu; 
et c) si agatur de esculentis et poculentis extraordina- 
riis, reservatis scilicet pro hospitibus, pro infirmis, immo 
pro sollemni recreatione communitatis—quia par non 
est ut propter gulam unius, honesta recreatione commu- 
nitas privetur—. Ita Salmaticenses ^ 


C. IV.— Num religiosus peccet contra votum pauper- 
tatis si sine licentia praelati recipiat ab aliquo pecunias, 
vel alia dona, non pro se, sed ut det alis, puta consan- 
guineis, vel pauperibus quibus voluerit? 

Sol.—Billuart distinguit: «Religiosus peccat contra 
votum paupertatis si donationem in casu posito abso- 
lute acceptet, ita ut non sit in potestate dantis illam re- 
vocare, et dona seu pecunias aliter quam voluerit reli- 
giosus expendere, quamvis dantis nomine distribuat: 
quia sic aliquid pretio aestimabile acquirit. Non peccat 
autem contra votum paupertatis si dominium non ac- 
ceptet, sed maneat penes dantem donata revocare et in 
alios usus expendere: quia sic licet pecuniae aut dona in 
manus religiosi tradantur, nihil tamen iuris aut dominii 
pretio aestimabilis ipsi acquiritur, sed se habet ut alte- 


| Salmanticenses Mor , tr. 13 de restitutione, cap. 6, nn. 56 ss. 

rius internuntium seu eleemosynarium, cui dona vel pe- 
cuniae committuntur ut, dantis nomine, consanguineis 
vel pauperibus, quos ipse religiosus elegerit, distribuat» 


C. V.— Generali fretus superiorum licentia, Caralip- 
pus sollemniter professus pecuniam a familiaribus et 
amicis dono habitam in res expendit non modo necessa- 
rias et superfluas, imino et illicitas. Transgrediturne pau- 
perpatis votum? 

Sol.— Consuetudo, quae optima est legum interpres, 
licentiam superiorum ad unum usum rerum necessaria- 
rum non coarctat. Sed expensae in res prorsus inutiles 
et illicitas non vacant a peccato. Utrum attamen contra 
votum paupertatis peccet religiosus has faciens expen- 
sas a responsione pendet danda quaestioni praeviae du- 
plici: num generalis licentia ad hos usus extendenda sit 
et num licentia superioris ad usus huiusmodi sit valida 
(cf. I, 209n). 


C. VI.— Philonilla, sollemniter professa, notabilem bo- 
norum monasterii partem destruxit aut sine licentia de- 
bita consumpsit. Quod cum referret confessario, audit se 
teneri ex iustitia ut compensationem faciat monasterio 
sive petens ab amicis donationes sive parcens sumptibus 
sibi, quem ad modum et ceteris, permissis e communibus 
bonis, sive supererogatorio vacans labori. 

Sol.— Confessarius secutus est sententiam quorun- 
dam e Doctoribus. At iure, ni fallor, alli existimant com- 
pensationem huiuscemodi extra restitutionis terminos 
vacare, nam et sumptus quibus illa parcet non desinunt 
esse monasterii et quidquid extraordinario suo labore 
acquiret acquiret monasterio. Quapropter potius loquerer 
de actu fraternae caritatis, inquantum hoc vel illo medio 


1 Billuart, Summa S. Thomae, tr. de statu religioso, diss. 1, art. 4. 


12 


13 


14 


DE STATU RELIGIOSO 


in pristinam restituet condicionem religiosas aut paupe- 
res in quorum commodum cessura erant bona destructa 
vel consumpta, quosque propterea ipsa ad maiorem ege- 
statem adduxit; de praeclaro quoque et manifesto signo 


doloris intimi ob damnum illatum communitati vel pau- 
peribus. 


Huc e superioribus voluminibus Casiis accedat: Reli- 
giosus vacans negotiationi (I, 200). 


II CLAUSURA PAPALIS 


Doctrina. 


Oportet distinguamus clausuram pro viris regulari- 


bus et clausuram pro monialibus. 


I. Clausurae lex pro viris regularibus, de qua in 


can. 597, $ 1, afficit totam domum, canonice institutam 


(cf. can. 497, $ 1), etiamsi non formatam (cf. can. 488, 


n. 5), quam communitas regularis inhabitat, cum hortis 


atque viridariis, domui coniunctis et exclusive accesui 


religiosorum reservatis (can. 597, $ 2). Vi huius legis pro- 
hibetur, non quidem virorum sive regularium egressus 


sive extraneorum ingressus—qui a Codice (can. 606) 
remittuntur Constitutionum cuiuslibet Ordinis prae- 
scriptis—, sed ingressus dumtaxat mulierum; mulierum, 
inquam, cuiusvis aetatis, generis, condicionis, sub quo- 
cumque praetextu; uxoribus exceptis eorum qui actu te- 
nent supremum in aliquo Statu etiam Foederato princi- 
patum | ipsarumque comitibus (can. 598). 


| Commissio Pont, pro Codicis interpretatione, 26 martil 1952 (AAS, 
44 [19521, p. 496). 


USE 

Hanc legem obligare sub gravi constat facile ex poena 
transgressoribus inflicta, quoniam:  «Plectuntur ipso 
facto excommunicatione Sedi Apostolicae simpliciter re- 
servata... mulieres violantes regularium virorum clau- 
suram et Superiores aliique, quicumque 11 sint, eas cuius- 
cumque aetatis introducentes vel admittentes; et prae- 
terea religiosi introducentes vel admittentes priventur 
officio, si quod habeant, et voce activa ac passiva» 
(can. 2342), 


II. Clausura papalis seu pontificia quae moniales 
afficit duplex hodie distinguitur, maior et minor, nempe \ 


A) Maior viget in Monasteriis in quibus actu vota 
sollemnia emittuntur quaeque vitam unice contempla- 
tivam profitentur. Haec clausura vetat ingressum nedum 
viris sed et extraneis feminis, cuiusvis generis, condicio- 
nis, aetatis sint]; egressum quoque, absque licentia 
S. sedis prohibet monialibus (nisi vota exspiraverint, vel 
dimissio legitima praecesserit), immo noviciis atque po- 
stulantibus (nisi definitive Monasterium relinquere in- 
tendant), et quidem praetextu quolibet, etiam ad breve 


| Videsis S. Congr. de Religiosis Instructionem circa monialium 
clausuram, datam 25 marti 1956 (AAS, 48 [1956J, p. 512 SS.). 

2 Ipso lure excipiuntur: 1.° Ordinarius loci aut Superior regularis, 
si Monasterium ipsi sublectum sit, Delegatus ab alterutro vel a S. Sede 
pro canonica visitatione, ad aedes dumtaxat inspiciendas, uno saltem 
alerico vel religioso comite; 2.^ Confessarius communitatis, vel servatis 
servandis, quilibet alius Sacerdos, ad ministranda infirmis sacramenta 
Paenitentiae, SS. Eucharistiae et Extremae Unctionis; etiam ad assi- 
stendum morientibus, immo ubi mos est—et tunc una cum ministris 
luxta rubricas—, ad defunctas tumulandas; 3.^ Qui supremum tenent in 
aliquo Statu etiam Foederato principatum, eorumque uxores cum co- 
mitatu; item Cardinales, qui unum alterumve comitem clericum vel ex 
familia cardenalitia laicum sibi assumere possunt; 4.° Medici, chirurgi 
aut aliae personae in curandis infirmis versatae, architecti, opifices, ope- 
rarii et aliae huiusmodi personae quarum opera, luaicio Antistitae, est 
Monasterio necessaria, cum approbatione saltem habituali Ordinarii loci, 
quae iure praesumitur dum necessitas urget nec tempus suppetit eam 
petendi. 

tempus (can. 601), excepto, ex lure particulari, transitu 
legitimo in aliud Monasterium confoederatum, et exce- 
ptis, ex iure communi, casibus sequentibus: a) casu im- 
minentis periculi mortis vel alius gravissimi. damnil; 
b) casu urgentis operationis chirurgicae vel alius urgen- 
tis curae medicae foris requirendae ad salvandam sani- 
tatem; casu morbi alicuius toti communitati vere pericu- 
losi; c) casu quo gravis et urgens huiusmodi necessitas 
exsurgat apud Sororem externam vel personam eius mu- 
nere fungentem, quae secus debitis careret auxiliis 
—tunc enim Antistita per se ipsa vel per aliam Monia- 
lem, etiam cum socia, eam adire poterit)—; d) casu quo, 
praemissa declaratione Ordinarii loci, urgeat obligatio 
iura vel officia civilia exercendi. 


Excommunicatione Apostolicae Sedi simpliciter reser- 
vata plectuntur ipso facto: clausuram monialium vio- 
lantes, cuiuscumque generis, condicionis vel sexus sint, 
in earum monasteria sine legitima licentia ingrediendo, 
pariterque eos introducentes vel admittentes—clerici, 


praeterea, suspendantur per tempus pro culpae gravitate 
ab Ordinario definiendum—; insuper et Moniales (non 


noviciae vel postulantes) a clausura illegitime exeuntes, 
contra praescriptum can. 6013. 


Haec igitur lex obligat sub gravi. 


| Tales casus sunt: incendium, inundatio, terraemotus, labefactio ae- 
dificii seu muri minaces, incursiones aéreae, irruptio militum, Monasterii 
urgens requisitio ex parte auctoritatis militaris vel civilis. 

] Haec pericula (a), urgentesque graves necessitates (b), (c), scripto 
recognoscenda sunt ab Ordinario loci, si tempus suppetat; secus, post 
(actum, certior idem Ordinarius fiat. 

| Can. 2342—Excommunicationi non subsunt moniales quae intro- 
ducunt vel admittunt pueros vel puellas nondum doli capaces, quippe qui 
dici nequeunt violare ipsarum clausuram; immo, ad plurium senten- 
tiam nec qui introducunt vel admittunt impuberes septennio superiores, 


quod in hoc canone aliter ac in can 601, verba «cuiuscumque aetatis» 
consulto omissa fuerint. 

B) Minor necessario adhibenda est ubi plures Mo- 
niales et notabilis pars Monasterii habitualiter operibus 
apostolatus | destinantur. 


Pars Monasterii reservata operibus seu ministeriis 
apostolatus et sub minori clausura posita, patet tum reli- 
giosis quae legitime his operibus ac ministeriis inser- 
viunt, tum aliis a quibus apostolatus dirigitur. 

Partem hanc Monasterii praedictis operibus addi- 
ctam, mulieres seu puellae vel pueri quibus eadem opera 
destinantur, ingredi possunt, ibique, etiam diu noctuque, 
iuxta naturam operum commorari; idem valet de mu- 
lieribus quae operibus necessariae sunt, ut magistrae, no- 
socomae, ancillae, operariae. Ad actum seu transeunter 
admitti possunt aliae personae peculiari vinculo cum eis 
devinctae ad quas opera diriguntur, v. gr., parentes seu 
coniuncti aut benefactores puellas seu pueros comitantes 
vel visitare cupientes; eosdem vel etiam alios quos opor- 
tet aut decet, iuxta naturam operis et usus locorum, in- 
vitare licebit, ad quasdam festivitates seu demonstratio- 
nes, quae dicuntur, religiosas vel scholasticas; admitti 
etiam debent omnes quibus iure ecclesiastico vel ordina- 
tone civili legitime munus inspectionis cuiusvis generis 
demandatum est; denique, admitti possunt, ob necessi- 
tatem, medicus, operari et alli huiusmodi viri, ex licen- 
tia etiam habituali Ordinarii loci. 


Clausura minor vetat sub gravi, omnibus ac singulis 
eidem sublectis, egressum extra septa Monasterii; sed 
dispensatio concedi potest Monialibus et Sodalibus quae 
legitime ministeriis addictae sunt, ab 1psa quidem Anti- 
stita pro casibus in propriis Constitutionibus recognitis 


| Scilicet doctrinae Christianae traditioni, instructioni religiosae, edu- 
cationi puellarum et puerorum, recessibus et exercitiis mulierum, prae- 
parationi ad primam Communionem, operibus caritatis in levamen 
aegrotorum, pauperum, etc. 

et insuper ratione sive ipsius ministerii \ sive praepara- 
tionis ad ministeria] sive negotiorum, causarum quae- 
stionumve quae ad ministeria spectant nec tuto vel con- 
venienter apud auctoritates ecclesiasticas vel civiles sive 
apud officia publica seu privata per alias personas tra- 
ctari et expediri possint. 

Illegitime ingredientes et eos introducentes vel ad- 
mittentes in partes Monasterii Communitati reservatam, 
excommunicationem de qua supra (16) incurrunt; in 
partes vero alias, severe pro culpae gravitate puniantur 
ab Ordinario loci ubi Monasterium adest. Moniales autem 
illegitime egredientes e partibus Monasterii Communi- 
tati reservatis ad alia loca 1ntra septa tamen Monaste- 
ri, a Superiorissa vel a loci Ordinario pro culpae gravi- 
tate puniendae sunt; quod si illegitime a septis ipsis 
Monasterii exeant, subiacent excommunicationi Sedi 
Apostolicae simpliciter reservatae (ib.), vel, ex expressa 
concessione S. Sedis, reservatae Ordinario loci. 


Casus primus. 


sollemniter professa in monasterio vitae dumtaxat 
contemplativae intento, Zenobia summis precibus impe- 
travit a Superiorissa ut occasione visitationis cuiusdam 
consanguinae ex extera regione post annos redeuntis, 


I Quod de facto, ut efficaciter exerceri possit, egressum exigat, ut 
e. g. si puellae comitandae necessario extra clausuram sunt ratione stu- 
dii, sanitatis, recreationis, nec praesto adsint magistrae, oblatae, vel aliae 
personae quae huic officio satisfacere valeant. 

Scilicet: ad scientiam, culturam, titulos, habilitationes comparan- 
da. indeque ad scholas, lycaea, universitates, collationes, congressus quae 
necessario videantur frequentanda. Si ex his nonnulla instituta adeo sint 
laicalia et profana ut periculum virtutibus religiosis immineat vel scan- 
dalum ex frequentatione oriri possit, semper prius Ordinarius loci con- 
sulendus est. Quovis in casu instructiones a S. Sede latae servandae 
sunt. 

clausurae ostium pateret ut possent se invicem ad limen 
amplecti et deosculari. Nec fuit tamen beneficio huius- 
modi contenta. Erat enim consanguinae parvulus qui a 
tergo matris latitabat veritus sanctimonialis oculos. Quid 
ipsa? Inopinato limen ostii transgressa, puerulo manus 
inecit et osculum fixit. Quod cum narraret confessario, ab 
hoc arguitur de peccato gravi. Miratur illa quod clausu- 
rae lex non admittat materiae parvitatem, egressum 
nempe ad modicam distantiam et brevissimum tempus. 


Num recte confessarius? 


Solutio 


Obiective loquendo, recte prorsus. 

Nam quantumvis pauci a gravi culpa excusent mo- 
nialem illam quae toto quidem corpore et utroque pede 
se extra clausuram poneret per unum vel duos palmos si 
statim regrediatur, communior tamen sententia, quam 
iam S. Alphonsus probabiliorem dixerat N non admittit 
in clausurae violatione parvitatem materiae, modo tota 
persona veniat foras—toto nempe corpore atque utroque 
pede—; verificatur enim monialem egredi terminos clau- 
surae sive longe sive prope ab his recedat, sicut verum 
est quem transilire lineam, ipse recedat longius aut stet 
propinquius, cum neutro modo se intra lineam contineat. 
Alias, ut Ballerini-Palmieri animadvertunt, si completus 
seu perfectus egressus ponatur insufficiens, aliquid erit 
addendum ad legis mortalem violationem, puta certa 1n- 
tentio egredientis, quod quaestionem magis implicaretl 
Corrector insuper Pellizzari iamiam monuit: «licet 
egressus a Clausura per duos palmos tantum videatur 


| S. Alphonsus, Th. Mor., VU, 229, ed. Gaudé. 
2 Ballerini-Pal mieri, Opus Theol. Mor., IV, n. 119, ed. 1900. 

esse materia parva, si materialiter consideratur, forma- 
liter tamen sumptus, prout est oppositus praeceptis 
Clausurae, gravem habet oppositionem cum lege, cum sit 
plenus, perfectus et consumatus egressus, et maxime peri- 
culosus, si non prohibeatur sub gravi obligatione» \ 


Alu casus. 


C. Il.—In carmelitanum monasterium nuper in regio- 
ne paganorum erectum. Theodomirus, ianitor, ingressum 
feminis non prohibet, quod cum baptismum non recepe- 
rint, non subiciantur Ecclesiae legibus. 


Sol.— Cum agatur quidem lex ecclesiastica, clausurae 
lex non urget quotquot baptismum non receperunt, immo 
nec baptizatos qui usu rationis carent aut septimum ae- 
tatis non expleverunt annum (can. 12). Urget attamen 
superiores et alios, in quibus 1anitor praecipuus, ne femi- 
nas cuiusvis generis aut condicionis in virorum regula- 
rium clausuram vel introducant vel admittant. 


C. 111.—Flosculus, professus monasterii, advertit in 
claustrum ingressas esse feminas contra luris canonici 
praescripta; eas autem, nedum e claustro expellat, reti- 
net quibus fabricae artem mirabilem aperiat. 

Sol.— «lam illegitime ingressos comitari, cum iis con- 
fabulari, non est admittere, sed retinere; qui igitur sic se 


gerunt, etsi illicite agant, non incurrunt in censuram». 
Ita Marea. 


C. IV.— Utrum si sacerdoti sanctam Communionem 
monialibus ministranti particula consecrata in terram 


1 Peluzzari, Tr. de monialibus, p. 83. ed. 1761. 
] Marc, Inst. Mor., Ig 1334, ed. 1927. 

intra clausuram ceciderit, possit ipse sacerdos in clausu- 
ram ingredi ad sacram particulam colligendam? 

Sol.— «Affirmative, quia ad sacerdotem hoc negotium 
proprie pertinet; proindeque cum tempus ad petendam 
facultatem clausuram ingrediendi desit, iure facultas 
praesumitur, ad tramitem can. 600, n. 4. Sed neque im- 
probandum videtur, si loco introducendi sacerdotem in 
clausuram, ipsa Superiorissa vel alia monialis reverenter 
e terra particulam cum patena levaret, eamque sacerdo- 
ti extra clausuram manenti porrigeret». Sic Fanfani \ 
Ali primas partes concedunt huic alteri rationi agendi; 
nec horrent quod monialis, si supersit communicanda, 
lingua sumat particulam. 


C. V.— Donatilla vota sollemnia emiserat 1n conventu 
natalis civitatis. Quondam legitime eggressa est ut a me- 
dico alienigeno observaretur. Verum in patriam redeunti 
Occurrerunt parentes, eam rogantes ne in claustrum se 
reciperet prae brevi apud eos commoratione. Frustra 
opposuit Donatillae socia licentiam claustrum exeundi 
datam fuisse cum onere redeundi recto tramite, quin ad 
alia loca divertere liceret; Donatilla voto parentum con- 
descendit. Sed cum postea ad clausurae 1anuam accede- 
ret nec videret Priorissam inter moniales, prout de more, 
expectantes, hanc absentiam, quam illico novit suae di- 
versionis poenam, ita tulit acerbe ut, renuens clausuram 
ingredi, in paternam domum sit regressa. Ubi sic exagge- 
rarunt ipsa et mater offensionem, prout effutiebant, 
Priorissae, ut Donatilla decerneret manere domi et di- 
spensationem impetrare votorum. 

Sol.— Certo peccavit Domitilla, et quidem graviter, per 
notabile tempus regressum differens in clausuram, quan- 
diu votis adstricta erat. Non tamen incurrit in excommu- 


| Fanfani, Th. Mor. m, 369. 

nicationem can. 2342, quae lata est in moniales illegitime 
exeuntes, non vero in moniales illegitime non revertentes. 


C. VI.— Num si vere necessarium sit moniales operam 
praestare in ecclesia vel sacristia, intra clausuram non 
contentis, Ordinarius loci possit ex sese licentiam dare ut 
ad praedicta loca clausura de facto extendatur. 

Sol.— Affirmative, durantibus huiusmodi necessitate 
et opera, dummodo circa illa loca illa omnia tunc serven- 
tur quae ad tutandam clausuram sunt praescripta. Ita in 
memorata (15) Instructione S. Congr. de Religiosis *. 


Hunc e superioribus voluminibus Casus accedant: 
Clausurae violatio ob metum gravem (I, 61); Violatio 


clausurae num admittat materiae parvitatem (I, 302). 


II. VOTUM OBOEDIENTIAE 


Doctrina. 


Commune obiectum oboedientiae tum virtuti tum voto 
unum est praeceptum superioris; virtuti quidem, cum eo 
differat oboedientiae virtus a ceteris quod habeat prae- 
ceptum superioris obiectum peculiare; voto pariter, quo- 
niam quantumvis religiosus non voverit formalem oboe- 
dientiam, seu obsequi praecepto quia praecepto, vovit 
attamen oboedire, neque ipsa materialis oboedientia est 
sine praecepto intellegibilis. 

Ubi superior ergo non praecipiat, non erit locus oboe- 
dientiae voto aut virtuti, nam etsi subditus exsequatur 
quod novit superiori gratum vel acceptum, non exsequitur 


» AAS, 48 (1956). p. 514. 

praeceptum superioris, multoque minus sub ratione prae- 
cepti. 

Porro praeceptum superioris innotescere potest sub- 
dito expresse et tacite Utrobique, cum praeceptum re- 
vera adsit, locus est oboedientiae voto et virtuti; et sal- 
tem in ingratis et asperis «tanto videtur oboedientia 
promptior quanto praeceptum expressum  oboediendo 
(subditus) praevenit, voluntate superioris (praeceptiva, 
nempe) intellecta» 4 Nam «ubi res praecepta est de pro- 
speris et alias habet adiunctum periculum salutis, sicut 
sunt dignitates et officia habentia curam animarum, ne- 
dum non est melius praevenire praeceptum superioris, 
sed melius est etiam dato praecepto semel aut bis recu- 
sare, donec cognoscatur omnimode absoluta voluntas su- 
perioris» 3. 


Quoniam praeceptum aliud affirmativum—obligans 
ad actum ponendum—et aliud negativum—obligans ad 
actum omittendum-—, locus est oboedientiae virtuti et 
voto dum religiosus subditus id agit quod iubetur, v. gr., 
studere, vel id omittit agere quod vetatur, v. gr., come- 
dere extra horas pro refectione designatas. 

Praeceptum superioris religiosi potest quoque intelle- 
g1 obligans sub culpa, gravi aut levi, et obligans solum- 
modo sub poena. Concedunt omnes locum esse merito 


| Non est enim necesse superiorem subdito sic alloqui: lubeo ut hoc 
facias. A fortiori nullatenus requiritur superiorem dicere: Praecipio tibi 
in virtute sanctae oboedientiae, sub formali praebepto, etc., quamvis in 
pluribus institutis religiosis haec clausula necessario sit adhibenda ut 
praeceptum obliget sub gravi—propter restrictionem auctoritatis in Re- 
gula vel Constitutionibus statutam—. Satis est igitur superioris volunta- 
tem praeceptivam patere subdito ut hic in foro conscientiae ipsi obtem- 
perare teneatur. Patet saepius praeceptiva haec voluntas sub formulis 
rogo, peto, velis aut facias— prout patet famulo voluntas praeceptiva 
heri licet utentis perurbana formula (cf. I, 356n). 

3 S. Thomas, Summa Theol., I-II, 104, 2. 

3 Passerini, De hominum statibus, etc., in q. 186, a. $, n. 26. 

virtutis oboedientiae ubi praeceptum superioris obliget 
sub culpa, mortali aut veniali, ad positionem vel omissio- 
nem actus: tunc etenim, abs dubio, hic poni vel omitti 
potest quoniam iussus vel vetitus; nec ullus negat meri- 
tum huiusmodi ubi praeceptum obliget sub culpa, licet 
non ad positionem vel omissionem actus, ad sustinendam 
attamen poenam taxatam vel taxandam: hanc siquidem 
subditus potest implere sive sustinere ex motivo oboe- 
dientiae. Quod ad meritum voti attinet, exigunt non- 
nulli praeceptum superioris obligans sub culpa gravi, 
praeceptum videlicet formale, prout passim diciturl; 
alli, quandiu contrarium in Constitutionibus non con- 
stet, extendunt voti meritum ad praeceptum quodcumque 
obligans sub culpa, quamvis levi. Sed utrum religiosus 
habeat meritum sive virtutis sive voti oboedientiae dum 
facit vel omittit id quod sibi iubetur vel vetatur tantum- 
modo sub poena, quaestio venit proxime enodanda 
(46 ss.), locum cum principem obtineat in statutis Re- 
gulae. 


Casus primus. 


In litteris quibus Magister Generalis O. P. copiam fa- 
ciebat (8 iulii 1586) Patri Banez ut typis daret Commen- 
taria in Summam S. Thomae, dicitur: «Harum serie no- 
stri auctoritate officii, eidem facultatem concedimus ut 
dicta scripta in lucem dare... valeat. Et ne tam glorioso 
operi sanctae oboedientiae meritum deesse contingat, 


1 His favebat art. 135 Normarum a S Congr. Episc. et Reg. anno 1901 
promulgatarum: «Vi voti tenetur (religiosus) oboedire tunc tantum cum 
legitimus Superior praecipit expresse in virtute sanctae oboedientiae, vel 
sub formali praecepto, aut verbis aequlvalentibus. iuxta proprias Consti- 
tutiones» (apud Wernz-Vidal, Jus Canonicum, II, de religiosis, p. 363, 
ed. 1933). Verum haec Norma S. Congregationis non mansit in promul- 
gatione posteriori ad Codicem I. C. (AAS, 13 [1921], p. 312 ss). 

hoc ipsum ei praecipimus in virtute Spiritus Sancti et 
eiusdem sanctae oboedientiae, sub formali praecepto» x. 

In litteris autem quibus Provincialis concedebat (30 
aprilis 1662) Patri Thomae de Vallgornera licentiam ut 
committeret typis librum Mystica Theologia legimus: 
«Petitam licentiam quantum est de Nobis, aliis non prae- 
termissis, libenter concedimus, ut cum oboedientiae me- 
rito illum praelo mandare possis» 23 

Quaeritur: Num recte sermo hic fiat de oboedientiae 


merito. 


Solutio 


In primo quidem loco, affirmative. Auctori enim prae- 
cipitur, sub formali quoque praecepto, ut opus suum per- 
vulget; quapropter operis editio potuit esse Auctori me- 
ritoria merito tum virtutis tum et voti oboedientiae, quip- 
pe qui potuit editionem dare quoniam sibi sub praecepto, 
etiam formali, impositam. Nam etsi ratio praecepti videa- 
tur nihil parumve intercedere in iis quae subdito placent 
seu respondent voluntati subditi— puta si ipse est qui li- 
centiam librum edendi petit—, revera attamen vel excel- 
lentissima oboedientia potest in placitis salvari, si nihil 
propria voluntas minuat de efficacia voluntatis imperan- 
ts, quae ideo, per se loquendo, manet causa totalis illius 


actus. 


sed in altero casu, negative. Licet enim habeatur 
oboedientiae meritum in petenda Provincialis licentia pro 
edendo libro quem sine licentia religiosus edere prohibe- 
tur (cf. can. 1386, $ 1), licentia tamen concessa pro edi- 


| Apud Banez, Commentaria scholastica in II-li, in capite vol. Ill, 


editi anno 1615. 
3 Apud VXllgornera, Mystica Theologia Divi Thomae, I, p. xxxi, 


ed. Berthier. 

tione libri aliud est a praecepto librum evulgandi, unde 
et licite potuit licentiam assecutus hunc typis non com- 
mittere. Opus ergo non vulgat quia iubetur; immo neque 
mandatum ipsi factum est opus vulgandi. Eius propterea 
editio non habuit meritum virtutis oboedientiae. An sal- 
tem voti meritum? Asserit Passerinus, quia religiosus, in- 
quit, promisit librum non edere absque licentia, ergo 
oboedit tum petendo licentiam tum agendo non sine li- 
centia '. Meo tamen iudicio, qui promisit opus non evul- 
gare absque licentia, non ideo promisit illud evulgare 
cum licentia. Quin propterea fas sit arguere melius esse, 
propter meritum voti, aliquid non facere absque licentia 
debita, quam idipsum facere post obtentam licentiam: 
res etenim non ab uno pendet. Sic religiosi prohibentur 
e monasterio exire absque licentia, nec propterea conse- 
quitur melius esse domi manere non petendo licentiam 
exeundi quam impetrata licentia domum exire —cum 
possit quis domi manere otiosus et domum exire pro apo- 
stolico ministerio—; erit quinimmo casus in quo melius 
sit domi manere post habitam licentiam exeundi—si li- 
centia data ad honestam recreationem quis non utatur 
ob mortificationem vel paenitentiam—. Nec oboedientia 
est maxima virtutum], nec votum est unicus vel excellen- 


tior religionis actus, neque religio praestat super omnes 
virtutes \ 


| Passerini, l. c., n. 22. 


2 Celsiores oboedientia veniunt virtutes theologicae— caritas praeci- 
pue—, virtutes intellectuales—maxime prudentia—, religio, pietas, iusti- 
tia legalis, ipsa quoque humilitas. 

j Religio habet actus interiores, praecipuos, et actus exteriores, se- 
cundarios; ilh sunt quibus damus nos—v. gr. devotio—, hi vero quibus 
damus vel promittimus nostra—in his postremis, votum (48 n.). 


* Superior virtutibus ceteris moralibus, religio est inferior theolo- 
gicis. 

Alli casus. 


C. II.— Aegre Wigbertus fert quod pater Abbas incul- 
cabat monachis in concione: religiosum sic oportere mo- 
veri praecepto superioris prout baculus movetur ad mo- 
tionem manus. 

Sol.— Agitur dumtaxat de analogia: superior utitur 
subdito, prout et baculo, ad modum instrumenti: facit 
per subditum id quod vult effectum. Sed instrumentum 
vivum differt a mortuo. «Instrumentum animatum, sicut 
est minister, non solum movetur, sed etiam quodammodo 
movet seipsum, inquantum sua voluntate movet membra 
ad operandum» '. Ideo subditus capax est resistentiae; si 
oboedit, voluntarie id agit quod superior iubet agendum; 
seipsum ergo scienter atque libere determinat ad coope- 
randum cum superiore. 


C. III. Meneleus vellet superiorem religiosum subdi- 
ts explanare praeceptorum motiva seu rationes ut subdi- 
ti, harum conscii, ex intimo mandata exsequantur. 

Sol.— Oboedientia potest esse intima quamvis subdi- 
tus ignoret rationem praeceptorum; sic in aedificiis con- 
struendis nullatenus opus est ut qui laborant manibus 
penetrent architecti consilia; sufficit eos scire hunc esse 
competentem, ut id agant ex animo quod singulis archi- 
tectus signavit operandum. Subdito quoque religioso satis 
est sl superiorem norit legitimum neque praeceptum 
praetergredi suae competentiae terminos. Aliunde, pe- 
tere a superioribus rationem non vacat a periculo. Quis- 
nam, imprimis, exitus si subditus allatis motivis non vin- 
catur? Sed nec commune bonum, finis legis, efficaciter 
movet communitatis membra, quorum maior pars imper- 


^ S. Thomas, 1. c, III, 64, 8. Im. 

fectorum l. Hinc in Codicibus, civilibus et canonico, le- 


gislator sapienter abstinet ab explananda legis suae ra- 
tione. 


C. IV.—Simon nequit patienter sustinere quem nunc 
habet Praelatum: hic enim postulat a subditis ut, dimis- 
sa propria opinione, eius se accommodent sententiae. 
Quod quidem Simon putat ab hominis auctoritate alie- 
num, qui praecipere non valet internos actus. 

Sol.— Praelatus, ut plurimum, non iubet subditum opi- 
nari ut opinatur ipse, verum subditum agere quod ipse 
praecipit: oboedientia non 1mportat conformitatem in- 
tellectuum sed voluntatum. Sı quando vult iuniores re- 
nuntiare propriae opinioni, hoc inde provenit quod hi 
aut alias non oboedirent aut peccarent imprudentia, non 
credentes expertis. Si id demum exigit a provectioribus, 
praelatus non internum assensum petit sed externam 
tantum conformitatem, ut exterius videlicet agant quod 
ipse agendum praecipit, v. gr., ut doctrinam tradant di- 
scipulis quam imponit tradendam—maxime si docendi 
munus ab ipsomet praelato susceperunt—. Sapienter Pas- 
serinus: «Quia potest esse quod aliqua opinio probabilis 
sit periculosa et occasio scandali..., possunt Praelati 
praecipere ut nullus subditus extrinsecus habeat eam ut 
probabilem. Et per hanc prohibitionem prohibetur exte- 


rior doctrina et etiam exterior practicatio, quae est quid 
magis quam doctrina» 2. 


C. V.— Vellet Paternianus eximia facere pro anima- 
rum salute et commodo Ecclesiae; habet equidem animi 


| Lex, data communitati, intendit homines facere virtuosos per exer- 
citium virtuosorum operum (301) sed dum homo non indiget virtute ut 
operetur bonum proprium, virtute tamen indiget ut operetur bonum 
proximi, et praecipue bonum commune quod sacrificium boni proprii 
exposcit. 


| Passeiunus, |. c., a. 8. n. 334; cf. infra 264, 267, 368. 

ornamenta ad opus requisita; sentit etiam in id divinam 
vocationem. Verum superior religiosus non dat ipsi li- 
centiam. Ille ergo sibimet: si superior non potest prae- 
cipere opera mala, non poterit, a pari, vetare bona, ma- 
xime ea ad quae Deus vocat, nam «oportet oboedire Deo 
potius quam hominibus». 

Sol.— Facile hac in re Paternianus fallitur. proprio 
spiritu. Praelatus religiosus profecto nequit mala iubere 
opera, utpote vetita superiore lege; nec potest prohibere 
quaedam bona, praecepta subdito lege superiore. Potest 
attamen prohibere vel licentiam negare pro agendo bono 
quod sibi constat electioni subditi relictum. 51 autem 
Paternianus opponit hoc opus sibi divinitus 1mpositum, 
conetur excelsam hanc originem manifestare superiori, 
quippe qui non tenetur omni spiritui credere sed probare 
potius num spiritus a Deo sit (I loa. 4, 1). Si etiam post 
evidentiam superior obstat, Paternianus cogitet superio- 
res esse a Deo constitutos, qui sibi adversari non po- 
test; si ergo iubet superioribus oboediendum (Hebr. 13, 
17) nec impedit superiorum oppositionem, signum adest 
perspicuum in consiliis divinis alium esse qui seminat et 
alium qui colligit (loa. 4, 37), saltem in crastinum remit- 
tendum quod hodie fieri nequit; se igitur Paternianus 
patientia muniat. 


C. VI.— Cyrilla, iam a multis annis professa, gravio- 
rem nunc experitur difficultatem in oboediendo quam 
cum esset iunior. Ideo angitur quasi minoris esset meriti 
praesens eius oboedientia quam pristina. 

Sol.— Ad rem Angelicus: «Opus aliquod potest esse la- 
boriosum et difficile dupliciter. Uno modo, ex magnitudi- 
ne operis. Et sic magnitudo laboris pertinet ad augmen- 
tum meriti. Et sic caritas non diminuit laborem: immo 
facit aggredi opera maxima; magna enim operatur, sl 
est, ut Gregorius dicit in quadam homilia. Alio modo ex 

defectu ipsius operantis: unicuique enim est laboriosum 
et difficile quod non prompta voluntate facit. Et talis la- 
bor diminuit meritum: et a caritate tollitur» '. Porro 
difficultas quam seniores religiosi experiuntur in oboe- 
diendo procedit ex operis magnitudine, uti plurimum: 
contingit enim saepe eos habere praelatum quem ha- 
buerunt condiscipulum, novicium vel alumnum; cum 
plene noverint quibus laboret vitiis—parcitate ingenii 
aut experientiae, propensione in hos vel illos subditos, in 
unam vel alteram sententiam—, statim tangunt praece- 
ptum inconsultum, arbitrarium, ineptum. Oboedientia 


igitur in adiunctis, nedum deminuat meritum, ipsum 
auget. 


Huc e superioribus voluminibus Casus accedant: Mo- 
nialis non obsequens desideriis abbatissae (1, 200); Reli- 
giosus vacans negotiationi (I, 206 ss.; Ex oboedientiae 
voto subiectio religiosi ad Rom. Pontificem (I, 208 s.); 
Meditatio imposita a superiore religioso (1, 334); Appli- 
catio missae ad intentionem superioris religiosi (I, 338); 
Epikeia quoad Constitutiones 0. P. (I. 412); Religiosus qui 


ob mortificationem corporis se inhabilem reddit ad reli- 
gionis munera (II, 271). 


IV. REGULAE ET CONSTITUTIONUM OBLIGATIO 


Doctrina. 


«Regula intellegitur norma vivendi a S. Sede appro- 
bata, ita ut sit perpetua in religione neve mutetur. In 
hoc sensu acceptae regulae religionum sunt perpaucae, 


| S. Thomas, 1. c., I-II, 114, 4, 2m. 

e. gr. regula 5. Benedicti, 5. Augustini, 5. Francisci, etc. 
Constitutiones vero seu statuta sunt normae vivendi cui- 
libet religioni propriae et mutatis temporibus mutabiles. 
Sic e. gr. Dominicani habent regulam S. Augustini 
(quam sequuntur aliae complures religiones), sed ha- 
bent proprias constitutiones. In nonnullis religionibus 
non distinguitur regula a constitutionibus; immo in in- 
stitutis votorum simplicium vel ipsum verbum regulae 
evitetur» N 


In huiusmodi regulis et constitutionibus legislator 
sic obligat ad poenam quod excludit positive culpam 
(L 379). Hoc autem statutum a Fratribus Praedicatori- 
bus in Constitutionum prologum inductum (an. 1236), fuit 
temporis decursu ab aliis Institutis religiosis praefixum 
propriis Constitutionibus. Illis igitur adhaerentes, en ce- 
lebratus textus: «Ut unitati et paci totius Ordinis provi- 
deamus, volumus et declaramus ut Regula nostra et Con- 
stitutiones nostrae ac Ordinationes Capitulorum et 
Praelatorum non obligent nos ad culpam, seu ad pecca- 
tum, sed tantummodo ad poenam pro transgressionibus 
in ipsis Constitutionibus aut Ordinationibus taxatam, vel 
a Praelatis taxandam. Obligant tamen ad culpam pro- 
pter praeceptum vel contemptum» 1 


Extra terminos, uti patet, mandatorum excludentium 
obligationem sub culpa sunt omnia illa quae veniunt in 
praedictis Constitutionibus sub nomine praecepti. 


Quid autem Constitutiones intellegant hoc nomine, 
expresse dicitur: «Praeceptum autem in Regula nullum 
(nisi quod de natura sua est, ratione trium votorum, vel 
divinae aut ecclesiasticae legis) contineri volumus et de- 
claramus. Et idem in Constitutionibus, nisi ubi ponitur 
poena excommunicationis, aut formaliter exprimitur per 


| Prümmer, Man. I. Eccli., q. 232, ed 1920. 
1 Constitutiones O. P., n. 32, $ 1, ed. Gillet (1932). 

verbum: Praecipimus in virtute Spiritus Sancti, vel san- 
ctae oboedientiae; et hoc idem in Ordinationibus et 
Praelatorum verbis et litteris intellegi volumus» \ 


Obligant 1gitur sub culpa omnia praescripta Regulae 
—Constitutionum et Praelatorum—a) quae sunt de vo- 
torum essentia; -) quae sunt materia legis divinae— sive 
naturalis sive positivae—et legis ecclesiasticae— plures 
autem Constitutiones repetunt, ad litteram quoque, prae- 
scripta Codicis I. C.—; c) quae habent adnexam poenam 
excommunicationis; et d) quae imponuntur sub praece- 
pto formali. 


Cetera obligant quidem ad ponendum actum prae- 
scriptum, vel omittendum vetitum, sed obligant tantum- 
modo sub poena. 


Obligant quidem ad ponendum vel omittendum 
actum. Nam lex est regula seu mensura actuum huma- 
norum, subditos movens seu impellens ad hoc illudve 
agendum, hoc illudve omittendum; sed Regula movet 
et impellit subditos ut hoc vel illud agant, hoc illudve 
omittant. Lex insuper, quam nonnulli dicunt a ligan- 
do2, ligat sibi subiecta ut id agant potius quam aliud, 
hoc modo potius quam diversimode; atqui Regula ligat 
religiosos ad determinatas observantias et ad modum 
particulare seu definitum eas implendi. Denique, lex im- 
portat motionem superioris cui debet respondere motus 
subditi, id est subditi usus activus et passivus, nec du- 
bium ullum quin Regula importet imperium superioris, 
cui oportet respondeat subditi oboedientia. 


| Const. O. P., n. 32, $ II. 

2 S. Thomas, Summa Theol., I-II, 90. ].—«Id per quod inducit lex ut 
sibi oboediatur, est timor poenae» (ib, q 92, 2).—«Per hoc quod aliquis 
incipit assuefieri ad vitandum mala et ad implendum bona propter me- 
tum poenae, perducitur quandoque ad hoc quod delectabiliter et ex 
propria voluntate hoc faciat. Et secundum hoc, lex etiam puniendo per- 
ducit ad hoc quod homines sint boni» (ib. 4m). 

Obligant attamen sub poena tantum. Quoniam talis 
est intentio legislatoris, ad quam subditus quam oboe- 
dientiam vovet restringit:  «Promitto | oboedientiam... 
secundum Regulam B. Augustini et Institutiones Fra- 
trum Praedicatorum» \ 


Potest equidem inobservantia Regulae vel ordinatio- 
num Praelatorum esse peccatum, veniale atque mortale; 
sed hoc, aliunde. Est etenim mortale, si ex contemptu? 
procedit; exsistit vero veniale, si ex neglegentia, passio- 
ne inordinata. Haec certo doctrina D. Thomae 3, cui ce- 
teri Doctores adhaeserunt. 


Casus primus. 


In quodam coetu religiosorum acriter disputatum est 
de vera et intima natura praescriptorum quae ponuntur 
in Regula sub unius poenae obligatione. Quidam dice- 
bant non agi de legibus sed de consiliis; quidam ad- 
mittebant agi de legibus, de legibus tamen disiuncti- 
vis sive condicionatis, quae obligarent videlicet sub 
culpa aut ad ponendum actum aut alias ad poenam susti- 
nendam; quidam, denique, agi de legibus quae obliga- 
rent sub culpa subditum ad ponendum actum et simul 
ius ei facerent ut secum rationabiliter dispenset. 

Quid sentiendum? 


l| Const. O. P., n. X55. 

2 Ex contemptu quidem perfectionis, nam licet non teneatur per- 
fectus esse, religiosus tenetur ad perfectionem tendere. Ex contemptu 
Regulae quoque, quoniam se obligavit ad vivendum secundum Regulam, 
cui subdatur igitur. Prout Caietanus tamen animadvertit. (in 77-77, 186, 
9, n. 1), hi duo contemptus se mutuo comitantur, sic ut qui contemnit 
perfectionem sive finem contemnat Regulam seu medium, qui vero non 
contemnit Regulam non contemnat ipsam perfectionem. 

3 S. Thomas, 1. c., I-II, 186, 9. 

Solutio 


Illa praescripta a consiliis omnino distinguuntur. 
Dantur enim a solis superioribus uti superioribus, dum 
consilia dantur quoque ab alis, quapropter vel a supe- 
riore non quatenus tali. Etiam cum a superioribus con- 
silia dantur, haec non obligant sub poena, quem ad mo- 
dum statuta de quibus sermo *. Denique, obiectum oboe- 
dientiae praeceptum novimus (26); nisi igitur praece- 
ptum adsit, observantia praescriptionum Regulae careret 
merito oboedientiae. 


Neque sunt huiusmodi praescripta leges disiunctivae 
sive condicionales. Primo, quoniam leges huiusce generis 
petunt legislatorem indifferentem, aeque videlicet con- 
tentum ubi ponatur actus et ubi omissio poena expietur; 
sed legislator religiosus non est contentus hac expiatio- 
ne, saltem non aeque ac positione actus Insuper, nam 
leges disiunctivae supponunt poenam compensare dam- 
num quod subditus vel communitas incurrit ex omissione 
actus; sed damnum communitati vel religioso illatum 
ex inobservantia v. gr. silentii non compensatur paeni- 
tentia—quae, ad summum, compensaret scandalum—. 
Accedit quod disiunctiva lex dat subdito facultatem eli- 
gendi inter positionem actus et sustinentiam poenae; 
sed in Regula poena apponitur ad tutandam positionem 
actus. Denique, quod et dari potest Regula religiosa non 
obligans sub culpa ad poenam post omissionem actus. 


| Sic legimus: «Omnibus quoque Fratribus privata recitatio illius 
officii (V. Mariae V.) commendatur», et: «Fratribus a choro exemptis 
commendatur ut, dum possunt, officium (divinum) dicant in choro 
libentius quam extra» (Const. O. P. nn 565, 568, $ III). Horum tamen 
inobservantiae nullibi poena : itu1 
Sic ubi quis punitur poena levi silentium fragens, punitur poena 
gravi qui eius assuescit violationi (Const. O. P., nn. 902, 904). 

Neque agitur de legibus quae obligarent quidem sub 
culpa subditum ad ponendum actum et simul ius et fa- 
cerent ut secum rationabiliter dispenset. Imprimis, obli- 
gatio sub culpa est, uti vidimus (39), contraria expressae 
legislatoris intentioni. Sed neque intellegimus quod, dum 
subdito fit facultas secum dispensandi, ei imponatur 
poena dum hac utitur facultate \ 


Praescripta igitur Regulae, de quibus agitur, sunt ve- 
rae leges obligantes ad ponendum actum praescriptum, 
quantumvis ad huius positionem obligent solummodo 
sub poena: sunt enim ordinationes rationis in bonum 
commune ab iis qui communitatis curam habent, pro- 
mulgatae 1 


Alii casus. 


C. II.— Pater Crescentius obicit quod Regulae prae- 
scripta ubi ponantur verae leges non possunt obligare 
ad solam poenam, nam quicumque superior, religiosus 
sit aut civilis, et potestatem habet divinitus acceptam 
—quapropter subditi tenentur ei parere coram Deo sive 
in conscientia sive sub peccato—et caret facultate infir- 
mandi legis obligationem— quae venit, sine dubio, legis 
proprietas. 


| In Codice I. C. datur v. gr. parochis facultas dispensandi fideles, 
pro sua prudentia, circa ieiunia Ecclesiae (can. 1245, $ 1); non tamen 
punitur ipso facto parochus qui dispensat, quasi iam a priori uteretur 
facultate contra prudentiae regulas. Quomodo ergo Constitutiones con- 
ferrent subditis facultatem secum dispensandi rationabiliter et simul, 
priusquam subditus ipse audiatur, hic puniatur quasi irrationabiliter usus 
concessa facultate? Nec dicatur poenam imponi subdito ne subditus as- 
suescat dispensationibus irrationabilibus, quoniam subditus praesumi 
nequit Irrationabiliter secum dispensare dum fit ipsi facultas secum 
dispensandi quia praesumitur ea rationabiliter usurus. Ipsa, de cetero, 
poena qua impediretur a dispensatione irrationabili, impediretur quoque 
a rationabili usu dispensationis. 

à S. Thomas, l. c., I-II, 906, 4. 

Sol.— Quantumcumque homo subditus teneatur oboe- 
dire superiori homini sub peccato seu in conscientia seu 
coram Deo—qui, faciens hominem naturaliter socialem, 
confert societatis praesidi potestatem iurisdictionis, sal- 
tem dominativam—, vel tunc quoque cum legislator 
obligat solummodo sub poena utitur potestate divinitus 
accepta—nemo enim licite punit nisi subditum—et sub- 
ditus tenetur ad aliquid sub culpa—ad poenam, nempe, 
implendam, saltem ad omittendam activam resistentiam 
il qui legitime poenam infert—. Sed praeter societates 
ad quas homo naturaliter vocatur vel quas inire adstrin- 
gitur—familiam, civitatem vel Ecclesiam—, sunt aliae 
quoque quas libere constituit vel quibus libere se con- 
iungit, in quibus ergo tum auctoritas superiorum tum 
obligationes subditorum ad normas communi pacto 
initas mensuratur; in his porro religiosa Institutal. 


Homo pariter, etsi nequeat minuere obligationem 
propriam divinae legi—naturali vel positivae—aut pro- 
priam legi humanae cui ipse subditur—latae nempe a 
superiore sibi—, cum nulla istarum legum ab ipso pen- 
deat; potest attamen minuere obligationem legis quam 
ipse fert atque posset non ferre, adeo ut, communi theo- 
logorum placito, valet obligare sub levi in materia gravi. 
Quamvis igitur legis proprietas obligatio, non inde se- 
quitur omnem legem obligare sub culpa2 


| «Religiosorum superiorum auctoritas in subditos non derivatur pro- 
xime ex lure sive naturali sive divino, sed ex promissione ipsis libere facta 
simul cum voto et propter votum. Vita religiosa est opus supererogationis 
et consilii, ac proinde religiosi non obligantur ad oboediendum suis su- 
perioribus nisi ex propria promissione, nec intendunt se subiicere prae- 
latis suis nisi sub voto et secundum regulam» (Kane, Utrum religiosi 
inobedientia duplicem malitiam habeat, in Angelicum, 29 [1952], p. 192). 

3 Quaestioni num legidatoris intentio valeat efficere Constitutiones 
religiosas obligare tantum sub poena, iamiam Humbertus de Romanis, 
quintus Magister Generalis O. P.. responderat: «Credo quod sic, quia in 
mandats et statutis maxime attenditur intentio voluntatis mandantis 
vel statuentis. Unde si nullo modo vult obligare quod surgat ex trans- 

C. III.— Cheledonius tenet transgressionem Regulae 
vix ac ne vix quidem contingere absque culpa. 

Sol.— Cheledonius exaggerat, nam ut docet Billuart: 
«Si ex honesto fine et rationabili causa (quis) regulam 
transgreditur, non solum non peccat, sed facit actum 
virtutis; virtutis enim est agere ex motivo honesto indif- 
ferentia, qualis est in casu transgressio legis quoad sub- 
stantiam, vi decreti non obligantis ad culpam» \ 


C. IV.— Pater Evortius petit a thelogo num, etsi Re- 
gula non obliget per se ad culpam sed ad poenam dumta- 
xat, praecepta saltem sive mandata Superioris secundum 
Regulam facta obligent in conscientia. 

Sol.— Respondet Fanfani: «Affirmative, saltem ex 
virtute oboedientiae, vi potestatis dominativae qua qui- 
libet superior post professionem supra subditos pollet. 
Non enim ex eo quod Regula non obligat ad culpam, ne- 
cessario sequitur, ut quidam vellent, ergo neque prae- 
cepta superioris... In priori enim casu agitur de obliga- 
tone fundata in lege pure positiva, cuius tenor ex mente 
ipsius legislatoris est imponendi obligationem acceptan- 
di in conscientia poenam, si lex transgrediatur, minime 
observantiam ipsius legis; in posteriori casu agitur de 
obligatione fundata in potestate dominativa superioris... 
Ergo etsi Regula non obliget ad culpam, praecepta supe- 
rioris secundum Regulam facta, quando sunt vera prae- 
cepta, obligant 1n conscientia» a. 

Haec attamen responsio, sit necne veritati consenta- 
nea in quibusdam Congregationibus religiosis, a veritate 
deviat quod attinet ad Ordinem Praedicatorum, in qua 


gressione peccatum, nullo modo ex transgressione sola incurretur pecca- 
tum» (Opera de vita regulari, II. p. 46, ed. 1889). Quod nec D. Tliomae 
visum fuit arduum seu difficile (1. c., I-H, 186, 9, Im). 
| Billuart, Summa S. Thomae, tr. de statu religioso, diss. 1, art. 7. 
2 Fanfani, Th. Mor.. HI, 346. 

una est vis obligatoria sive Regulae atque Constitutio- 
num, sive Ordinationum tum Capitulorum— generalium 
et provincialium—tum praelatorum—Magistri Genera- 
lis, Provincialis, Priorum conventualium—, dentur hae 
toti Ordini, portioni Ordinis, alicui Ordinis fratri (36). 


C. V.—Pater Germanicus, novitiorum institutioni 
praepositus, minus libenter audit traditam doctrinam, 
verens ne meritum oboedientiae, tum virtutis tum voti, 
nullum sit aut modicum penes religiosum servantem 
Regulam atque superiorum praescripta. 


Sol.— Quoniam praescripta Regulae sunt vere prae- 
ceptiva, praeceptum autem venit oboedientiae formale 
obiectum, religiosus servans haec praescripta propterea 
quod praescripta, ponit actum et habet meritum virtutis 
oboedientiae; sicut ponit actum et habet meritum vir- 
tutis oboedientiae dum poenam exsequitur vel sustinet 
a superiore impositam post illorum praescriptorum 1n- 
observantiam. Ponit etiam actum et habet meritum al- 
terius virtutis si id quod Regula iubet sit iamiam, ex 
obiecto, actus virtuosus; qui ergo servat ieiunium Con- 
stitutionum, ponit actum et habet meritum virtutis abs- 
tinentiae. Qui servaret, contra, ieiunium cadens sub Re- 
gulae consilio aut permissum a superioribus, hic facit 
actum et habet meritum abstinentiae, oboedientiae nul- 
latenus. 

At quid de voti merito? 


Si quod Regula vel Praelatus iubet urgeat subditum 
sub formali praecepto (37), eius impletio, omnium qui- 
dem sententia, esset actus et haberet meritum virtutis 
religionis, propter votum. Ubi praeceptum formale desit, 
quidam concedunt voti meritum observantiae illarum 
praescriptionum quae urgent sub culpa veniali (27). Sed 
implent Regulae, Constitutionum, Praelatorum prae- 

scripta sub poena dumtaxat obligantia meritum voti est 
Bnulum. Primo, quoniam «ile qui profitetur regulam, 
non vovet servare omnia quae sunt in regula: sed vovet 
regularem vitam, quae essentialiter consistit in. tribus 
(votis) praedictis» \ Insuper, quia si praescripta huius- 
modi essent materia voti, vana fuisset legislatoris opera 
qui haec voluit non obligare sub peccato 1 


C. IV.— Sed tunc, opponit ipsemet, religiosus caret 48 
voti merito per totam fere vitam, perpauca cum sint Re- 
gulae et Superiorum statuta obligantia subditum sub 
culpa. 

Sol.— Quantumvis praescripta sive Regulae sive Prae- 
latorum non cadant sub oboedientiae voto, non propte- 
rea religiosus privatur per totam fere vitam voti merito. 
Primo quod, praeter votum oboedientiae, vota emisit 
castitatis et paupertatis; sed praecepta castitatis, cum 
negativa sint, obligant semper et pro semper; et «Reli- 
giosi vi voti paupertatis valedixerunt iuri aliquid haben- 
di tamquam proprium, aut eo utendi nisi dependenter 
a praescripto seu voluntate sui Praelati» 3. Neque desunt 
in Regula, Constitutionibus, Ordinationibus sive Capitu- 
lorum sive Praelatorum crebra statuta «ratione trium 
votorum, vel divinae aut ecclesisticae legis» (37), obli- 
gantia igitur sub culpa, gravi aut levi. Urgent, denique, 
religiosos et formalia quaedam praecepta lata a legisla- 
toribus et praelatis, quae obligant sub gravi atque per 
longum tempus 


| S. Thomas, 1. c. 

j Omne votum obligat sub culpa (III, 345 s.). 

3 Const. O. P., n. 552. 

^ Sic in Ordine Praedicatorum, cum quis nominatur Lector (seu 
professor) litteras patentes recipit cum hac clausula: «Tibi autem prae- 
cipimus in virtute Spiritus Sancti et sanctae oboedientiae, sub formali 
praecepto, ut dictum lectoratus officium statim humiliter acceptes, et 
pro posse tuo laudabiliter exerceas» (.Const. O. P., p. 362). Pari formula 

Insuper. Ad amplificandum et tuendum meritum vir- 
tutis religionis satis est in memoriam revocare votum 
non unum esse religionis actum \ Inter observantias 
porro Institutorum religiosorum plures sunt actus reli- 
gionis eliciti, v. gr. oratio frequens, quotidiana recitatio 


breviari et auditio vel celebratio missae; sed et ceterae 
possunt religione 1mperari3. 


Huc e superioribus voluminibus Casus accedant: Re- 


ligiosus se in confessione accusans de inobservantia Re- 
gulae (I, 201); Votui7i de servartda 
(III, 364). 


Regula religiosa 


V. INGRESSUS IN RELIGIONEM 


Doctrina. 


Non peccat contra iustitiam superior religionis si 
candidatum non admittit quem admittere, nedum potuit, 
decuit (7G). Non est tamen immunis a peccato contra ca- 
ritatem quoties, absque ratione sufficienti, privat Institu- 


conferuntur officia Prioris (p. 365), Subprloris (p. 364), Magistri Novltlo- 
rum et Studentium (p. 361), etc. 


| Actuum religionis alii sunt quibus damus nos: quoad voluntatem, 
devotio', quoad intellectum, oratio', quoad corpus, adoratio. Alu sunt 


quibus damus nostra: Deo quidem, si cum immutatione, sacrificium, Si 


absque immutatione, oblationes atque primitiae, Del vero ministris, de- 


cimae. Alii sunt quibus promittimus nos aut nostra, votum. Alii, denique, 
quibus ea assumimus quae sunt Dei, sacramenta, scilicet, et divinum No- 


men—in testimonium iuramentum; in provocationem, adiuratio; in lau- 
dem, laus Dei. 

* «Ad religionem pertinent non solum oblationes sacrificiorum et alia 
huiusmod] quae sunt religioni propria: sed etiam actus omnium vir- 
tutum, secundum quod referentur ad Del servitium et honorem, effi- 
ciuntur actus religionis. Et secundum hoc, si aliquis totam vitam suam 


divino servitio deputet, tota vita sua ad religionem pertinebit» (S. Tho- 
mas, |. c.t a. 1, 2m). 

tum professis qui forent Instituto valde utiles, vel privat 
candidatum prorsus dignum illis emolumentis peculiari- 
bus religioni, «in qua homo vivit purius, cadit rarius 
surgit velocius, incedit cautius, irroratur frequentius, 
quiescit securius, moritur fiducius, purgatur citius, prae- 
miatur copiosius», prout legimus in quadam homilia 
s. Bernardo adscripta x. 

sed valide atque licite a superiore religionis admis- 
sus seu vocatus ad professionem emittendam, candidatus 
non tenetur vota nuncupare vi vocationis huiusmodi 
ecclesiasticae (1b.), utpote quae caret robore praecepti 
—ideo saltem quod candidatus nondum promisit oboe- 
dire superiori illi. 

Quaestio est 1gitur: num teneatur vi vocationis divi- 
nae praeviae (75). 

Porro si ageretur vocatio extraordinaria (ib.), solutio 
tota pendet ex voluntate Dei manifesta, an sit videlicet 
praeceptiva, aut solummodo consulens. 

At si vocatio veniat ordinaria, obligatio postulari ne- 
quit nisi ex capite rectae intentionis aut ex capite ido- 
neitatis (1b.). 

Porro non oritur ex primo. Intentio enim candidati 
recta—ut intimius accedat vel se uniat Deo, ut imitetur 
vitam Christi, ut securiorem reddat salutem elongans 
pericula peccandi, ut paenitentiam agat de peccatis, 
etc.—non est nisi bonum propositum; propositum au- 
tem, licet optimum, vi obligatoria caret. 

Nec descendit ex altero. 

Sı idoneitas namque sumitur negative, pro defectu 
impedimentorum, perspicuum nimis est iure habiles ad 


| S. Bernardus, Homilia in Math., 13, 45; PL 184, 1131. 

) Suppono candidatum non fecisse votum intrandi religionem; quo- 
niam in casu teneretur voto ad probandum et ideo ad professionem emit- 
tendam. quandiu condicionem ingratam sibi nullam in Instituto compe- 


rerit (cf. 57). 

ingressum religionis posse ingredi nec teneri—sicut et 
iure habiles ad matrimonium ineundum possunt nu- 
ptias inire, quin nubere adstringantur. 


3] Si vero positivam idoneitatem loquimur, hanc distin- 
guamus (76) prout antecedit aut subsequitur intentio- 
nem seu electionem deliberatam. Quae hanc intentionem 
sequitur nequit pollere vi obligandi qua 1ntentio 1psamet 
destituitur. Idoneitas quoque praevia intentioni huius- 
modi non est, ut plurimum, determinata ad statum 
unum seu officium (280). Casus unicus in quo liceret lo- 
qui de obligatione ob idoneitatem ad statum religiosum 
foret cum candidatus versaretur in impotentia practica 
implendi in saeculo communes Christianorum obligatio- 
nes, cum nequiret extra claustra fugere occasiones pro- 
ximas peccandi, cum nullam aptitudinem haberet nec 
acquirere posset ad alium vitae statum adeo ut eius per- 
manentia in mundo sit atque praevideatur futura vio- 
lenta. Extra casus huiusmodi, perquam raros—nam 
evoluntur exercitio dispositiones etiam exiguae et quae 
prius toediosa erant habitus reddit grata—, si quidem 
opportune datur cuique consilium (281) de sectanda 
idoneitate praedominante—tunc enim labor affert po- 
torem gustum atque fructum abundantiorem—, nequit 
attamen ei praeceptum fieri, nam id quod melius est 
materiam consiliorum ingreditur. Hinc Codex I. C.: 
«Novicius potest religionem libere deserere» (can. 571, 
$ 1). Liquet autem libertatem quae novicis datur con- 


cedendam esse a fortiori iis qui noviciatum et praecipue 
postulantatum nondum sunt ingressi. 


Casus primus. 


27 Quo novicios deterreat a deserenda religione, Philo- 
theus, eorum institutioni praepositus, semel et iterum 
sermonem habet de obligatione sectandi vocationem. 

Hanc autem inde inculcat quod Deus ab aeterno deter- 
minavit cuique hominum statum et officium in quibus 
el concedet gratias ad salutem efficaces; deserere pro- 
pterea statum ad quem quis est divinitus vocatus idem 
est ac semetipsum ponere extra salutis semitam. Adiun- 
eit quoque novicium recusantem Dei invitationem ad 
vitam religiosam non amplius mereri amicitiam et auxi- 
lia divina. Immo nec captu esse possibile aliquem sin- 
cere tendere, prout Christiani tenemur cuncti, ad perfe- 
ctionem caritatis, una atque sponte renuntiare ingressui 
religionis. 
Quid dicendum? 


Solutio 


Philotheus nimio profecto zelo ducitur, praedicans 
quasi doctrinam certam propriam sententiam commen- 
titiam. 

Deum, imprimis, determinasse cuilibet ex nobis mo- 
dum vivendi extra quem non dabit homini gratias effi- 
caces ad salutem, non est propositio per se nota nec per 
divinam revelationem manifesta; indiget ergo demon- 
strattone De reliquo voluntas Dei, cui obsequi tenea- 
mur, oportet ut nobis modo indubio innotescat et qui- 
dem sub forma praeceptiva: sed determinatio divina 
aeterna ad certum statum et officium non innotescit 
indubie cunctis, saltem praecepti instar. 

Nec constat Deum recusare amicitiam et auxilia gra- 
tiae eis qui Eius invitationem ad religiosam vitam non 
sectantur. Deus enim non longius ab homine discedit 
quam hic ab Eo secedat, neque propterea dissolvit ami- 


| Sufficit vel perfunctorie inspicere articulos editos in Salesianum, 
15 (1953), ut res appareat tota intra terminos agi Congruismi. 

à «Deus enim non plus se avertit ab homine quam homo se avertit 
ab ipso» (S. Thomas, Summa Theol., II-II, 24, 10). 

citam quandiu homo letaliter non peccat. Porro quod 
non sectanti vocationem religiosam peccatum datur non 
excederet, ad communiorem saltem nunc sententiam, 
terminos venialis. Qui ergo vocationem religiosam non 
sequitur privatur quidem multiplici adiutorio quo Deus 
ditat viventes intra claustra, non tamen iis auxiliis quae 
largitur manentibus extra. 

Denique sinceram perfectionis Christianae volunta- 
tem simul stare cum spontanea renuntiatione religioso 
statui, exinde clare patet quod summam caritatis perfe- 
ctionem attigerunt per observantiam praeceptorum 
plurimi qui sanctificat! sunt in. statu matrimoniali, in 
possessione divitiarum, in principatu et regno; via con- 
siliorum, facilior quidem, nec tamen infallibilis; quan- 
tumcumque securior, non est obligatoria. Sufficit ergo 
ut qui non sectatur vocationem religiosam non ideo re- 
nuntiet claustro ut peccatis vacet in mundo, sed inten- 
dat in mundo vivere Christiano prorsus more 


Alii casus. 


C. JI.— Hemiterius in eadem rigida sententia abundat 
quod communiter dicatur salutis expositus periculo 1s 
qui religiosae vocationi nuntium misit; immo quod, ex- 
perientia teste, omnes qui religiosam vocationem ami- 
serunt sunt effecti peiores iis qui vocationem experti 
fuerunt nullam. 

Sol.—Illa communis aestimatio satis inde iustificari 
potest quod pericula sint in mundo plurima quae salu- 
tem difficiliorem reddunt, non dumtaxat vocatis in reli- 


gionem sed ipsis quoque qui caruerunt vocatione reli- 
giosa. 


1 Alia quae pro consiliorum in gene-e, obligatione dantur argumenta 
horumque crisim videsis in vol. I, n. 190 ss. 

Experientiae factum, si admittitur, hinc explicari va- 
let quod ipsa vocationis amissio, per depravationem 
videlicet sive intentionis sive bonorum morum, iam ve- 
nit consectarium seu sequela peccati: qui fuerat dignus 
effectus est indignus ob peccatum. Sed et explicari potest 
ideo quod quaelibet reactio transcendit facile mensuram, 
ob arduitatem inveniendi et tenendi rationis medium. 
Factum, denique, explicari valet vel exinde quod, voca- 
tioni valedicens, putet, quamvis erronee, nullam sibi 
subesse spem salutis, et ideo quaerat futuram iacturam 
compensare quaestu praesenti (II, 215n). 


C. III.— Gildardus arguit, contra, a fortiori. Peccant, 
inquit, qui a sectanda vocatione aliquem impediunt vel 
avertunt; peccant quotquot superiorem religiosum mo- 
vent ut deneget ingressum postulanti digno; a fortiori 
igitur peccat qui vocatus a Deo et a superiore religioso 
religionem ingredi vel profiteri renuit. 

Sol.— Peccant equidem qui a sectanda vocatione ali- 
quem impediunt vel avertunt, quoniam bonum agitur 
melius, saltem ipsimet; bonum insuper quod, cum suae 
voluntati relictum sit, oportet suae voluntati relinqua- 
tur. Peccant pariter contra caritatem erga candidatum 
et Institutum qui superiorem religiosum movent preci- 
bus, instantiis ut deneget ingressum .candidato di- 
eno (49); immo contra iustitiam, si eum moveant minis 
vel mendaciis—v. gr. informationes dantes candidato 
adversas quem noverunt plane commendandum—, hic 
etenim, quamvis non habeat ius ut recipiatur, ius habet 
attamen ne coarctetur quoad ipsum libertas receptoris 
benevoli, seu ne excludatur ipse ab eorum numero quos 
superior admittere seu vocare libere potest. Sed hinc 
arguere non licet peccare candidatum qui non sectatur 
bonum melius optioni suae relictum (cf. I, 195-202). 

C. IV.— Carponius, noviciorum institutioni praeposi- 
tus, iis denegat recedendi in saeculum libertatem quod 
dum petierunt probationis tempus, professionem sint 


implicite polliciti ubi nullam experti fuerint recedendi 
causam. 


Sol.— Ingressus profecto in noviciatum ordinatur ex 
ipsa sua natura ad probationem, probatio autem, bona 
fide suscepta, ad professionem, quoties probatae condi- 
ciones Instituti inveniantur gratae probanti. Quem ad 
modum igitur religio iure reprehenderetur a sapientibus 
Si novicium respueret in quo nullam detegit reiectionis 
causam, sic et reprehendendus novicius foret qui, acce- 
ptatus ad probationem bona fide faciendam et 1deo gra- 
tis (can. 570, $ 1), religionem desereret in qua causam 
desertionis deprehendit nullam. Sed agitur hic, non obli- 
gatio imposita a vocante—Deo vel superiore religioso—, 
sed a novicio libere suscepta, qui petens probationis 
tempus pollicetur implicite professionem, ubi nullam ex- 
pertus fuerit recedendi causam, et tenetur stare promis- 
sis ex fidelitate, sub veniali igitur. 


C. V.—Rosa, a puerili aetate parentibus orbata, 1am 
diu optat monasterium ingredi; at quominus eius voto 
satisfaceret fratris ac sororis egestate hucusque fuit 
prohibita. Nunc vero, sua opera utrique honestam artem 
praebuit; at timet ne eius soror quae, licet sit sui turis, 
levis nihilominus atque inconstans animo est, si eius sub- 
sidio careat, periculum morum severitatem amittendi 
subeat. Verum, si expectat dum illa alicui nubat, timet 
ne aetatis vitaeque florem extra claustra transigat. 

Sol.— Rosae licet abs dubio in monasterium modo se 
recipere: iure namque canonico (can. 542) religionem 
ingredi non vetatur femina cuius opera utilis est sorori 
etsi necessitatem gravem patienti. Sed et licite. differret 
ingressum, eo vel maxime quod nullum timet sibi pe- 

riculum peccandi vel pervertendi bonam intentionem; 
immo neque formidat postmodum non admitti aut fu- 
turam inhabilem religionis iugo subeundo. Dilatio igitur 
ad breve tempus ei consulenda foret, quoniam perdet 
nihil coram Deo si tantisper ingressum differat ut im- 
pediat sororis levitatem. Sed quoniam Rosa pertimescit 
aetatis vitaeque florem extra claustra transigere, dilatio 
ponitur diuturna, quapropter nocumentum magni mo- 
menti; consilium ergo ei detur ut ingrediatur sine mora 
—nisi malum sorori imminens tantae sit magnitudinis 
ut longe malum exsuperet quod Rosa sibi timet, puta si 
soror prae nuptiis derelicta in discrimine versetur se 
prostituendi, nam tunc vel ipsa eius infamia redundaret 
in Rosam, ubi soror meretricis cognoscatur. 


C. Vr.—Num a postulantatu et noviciatu peccatores 
sint excludendi? 

Sol.— Negative. Observantiae namque religionis, sicut 
promovent ad caritatis perfectionem, auferunt quoque 
caritatis impedimenta et elongant occasiones peccandi. 
In noviciatum igitur, a fortiori in postulantatum-— qui 
non sunt dumtaxat probationis tempus, sed institutionis 
et formationis maxime—recipi possunt peccatores ut 
peccata declinent et exerceantur in praeceptis x. Ipsi, de 
reliquo, neque Iure excluduntur (can. 542) neque spem 
fundatam necessario adimunt comparandi sibi 1doneita- 
tem et rectam intentionem pro professione requisitasa. 


| «Consilia evangelica ad hoc dantur ut per ea homo facilius salu- 
tem consequatur; unde status saecularium periculosior esse dicitur quam 
religionis status. Stultum est autem dicere quod alicui qui debilior est, 
propter peccata quae commisit, non sit ad securiorem vitam fugiendum. 
Est etiam contra doctrinam philosophicam, quae docet illos qui sunt ad 
vitia proni in contrarium debere reflecti, sicut faciunt illi qui tortuosa 
lignorum dirigunt» (S. Thomas, Quodl. 3, a. 13). 

3 Sacra Congr. negotiis religiosorum sodalium proposita dedit (2 
febr. 1961) instructionem de candidatis sedulo deligendis; eius igitur 
normis moderatores religiosi stare debent, longo rerum usu comprobatis. 

Huc e superioribus voluminibus Casus accedant: Vo- 


vens monasterium ingredi, ad quid teneatur si dimissus 


(III, 361); Utrum possit religionem ingredi filius cuius 
parentes in gravi versantur necessitate (III, 460); Mater 


obstans desiderio vitae religiosae (III, 468 ss.) 


VI. EGRESSUS E RELIGIONE 


Doctrina. 


Professorum egressus potest intellegi vel expleto vo- 
torum tempore vel votis perdurantibus. Alter illegitimus 
atque legitimus distinguitur, quorum ille per fugam et 
apostasiam, hic vero sive per dimissionem sive per in- 


dultum, tum manendi extra claustra, tum transeundi in 
aliam religionem. 


«Professus a votis temporariis, expleto votorum tem- 
pore, libere potest religionem deserere; pariter religio ob 
iustas ac rationabiles causas eundem potest a renovandis 
votis temporalibus vel ab emittenda professione perpetua 
excludere, non tamen ratione infirmitatis, nisi certo 


constet eam ante professionem fuisse dolose reticitam 
aut dissimulatam» (can. 637). 


«Apostata a religione dicitur professus a votis perpe- 
tuis sive sollemnibus sive simplicibus qui e domo reli- 
giosa illegitime egreditur cum animo non redeundi, vel 
qui, etsi legitime egressus, non reddit eo animo ut reli- 
giosae oboedientiae sese subtrahat» (can. 644, $ 1). 


Religiosus apostata a religione, praeterquam ab obli- 
gattonibus regulae et votorum non absolvitur et debet 
sine mora ad religionem redire (can. 645, $ 1), «ipso 1ure 
incurrit in excommunicationem proprio Superiori maio- 

ri, vel, si religio sit laicalis aut non exempta, Ordinario 
loci in quo commoratur, reservatam, ab actibus legitimis 
ecclesiasticis est exclusus, privilegiis omnibus suae reli- 
gionis privatus» (can. 2385). 

«Fugitivus est qui, sine Superiorum licentia, domum 62 


religiosam deserit! cum animo ad religionem redeundi» 
(can. 644, $ 3). 


Religiosus fugitivus non solvitur ab obligationibus 
votorum et regulae tenetur sine mora ad religionem re- 
dire (can. 645, $ 1), et «ipso facto incurrit in privatio- 
nem officii, si quod in Religione habeat, et in suspensio- 


nem proprio Superiori maiori reservatam, si sit in sacris» 
(can. 2386). 


«Ipso facto habendi sunt tamquam legitime dimissi 63 
religiosi: ].^ Publici apostatae a fide catholica; 2^ Reli- 
giosus qui fugam arripuerit cum muliere; aut religiosa 
quae cum viro; 3. Attentantes aut contrahentes matri- 
monium aut etiam vinculum, ut aiunt, civile» (can. 
646, $ 1). 

De ceterorum dimissione eiusque effectibus, cf. cann. 
647-672. 


«Indultum manendi extra claustra, sive temporarium, 64 
idest indultum exclaustrationis, sive perpetuum, idest 
indultum saecularizationis, sola Sedes Apostolica in re- 
lgionibus iuris pontificii dare potest; in religionibus 
iuris diocesani etiam loci Ordinarius» 2. 


| «Deserit seu derelinquit domum religiosam, ut sui iuris durante 
discessu aliquo modo fiat. Discedens igitur e conventu per aliquod breve 
tempus tantum, sine consensu utique, vel etiam contra voluntatem Su- 
perioris, ad spectaculum contemplandum, ad invisendum amicum, etc., 
erit certo inoboediens seu violator propriarum Constitutionum, sed non 
fugitivus, quia non est deserens conventum ut sui iuris fiat» (Fanfa- 
ni, Th. Mor., HT, 381). 

t Can. 638.—Ad quaesitum: «Utrum verba loci Ordinarius, de quibus 
in can. 638, designent Ordinarium loci commorationis religiosi, an Ordi- 
narium loci domus principis», Pont. Commissio respondit (24 iul. 1939): 

Quibus condicionibus teneantur qui indultum sive 


exclaustrationis sive saecularizationis impetrarunt, cf. 
cann. 639-641. 


Ne decipiantur tamen cum indultum postulant, prae 
oculis habeant nonnullas privationes quibus legislator 
punire voluit transeuntes e sacerdotio religioso ad sa- 
cerdotium saeculare—hic enim transitus, cum sit a 
statu perfectionis, non consulitur divino Spiritu, qui nos 
semper invitat ad perfectius—. Legimus enim: «Quilibet 
professus, ad saeculum regressus, licet valeat, ad nor- 
mam can. 641, sacros ordines exercere, prohibetur tamen 
sine novo et speciali Sanctae Sedis induito: l.^ Quolibet 
beneficio in basilicis maioribus vel minoribus, et in eccle- 
siis cathedralibus; 2. Quolibet magisterio et officio in 
seminariis maioribus et minoribus seu collegiis in quibus 
clerici educantur, itemque in Universitatibus et Institu- 
tis, quae privilegio apostolico gaudent conferendi gradus 
academicos; 3. Quocumque officio vel munere in Curiis 
episcopalibus et in religiosis domibus sive virorum sive 


mulierum, etiamsi agatur de Congregationibus diocesa- 
nis? (can. 642, $ I). 


«Religiosus nequit ad aliam religionem, etiam stri- 
ctiorem, vel e monasterio sui iuris ad aliud transire sine 
auctoritate Apostolicae Sedis» L 


«Affirmative ad primam partem; negative ad secundam»  (AAS, 3l 
[1939], p. 321). 

| Can. 632.—Ad quaesita: «I) Utrum moniales monasteriorum, in qui- 
bus vota dumtaxat simplicia emittuntur iuxta can. 488, n. 7, CIC et 
decretum S. C. de Religiosis 23 iun. 1923, e proprio ad aliud huiusmodi 
monasterium sui iuris et eiusdem Ordinis transire queant sola Ordinarii 
vel Ordinariorum auctoritate; II) Utrum eaedem moniales ab Ordinario 
vel Ordinariis e proprio ad aliud monasterium, ut supra, de ipsarum et 
utriusque communitatis consensu, transferri queant saltem ad tempus, 
ita, ut in novo monasterio, dum ibidem commorantur, iuribus gaudere et 
officiis fungi valeant ut moniales de familia», S. C. de Religiosis respon- 
dit (9 nov. 19261; Ad Ium. Negative, et servetur can. 632 CIC. Ad Ilum, 
Negative, sine praevia Apost. Sedis licentia (AAS, 18 [1926], p. 490 s.). 

De effectibus indulti quoad huiusmodi transitum, 
cf. cann. 633 ss. ^ 


Casus primus. 


Postquam unam religionem professus est Corebus 
vellet transire in aliam, quod illius membra non sit fer- 
vore accensi atque Regula frequenter dispensationem 
subeat. Rogat ergo consilium confessarii. 


Quid in re definienda oportet hunc perpendere? 


Solutio 


Generalis norma est: Transitus in aliam religionem 
non debet commendari vel laudari. 


Imprimis, quoniam periculosus transeunti. Hic enim 
facile hallucinatur putans religionem aliam strictiorem 
—ubique degunt religiosi fervidi et religiosi tepidi, et 
saepe tegit nequam lata cuculla caput—; nec est tanta 
differentia religionum—sed una insistit quibusdam ob- 
servantis, alia aliis—; neque continuo patet, iunioribus 
praecipue, legitimae dispensationis—qua nec semper co- 
guntur frui—proportionata ratio. De cetero, ea quibus 
assueti sumus proclivius observamus, ideo securior fit 
in suscepta religione profectus. 

At periclitatur insuper pax religionis intentae: cum 
enim maneant penes transeuntem mens et mores con- 
formes vitae pristinae, hos ille conabitur in animum 
instillare eorum ad quos se transtulit. 


1 Ad dubium: «Religiosus qui in quadam religione professus, obtento 
induito apostolico. ad aliam religionem transit, tenetume ad habitum 
noviciorum religionis ad quam suscipiendum et gestandum perdurante 
noviciatu in nova religione?». S. C. de Religiosis respondit (14 maii 1923): 
Affirmative (AAS. 15 [1923], p. 289). 

Nocet, demum, discessus religionem desertam: scan- 
dalizantur eius membra, quasi Regula tot saeculis pro- 
bata habenda nunc esset Insufficiens; laeditur illius no- 
men, ac si revera relaxata; exponitur ipsa potiori re- 
laxationi, cum privetur melioribus, a quibus et ad 
austeritatem praeoptatam restitui posset. Sed nec vi- 
detur transfuga respondere receptis a religione benefi- 
ciis, cuius ubera suxit, a qua et primordia educationis 
habuit, quae ipsum suscepit pro prosperis et adversis. 

Norma tamen exceptiones admittit. Expresse D. Tho- 
mas: «Potest tamen aliquis laudabiliter de una religione 
transire in aliam, triplici ex causa. Primo quidem, zelo 
perfectioris religionis. Quae quidem excellentia non 
attenditur secundum solam arctitudinem: sed princi- 
paliter secundum id ad quod religio ordinatur; secun- 
dario vero secundum discretionem observantiarum debi- 
to fini proportionatarum. Secundo, propter declinatio- 
nem religionis a debita perfectione. Puta, si in aliqua 
religione arctiori incipient religiosi remissius vivere, 
laudabiliter transit aliquis ad religionem etiam minorem, 
si melius observetur... Tertio, propter infirmitatem vel 
debilitatem, ex qua interdum provenit quod non potest 
aliquis arctioris religionis statuta servare, posset autem 
servare statuta religionis laxioris» ' 


In quocumque, ut diximus (65), casu beneplacitum 
sedis Apostolicae praerequiritur. 


Alii casus. 


C. II.—Vix primum sacrum litaverat, pater Caesidius 
coepit cum superioribus agere ad petendum saeculariza- 
tionis indultum. Amico de recessus causa interroganti 
rem totam aperit: se nempe religionem ingressum fuisse 


| S. Thomas, Summa Theol., H-H, 189, $. 

eo dumtaxat animo ut semel ditatus sacerdotio permit- 
teretur vivere extra claustra. 


Sol.—Graviter peccavit Caesidius noster tali animo 
habitum suscipiens religiosum vel emittens professionem, 
quia in re gravi religionem susceptricem decepit. Et te- 
netur ei restituere expensas factas toto tempore quo fuit 
in ea, quia ex peccato contra iustitiam, cum damno al- 
terius, oritur obligatio restitutionis. Sic Salmanticen- 
ses x. 


C. III.— Post decennium a professione religiosa sol- 
lemni Attilius, Sopatrae amore captus, fornicationi con- 
descendit et filium habuit. Quod dum confessario paeni- 
tens exponit, ab eo simul sententiam sciscitatur num de- 
beat dispensationem a votis petere quod naturali iure se 
adstrictum putet ut cohabitans cum complice gerat cu- 
ram fili sacrilegi. 

Sol.— Negative. Quoniam officium curandi prolem, 
etsi sit naturale, est tamen affirmativum, obligans ergo 
quemlibet prout tunc invenit illum. Quantumvis igitur 
ignara fuisset Sopatra, fornicationis tempore, religio- 
sae condicionis Attilii, hic non tenetur naturae iure nisi 
ut provideat filio secundum proprium statum religio- 
sum. Sicut enim vir matrimonio iunctus, si forsan com- 
misit adulterium et adulterinam prolem suscepit, non 
tenetur a legitima coniuge discedere ut cohabitans cum 
muliere complice filio adulterino provideat, ita nec re- 
ligionem professus tenetur hanc deserere quod indul- 
gens fornicationi filium sacrilegum obtinuit. Huic debet 
dumtaxat providere salva oboedientia atque religiosa 
observantia (III, 45G s.). Quin ullum tamen incumbat re- 
ligioni 1ustitiae officium (cf. can. 536, $ 3). 


| Salmanticenses Mor., tr. 15, de statu religioso, c. 5, n. 54. 

C. IV.— Post plures annos a professione religiosa Adrio 
serio cogitat de petenda dispensatione a votis, cum se 
imparem sentiat religionis oneribus sustinendis. At 
confessarius eum conatur avertere a proposito, quod non 
vacat, asserit, a peccato, cum amissioni vocationis aequi- 
polleat. 


Sol.— Prout non necessario peccat qui concedit di- 
spensationem, sic nec qui postulat; erunt quinimmo ca- 
sus in quibus consilium sit dandum religioso de petenda 
dispensatione a votis. At hoc ipsum quod non se sentiat 
parem oneri ulterius sustinendo qui onus libenter et 
suscepit et quodam saltem tempore portavit, signum 
est idoneitatem amisisse qui prius idoneus fuerat (55). 
Amissio idoneitatis, ob morum corruptionem, procul- 
dubio culpabilis; sed petitio dispensationis, idoneitate 
semel amissa, vacat facile a culpa. 


C. V.— An religiosus qui saecularizationis indultum 
aut simplicium votorum dispensationem impetravit, 
possit primum aut alteram recusare cum a locali supe- 
riore eiusdem notitiam accipit, quamvis superior genera- 
lis in scriptis iam exsecutoriale decretum rescripti emi- 
serit ad normam can. 56 CIC. 


Sol.— Respondit S. Congr. de Religiosis (1 aug. 1922): 
«Affirmative, dummodo superiores graves rationes in 
contrarium non habeant, quo in casu ad S. C. referant» *. 


C. VI.—Manilium sacerdotem, propter quasdam dif- 
ficultates cum Superioribus habitas vitae religiosae tae- 
debat. Nullum proinde non movit lapidem ut per Supe- 
riores indultum saecularizationis obtineret. Restiterunt 
initio Superiores. Postea tamen rem totam iudicio S. Se- 
dis proposuerunt. Cum autem responsum tardaret, quo- 


| AAS, 14 (1922). p. 501. 

dam die Manilius, novam difficultatem cum Superiore 
expertus et impatientia abreptus, domum reliquit. sine 
ulla licentia, firmiter statuens se non reversurum, et 
apud consanguineos se recepit. Interim confitetur apud 
Gerardum, rogans utrum aliquid obstet quominus de 
more Sacrum celebret. 


Sol.— Ad hunc casum Genicot: «Cum (Manilius) 
egressus sit cum animo non redeundi, nondum accepto 
saecularizationis induito, apostata dicendus. Incurrit 
proinde excommunicationem, saltem si conscientiam 
habuit se graviter delinquere et censuram quodam modo 
novit. Ab hac excommunicatione, ac proin a peccatis, 
Manilium Gerardus absolvere nequit, cum sit reservata 
superiori maiori Manilii (vel Ordinario loci in quo com- 
moratur apostata, si religio non exempta est); neque 
ex c. 519 haec censura absolvi potest, cum non sit iure 
particulari in Ordine statuta, sed iure communi; neque 
si Gerardus pro foro interno peculiares facultates ha- 
bet, hae multum prodesse possunt— nisi forte cupiat Ma- 
nilius quam primum, praemissa absolutione a censura 
in foro interno, absolutionem a peccatis accipere—, ne- 
que facultas c. 2254 1n casi urgentiori, cum res censeatur 
deducta ad forum externum, et publice, ad vitandum 
scandalum, Manilius agere debet tamquam censuram 
observans. Si autem Manilius excommunicationem pro- 
pter inadvertentiam huc usque non contraxit, possit 
interim Gerardus absolutionem a peccatis concedere et 
permittere, secluso scandalo, ut omnino secreto Manilius 
sacris operetur. Sed in omni hypothesi, ipsi imponere 
debet ut quam primum rem componat cum Superioribus 
(secus propter contumaciam certe incurreret excommu- 
nicationem, ut apostata), vel redeundo ad claustra, vel 
saltem epistolam ad Superiores mittendo qua se para- 
tum exhibeat stare ipsorum mandatis. Possit Superior 

maior ipsi permittere ut, dum exspectatur indultum 
saecularizationis, maneat apud consanguineos; possit 
etiam delegare cuicumque confessario a Manilio eligen- 
do facultatem ipsum absolvendi ab excommunicatione 
forte 1ncursa»x. 


Huc e superioribus voluminibus Casus accedant: Vo- 
tum castitatis observatu, ut dicitur, impossibile (III, 
340); Sollemniter professa num debeat exire monaste- 
rium ut patri subveniat (III, 456 s.). 


| Genicot, Casus Conse., 553, ed. 192«. 

I. VOCATIO SACERDOTALIS 


Doctrina. 


Vocatio sacerdotalis seu ad sacerdotium, si verbis 
stamus Pi XII, duplici coalescit elemento, divino et 
ecclesiastico. Divino quidem, nam si Deus est principalis 
auctor omnium sive naturalium sive supernaturalium 
donorum, maxime habendus est auctor principalis tot 
tantorumque munerum naturae et gratiae quibus can- 
didatus ad sacerdotium cumuletur oportet. Ecclesiastico 
quoque, cum quis sacerdotio destinetur ad ministerium 
hierarchicum exercendum in Ecclesia societate visibili 
et hierarchica, et ideo a moderatoribus hierarchicis, qui- 
bus Ecclesiae regimen divinitus est commissum, ex aucto- 
ritate comprobari, admitti et regi debeat *. 

I. Vocatio ergo divinaî etsi innotescere valeat per 


| Pius XII, Const, apost. Sedes Sapientiae, 31 mau 1956; AAS, 48 
(1956), p. 357. 

3 Non est quaestio de vocatione divina activa, quae significat actum 
ipsius Del; verum de vocatione divina passiva, quae huius actus divini 
importat perceptionem seu conscientiam penes nos homines.—De obliga- 
tione sectandi hanc vocationem, videsis supra, n. 50-57. 

revelationem et signa extraordinaria, nota fit, ut plu- 


rimum, hominibus | recta intentione et 1doneitate candı- 
dati ad sacerdotii munera. 


Recta porro est intentio cum candidatus sacerdo- 
tum inhiat, non quidem propter gradum—ut super ple- 
bem constituatur—, nec propter honores vel divitias 
—quae gradum consequuntur vel possunt consequi—, sed 
propter unum tantum officium, ut aliis nempe prosit2: 


agitur enim sacramentum Ordinis, in utilitatem proxi- 
morum. 


Idoneitas consistit negative in eo quod candidatus 
careat impedimentis quae redderent invalidam, saltem 
illicitam ordinationem (cf. can. 968, $ 1) consistt e 
contra, positive in eo quod candidatus polleat illis omni- 
bus dotibus— physicis, psychicis, intellectualibus et mo- 
ralibus—sine quibus imprudenter seu temere susciperet 
sacerdotium, cum desit fundata spes eiusdem munera 
recte obeundi atque obligationes sancte servand1i3. 


| Ordinandus testificari debet: «Cum experiar ac sentiam a Deo 
me esse revera vocatum» (Inst. S. C. de Sacramentis, 27 dec. 1930; AAS. 
23 [1931], p. 127); eius etiam parochus tenetur ut significet «quae sit 
publica de ipsius vocationis opinio» (ib, p. 128) et ut quaerat a probis 
«an aliquod de sua vocatione ad sacros Ordines possit foveri dubium, et 
qua ratione», immo «quae sit publica, et praesertim praestantiorum ho- 
minum existimatio... de eius vocatione ad sacerdotium» (1b., p. 129). 
Recens prodiit Monitum S. Officii: «Improbanda est opinio eorum 
qui autumant praeviam institutionem psychoanalyticam omnino neces- 
sariam esse ad recipiendos Ordines Sacros, vel proprie dicta psycho- 
analytica examina et investigationes subeunda esse candidatis Sacerdotii 
et Professionis Religiosae. Quod valet etiam si agitur de exploranda ap- 
titudine requisita ad sacerdotium vel religiosam professionem» (AAS, 
53 [19611, p. 571). 
3 Cf. S. Thomam, Summa Theol., II-II. 185, 1. 


3 Hinc Pius XI: «Qui ab disciplina obtemperationeque plerumque 
abhorreat, parum sit ad pietatem proclivis, non satis laboris animarum- 
que salutis studiosus; qui. peculiari modo, ad libidinis illecebras sese 
pronum impertiat, neque iam diu experiendo ostenderit illius. dehone- 
stamenta effugere posse; qui denique ad disciplinarum studia haud ido- 

II. Vocatio ecclesiastica est invitatio episcopi ad 
sacerdotium | suscipiendum: | «Accedant qui ordinandi 
sunt». Episcopus autem, si illicite vocaret non vocatum 
a Deo, licite potest ad ordinem non admittere quem no- 
vit et idoneum et rectissime affectum, seu a Deo voca- 
tum; immo et prohibetur, salvo can. 969, $ 2, ne saecu- 
larem ordinet qui non sit necessarius vel utilis dioecesi 
(ib., $ 1); ideo ubi candidati plures sint quam desideren- 
tur, potest et debet eligere inter dignos, digniores nempe 
invitans, ceterosque respuens. Quantacumque etenim sit 
candidati 1doneitas et intentionis rectitudo, nemo 1us 
habet ut ordinem recipiat antecedenter ad liberam ele- 
ctionem episcopi: ea namque faciunt dispositionem qui- 
dem ad ordinem, sed dispositio materiae ad formam non 
confert materiae ius ad formae receptionem. 


Casus primus. 


Geruntius, seminarii rector, vocationem divinam te- 
net innotescere inclinatione seu propensione, compla- 
centia seu gustu quem experitur candidatus ad sacerdo- 
ti munera. Si enim, inquit, vocatio divina restringatur 
ad intentionem rectam et idoneitatem, intentio vero 
recta extendatur usque ad electionem deliberatam, 1do- 
neitas denique ponatur acquisita, sequeretur hoc mag- 
num inconveniens, Deum scilicet non vocare hominen 
sed hominem vocare semetipsum. 

Quid de illa doctrina? 


neus evadat, ut portendi liceat praescriptum eorum curriculum non pos- 
se cum, satis moderatoribus facientem, perficere: hi omnes ad sacrum 
munus ineundum non nati aptique sunt» (enc. Ad cath. sacerd., AAS, 23 
[1936], p. 40). 


10 


T] 


T8 


19 


54 DE OFFICIO SACERDOTALI 


Solutio 


Doctrina huiusmodi obsoleta dicenda est. Fuerunt 
quidem nonnulli qui conscientiam divinae vocationis in 
hoc uno ponebant: sicut enim nonnulli sunt naturaliter 
propensi versus misericordiam, sic ex dotibus tum na- 
turae tum gratiae quidam haberent gustum vitae sacer- 
dotalis seu tenderent sponte in sacerdotium. 


Attamen vocationem sacerdotalem non consistere, 
saltem necessario et de lege ordinaria, in interna qua- 
dam adspiratione subiecti seu invitamentis Spiritus 
Sancti ad sacerdotium ineundum, constat non modo ex 
sententia lata a speciali Commissione Cardinalitia et 


approbata a S. Pio X, occasione libri can. Lahitton ', sed 
ex verbis quoque Pii XI 


Accedit quod attractio sive tendentia huiusmodi sup- 
ponitur praevia subiecti deliberationi et electioni libe- 
rae, quasi vocatio passiva foret effectus unius gratiae 


operantis; atqui oportet insuper admittere attractionem 
sive tendentiam consequentem subiecti deliberationem 


| «Condicionem, quae ex parte Ordinandi debet attendi, quaeque Vo- 
catio sacerdotalis appellatur, nequaquam consistere, saltem necessario et 
de lege ordinaria, in Interna quadam adspiratione sublecti seu invita- 
mentis Spiritus Sancti ad sacerdotium Ineundum» (A AS, 4 T1912], p. 485). 
3 Postquam dixit diligentiam adhibendam esse a rectoribus semina- 
rorum ut sciant quis ex alumnis «ad suscipiendum sacerdotium superno 
nutu advocetur», Plus XI subdidit «Quae quidem ad sacra capessenda 
munia proclivis inclinatio, ut probe nostis, Venerabiles Fratres, potius- 
quam ex intimo conscientiae invitamento sensuumque motu, quae inter- 
dum ex recta eorum propensione eruitur intentioneque 
mentis qui sacerdoclo Inhiant, cum lis corporis animique virtutum orna- 
conlt . quae eosdem ad hoc officium amplectendum idoneos 
reddant. Qui ad sacrum | | ea una nobllique de causa 


| it divino famulatui animarumque saluti se dedat, sImulque 
et on et probatam vitae castimoniam, et consentaneam, ut 
db : secutus s i nitatur, s profecto, ut per- 


ad sacerdotale minis i im a Deo vocatur» (1. c, p. 40). 

et electionem liberam, effectum igitur coopérants gra- 
tae. Si enim attractio vel propensio est semper in id 
quod quisque percipit conveniens sibi, aliquid convenit 
alicui tum propter dispositiones quas ipse non elegit, 
tum etiam propter dispositiones a se libere electas post 
deliberationem etiam protractam. Quamvis enim id ad 
quod ducimur temperamento, charactere, usu, eligamus 
proclivius, non tamen necessario; quapropter et possu- 
mus eligere contrarium, si id iudicamus melius nobis, in 
his saltem adiunctis a. 

Et inclinatio quidem consequens deliberationem, ubi 
contrariam inclinationem comitetur praeviam, nihil aut 
parum sentitur; sed actuum repetitio nata est gignere 
habitum, quapropter et corrumpere contrarium pristi- 
num : 

Valet ergo propensio ad sacerdotium consequi electio- 
nem ipsius subiecti; sed tunc, ut liquet, potius quam 
signum vocationis Dei, est effectus huius electionis, re- 
ctae intentioni paris vel germanae. Haec enim recta 1n- 
tentio potest venire fructus naturae protractaeque deli- 
berationis, penes S. Camillum de Lellis puta, qui se ad 
studia ecclesiastica maior natu transtulit ut auctus sa- 
cerdocio abundantius consuleret proximorum necessita- 
tibus. 

Nec inde sequitur inconveniens quod Geruntius noster 
pertimescit. Agatur enim de vocatione praevia delibera- 
tioni et electioni, ideoque effectu gratiae operantis, aut 


1 Propter dispositiones innatas aliqui inclinantur ad misericordiam, 
aliqui ad Iram. Propter dispositiones acquisitas sed non ab eis electas, 
fili sequuntur facile patris professionem vel quod cum patre assidue 
conversati mores paternos imitantur, vel quod a patre professioni dicati 
se sensim sine sensu professioni aptarunt. 

» Plures qui prius militiam oderant, eam amplexati sunt postquam 
Ipsam sibi amicam fecit bellum vel servitium militare. 

| Sic qui a studio litterarum abhorrebant quasi duro et ingrato, Ita 
se litteris assuefecerunt ut nihil lam Ipsis gratius nlhilve levius. 

agatur de vocatione deliberationem et electionem conse- 
quente, effectu igitur cooperantis gratiae, «voluntas 
nostra est omnino pedissequa respectu divinae gratiae, 
et nullo modo praevia» | quapropter Deus est qui vocat 
hominem, quomodocumque hic se vocatum sentiat. Se- 
queretur potius inconveniens in sententia contraria: Si 
vocatio etenim divina intellegatur semper et necessario 
praevia deliberationi atque electioni hominis, ruit axio- 


ma, communiter admissum: Si non fuisti vocatus, fac te 
vocatum s. 


Alii casus. 


C. 11.— Fiacrius, etsi prope finem studiorum theolo- 
gicorum, anceps manet num ad sacros ordines accedat; 
experitur enim tendentiam homosexualem eamque con- 
genitam, cui nonnumquam cessit ante et post ingressum 
In Seminarium; notabiliter quidem se emendavit, at 
pergit turbari tentationibus plus minusve intensis, in 
quorundam maxime conspectu. Has si conatur vitare, 


conscius fit propriae fragilitatis; hinc sensus impoten- 
tiae, seu incapacitatis, ut dicitur, complexus. 


Sol.—Fiacrius non habet necessariam illam spem 
fundatam de obligationibus sancte servandis ordini sa- 


| S. Thomas, in 4 Sent., d. 17, q. 1, a. 2, q. 2, 2m. 

3 Loquens de sacerdotum spiritualibus exercitiis, haec Pius XI: «E 
sacris huiusmodi secessibus id etiam profluere utilitatis quandoque po- 
test. ut qui in sortem Domini non a Christo ipso adscitus, sed terrenis 
suis consiliis ductus venerit, resuscitare gratiam Dei possit; nani cum 
et is iam sit Christo Ecclesiaeque perpetuo vinculo addictus, facere idcir- 
co non potest quin illud S. Bernardi non amplectatur: Bonas fac de 


cetero vias tuas et studia tua et ministerium sanctum: si vitae sanctitas 


non praecessit, sequatur saltem. Quae communiter a Deo datur gratia, 
daturque peculiari ratione sacramentum Ordinis suscipienti, haud dubie 
eidem, si modo reapse velit, opitulabitur non minus ad emendandum 
quod initio a se fuerit vitiose forte positum, quam ad sui muneris accu- 
randa et exsequenda officia» (1. c., p. 50 s.). 

cro annexis; valedicat igitur ordinibus. Ad rem cl. Vis- 
ser: «Qui vehementem experiuntur propensionem sen- 
sualem, et multo magis sexualem, erga adolescentes alios 
eiusdem vel alterius sexus eisque indulgent (oculis, ver- 
bis, 10c1s, litteris, manus contrectationibus, osculis, am- 
plexibus, etc., neque se funditus emendant, non sunt 
idonei; neque illi qui veram constitutionem homosexua- 
lem produnt (quod non necessario sequitur ex propen- 
sione in eundem sexum, tempore v. g. pubertatis vel in 
collegio); tandem excludendi sunt qui tempore Seminarii 
actus graviter impudicos cum alio eiusdem vel diversi 
sexus patraverint, nisi forte ageretur de unico quodam 
lapsu iuvenis secus commendabilis atque in adiunctis 
mitigantibus. Multo magis excludatur qui tempore Se- 
minari actum consummatum cum alio patrasset» \ 

C. III.— Episcopus dedit quasdam circa materiam 
castitatis normas quas servent confessarii in permittendo 
et prohibendo seminaristis accessu ad ordines. Pionius 
autem his normis stare prorsus renuit, quasi exhorbita- 
rent Praelati competentiam. 


Sol.— Episcopus, verisimilius, normas communicavit 
quas a S. Congregatione de Seminariis et Universitatibus 
studiorum ipse receperat; hae porro normae fructus sunt 
experientiae diuturnae, ostendentis quandonam adsit 
necne spes fundata illam servandi castimoniam quam, 
sub sacrilegii quoque reatu, latina ecclesia exigit a cle- 
ricis ordinibus maioribus initiatis. Sed et Episcopus, 
cuius est candidatum vocare ad ordines, potest vel iure 
proprio critérium, ad auctorum probatorum sententiam, 
statuere quod cuncti illi sequantur quibus ille in exa- 
minanda candidatorum idoneitate delegatis utitur, se- 
minari videlicet rector, director spiritualis, confessarii. 


^ Aertnys-Damen-Visser, Th. Mor., II. 587. 

C. IV.— Teneturne confessarius absolutionem dene- 


gare clerico vitio turpi habituato, qui nihilominus ad sa- 
cros Ordines ascendere velit? 


Sol.— Respondet Fanfani: «Affirmative: usque dum 
dederit sufficiens experimentum emendationis. Ratio est 
quia ut quis ad sacri Ordinis dignitatem licite ascendat, 
praeter statum gratiae, requiritur etiam probitas vitae 
praecellens et habitualis; quae iuxta legem communem 
non statim acquiritur. Ergo ordinandus qui in vitio lu- 
xuriae (vel ebrietatis) habituatus ad Ordines ascendere 
vellet absque emendationis experimento, temerarie ad 
sacros Ordines ascenderet; atque ideo se indignum red- 
deret ipsius absolutionis sacramentalis» \ 


C. V.—Maximianus adulescens, humaniorum studio- 
rum curriculo paene emenso, loviniano confessori suo 
manifestat consilium quod ceperat ingrediendi semina- 
rii. Sed consilium illud probare prorsus detrectavit lovi- 
nianus, quia paenitens, dum in scholis latinis inferiori- 
bus versabatur, duobus annis in peccatis turpibus solita- 
ris inhaeserat, atque in eadem adhuc bis singulis tribus 
ultimis studiorum annis, relapsus erat. 


Sol.— Ad hunc casum Genicot: «Errat lovinianus dum 
ita pium iuvenem a servitio altaris removet, nisi alias 
rationes in casu non expositas et rarius occurrentes ha- 
beat; adhuc gravius erraret si paenitenti denuntiaret 
eum sub gravi prohiberi quominus seminarium ingre- 
diatur. Etenim, cum minime instaret sacri ordinis susce- 
ptio, sed ei praemittenda essent per quattuor vel quinque 
annos studia philosophica et theologica, saltem aliquod 
experimentum permittendum erat ei qui aliunde recta 
intentione ductus videatur (ut supponimus); si enim 
iam magna ex parte se ipsum emendavit, dum huma- 


| Fanfani, Th. Mor., IV, 482. 

nioribus studebat, adeo ut non iam consuetudinarius 
dici debeat, magna spes est fore ut se plenius emendet 
dum studiis altioribus vacabit, vocationis clericalis sti- 
mulo excitatus. Quod si forte in pristinas vel peiores cul- 
pas crebro relaberetur Maximianus (quod tamen veri 
similius non contingent), poterit sine magno incommodo 
a confessario quem habebit iuberi ut ad saeculum re- 
deat» N 


C. VI.—Desiderius, vocationum, ut dicitur, promotor $5 
in dioecesi, ardenti quidem desiderio flagrat numerum 
augendi sacrorum ministrorum; non semel tamen dubi- 
tat quos adolescentes vel pueros inducat et adducat in 
seminarium: timet enim ne quidam moveantur ob ter- 
rena, quae captanda prospiciunt, emolumenta. 


Sol.— Animadvertat, imprimis, Desiderius, ea quae 
sacrae ordinationi praevia requiruntur non esse petenda 
prae ingressu in seminarium; sicut enim idoneitas quoad 
scientiam obtinebitur studiorum ecclesiasticorum de- 
cursu, sic et idoneitas quoad mores longo illo tempore 
vel acquirenda est vel perficienda; ipsamet intentio, 
prae ingressu in seminarium minus recta, poterit in se- 
minario rectificari. Ab adolescentibus et pueris igitur 
quos habet inducere et adducere, id unum Desiderius 
postulet, idoneitatem nempe sibi in seminario capessen- 
di illa omnia quae veniunt sub bonitate vitae, recta in- 
tentione, scientia, a sacerdotibus requisitis iure divino 
et eclesiastico. Invitet quapropter et admittat quotquot 
comperit habere gratiae atque naturae dona unde spe- 
rare liceat et rectam intentionem et intellectualem ac 
moralem idoneitatem prae ordinis susceptione necessa- 
rias 2. 


1 Genicot, Casus Conse., 488, ed. 1928 
a «A boy of twelve cannot be exoected to have that knowledge of 
the priesthood that would enable him to form a rational judgement about 

II. NEGOTIATIO VETITA 


Doctrina. 


Negotiationum alia est oeconomica, alia politica, alia 
artificialis et alia lucrativa. In oeconomica vel simplici 
venduntur aut fructus ex propio agro collecti, vel ea 
quae supersunt ex emptis, abundanter licet (ut tutius 
consulatur), in proprium commodum, vel ea quae in 
proprium usum empta praesens occasio lucri consulit 
alienanda (v. gr. quia res empta crescit pretio, ut ema- 
tur alia loco ipsius). In negotiatione politica res emun- 
tur et venduntur, non proprio nomine, sed cuiusdam 
societatis nomine atque commodo, v. gr. pro civitate vel 
exercitu. Negotiatio artificialis seu industrialis adest cum 
res minori emitur ut mutata seu transformata, per ar- 
tem vel industriam, vendatur carius. Locus est, contra, 
negotiationi lucrativae seu quaestuosae, quae et merca- 
tura dicitur, cum res minori emitur ea intentione ut 
postea sine immutatione carius vendatur \ Sub hac po- 
strema negotiatione continetur, instar speciei, negotia- 


to argentaria, qua scilicet pecunia emitur minori ut 
maiori vendatur postea. 


his taking upon himself the obligations of the priesthood. Let him go 
to the seminary, where he will learn more about it and be better able 
to judge» (Wirth, The traditional idea of sacerdotal vocation, in The 
[American] Eclesiastical Rev., 1912, 2, p. 522). 

| «Supponit ergo, momento emptionis, exsistentem intentionem res 
non mutandi, sed carius vendendi; et intentionem quae sit causa em- 
ptionis» (Vermeersch. Th. Mor. Ill, 21, ed. 1927).—«Quattuor... requi- 
runtur: (a) rem emere. ; (b) rem emere ut revendatur; nam si rem 
emo ut eadem fruar, non negotior; quamvis poste?., immo eodem die, 
mutata sententia, eam revendam, v. g. quia inexpectatam nactus sum 
occasionem; (c) et sub eadem forma revendatur...; (d) ut carius reven- 
datur: nam si eodem fere pretio revendatur, ita ut lucrum non perci- 


piatur. non est proprie negotiatio» (Tanquerey, Synops. Th. Mor, III, 
1017, ed. 1931). 

Nec clericis nec religiosis prohibetur negotiatio oeco- 
nomica vel simplex, neque negotiatio artificialis seu in- 
dustrialis, saltem si res mutantur vel transformantur 
per artem seu industriam propriam. Communiter tamen 
vetatur negotiatio politica, quae ipsos et curis saecula- 
ribus et periculis administrationis nimis implicaret 
(can. 139, $3; cf. can. 592); quaeque propterea non eis 
permittitur nisi in casibus exceptis, videlicet si urgens 
causa pietatis vel caritatis aliud suadeat 

Specialiter autem clericis et religiosis interdicitur $7 
negotiatio sive lucrativa in genere sive argentaria in 
specie, quamvis neutra de se habenda sit illicita (I. 23), 
cum pretium iustum quo res et emuntur et venduntur 
(valor etiam pecuniae) non sit unum et idem sive in di- 
versis locis sive diverso tempore, immo in eodem loco 
atque tempore non consistat in indivisibili, distinguitur 
enim pretium iustum summum-—ultra quod reputaretur 
pretium nimium-—, pretium infimum—infra quod habe- 
retur pretium insufficiens—et pretium medium—inter 
summum infimumque, nempe 3. 

Haec prohibitio, expressa iam in Codice I. C. quoad 
clericos (can. 142) et religiosos (can. 592) roborata fuit 
decreto S. Congr. Concilii d. 22 martii 1950 3, quo et ex- 


I Ut haec urgens causa constet authentice, requiritur Ordinarii li- 
centia, quae vim declarationis habet potius quam dispensationis (Wer nz: 
Vidal, Jus Canon., II. 128. ed. 1923). 

) «Quanta sit distantia inter summum et infimum pretium, non po- 
test regula una determinari, sed hoc pendet a multis circumstantiis, prae- 
sertim vero ex penuria mercis et ex multitudine ementium. Generatim 
autem dici potest pretium summum alicuius rei id supra quod nullus 
probus mercator venderet illam; pretium vero infimum, illud infra quod 
nullus probus emptor emeret. Saltem ille excessus in pretio qui permittit 
rescissionem contractus iuxta leges civiles, debet etiam in foro conscien- 
tiae considerari tamquam excessus supra pretium summum» (Prümmer, 
Th. Mor., H. 297, ed. 1928). 

3 «Quo firmior et magis uniformis ecclesiastica disciplina hac de re 
habeatur atque abusus praecaveantur, SS.mus Dominus Noster Pius 
Pp. XII statuere dignatus est ut Clerici et Religiosi omnes ritus latinl, 

tenditur ad sodales Institutorum saecularium et muni- 
tur poena excommunicationis latae sententiae S. Sedi 
speciali modo reservatae, etsi agatur de negotiatione ar- 


gentaria, de negotiatione per alios2, de negotiatione in 
alienam utilitatem. 


Quoniam attamen sermo est de exercitio negotiatio- 
nis, ad incurrendam poenam requiritur actuum multipli- 
catio moraliter unitorum per intentionem eos repetendi. 
Verum poena potest multiplicari, si prior nempe habitus 
fuerit interruptus (sive voluntarie, sive per sententiam 


de quibus in cann. 487-681, ne exceptis quidem recentium Institutorum 
saecularium sodalibus, per se vel per alios, mercaturam seu negotiatio- 
nem cuiusvis generis, etiam argentariam, exercentes, sive in propriam 
sive in aliorum utilitatem, contra praescriptum can. 142, utpote huius 
criminis rei, excommunicationem latae sententiae Apostolicae Sedi spe- 
ciali modo reservatam incurrant et, si casus ferat, degradationis quoque 
poena plectantur. Superiores vero qui eadem delicta, pro munere suo ac 
facultate, non Impediverint, destituendi sunt ab officio et inhabiles de- 
clarandi sunt ad quodlibet regiminis et administrationis munus. Pro 
omnibus denique, quorum dolo vel culpae patrata facinora tribuenda 
sint, firma semper manet obligatio reparandi damna illata» (AAS, 42, 
[19501, p. 330 s.). 

«Decretum non agit nisi de negotiatione contra praescriptum can. 142. 
Unde, quamvis primo obtutu videretur prohibitionem gravem extendere 
ad casus sub illo canone non comprehensos, tamen videtur comprehen- 
dere tantum illam negotiationem et mercaturam, quae secundum com- 
munem Interpretationem can. 142 clericis est prohibita. Saltem excom- 
municationem latae sententiae non Incurrent nisi illi, qui hanc negotia- 
tionem exerceant. Nam decretum illam prohibitionem non mutat, sed 
tantum severioribus poenis sancit» (Ferreres-Mondria, Th. Mor. ll. 
1169, ed. 1953). 

| Urget igitur prohibitio sub gravi (cf. I, 293). Ad quorundam tamen 
sententiam «leviter tantum peccare videtur qui bis vel ter negotletur 
in parva quantitate, aut semel in quantitate etiam magna» (Ferreres, 
Th. Mor., II, 116, ed. 1932); Immo qui in quantitate licet magna nego- 
tiatur semel aut iterum aut vicibus etiam pluribus verum moraliter se- 
paratis, quae proposito scilicet non uniantur (Ver meersch, l. c., n. 24). 

^ «Tunc per alios negotiationem clericus vere exercet, cum eius man- 


dato personali res geritur, vel quando in solidum, tamquam socius infi- 
nite obligatus, omnibus debitis gravatur» (Vermeersch, 1. c., n. 22). 

condemnatoriam vel monitionem canonicam) et iterum 
fuerit represtinatus N 


Casus primus. 


Evagrius, oeconomus provincialis alicuius Congrega- 
tionis religiosae, etiam post decretum S. C. Concilii diei 
| maii 1950 pergit in actionibus societatum industrialium 
vendendis et emendis, non prohibitam retinens negotia- 
tonem cambiariam. Pergit insuper adhuc vendere cum 
immodico lucro obiecta religiosa prope Sanctuarium cui- 
dam Communitati suae religionis adnexum, quia lucrum 
necessarium reputat ad dandam communitati et ideo 
sanctuario independentiam oeconomicam. 

Apollonio sacerdoti saeculari, qui ante praedictum 
decretum S. C. Concilii domum rusticationis gerebat, a 
qua non parum lucrum habebat, suggerit ut administra- 
tonem apparenter remittat propriis consanguineis, qui- 
bus ipse consilio adsistat, et ita poenas comminatas; 
evadat. 

Occasione spiritualium exercitiorum scrupulis exagi- 
tatus, ad confessarium pergit ad consilium petendum et 
ut, sl opus fuerit, suae conscientiae provideat. 


Quid confessarius? 


Solutio 


Procedamus per partes. 

l^) Quoad negotiationem cambiariam. 

Hodie certum est licere clericis atque religiosis emere, 
non modo titulos Status, sed obligationes immo et actio- 


| Abellán, De vetita clericis et religiosis negotiatione, 1n Periodica, 


39 (1950), p. 261. 


80 


89 


64 DE OFFICIO SACERDOTALI 


nes societatum sive commercialium sive industrialium 
De obligationibus nulla est controversia. De actionibus 
autem cl. Beste: «Opinio theoretice probabilior, practi- 
ce certa et iuri moderno conformior, clericos actiones 
comparare sinit indiscriminatim, sive agatur de societa- 
te constituta sive constituenda, industrial! vel commer- 
ciali, modo serventur cautelae a S. Sede exigi solitae» 2 
Nec ullus negat clericis vel religiosis facultatem obli- 
gationes et actiones emptas vendendi carius, oblata nem- 
pe opportunitate favorabili, ut pecunias inde reportatas 


collocent v. gr. in aliis obligationibus et actionibus magis 
vel fructiferis vel tutis. 


| «Actiones in huiusmodi societatibus sunt tituli (sive papyri signa- 
tae signo societatis) repraesentantes ius ad partem aliquotam capitalis 
socialis et. consequenter, ad participandum pro rata in beneficiis seu 
lucris ipsius societatis. Quia vero haec lucra vel beneficia ab exitu rei 
pendent quam sibi societas proponit, aliquando maiora, aliquando minora 
vel nulla sunt, atque inde est etiam quod dicta participatio (dividendum 
appellant) nullos habeat per se definitos limites. 

Obligationes vero sunt tituli (seu papyri signatae signo societatis) re- 
praesentantes creditum contra societatem, seu pecuniam ipsi societati 
mutuatam, iusque conferunt ad lucrum certum et determinatum a so- 
cietate percipiendum, v. gr. 4 % pecuniae mutuatae. 

Per actiones societatis constituitur, qui eas possidet, socius sive mem- 
brum illius; per obligationes vero, illius fit tantum creditor, non socius. 

Res clarescet exemplo: Societas instituenda est ad aggrediendum 

opus, v. gr. viam ferream, ad quod requin existimatur mille millium 
francorum. Emittuntur e. gr. mille actiones, quarum unaquaeque datur 
ei qui mile francos suppeditat: sic capitale sociale colligitur. Postea 
apparet adunatum capitale insufficiens esse ad rem perficiendam et re- 
quiri praeterea centum millia francorum; soci nolunt novas actiones 
emittere novosque adsclscere socios. Igitur emittuntur e. gr. ducentae 
obligationes, quarum unaquaeque ei acquiritur qui 500 francos mutuo 
suppeditat. Singulis annis solvet societas is creditoribus v. gr. 4 vel 
5 (Ferreres, |. c., 117). 

3 Beste. Introductio in Codicem, p. 195, cit. a cl. Felici, qui subdit: 
«Inter quas cautelas est ut de societate honesta agatur; ne clericus mu- 
nus directivum vel administrativum in ea habeat; ut actiones acquiran- 
tur de pecunia propria, non mutuata; ne denique eae acquirantur animo 
eas in foro argentario dein carius vendendi, more aliorum negotiatorum, 


igitur animo negotiandi» (Palazzini, Casus Conse, de censuris, p. 109 s., 
ed 1956). 

$i nihil aliud Evagrius noster fecerat, non esset, uti 
patet, carpendus. 

Sed quoniam pro eius ratione agendi affertur excu- 
satio, ipsum nempe non retinuisse cambiariam negotia- 
tonem vetitam, sequitur Evagrium actiones societatum 
industrialium emisse animo negotiandi sive carius ven- 
dendi, exercuisse, alus verbis, negotiationem huiusce- 
modi. 

Hanc autem venire clericis ac religiosis vetitam modo 
expresso in Decreto citato nemo Doctorum ambigit: va- 
lor enim pecuniae acquisitivus unus et idem est, con- 
fletur ipsamet metallo aut valida signetur in papyro sive 
charta a Statu, domu bancaria. societate industrial! vel 
commerciali, fideiiussore. 

Nec Evagrius propterea culpa eximitur quod negotia- 
tonem cambiariam exercuerit in profectum suae Con- 
gregationis, ut supponitur; illa enim negotiatio prohibe- 
tur in utilitatem -propriam aut alienam. 

An saltem excusetur a lata excommunicatione propter 
ignorantiam—retinens negotiationem cambiariam non 
esse vetitam—, res tota pendet ab huius ignorantiae qua- 
litate: non excusatur, si ignorantia fuit affectata aut 
crassa vel supina; excusatur si ignorantia simplex, quan- 
tumvis gravis (I, 74). 

2^) Quoad venditionem obiectorum religiosorum. 

Licite agit «oeconomus. Collegii qui alumnis suppel- 
lectilem scholarem procurat. Hic casus, consuetudine 
quadam licitus declaratur, modo negotiatio stricte dicta 
vitetur, et lucrum habendum tantum sit ut compensen- 
tur expensae emptionis, labor, periculum damni e rebus 
non venditis et etiam fenus pecuniae quo emptae sunt. 
Sub iisdem condicionibus licitus haberi potest usus ven- 
dendi obiecta devotionalia, maxime in locis peregrina- 
tionis et ad ingressum ecclesiae» 1. 


| Abellan, |. c., p. 251. 

Sed quoniam Evagrius obiecta religiosa vendit cum 
immodico lucro, carpendus est certo de iniustitia, etsi non 
de negotiatione iure canonico prohibita; lucrum enim 
immodicum est lucrum iniustum. Nec actus legitimatur 
intentione, dandi nempe communitati et sanctuario in- 
dependentiam oeconomicam, quoniam finis et alias ape- 
ruimus (I, 128), non iustificat media <. 


3^) Quoad gestionem domus rusticationis. 


Cum tota suggestionis ratio eo spectet ut remittens 
consanguineis administrationem Antonius vitet poenas 
in praedicto Decreto comminatas, quaestio est an me- 
dium illud sit aptum aut ineptum. 


Esset equidem medium aptum si administrationem 
domus Antonius vere relinqueret, ita ut lucrum non 
sibi sed consanguineis cedat, hos etsi consilio adiuvet. 
Est autem medium ineptum si administrationem relin- 
quat dumtaxat apparenter, prouti in casu, sic nempe 
ut lucrum cedat sibi, nam in praefato Decreto excommu- 


nicatione plectuntur qui negotiationem vetitam exercent 
per se vel per alios. 


Confessarius corrigat ergo Evagrii falsam opinionem 
duplicem, eumque excitet ut, dolens de praeterito, nego- 
tiationi penitus valedicat: agitur enim lex canonica quam 
Pius XII urgere voluit supradicto Decreto; sed et officium 
agitur sacerdotali muneri indecorum. Verbis enim Ange- 
lici: «Clerici non. solum debent abstinere ab his quae 
sunt secundum se mala, sed etiam ab his quae habent 
speciem mali. Quod in negotiatione contingit, tum prop- 
ter hoc quod est ordinata ad lucrum terrenum, cuius 
clerici debent esse contemptores; tum etiam propter 


1 «Ad procurandam independentiam oeconomicam Evagrius ad alia 
media recurrat, vel saltem impetret licentiam S. Sedis, quae praescribet 


cautelas adhibendas ne religiosi mercatores videantur, e templo elciendi» 
(Felici, l. c., p. 112). 

frequentia negotiationum vitia, quia difficulter exuitur 
negotiator a peccatis labiorum, ut dicitur Eccli. 26 [28]» *. 

Quod si Evagrius fortasse opponat se ductum fuisse 
zelo Congregationis, communitatis vel sanctuarii, con- 
fessarius respondeat Supremam Congregationem 5. Of- 
fici damnasse nonnullos missionarios qui, ut evange- 
lium praedicarent in regione cui ingressus lege civili pro- 
hibebatur exteris nisi ex causa negotiationis, se negotia- 
tores proclamarunt et quasdam officinas huc illucque 
aperuerunt ad merces servandas et vendendas, quo ab 
indigenis negotiatores crederentur$*; si istorum zelus 
indiscretus fuit, Evagrii zelus multo magis. 

Urgeat, denique, confessarius restitutionem lucri illius 
immodici quod Evagrius ex venditione obiectorum reli- 
eiosorum habuit; cum enim pergat oeconomatum provin- 
ciae gerere, facile erit ipsi pretio medio et infimo similia 
obiecta vendere emptoribus futuris, in quibus plures ex 
iam defraudatis praesumuntur. 


Alu casus. 


C. I1.— Alias cum providere nequeat suis atque fami- 
liae necessitatibus, Fusculus, qui exigui pagi paroeciam 
regit, negotiationi vacat, nam Ecclesiae praecepta, sive 
affirmativa sive negativa, non obligant, inquit, cum gra- 
vi incommodo. 

Sol.— Non desunt Auctores qui id Fusculo permittunt 
cum agitur de obtinendis necessariis vitae ipsius; si 
tamen agitur de necessariis vel status sui vel vitae suae 
familiae (cf. IL, 317), quidam licentiam, quidam declara- 
tonem postulant legitimam de causae gravitate. Ad plu- 
rum doctrinam, nobis probabiliorem (cf. I, 405), indiget 


I S. Thomas, Summa Thcol., IIT, 77, 4, 3m. 
3 S. C. de Prop. Fide, 4 febr. 1860 (.Collectanea eiusdem, I, p. 645 s., 


ed. 1907). 

Fusculus in quocumque casu licentia sive S. C. Concili 
intra Italiam, sive Episcopi extra. 


C. IIIl.— Parochus Synesius hereditate accepit com- 
merciale institutum; poteritne id ipsemet dirigere? 

Sol.— Respondent Aertnys-Damen: «Quando negotia 
laicorum ad Clericos devolvuntur, sive iure hereditario 
sive quocumque alio titulo, statim sunt dimittenda, 
etiamsi coniunctim cum aliis bonis, aut alieno nomine 
per coheredes ipsius vel socios laicos negotium exercea- 
tur. Quodsi dimitti nequeant sine gravi detrimento, per- 
mittitur continuatio ad breve tempus, per interpositam 


laici personam, ac de licentia Ordinarii extra Italiam, 
S. C. Concilii intra Italiam» \ 


C. IV.— Eucharius, clericus, emit plura minori pretio 
ut ipsa vendat carius; estne continuo de negotiatione 
vetita carpendus? 

$ol.—Cum distinctione. Negative, si minus pretium 
fuit ab Euchario postulatum intuitu, ut dicitur, perso- 
nae; tunc enim lucrum venditionem consequens aequi- 
pollet partial; primi venditoris donationi. Affirmative, 
contra, si minus pretium inde habitum est quod Eucha- 
rius emit acervatim ut minutim vendat: hoc est etenim 
omnibus negotiatoribus commune. Sic Regatillo 


C. V.—Rigobertus sacerdos quandoque, ubi librum 
clero utilem alicubi editum esse novit, ab ipso editore 
emit eum exemplarium numerum quem collegis suis se 
venditurum esse sperat. Quae exemplaria cum emat mi- 
nore pretio, quo scii, bibliopolis vendi solent, vendatque 
maiore pretio, quo nempe singularia exemplaria venalia 
prostant, lucrum non spernendum facit. Similiter. sat 


1 Aertnys-Damen, Th. Mor., I, 1138, ed. 1939. 
Regatillo, Casos Canónicos, I. 92, ed. 1957. 

multam pecuniam lucratur emptis magna copia piis ima- 
ginibus et libellis, quae postea minutim, aucto paululum 
pretio, scholis, patrociniis allisque catholicis institutis 
vendit. 

Sol.— Ad hunc casum Genicot: «Rigobertum a violata 
lege ecclesiastica immunem probabiliter censemus, modo 
valde seria ratio boni communis has emptiones et vendi- 
tones cohonestet. Haec enim si adfuerit, eius actio po- 
tus censenda erit obsequium clero bonisque operibus 
praestitum quam prohibita negotiatio: carebit enim illo 
charactere qui negotiationi intrinsecus est, ut principa- 
liter procuretur utilitas negotiantis. Quare lucrum quod 
facit Rigobertus praeter compensationes expensarum 
licitam, censendum erit per accidens coniunctum servi- 
tio quod plurimis praestat. lam vero, 1n casu, facile aderit 
huius modi ratio cohonestans. Nam, licet Rigobertus sin- 
gula exemplaria vel minorem copiam imaginum vendat 
eo pretio quo vulgo vendi solent, eius opera utilis esse 
potest ad spargendos pios libros et libellos vel imagines, 
praesertim in iis locis quorum incolae rarius et difficilius 
commercium cum bibliopolis vel editoribus gerunt. Multi 
enim sunt qui res illas empturi sint si a viro noto offe- 
rantur, nullatenus vero si ad eas obtinendas ad locum 
dissitum scribere necesse sit. At si nulla huius modi ra- 
tone communis boni cohonestaretur Rigoberti praxis, 
haec censenda esset legibus ecclesiasticis prohibita, nisi 
in casu particulari aliter iudicaret. Ordinarius» 1. 


C. VI.— Utrum sodalibus Institutorum saecularium 
negotatio vel mercatura prohibeatur in quantum sodales, 
vel absolute etiam ut privatae veniunt personae? 

Sol.— Ad hoc dubium Fanfani: «In quantum sodales 
prohibitio intellegenda esse videtur: ita scilicet ut neque 


^ Genicot, Casus Conse., 500, ed. 1928. 

nomine Instituti, neque in favorem Instituti negotiatio- 
nem licite exercere valeant; bene quidem hoc facere pos- 
sint ut personae privatae in saeculo viventes, ac si nul- 
lius Instituti saecularis fuissent membra. Hoc enim ipso 
quod, etiam post ingressum in aliquod Institutum, soda- 
libus horum Institutorum a Constitutionibus permittitur, 
ut supponitur, propriam artem vel professionem exerce- 
re, sicut antea; insuper, cum per seipsos ipsi sibi ad vi- 
tam quotidianam necessaria providere debeant, videtur 
prohibitionem de qua supra (57) esse necessario intelle- 
gendam de casibus tantum in quibus membra Institu- 
torum saecularium ut sodales agunt; minime quando 
agunt ut privatae personae ac si sodales non fuissent» \ 


Huc e superioribus voluminibus Casus accedat: Reli- 
giosus vacans negotiationi (I, 206 ss.). 


III. SACERDOS MATRIMONIUM ATTENTANS 


Doctrina. 


Nullitas huiuscemodi matrimoni satis constat: ma- 
trimonii quidem canonici, nam «invalide matrimonium 
attentant clerici in sacris ordinibus constituti». (can. 
1072); matrimonii civilis quoque, «cum nemo ex catho- 
licis ignoret aut ignorare possit, matrimonium esse vere 
et proprie unum ex septem evangelicae legis sacramentis 
a Christo Domino institutum, ac propterea inter fideles 
matrimonium dari non posse quin uno eodemque tem- 
pore sit sacramentum, atque idcirco quamlibet aliam 
inter Christianos viri et mulieris praeter sacramentum 


Fanfani, Th. Mot, m. 321. 

coniunctionem, cuiuscumque etiam civilis legis vi factam, 
nihil aliud esse nisi turpem atque exitialem concubina- 
tum» (Denz. 1640). 

sacerdos matrimonium attentans fit irregularis Sic 
in can. 985: «Sunt irregulares ex delicto... 3.^ Qui matri- 
monium attentare aut civilem tantum actum ponere ausi 
sunt, vel ipsimet vinculo matrimoniali aut ordine sacro 
aut votis religiosis etiam simplicibus ac temporaneis liga- 
ti, vel cum muliere iisdem votis adstricta aut matrimonio 
valido coniuncta.» Ab incurrenda autem irregularitate 
ignorantia nullatenus excusat (can. 988). 

sacerdos insuper, pariter atque femina quacum atten- 
tat matrimonium, plectitur excommunicatione latae sen- 
tentia. Ita in can. 2388, $1: «Clerici in sacris constituti 
vel regulares aut moniales post votum sollemne castitatis, 
itemque omnes cum aliqua ex praedictis personis matri- 
monium etiam civile tantum contrahere praesumentes, 
incurrunt in excommunicationem latae sententiae Sedi 
Apostolicae simpliciter reservatam». Ubi contrahere ma- 
trimonium ilh dicuntur qui consensum dant matrimo- 
nialem ex utraque parte verum ? et naturali iure suffi- 
cientem; quantumvis, ob impedimentum ecclesiasticum 
vel civile, religiosum vel civile matrimonium irritum sit et 
nullum. Sed quoniam poena fertur in praesumentes, 
quaelibet imputabilitatis imminutio, ex parte sive intel- 
lectus sive voluntatis, eximit ab hac poena (can. 2229, 
$ 2) ideoque ignorantia, non quidem affectata, verum 
crassa atque supina, iuris aut facti; metus gravis 
quoque (cf. I, 51, 74). 


| Sacerdos religiosus ipso quoque facto habendus est tamquam legi- 
time dimissus (63). 

* «Non omnes conveniunt quod attinet ad consensum simulatum, 
alis opinantibus delictum consummari etiam simulato consensu, aliis id 
negantibus et consequenter docentibus in censuram non incidi si alter- 
utrius consensus sit simulatus» (Palazzini, Casus Conse, de censuris. 


p. 116, ed. 1956). 

Dispensatio ab irregularitate est danda ad normas 
Codicis. Item absolutio ab excommunicatione, extra ca- 
sum quo sacerdos qui matrimonium attentavit nequeat 
iam complicem dimittere vel ab ea discedere. Hoc enim 
in casu standum est Decreto quod de mandato Pii XI 
dedit 5. Paenitentiaria, d. 18 aprilis 1936, in quo legimus: 
«Absolutio ab ea (excommunicatione) in casu supra ex- 
posito et consequens supplicantis admissio ad sacramenta 
more laicorum suscipienda, ab 1psa tantum Sacra Paeni- 
tentiaria Apostolica, servata speciali procedendi forma 
et sub peculiaribus quibusdam cautelis et condicionibus 
ab eadem Sanctitate Sua patefactis ac praescriptis, con- 
cedi possint; et si forte concedantur ab aliquo sacerdote 
in periculo mortis, maneat obligatio ad 1psam Sacram 
Paenitentiariam recurrendi, ut praescribitur canone 2252 
pro censuris a iure Sanctae Sedi specialissimo modo re- 
servatis» *. Ad omnem dubitationem auferendam, decla- 
ratum fuit postea: «Absolutionem a censura, de qua su- 
pra, ita esse S. Paenitentiariae reservatam ut nemo um- 
quam, excepto casu periculi mortis, ab ea absolvere pos- 
sit, non obstante qualibet facultate, sive per can. 2254, 
$ 1, sive per privilegium, sive denique per aliud quodcum- 
que ius ceteroquin concessa» 15 

Haec autem absolutio, data 1n mortis periculo a sacer- 
dote, extra mortis periculum a S. Paenitentiaria, ad fo- 
rum internum coarctatur : in huius autem Tribunalis 


| AAS, 28 (1936). p. 242 s. 

« AAS. 29 (1937), p. 283 s. 

' Ad dubium: «An absolutio in periculo mortis secundum canonem 
882 limitetur ad forum internum an extendatur etiam ad forum exter- 
num», respondit Pont. Comm, pro interpr. Codicis: «Affirmative ad 
primam partem; negative ad secundam» (AAS, 20 [1928], p. 61).—De 
S Paenitentiaria legimus in Codice: «Huius tribunalis iurisdictio. coar- 
ctatur ad ea quae forum internum, etiam non sacramentale, respiciunt; 
quare hoc tribunal pro solo foro interno gratias largitur, absolutiones, 
dispensationes, commutationes, sanationes, codonationes» (ca. 258, $ 1). 

rescripto, praeter facultates tributas confessario l, pae- 
nitenti fit mandatum speciale, ut videlicet sı noverit 
«adesse aliquos fideles qui forte scandalum sumerent ex 
eius accessu ad Sacramenta dum pergit sub eodem tecto 
cum muliere cohabitare, prudenter illos fideles monere 
debeat de gratia recepta a Sede Apostolica et de eiusdem 
eratiae natura» 2. 


Casus primus. 


Aurelius, sacerdos, aliquantulum post ordinationem, 
evagatus animo, nonnullis illecebris allectus, tandem cle- 
ricale veste sponte dimissa, ad instar viri laici mercatu- 
rae se totum dedit, a meridionalibus Italiae regionibus 
ad septentrionales se conferens. 

lempore belli, opportunas circumstantias nactus, ob 
impossibilitatem relationum inter duas Italiae partes, 
matrimonium religiosum cum Hereminia, sponsi condi- 
cionis 1gnara, attentavit. Non multo post sponsa, de tanto 
scelere certior facta, nihilominus in nefaria cohabitatio- 
ne perseveravit. 

Occasione anni marialis in quodam sanctuario ambo 


| «Facultas tribuitur confessario: 

a) absolvendi apostolica auctoritate paenitentem a censuris et a pec- 
catis: itemque: 

b) pari apostolica auctoritate reducendi eundem paenitentem ad 
statum laicalem iuxta can. 211, $ |, ad normam tamen et cum effectibus, 
de quibus in can. 213, $$ I et 2; scilicet firma manente lege coelibatus et 
eo ipso inducta amissione officiorum, beneficiorum, iuriuin ac privilegio- 
rum clericalium: 

c) pari apostolica auctoritate absolvendi mulierem a censuris et a 
peccatis; 

d) indulgendl ut oratores simul cohabitare possint sub eodem tecto 
in absoluta et perfecta continentia, more scilicet fraterno, sub poenis 
congruis quas Legislator supremus forsan decernere dignatus fuerit in 
hac gratia concedenda, si in posterum inter se peccarent contra casti- 
tatem» (Rossi, Decretum Lex Sacri Coelibatus, p. 74 s.). 

a Rossi, I. c., p. 75. 

ad confessarium accedunt, absolutionis cupidi at filius 
impediti ne ab invicem discedant. 
Quaeritur: 


l) An Aurelius et Hereminia in censuram incurrerint. 
2) Quid Aurelio et Hereminiae, nunc 40 annos plus 
minusve gerentibus, sit a confessario iniungendum. 


Solutio 


Ad Ium.— Aurelius quidem incidit in excommunicatio- 
nem can. 2388 (100): non enim poterat excusari ignoran- 
tia legis; nec facile excusabitur poenae 1gnorantia. Quin 
pariter inciderit in excommunicationem latam Decreto 
contra negotiationem exercentes (87), cum mercaturam 
ponatur exercuisse ante bellum; immo exercitium post 
diem ] augusti 1950 (cf. can. 9) prosecutus, excusaretur 
haud difficulter quoniam Decreti nescius. 

Hereminia, contra, non incidit in excommunicationem 
can. 2388: attentavit quidem matrimonium, sed «sponsi 
condicionis ignara». Nec punitur censura ob nefariam 
cohabitationem, etsi publicam et notoriam, 1n qua perse- 
veravit «de tanto scelere certior facta»: non enim con- 


cubinatus, sed attentatio matrimonii, poena in lure plec- 
titur. 


Ad Ilum.— Quoniam non agitur de paenitentibus in 
periculo mortis—occasione enim marialis anni in quodam 
sanctuario ad confessarium pergunt—, et quoniam cir- 
cumstantiis impediuntur cessare a cohabitatione sub 
eodem tecto—uti frater tamen et soror—, 

a) Aureli absolutio ab excommunicatione | et con- 
sequens admissio ad sacramenta more laicorum susci- 


1 Dispensationem ab irregularitate (100) Aurelius ne petat, quippe 
quae cohabitanti cum desertionis complice non conceditur. 

pienda, ab una tantum 5. Paenitentiaria concedi potest. 
sacram ergo Paenitentiariam adeat per confessarium 
cui rescriptum, nota iam forma (101) remittetur. 

b) Hereminia vero, cum non subiaceat excommuni- 
cationi, non habet nisi ut absolvatur a peccatis, tum aliis, 
tum cohabitation!—quam tandem concubinariam no- 
vit—adnexis. Haec porro peccata, quoniam reservata non 
sunt, saltem non supponuntur, absolvi possunt a quolibet 
confessario. 


Ali casus. 


C. II.— Anno post sacerdotalem ordinationem vix 105 
transacto, Nilus civile matrimonium iniit cum puella 
Actioni Catholicae addictissima. Ad provectiorem iam 
perventus aetatem, remorsibus vexatus, suae saluti pro- 
videre vellet; nequit tamen, propter civile vinculum, a 
femina discedere, quae non modo renuit absolutionem 
petere a censura sed nec paenitet de peccatis, de unione, 
etsi civili, contentissima. Potestne Nilus conscientiae suae 
consulere? 

Sol.—Affirmative. «Dummodo ex una parte mulier 
iam consenserit vitam castam degere et fidem dederit 
de absoluta perfectaque in posterum continentia perpe- 
tuo servanda et ex altera parte nullum adsit scandalum 
in gratia concedenda, nil prohibet quominus, inabsoluta 
muliere, sacerdos absolvatur» \ Faciat ergo recursum ad 
S. Paenitentiariam. 


C. III.— Fluctulus, pridem parochus, inde civili ritu 106 
Crescentianae nuptus, in mortis periculo versatur; ad 
bonam frugem redire cupiens, nec potens attamen, prop- 
ter filios, a communi habitatione secedere, poteritne ab- 
solvi a sacerdote quolibet? 


1 Rossi, 1. c, p. 73. 

Sol.— Affirmative, cum onere tamen recurrendi, post- 
quam convaluerit *, et quidem sub poena reincidentiae 
in censuram eiusdem speciei, ad S. Paenitentiariam et 
standi eius mandatis (cf. 101 et can. 2252). 


C. IV.— Mortua vel dimissa complice quacum post 
susceptum sacerdotium matrimonium attentaverat, Ni- 
casius pariter versatur in periculo mortis. Potestne quili- 
bet sacerdos eum absolvere ab excommunicatione et a 
peccatis? 

Sol.— Affirmative, et quidem sine onere recurrendi, 
post recuperatam valetudinem, ad S. Paenitentiariam, 


episcopum  aliumve facultate praeditum speciali (cf. 
cann. 2388, 2252). 


C. V—Victorianus, sacerdus, suae oblitus vocationis 
et amore flagrans in quandam feminam, habitu dimisso 
atque magno populi scandalo, cum ipsa inivit civile ma- 
trimonium. Post annum ab uxore discessit atque nunc 
remorsibus vexatus vellet saluti suae consulere et ad 
exercitium sacri ministerii denuo admitti. Postulat igitur 
a theologo quid sibi agendum. 

Sol.—Quoniam casus differt ab eo de quo in Decreto 
(101) et delictum Victoriani est publicum, recursus opor- 
tet fiat, per Ordinarium, ad Cong. S. Officii. 

suprema haec Congregatio sic procedit: 

Habitis opportunis informationibus ab Ordinario, 
sacerdotem «si vere est paenitens» primo absolvit ab 
excommunicatione, ei concedens ut possit accedere ad 
sacramenta more laiconim, firma tamen manente irregu- 
laritate. Absolutio data in foro externo valet quoque pro 

interno (can. 2251). 


i niud postquam convaluerit dupliciter sui potest, videlicet: valetu- 
dine recuperata, statim recurrendum esse; vel etiam ex analogia iuris 
(cf. can. 2254, $ 1) post mensem a valetudine recuperata. Haec altera 
Doctorum interpretatio nobis vera videtur (Id,, ib, p. 36). 

Post congruum et diuturnum experimentum de firmi 
propositi et sinceri doloris perseverantia, certiorata ex 
informationibus ab Ordinario obtentis, concedit sacer- 
doti dispensationem ab irregularitate, limitatam tamen 
ad Missae celebrationem, sub certis cautelis, iuxta varios 
casus. Exigit tamen necessario et semper: l. signa sin- 
ceri doloris, certiorati ex diuturna probatione, ex testi- 
monio (communiter) Ordinarii; 2. separationem realem 
et de facto a muliere; 3. separationem quoque legalem, si 
ligamen civile adest. 

Et si quidem proles habetur, dispensatio ab irregula- 
titate (et consequens concessio celebrationis Missae) dif- 
ficilior redditur, semperque requiritur ut proli convenien- 
ter provisum fuerit. Quae certo provisio practice est 
difficilis. Difficulter quoque evitantur admiratio et scan- 
dalum quae ducunt ortum ex publica rei notitia, et prae- 
sertim ob conversationem prolis cum patre sacerdote L 


C. VI.— Ad copulam iam quatter Tharasius parochus, 
sub vehementi carnis tentatione, famulam adduxerat 
cum haec, etsi arcana de causa, obfirmato recusavit an1- 
mo ulteriorem facere sui copiam nisi clam assumpta ci- 
vili ritu in coniugem. Condescendit infelix ille atque, sub 
specie peregrinationis pergerunt ambo in aliam civita- 
tem, ubi prorsus ignoti et confictis quoque documentis, 
coram civili nupserunt magistratu. Properarunt continuo 
in patriam; at vix domum attingerant, famula languescit 
brevique moritur inconsummato matrimonio. Quo qui- 
dem eventu, quasi irae divinae signo in semetipsum pro- 
vocatae, ita permotus est Tharasius ut, combusto cele- 
brati matrimonii apographo, quod famula sedulo serva- 
bat, ad confessarium, de peccatis sincere paenitens festi- 
naret. Confessarius, postquam avidis auribus narrationemi 


1 Aertnys-Danen, Th. Mor., H, 609, ed. 1939. 

totam excepit, duo revocat in dubium: num Tharasius 
excommunicationem et irregularitatem incurrerit, quippe 
qui non consummavit matrimonium; et quatenus affir- 


mative, num gaudeat ipse facultate necessaria pro abso- 
lutione atque dispensatione. 


Sol.— Tharasius inciderat reapse in excommunicatio- 
nem can. 2388, $ | et in irregularitatem can. 985, 3.°, latas 
in sacerdotem matrimonium attentantem; porro matri- 
monium ipse attentaverat, licet non consummaverit 
(103). At cum quaestio sit de delicto occulto, in foro 
interno consulendum est paenitenti. In quo quidem foro 
absolutio ab excomunicatione can. 2388, $ | dari potest 
in casibus urgentioribus a quolibet confessario, 1niuncto 
tamen onere recurrendi, sub poena reincidentiae, intra 
mensem ad S. Paenitentiariam, vel ad episcopum alium- 
ve superiorem praeditum facultate et standi eius man- 
datis (can. 2254, $ 1); in casibus pariter urgentioribus 
dispensatio ab irregularitate de qua 1n can. 985, 3^, con- 
cedi potest a quolibet confessario pro licito exercitio or- 
dinis iam suscepti (can. 990). Casum porro hic versari 
urgentiorem liquet facile, nam agitur sacerdos, ultionem 
divinam pertimescens ideoque properans sibi divinam 
eratiam conciliare—cui propterea durum est in statu 
gravis peccati permanere per tempus necessarium ut 
superior competens provideat—; agitur quoque parochus 
in paroeciam reversus, cui periculum imminet gravis 1n- 


famiae si a susceptorum ordinum exercitio abstineat do- 
nec Ordinarius adiri queat. 

IV. APPLICATIO MISSAE PRO POPULO 
Doctrina. 


Ad Missam applicandam pro populo tenentur iure ca- HO 
nonico et ratione offici: 1. Episcopi residentiales, post 
captam possessionem (can. 339 $ 1); 2. Administratores 
Apostolici, si permanenter instituti (can. 315); 3. Vicarii 
et Praefecti Apostolici (can. 306); 4. Vicarii Castrenses, 
si stipem vel notabile emolumentum ex officio perci- 
piantl; 5. Abbates vel Praelati «nullius» (can. 323, $ 1); 
6. Superiores ecclesiastici missionum «sui iuris» 2; 7. Vi- 
carii capitulares, sede vacante (can. 440); 8. Parochi 
(can. 466, $ 1); 9. Quasi-parochi, nempe in missionibus 
(can. 451, $ 2); 10. Vicarius paroecialis, si plena potestate 
paroeciali sit praeditus (can. 451, $ 2); 1deoque: Vicarius 
oeconomus, vacante paroecia (can. 473). Vicarius actua- 
lis, sı paroecia sit pleno iure unita domui religiosae, eccle- 
siae capitulari vel alii personae morali (can. 471, $ 4); 
Il. Cappellani militum, si eis a Vicario Castrensi iure 
imponitur, quod percipiunt ex officio stipem vel notabile 
emolumentum 3. Ceteros obligatio ex lure canonico non 
urgetd. 


| S. C. Consistorialis, 23 apr. 1951; AAS, 43 (1951), p. 564. 

1 S.C. de Prop. Fide, 31 aug. 1934 (Sartori, Enchiridion Canonicum, 
ad can. 306). 

3 S. C. Consistorialis, ubi supra. 

* Quapropter non tenentur: 1° Episcopi titulares, quos decet tamen 
ex caritate ut aliquando pro sua dioecesi Missam applicent (can. 348, 
? 2) nec ideo Episcopi coadiutores et auxiliares; 29 Administratores 
apostolici constituti ad tempus (can. 315); 360 Vicarii Castrenses, si non 
percipiunt ex officio stipem vel notabile emolumentum; 4.° Vicarius ge- 
neralis; 5. Rector seminari; 6.° Superiores religiosi, qui tamen iure 
divino dicuntur adstricti ut pro suis subditis Missam applicent aliquo- 
ties; 7^ Cappellani monialium, carcerum, hospitalium, etc., etsi domus 

S. C. Concilii recens (3 dec. 1960) promulgavit novum 
elenchum—ad novum rubricarum codicem aptatum— 
omnium dierum quibus tenentur pro populo sibi com- 
misso Missam applicare: Episcopi residentiales (extra 
loca missionum), Administratores apostolici (permanen- 
ter constituti), Abbates et Praelati «nullius», Vicarii ca- 
pitulares, Parochi (extra loca missionum), Vicarii oeco- 
nomi (vacante paroecia) et Vicarii curati seu actuales : 
Hi dies sunt: 

Festa de praecepto: A) Dominicae I et II classis; 
B) Alia festa I classis 1n calendario Ecclesiae universae: 
Nativitas Domini, dies octavus Nativitatis Domini, Epi- 
phania Domini, Ascensio Domini, festum SS. Corporis 
Christi, Conceptio Immaculata B. M. V., Assumptio 1p- 
sius B. M. V., festum S. loseph, sponsi B. M. V., festum 


Ss. Petri et Pauli, apostolorum ; et festum Omnium Sanc- 
torum. 


Festa non de praecepto: A) I classis in calendario 
Ecclesiae universae: Festum SS. Cordis lesu, Pretiosissi- 
mi Sanguinis D. N. I. C., Annuntiationis B. M. V., S. loseph 
Opificis, Dedicatio 5. Michaelis archangel! et Nativitas 
S. loannis Baptistae; B) I classis in calendariis particu- 
laribus: Festum patroni principalis nationis, patroni 
principalis regionis seu provinciae ecclesiasticae sive ci- 
vilis, patroni dioecesis, patroni principalis loci seu oppi- 
di vel civitatis, anniversarium Dedicationis ecclesiae ca- 
thedralis et ecclesiae propriae, titulus ecclesiae propriae ; 


vel ecclesia a cura parochi subducta sit; 8.^ Cappellani castrenses, nisi 
eis iure imponatur a Vicario; 9.° Vicarius adiutor, v. gr. ob parochi cae- 
citatem (can. 475, $ 2); 10^ Vicarius substitutus, in legitima parochi 
absentia (can. 474); llo Vicarius cooperator, cum parocho videlicet fru- 
ctuose praesente (can. 476. $ 6). 

i Vicarius curatus paroeciae, pleno iure unitae mensae episcopali, obli- 
gatione tenetur applicandi Missam pro populo (S. C. Concilu, 9 iulii, 
1938; AAS, 37 [1945], p. 298 s).— Vicarius perpetuus tenetur ad Missam 


pro populo applicandam si plena potestate paroeciali sit praeditus (Ea- 
dem S. Congr., 20 mart. 1932; AAS, 25 [1933], p. 43$). 

C) II classis: Nativitas B. M. V.. Purificatio eiusdem, fes- 
ta natalicia apostolorum et evangelistarum, scilicet fes- 
tum S. Andreae, S. Thomae, S. loannis evang., S. Mat- 
thiae, 5. Marci, SS. Philippi et lacobi, S. lacobi, S. Bar- 
tholomaei, S. Matthaei, S. Lucae et SS. Simonis et lu- 
dae x. 

Episcopi residentiales in locis missionum), Vicarii 
apostolici, Praefecti apostolici, Vicarius Castrensis (si te- 
netur) Superior ecclesiasticus missionis «sui iuris» ?, Pa- 
rochi in locis missionuml, quasi-parochi et Capellanus 
militum (si ipsi iure imponitur), Missam pro populo ce- 
lebrare debent «saltem in sollemnitatibus Nativitatis Do- 
mini, Epiphaniae, Paschatis, Ascensionis, Pentecostes, 
Ss. Corporis Christi, Immaculatae Conceptionis et As- 
sumptionis B. M. V., S. loseph, eius sponsi, SS. Apostolo- 
rum Petri et Pauli, Omnium Sanctorum» (can. 306). 


Ex can. 339: «In festo Nativitatis Domini, et si quod 
festum de praecepto in diem dominicam incidat, satis 


est ut (Episcopi) Missam unam pro populo applicent. Si 
festum ita transferatur ut in die ad quem non solum 
fiat officium cum Missa festi translati, sed serventur 
quoque obligationes audiendi Missam et abstinendi a ser- 
vilibus, Missa pro populo applicanda est in die ad quem ; 
secus In die a quo...3. Licet Episcopus duas vel plures 
dioeceses aeque principaliter unitas regat aut, praeter 


AAS, 52 (1960), pp. 985 S. 
^ S. C. de Prop. Fide, 26 ian. 1954 (Sartori, 1. c.. ad can. 339, $ 1). 
° Id., 31 aug. 1943, supra cit. 


Id., 26 1an. 1954, supra cit. 
* «Attento iure quo utimur, si festum Annuntiationis B. M. V. cadit 


in triduum Maioris Hebdomadae, etsi festum transferatur in feriam H 
post Dominicam in Albis, cum tamen hac feria non vigeat obligatio 
adsistendi sacro et abstinendi a servilibus, obligatio applicandi affixa 
manet diei 25 martii; qui si sit feria VI in Parasceve cessat per accidens, 
ob contrarias leges liturgicas, obligatio applicandi sacrum» (Felici, in 
Palazzini-De Iorio, Casus Conse., IL, 27T). 

propriam dioecesim, aliam vel alias in administrationem 
habeat, obligation: tamen satisfacit per celebrationem 
et applicationem unius Missae pro universo populo sibi 
commisso» ($$ 2, 3, 5) Idipsum de parochis dicatur 
(can. 466). 

Obligatio Missam celebrandi pro populo est: gravis, 
personalis, realis, tot Missas quis celebrare debet quot im- 
ponuntur, ideoque stipendium alteri conferre per quem 
ipsas fortasse celebrat, localis quoad parochum, qui Mis- 
sas celebrare tenetur, etsi privatas, 1n paroeciali eccle- 
sia (can. 466, $ 4), urgens statutis diebus, sed Ordinarius 
potest, iusta de causa, applicationem alia die permittere 
(ib., $ 3), et quidem gratis, seu sine stipendio, cum de- 
beatur ratione officii «omni exiguitatis redituum ex- 
cusatione... remota» (can. 339, $ 1). 


Casus primus. 


Orontius parochus, nova licentia utitur Const. Apo- 
stolicae Christus Dominus pro sua paroecia, ac Missam 
Vespertinam unaqualibet die dominica, de consensu Or- 
dinarii loci, celebrandam procurat. 


Cum autem animadverterit populum magno concur- 
su Missam vespertinam adire, ita ut numerosior tunc sit 
quam aliis duabus Missis matutinis, simul sumptis, nolens 
post meridiem Missam paroecialem transferre et alio ex 
capite putans illam Missam pro populo applicandam es- 
se cui populus frequentior accedit, sacerdoti celebranti 
Missam verpertinam committit onus, aequo soluto sti- 
pendio, applicandi pro populo. 

Hunc modum gerendi exprobat confessarius, cui 
Orontius rem exponit, obicitque onus huiusmodi esse per- 
sonale, nec posse habitualiter per alios applicationem 
fieri. Cui Orontius respondet hoc esse in bonum plebis, 

quae ferventius Missae adsistit, si sciat Missam pro se 


celebratum 1r1. 
Quid dicendum? 


Solutio 


De applicatione Missae pro populo per alium loquitur 
Codex bis; quoad episcopos: «Episcopus Missam pro po- 
pulo... per se ipse applicare debet; si ab eius celebra- 
tone legitime impeditur, statis diebus applicet per 
alum» (can 339, $ 4); et quoad parochos: «Legitime 
absens parochus potest Missam pro populo applicare 
vel ipse per se in loco in quo degit, vel per sacerdotem 
qui eius vices gerat in paroecia» (can. 466, $ 5). 

Igitur de applicatione per alium in Missa cui fre- 
quentior populus accedit Codex silet eiusque silentium 
potiori dicendi facultate praestat quod cum agitur de 
homilia dominicali ad populum habenda, legislator ex- 
presse: «Proprium cuiusque parochi officium est, con- 
sueta homilia, praesertim intra Missam in qua maior 
soleat esse populi frequentia, verbum Dei populo nun- 
tare» (can. 1344, $ 1). 

sed habemus Casus solutionem in responsione data 
a S. C. Concili (9 apr. 1881) ad quendam Episcopum 
cuius parochi versabantur in Casus nostri adiunctis. 
Praemiserat enim: «In ecclesiis parochialibus suae dioe- 
cesis, diebus festis, a Parocho, vel Vice-parocho vel etiam 
ab alio sacerdote, Missam parochialem nuncupatam sol- 
lemniter cum cantu celebrari et 1nter Missarum sollem- 
nia fieri quoque SS. Evangelii explanationem. Fideles por- 
ro firmiter putantes illam semper pro ipsis applicari, ad 
eam audiendam libenter confluunt. At pro populo appli- 
catur nonnisi dum illam parochus canit, qui pluribus dis- 
tentus curis frequenter cogitur huiusmodi munus alteri 

sacerdoti demandare». Ideo «Episcopus optans fideles in 
hac erronea persuasione diutius haud versari, ac simul 
advertens quod si id pernoscerent aegre ferrent et non 
amplius tam diligenter ad illam Missam audiendam ac- 
cederent», a 5. Congregatione petiit: «I. Utrum praedic- 
ta urgens consuetudo sit habenda tamquam causa cano- 
nica sufficiens ut Parochus alli committat Missam pro 
populo loco ipsius celebrandam. II. Posito quod non sit 
causa sufficiens, ut pro gratia nihilominus concedatur 


facultas», responsum habuit: «Ad I. Negative. Ad II. Non 
expedire» 1. 


Ali casus. 


C. 11.— Florius praeter paroeciam propriam habet al- 
teram aut plures alias in administrationem; tenebitur 
Missam applicare pro populo tantum die festo suae pa- 


roeciae, an etiam in festis patronorum alterius vel cete- 
rarum? 


| ASS. 14. pp. 332 s.—In synoptica autem disceptatione legimus: 
«Certum et extra dubitationis aleam positum esse videtur parochos ad 
applicationem Missae pro suis fidelibus divino iure teneri... Huiusmodi 
porro obligationem, qua parochi devinciuntur, personalem esse, una ve- 
luti echo Canonistae et Theologi tradunt... Quibus hucusque dictis serio 
expensis atque ponderatis, videretur, nedum quod dicta consuetudo ratio 
sufficiens non sit alteri committendi applicationem Missae pro populo, 
verum etiam nec causa rationabilis indulgendae in proposito gratiae, et 
tam sanctum ac rationabilem canonum rigorem relaxandi. Quin aliquid 
valeat quod in contrarium adducitur, pia nempe fidelium credulitas ac 
timor desistendi ab illa Missa audienda, si id pernoscerent. Quando- 
quidem leves ob hasce causas neque excusandus videretur Parochus a 
satisfaciendo onere quod eidem personaliter incumbit, neque relaxanda 
lex quam lugiter sancta haec Apostollca Sedes servatam voluit. Praeter- 
quam quod si fideles doceantur nihil ab ipsis amitti, si Missa prlvatlm 
a Parocho celebretur, atque non leve bonum eisdem obvenire adsistendo 
Missae cum cantu atque explanationi verbi Dei. oppositus timor in vanum 
timorem refundi videretur. E contra perpendas quod licet Parochorum 
obligatio Missae sacrificium pro populo applicandi ex divino praecepto 
manare videatur, tamen certum et indubium est Parochos, si legitime 
fuerint Impediti, posse huic oneri per alios satisfacere,..» (l. c.. p. 333 s). 

Sol.— S. C. Concilii respondit (20 nov. 1927): «Nega- 
tive ad primam partem; affirmative ad secundam» ' 


C. III. Utrum vicarius oeconomus, oui olures oaroe- 
cias tempore vacationis regit, unam tantum debeat Mis- 
sam pro populis sibi commissis diebus praescriptis appli- 
care? 

Sol.— Respondit (14 iulii 1922) Pont. Commissio co- 
dicis interpr.: «Affirmative, ad normam can. 473, $ | col- 
lati cum can. 466, $ 2» 2. 


C. IV.— Valerius, parochus, licet sufficientes reditus 
habeat, Missam pro qua stipendium acceperat celebravit 
die dominica, et, decurrente hebdomada sacrificium pro 
populo obtulit. Idem etiam alia vice praestitit, celebran- 
do die dominica pro defuncto, praesente corpore, et Sa- 
crum pro populo faciendum ad alium diem ferialem re- 
mittendo. Mutata autem paroecia, cum in novo domicilio 
non Sibi videatur reditus habere ad honestam susten- 
tationem sufficientes, Sacrum diebus festis pro populo 
non applicat. 

Sol.— Ad hunc casum Ferreres: «41^ Valerius pecca- 
vit remittendo Missam pro populo celebrandam ad aliam 
diem absque necessitate, id est secluso dispensationis 
casu; praeceptum enim Ecclesiae est ut Missa pro populo 
die dominica a parocho celebretur... 2^ Nec valet ratio 
Missam pro defuncto, etiam praesente cadavere, cele- 
brandi. Constat ex responsione S. C. Rituum in Fesulana, 
26 1an. 1711... 3.° Non valet Valerii excusatio, scilicet quod 
reditus sint tenues et non sufficiant ad ipsum sustentan- 
dum. Urget enim nihilominus obligatio celebrandi die- 
bus festis pro populo. Sic pluries decrevit S. Cong., potis- 
simum die 29 ian. 1734. Ratio est, quia pastor hanc obii- 


| AAS. 20 (1928), p. $7. 
« AAS, 14 (1922), p. 528. 

cationem suscepit, non obstante redituum insufficientia, 
et proinde eam adimplere debet» \ 


C. V.—Chrysanthus, parochus, quandoque diebus do- 
minicis in sacello nobilis familiae celebrat, dum alius 
sacerdos Missam pro populo in ecclesia parochiali cantat. 

Sol.— «Per se peccat Chrysanthus dum Missam pro 
populo alli committit celebrandam ut ipse in nobilium 
sacello celebret. Et si crebro ita violat legem ecclesiasti- 
cam, peccat graviter. Attamen, si ratio quaedam particu- 
laris, puta ob speciale beneficium paroeciae collatum vel 
instantem sollicitationem, id postularet, videtur culpa 
carere, dummodo id raro fiat: nulla enim rationabilis 
causa esse potest ob quam parochus habitualiter eccle- 
siam suam pro sacello privato deserat». Ita GenicoQ. 


C. Vr.—Tigrius parochus, dum utitur facultate binan- 
di, potestne alteram Missam applicare pro populo parochi 
quem legitime supplet, tempore utputa exercitiorum spi- 
ritualium? 

Sol.— Ad huiusmodi quaestionem Regatillo: Nonnulli 
negant; nobis autem asserendum videtur. Nam can. 166, 
$ 5 confert legitime absenti potestatem celebrandi per 
substitutum quem relinquit in. paroecia; porro nullibi 
prohibetur quin iste sit parochus. Neque can. 824, $ 2 ve- 
tat satisfacere eodem die obligationi duplici ex iustitia, 
verum applicare utramque missam cum stipendio; ergo 
non recipiens stipendium pro missa altera, potest hanc 
applicare ad satis faciendum alteri obligationis. 


Huc e superioribus voluminibus Casus accedant: M is- 
sae pro populo applicatio cur praecipiatur ab Ecclesia 


» Ferreres, Casus Conse.. II, 397, ed. 1926. 
| Genicot, Casus Conse., 725, ed. 1928. 
* Regatillo, Casos Canónlcos, I, 340, ed. 1957. 

cum sit actus internus (I, 337), Parochus bis litans in 


dominica pro stipendio (lll, 447). 

Doctrina. 


«Tot celebrandae et applicandae sunt Missae, quot sti- 123 
pendia etiam exigua data et accepta fuerint» \ Haec 
obligatio communiter habetur uti strictae iustitiae, ob 
mutuum contractum onerosum «do ut facias». Sed ad 
quaestionem utrum qui omittit unam Missam, pro qua 
recepit stipendium, peccet graviter, respondebant plures 
negative, si stipendium esset exiguum; hodie tamen re- 
sponsio affirmativa longe communiora, nisi stipendium 
sit Ita tenue ut Missa censeatur gratis promissa. 

Horum etiam, qui tenent obligationem celebrandi 
gravem, non omnes urgent sub mortali restitutionem 
süpendi Missae non celebratae, quandiu eius materia 
non est gravis. Omnes attamen docent sacerdotem ads- 
tringi sub mortali ut Missam, quam omisit, celebret per 
se vel per alium. 

Obligatio ex stipendio orta non solum se extendit ad 124 
ipsam Missam dicendam, sed ad omnes quoque circum- 
stantias expresse stipulatas (can. 833), circumstantias 
nempe temporis, loci etc. 


| Can. 828—«S1 quis pecuniae summam obtulerit pro Missarum 
applicatione, non indicans carundem numerum, hic supputetur secun- 
dum eleemosynam loci in quo oblator morabatur, nisi aliam fuisse eius 
intentionem legitime praesumi debeat» (can. 830). 

Ali: quoniam ille pro quo Missa erat applicanda privatur magno 
bono spirituali, Missae scilicet fructu; alii: quoniam sacerdos ex iustitia 
se obligavit ad rem magni momenti; ali: quod sacerdos transgrediatur 
erave Ecclesiae praeceptum. 

«Missae pro quibus celebrandis tempus ab oblatore 
expresse praescriptum est, eo omnino tempore sunt ce- 
lebrandae» (can. 834, $ 1) «Dilatio tamen in diem se- 
quentem excusari posse videtur nisi missam petens, gra- 


vem ob causam, hunc diem praefixerit, vel etiam hunc in 
finem maius stipendium obtulerit» x. 


«Pro Missis celebrandis in altari privilegiato nequit, 
sub obtentu privilegii, maior exigi Missae eleemosyna» 
(can. 918, $ 2). Sed obligatus celebrare ad altare privile- 
giatum, satisfacit privilegio personali utens 1 


«Qui Missarum stipes manuales}4ad alios transmittit, 
debet acceptas integre transmittere, nisi aut oblator ex- 
presse permittat aliquid retinere, aut certo constet ex- 
cessum supra taxam dioecesanam datum fuisse intuitu 
personae» (can. 840, $ 1). Attamen sacerdotes qui, ob 
gratitudinem vel amicitiam, sacerdoti vel superiori mo- 
nasterii mittunt stipendia collecta 1nter fideles, non pos- 
sunt sacerdoti vel superiori huic licentiam dare ut si ad 


alios transmittant stipendia, retineat sibi aut monaste- 
ro aliquam horum partem. 


«In Missis ad instar manualiuml, nisi obstet mens 
fundatoris, legitime retinetur excessus et satis est re- 
mittere solam eleemosynam manualem dioecesis in qua 
Missa celebratur, si pinguis eleemosyna locum pro parte 


| Marc. Inst. Mor., II, 1611, ed. 1927. 


j Qui bona fide, utputa ex oblivione, omisit celebrare in altari pri- 
vilegiato, non tenetur ad restitutionem stipendii vel ad aliam Missam 
applicandam ; sufficit si defuncto aliam indulgentiam plenariam appli- 
cet. At si non omisit bona fide, hoc altero modo non satisfacit. 

3 «Stpendia quae a fidelibus pro Missis offeruntur sive ex propria 
devotione, velutl ad manum, sive ex obligatione etiam perpetua a testa- 
tore propriis heredibus facta, manualia dicuntur» (can. 826, $ 1). 

4 «Ad instar manualium vocantur stipendia Missarum  fundatarum, 
quae applicari non possunt in proprio loco, aut ab lis qui eas applicare 
deberent secundum tabulas fundationis, et ideo de iure aut Sanctae Se- 


dis induito aliis sacerdotibus tradendae sunt ut isdem 


satisfiat» (ca- 
non 826. È 2). 

teneat dotis beneficii vel causae piae» I Attamen; si rec- 
tor ecclesiae dat sacerdotibus missas ex legato in ecclesia 
fundatas, isti nequeunt eas aliis cum minori stipendio 
committerel. 

Sed an qui illicite retinet excessum supra taxam dioe- 
cesis in qua Missa celebratur peccet necne contra iusti- 
tiam ideoque ad restitutionem teneatur, controversa 
quaestio. Quidam quidem illum pronuntiant reum gravis 
peccati, nec tamen iniustitiae——dummodo curet missam 
sibi commissam celebrare—. Ali vero propugnant ipsum 
iniustitia peccare ideoque adstrictum ut restituat —com- 
munius et probabilius, celebranti; non oblatori—. At si 
peccatum iniustitiae patet cum agitur stipendiorum unus 
collector, cui nempe stipes committuntur ut missas ha- 
beat per alios celebratas, non satis elucet cum collector 
agitur celebraturus, cui videlicet stipes dantur ut missas 
ipse celebret, quamtumvis facta potestate ut quas cele- 
brare per semetipsum nequeat eas celebret per alios: hoc 
etenim in casu videtur ex iustitia suscipere onus tantum 
celebrationis, cui oneri per alios (licet diminuto stipen- 
dio) plene satis fecit. 


Casus primus. 


Geremarus presbyter ab amico Tharsicio, sacerdote 
in longinquis regionibus degente, 300 Missarum intentio- 
nes receperat ad mentem dantis. Non valens immediate 
satisfacere his oneribus, amicum Leonem, alicuius com- 


| Can. 840, $ 2.—«Si fundatoribus animus tantum fuit, ut missae 
celebrentur, celebranti integrum stipendium tradendum est... Si autem 
animo etiam intenderunt meliores reddere parochi capellanive reditus, 
satis est remittere solam eleemosynam manualem dioecesis in qua missa 
celebratur, atque excessus retineri potest. Atque idem dicendum est, ut 
patet, si praeter missae celebrationem, alia implenda sint officia» (Marc, 
I. c., n. 1619). 

2 Ita S. C. Concili, 19 dec. 1904; ASS, 37, p. 521. 

munitatis Superiorem, adit et convenit de commutandis 
intentionibus per trecentos dies, suo quoque stipendio 
retento. 

Geremarus, ab alus oneribus liber, iuxta pactum, 
quinquaginta Missas ad mentem Leonis celebrat. At, ob 
alias supervenientes obligationes urgentiores, ceteris 
Missarum intentionibus satisfacere non valens, alus has 
tradit sacerdotibus alienae dioecesis, stipendia eis re- 
mittens iuxta taxam illius dioecesis. 

Nunc angustiis premitur utrum potuerit eam pecuniae 


partem quae taxam dioecesanam excedit sibi retinere 
necne. 


Quaeritur: 


l. Num commutatio intentionum sit licita. 
2. Quid ad casum. 


Solutio 


Ad Ium.— Etsi duplex hac de re sententia, non vide- 
tur illicitum intentiones Missarum commutare, quantum- 
vis stipendia sint inaequalia, quoniam non mutatio sti- 
pendiorum sed missarum vel obsequiorum fit, id est 
servitii mutui; porro, sicut unus potest habere stipen- 
dium pingue pro Missa quam commendat, et alter quo- 
que pro Missa quam permutat. Sententiae huic benig- 
niori ipsa praxis timoratorum favet. 

Iure vero Vermeersch animadvertit: «Improbanda 
tamen foret studiosa pinguioris stipendi captatio, si 
nempe frequenter, conquirendo pinguia stipendia, tibi 
huiusmodi lucra comparares» N 


Ad Ilum.—Geremarus dicitur accepisse, non tamen 
quaesiisse, tercentas intentiones ab amico Tharsicio, sa- 


1 Vermeersch, Th. Mor., HI. 300, ed. 1927. 

cerdote; acceptavit autem pro se, quin intenderet ipsas 
cum lucro commutare et putans se futurum habilem qui 
ipsas celebret 1ntra annum (can. 835); de facto tamen 
ad alias tercentas, ipsarum loco, se obligat et huic inci- 
pit obligationi satisfacere. 

Et licite quidem Geremarus, non valens 1mmediate 
celebrare quas a Tharsicio missas recepit, has cum Leo- 
ne commutat. Licite quoque retinet sibi excessum, si quis 
est, stipis pro quinquaginta missis quas per se ipsemet 
celebravit. 

An quoque licite vel excessum pro ceteris quas cele- 
bravit tantum per alios? 

Quoniam eleemosynas habuit a Tharsicio, amico qui- 
dem, sed sacerdote, praesumptio stat huiusmodi eleemo- 
synas nullum excessum importare ob amicitiam sive 
fidelium ad Tharsicium, sive fidelium aut Tharsicii ad 
Geremarum—intuitu nempe personae superadditum. Id 
saltem non constat certo. Excessum igitur huiuscemodi 
Geremarus sibi illicite appropriavit. 

Cui excessus 1ste cedit iure? Si stipes Missarum Thar- 
sicili pares sint cum stipibus Missarum Leonis, excessus 
supra taxam dioecesanam celebrantium hisce celebranti- 
bus debetur. Si vero stipes Missarum Tharsicii superiores 
sint stipibus Missarum Leonis, tunc excessus qui est Mis- 
sarum Leonis supra taxam dioecesanam celebrantium 
debetur celebrantibus; excessus attamen qui supersit 
inter stipendia Missarum Tharsicii et stipendia Missa- 
rum Leonis, Leoni debetur, simpliciter quidem si Leo non 
commutaret cum illis celebrantibus quas commutat Mis- 
sas cum Geremaro—familiari, benefactori, etc.—, secun- 
dum quandam potius decentiam— quasi praemium su- 
scepti beneficii—si prout commutat Missas cum Gere- 
maro aeque libenter Leo commutaret cum 1llis celebran- 
tibus. 

sed an, denique, quem excessum retinuit neque bona 

fide iam consumpsit (cf. III, 62, 68), Geremarus ex justi- 
tia restituere debeat Leoni et celebrantibus, solutio pen- 


det a, quam ipse existimet tutam, mitiori aut rigidiori 
sententia (126). 


Ali casus. 


13] C. II.— Hermias acceptavit celebrandas 30 Missas gre- 
gorlanas, id est dicendas 30 diebus continuis, quod pie 
ac rationabiliter credatur animam pro qua applicantur 
liberari a purgatorio ob 5. Gregorii M. intercessionem. 
sed aliqua die seriem interrupit. Teneturne tricenarium 
iterum reassumere? 


Sol.— Distinguendum est. Si quidem voluntarie seriem 
interrupit, tenetur proculdubio, cum principale quid omi- 
serit de quo contractum iniit. Sı vero involuntarie, ob 
aegritudinem inopinatam puta, inadvertentiam etc., 
Auctores non concordant: alii contenti sunt si Missam 
suppleat quam omisit; alli petunt insuper ut hanc Mis- 
sam celebret in altare privilegiato vel ut indulgentiam 
plenariam applicet pro defuncto; alii, ut unam Missam 
celebrare faciat ad altare Gregorianum in Urbe vel ad 
aliquod aliud instar Gregorian! privilegiatum; alii impo- 
nunt compositionem petendam a S. Paenitentiaria; alii, 
denique, quibuscum sentio, ubi haec petitio non intersit, 
imponunt totius seriei reasumptionem si stipendium 
quod pro 30 missis recepit sit sufficiens, iuxta taxam 
consuetam, et pro missis celebratis et pro tricenario de- 
nuo reasumendo—alias, dicunt, nulla adest obligatio nisi 
ex fidelitate, quae non obligat cum magno incommodo. 


132 C. III.— Cunibertus accepit pro Missa celebranda sti- 
pem superiorem ea quae definitur taxa dioecesana. Ne- 
scit autem quomodo constet excessum datum esse alicui 
intuitu, ut dicitur, personae. 

Sol.— Hoc certo facile constat ubi stipis datae ab 
amico, beneficiato, etc., excessus sit notabilis supra ta- 
xam in dioecesibus oblatoris et recipientis parem, aut 
supra taxam in dioecesi vel unius oblatoris, vel huius 
simul ac recipientis cum oblator est disparitatis conscius 
—quin tamen certo constet in hoc postremo casu num 
excessus sumendus sit supra taxam dioecesis oblatoris 
aut recipientis potius, qui propterea retineri nequit nisi 
supra taxam altiorem—. Nec constat certo datum fuisse 
intuitu personae excessum non notabilem in stipe ab 
amico etc., vel excessum notabilem in stipe ab extraneo, 
ubi taxa par in utraque dioecesi; immo ubi diversa, si 
oblator 1gnarus differentiae eleemosynam dedit non su- 
periorem taxa dioecesis suae, aut differentiae conscius 
eleemosynam quidem dedit superiorem taxa unius non 
tamen dioecesis utriusque. 


C. IV.— Titius, sacerdos hispanus, plurima sacra li- 
tanda facillime in Lusitania colligere solet, quorum sti- 
pendium aere lusitano recipit; hoc in aes hispanum per- 
mutato, ex centum quibuslibet obolis, 35 aut etiam 40 
Titius lucratur. Haec Sacra hispanis sacerdotibus litanda 
tradit, iisque idem stipendium dat; sed foenus ex aeris 
permutatione sibi retinet. Plerique Titium optime se ges- 
sisse autumant; quia nulla lex est quae id vetet; atque 
ipsum naturae ius, uti fructum industriae, permittit. 
Praeterea Titius... operae suae pretium obtinet, magno- 
que egenis sacerdotibus adiumento est, qui secus stipen- 
dia ex Sacris litandis numquam habere possent... Quae- 
ritur: An Titio liceat foenus ex aeris permutatione per- 
ceptum retinere. 

Sol.— Huic quaesito responderat (21 nov. 1898) S. C. 
Concili: Negative N 


| ASS, 31, p. 623 s. 

C. V.—Plura Missarum celebrandarum Asyneritus 
acceperat stipendia quae noctis tempore latrones cum 


alius pecuniis arripuerunt. Teneturne Asyncritus ad 1lla- 
rum Missarum celebrationem? 


Sol.— Ex can. 829: «Licet sine culpa illius qui onere 
celebrandi gravatur, Missarum eleemosynae 1am perce- 
ptae perierint, obligatio non cessat». Ad quae Ver- 
meersch: «Severitatem istam circumscribimus eo qui 
personali obligatione celebrandi, per se vel per alios, te- 
nebatur: generale enim istud est, ut si quis ex alterius 
obligatione onerosa obtinuerit id ad quod ius habebat, 
ipse iam absolute suam obligationem exsequi debeat, qua- 
cumque ratione lucrum perceptum servaverit vel amise- 
sit. 51 autem de eo ageretur qui non foret nisi ?nandata- 
rius (de quo in c. 837) qui mere stipendia transmittere 
deberet et numquam stipendia acquisivisset, is ad nihil 
teneretur si stipendia 1sta casu fortuito apud ipsum pe- 
rissent. Haec enim patrimonium ipsius non essent in- 
gressa, et obligatio mandati 1mpossibilitate exsecutionis 
cessare dicenda est» I 


C. VI.— Bonaventura, parochus, plura celebrandarum 
Missarum stipendia acceperat in moneta exercitus re- 
gionem occupantis. Post brevissimum tempus, antequam 
Missas acceptas celebraret, exercitus ille coactus fuit de- 
serere regionem eiusque moneta omni prorsus valore est 
destituta. An tenetur adhuc Bonaventura ut Missas ce- 
lebret quarum nullum est amplius stipendium? 

Sol.—Respondet Ylla: Affirmative, propter can. 829, 
modo citatum (134); quapropter medium se ab obliga- 
tone liberandi, duplex: petere ab eleemosynarum obla- 
tore exemptionem ab onere, aut impetrare compositio- 
nem a S. C. Concilii, quae eam facile concedit si sacerdosi 


1 Vermeersch, |. c, n. 298. 

quae stipendia recepit non expendit quandiu moneta va- 
lorem suum servabat ^ 


Huc e superioribus voluminibus Casus accedant: 
Missae applicatio ad intentionem superioris religiosi 
(I, 338); Stipem supra taxam dioecesanam exigens pro 
Missae celebratione (III, 444 s); Parochus bis litans in 
dominica pro stipendio (III, 447). 


VI. SACERDOTUM IN REM POLITICAM INTERVENTUS 


Doctrina. 


«Deus humani generis procurationem inter duas po- 
testates partitus est, scilicet ecclesiasticam et civilem, 
alteram quidem divinis, alteram humanis rebus praepo- 
sitam. Utraque est 1n suo genere maxima: habet utraque 
certos, quibus contineatur, terminos eosque sua cuiusque 
natura causaque proxima definitos... Quidquid igitur est 
in rebus humanis quoquo modo sacrum, quidquid ad sa- 
lutem animorum cultumve Dei pertinet, sive tale illud 
sit natura sua sive rursus tale intellegatur propter cau- 
sam ad quam refertur, id est omne in potestate arbitrio- 
que Ecclesiae; cetera vero, quae civile et politicum genus 
complectitur, rectum est civili auctoritati esse su- 
blecta» 2. 


Catholici 1gitur, qui sunt membra societatis tum reli- 
giosae tum civilis, in i1$ quae sive fidem sive mores spec- 
tant subiciuntur Ecclesiae, in iis vero quae ad politicam 


1 Ylla, Cucstiones eclesiásticas, U, T. 


s Leo XIII, enc. Immortale Dei (1 nov. 1885); Acta, 5, p. 127 s. 
ed. 1886. 

attinent habent eadem iura atque officia quae sunt cete- 
rorum civium erga Statum. 

Ideo catholici possunt quin et debent partem susci- 
pere in vita publica ut promoveant bonum sociale et 
oeconomicum propriae civitatis seu nationis; possunt et 
debent suffragium ferre in electionibus administrativis 
ac politicis; possunt et debent partes seu factiones po- 
liticas vel constituere vel constitutas ingredi quibus com- 
mune civitatis bonum promoveatur. Ecclesia enim ad- 
mittit neque reprobat politicas huiusmodi partes seu fa- 
ctiones, partes puta monarchicas, republicanas, etc., et 
ideo libertatem voto favendi unam alteramve; dummo- 
do res agatur mere politica, non moralis neque religiosa. 
«Si quaeratur de rationibus mere politicis, de optimo ge- 
nere reipublicae, de ordinandis alia vel alia ratione ci- 
vitatibus, utique de his rebus potest honesta esse dissen- 
sio» |. 

Sacerdotes porro, cum sint quoque cives, civium 1uri- 
bus et officiis non privantur, ea nisi agantur munera 
quae a clericali statu sunt aliena quaeque ipsis sacris ca- 
nonibus vetantur; sic in can. 139: «$ 2: Sine apostolico 
induito... officia publica, quae exercitium laicalis 1uris- 
dictionis. vel administrationis secumferunt, ne assu- 
mant... $ 4: Senatorum aut oratorum legibus ferendis 
quos deputatos vocant, munus ne sollicitent neve acce- 
ptent sine licentia Sanctae Sedis in locis ubi pontificia 
prohibitio intercesserit; idem ne attentent aliis in locis 


sine licentia tum sui Ordinarii tum Ordinarii loci in. quo 
electio facienda est» a. 


| Leo XIII. enc. Immortale Dei (1 nov. 1885); Acta, 5, p. 149 s., 
ed. 1886. 

Ad dubium: «An Ordinarii locorum in concedenda licentia sacer- 
dotibus. qui se candidatos ad deputatorum comitia sistere cupiunt, po- 
tus difficiles quam faciles se praebere debeant», respondit (25 apr. 1922) 


Pont. Commissio pro interp. Codicis: «Affirmative ad primam partem; 
negative ad secundam» (AAS, 14 [19221], p. 313). 

At cum sint Ecclesiae ministri, ne reprobent quod 
Ecclesia probat vel probent quod Ecclesia reprobat. 

Ergo ne reprobent factionem ullam mere politicam. 
Immo cum debeant fieri omnia omnibus ut omnes lu- 
crifaciant, vitent ne studio partium abrepti ad factio- 
num luctam descendant. Conentur potius 1n nullam par- 
tem propensionem ostendere ut quoscumque in electio- 
nibus victores amicos habeant quos possint consiliis adiu- 
vare ne tentent aliquid contra Ecclesiam et bonos mores 
sed sapientiam virtutemque religionis tamquam salu- 
berrimum succum atque sanguinem in ipsorum venas in- 
ducant, ut verbis utamur Leonis XIII ^ 


sed nec probent quod Ecclesia reprobat. Nam si vel 
laici tenentur politicam actionem explicare ad Ecclesiae 
normas, multo magis clerici. Hi, e contra, tenentur nor- 
mas quas Ecclesia dederit promulgare fidelibus hosque 
viriliter urgere ut eis se accommodenta Possunt igitur 
atque debent catholicos deterrere ne nomen dent factio- 
ni quae Christianam religionem insectetur, quae Christia- 
num morum codicem conculcet, quae Christianae fami- 


liae subvertat fundamenta. 


| Leo XIII, 1. c.. p. 146. 

2 «II .sacerdote è ministro della Chiesa ed ha una missione che... 
si estende a tutta la cerchia dei doveri religiosi e morali dei fideli, e 
nell ademppimento della quale egli stesso può essere quindi obbligato a 
dare, sotto quell’ aspetto, consigli o istruzioni riguardanti anche la vita 
pubblica» (Pius XII, alloc, diei 10 martii 1946; AAS, 38 [1946], p. 188). 

3 «L'esercizio del diritto di voto è un atto di grave responsabilité 
morale, per lo meno quando si tratta di eleggere coloro che sono chia- 
mati a dare al Paese la sua costituzione e le sue leggi, quelle in parti- 
colare che toccano, per esempio, la santificazione delle feste, il matrimo- 
nio, la famiglia, la scuola. il regolamento secondo giustizia ed equità 
delle moltepllci condizioni sociali. Spetta perclô alla Chiesa di spiegare 
ai fedeli 1 doveri morali, che da quel diritto elettorale derivano. L'art. 43 
del Concordato del 1929 vieta agli ecclesiastici m Italia d'iscriversi e 
militare in qualsiasi partito politico. La Chiesa intenae di far rispettare 
fedelmente questa disposizione... Ma, d'altra parte, non puó renunziare 
al diritte suaccennato» (Pius XII, 1. c, p. 187). 

Casus primus. 


139 sergius sacerdos Michael! confratri anxietates suas 
exponit circa possibilitatem collusionum inter religionem 
et politicam ideo quod ab ecclesiastica auctoritate iussi 
sint catholicos monere ne votum in electionibus favora- 
bile exprimant quibusdam etiam partibus quae plenam 
agnoscunt sublectionem Ecclesiae et religiosa et moralia 
principia reverentur. Timet insuper ne si pars in cuius 
favorem votum catholicis praecipitur fiat conscia moti- 
vorum praecepti— periculi scilicet alias imminentis—, 
pergat astuta in periculo protrahendo ut inde perennetur 
quoque favor illi concessus. 

Quid dicendum? 


Solutio 


140 lam monuerat Leo XIII: «Hoc est potissimum perpe- 
tuoque spectandum, quid maxime expediat Christiano 
nomini: quod ipsum sicubi in periculo esse adversario- 
rum opera videatur, cessandum est ab omni dissidio et 
concordibus animis et consilus propugnatio ac defensio 
suscipienda religionis, quod est commune bonum maxi- 
mum, quo sunt omnia referenda» \ Itemque: «Fautores 
contrariarum partium, cetera dissidentes, in hoc oportet 
universi conveniant, rem catholicam in civitate salvam 
esse oportere. Et ad istud nobile necessariumque propo- 
situm, quotquot amant catholicum nomen debent velut 
foedere icto studiose incumbere, silere paulisper iussis 


diversis de causa politica sententiis, quas tamen suo loco 
honeste legitimeque tueri licet» 2. 


1 Leo XIII, enc. Sapientiae Christianae; Acta, 10, p. 29, ed. 1891. 
T 


Id., enc. Cum multa; Acia, 3, p. 174, ed. 1884. 

Talis autem potest esse casus in quo, divisis votis pro 
partibus plene Ecclesiae subditis et principia religiosa 
atque moralia colentibus, marxismus puta victoriam ob- 
tineret. His profecto in adiuntis auctoritas ecclesiastica 
vetare potest ne fideles faveant tot illis partibus: peri- 
clitatur enim id quod est substantiale, quodque debet 
praevalere super accidentalia. Ubi tale vetitum auctori- 
tate ecclesiastica datum fuerit, signum est periculi gra- 
vissimi cui subiacet principale bonum, defendendum pro 
aris atque focis, neglectis momentanee secundariis com- 
modis diversarum partium; illud autem periculum gra- 
vissimum tenentur fideles evitare. 

Nec oportet insistere in abusu possibili et probabili 
penes partem cui suffragium fertur. Quoniam non est 
sermo de modo agendi huiusce partis, sed de modo agen- 
di electorum catholicorum. Fur equidem male agit dum 
minatur mortem nisi obtineat pecuniam, verum ille cuius 
vita periclitatur nisi pecuniam tradat debet potius pe- 
cuniam tradere quam morti sese exponere. Bonum com- 
mune, ceteroquin, praeeminet bono partis et bonum par- 
tis est sacrificandum pro salute totius. Hoc enim pertinet 
ad politicas virtutes, «secundum quas cives pro bono 
communi et dispendia propriarum rerum et personarum 
interdum sustinent» ', et cum maior pars civium non Sit 
virtuosorum, propterea datur lex ab eo qui curam com- 
munitatis habet ut id agant imperfecti moti a legisla- 
tore quod perfecti seu virtuosi agunt propria sponte 
(CT. I, 385). 


Alu casus. 


C. I1.— Ab actione politica Maro sacerdos ab Ordina- 
rio loci fuit prohibitus quod in illa explicanda non se 
conformaret instructionibus S. Sedis; Maro tamen prae- 


| S. Thomas, Summa Theol., II-II, 26, 3. 

ceptum violavit nec post monitionem se emendavit; 
quapropter Ordinarius ipsum poena multavit. An iure? 
Sol.— Affirmative. Nam ad duplex dubium: «I. Utrum 
Ordinario ius sit et officium interdicendi per praeceptum 
actionem politicam viris ecclesiasticis, qui in ea explican- 
da non se conforment instructionibus Sanctae Sedis? Et 
quatenus affirmative, II. An qui praeceptum violaverint 
et moniti non se emendaverint, congrua poena puniri 
possint et debeant ad normam sacrorum canonum?», S. 


C. Concilii respondit (15 martii 1927): «Affirmative ad 
utrumque» *. 


C. III.—An S. R. E. cardinales, archiepiscopi, episcopi 
sive residentiales sive titulares, ad normam can. 139, $, 4, 
vi munus senatorum sollicitare vel acceptare possint? 

Sol.— Pontif. Commissio pro canonum interpretatione 
respondit (25 aprilis 1922) «Negative et ad mentem. 
Mens est: Si vi constitutionis civitatis, cardinales, archi- 
episcopi, episcopi sint de iure senatores et Sancta Sedes 
aliquo modo id probaverit, cardinales, archiepiscopi, epi- 
scopi possunt sine speciali licentia Sanctae Sedis huius- 
modi munus explere, dummodo per vicarium generalem 
aliove modo suis obligationibus satisfaciant. In quolibet 
autem alio casu cardinales, archiepiscopi, episcopi sive 


residentiales sive titulares indigent venia Sanctae Se- 
dis» à. 


C. IV.—Theonas parochus aegre omnino fert quod 
eius paroeciani militare velint in partibus politicis una 
simul cum acatholicis; timet etenim, quoniam acatholici 
non agnoscunt plenam sublectionem Ecclesiae. 

Sol.— Agitur quaestio de iure. Porro si catholici mili- 
tant in partibus politicis una simul cum acatholicis se- 


I AAS. 19 (1927), p. 138. 
* AAS, 14 (1922), p. 313. 

ctantibus quoad res mere politicas sanam policiam, ti- 
mor parochi nullo nititur firmamento : res siquidem mere 
politicae extra terminos vagantur auctoritatis ecclesias- 
ticae. Si tamen militant in partibus politicis simul cum 
acatholicis non agnoscentibus plenam Ecclesiae suble- 
ctionem quoad res Ecclesiae subditas, tunc parochi timor 
est per se rationi consentaneus, licet possit per accidens 
pugnare cum ratione. 

Est quidem rationi consentaneus per se loquendo, 
nam sublectio Ecclesiae est indubie agnoscenda in omni- 
bus quae spectant ius naturae, divinum, ecclesiasticum; 
et ideo coadunatio catholicorum cum acatholicis catho- 
licos constituit in. periculo cooperandi ad iniquam le- 
gis, V. gr. contra sanctitatem matrimonii, contra educa- 
tionem Christianam, contra libertatem Ecclesiae. 

Pugnat tamen per accidens cum ratione quando ca- 
tholici, abstinentes quidem a cooperatione in ferendis 
legibus iniustis, possunt adunati cum acatholicis defen- 
dere quaedam Ecclesiae iura, vel vitare quae aliter prae- 
videntur maiora mala. Si illi igitur acatholici tuerentur 
matrimonium contra divortium, educationem privatam 
contra statalem laicam. libertatem religionis catholicae 
contra fidei persecutores, non est cur catholici non pos- 
sent cum illis adunari. 


C. V.— Benno, sacerdos et civilis disciplinae peritus, 
quaestionem de iure non exagitat, est enim optime ver- 
satus in Leonis XIII et posteriorum Pontificum docu- 
mentis. Anceps est autem quandonam dentur de facto 
circumstantiae in quibus liceat catholicis militare in 
partibus politicis simul cum acatholicis. 

Sol.— Res interdum deducitur ad superiores ecclesia- 
sticos, quorum decisionibus tenentur clerici atque laici 
se submittere quoad liceitatem et opportunitatem adu- 
nationis. Si superiores ecclesiastici taceant, licitam ha- 

beat Benno adunationem catholicorum cum partibus 
acatholicis ad pugnandum contra partem anticatholi- 


cam vel cum parte minus mala ad pugnandum contra 
partem peiorem '. 


C. VI.— Siricius, verbi divini praeco, vehementer ex- 
probrat fideles qui votum tradunt favorabile parti com- 


munistae; eosque non modo peccati reos sed excommuni- 
cates quoque pronuntiat. 


Sol.— Quando agitur de tuendis bonis religionis, fun- 
damentis moralibus sive familiae sive Status, 1uribus vel 
Dei vel Ecclesiae, evidens est catholicos in conscientia 
teneri suffragium ferre in favorem candidatorum quos 
noverint haec omnia servaturos. Sed inde quoque est evi- 
dens catholicos non posse suffragium ferre favorabile 
pro parte communista, quae illa conculcat bona, funda- 
menta et iura. Sed cum id quod est per se evidens, possit 
quibusdam esse minus obvium, S. Congr. S. Officii, ad 
quaestionem: Utrum licitum sit partibus communista- 
rum nomen dare vel eisdem favorem praestere, respon- 
dit: Negative (cf. I, 115). Hucusque Siricius recte prorsus. 
In errore tamen versatur cum asserit fideles suffragium 
dantes communismo excommunicationem ipso facto in- 
currere, quippe quae lata est in eos qui communistarum 
doctrinam materialisticam vel antichristianam profiten- 
tur, et in primis qui eam defendunt vel propagant; 
porro sunt plures qui suffragium dant marxismo in ele- 


ctionibus quin intendant eius adhaerere doctrinae mate- 
rialistae et antichristianae (ib. n. 115 s.). 


| «Si optio detur solum inter duos candidatos indignos, quorum ta- 
men unus est alio peior, v. g. inter socialistam et alterum liberalibus 
erroribus imbutum, pro minus indigno suffragium emitti potest et ple- 
rumque expedit; nam inter duo mala minus eligere licet; sed, ad 
praecavendum scandalum pusillorum, publice declaretur id fieri solum- 


modo ad impedienda mala e peloris electione secutura»  (Tanquerey, 
Th. Mor., HI, 981, ed. 1930. 

VII. EXPERIMENTUM SACERDOTUM LABORI 
ADDICTORUM 


Historia. 


Hoc experimentum locum habuit in Gallia. 

lam anno 1939 Pater Bousquet, O. F. M., mandatum 
acceperat a provinciali Aquitaniae ut comminus inspi- 
ceret religiosa problemmata operariorum. Ab anno 1941 
Pater Loew, O. P., laborabat quasi unus ex operariis por- 
tus Massiliensis. Iulio eiusdem anni, in conventu Cardi- 
nalium et Archiepiscoporum Galliae approbatur erectio 
seminarii inter-dioecesani pro Missione Galliae. 

Cum Germania exigeret a gallis 800.000 operarios, 
conventus episcoporum Galliae anni 1942 approbavit 
missionem cappellanorum qui clandestinam curarent 
assistentiam religiosam 2.300 seminaristarum et 8.000 
iuvenum catholicorum illum exercitum  integrantium 
(Service du Travail obligatoire]. Die 5 martii 1943 Godin 
et Daniel submisserunt cardinali Suhard inanuscriptum 
libri divulgandi mense septembri sub titulo France, pays 
de mission? lulio anni sequentis fundatur Missio Pari- 
siensis. 

Ratio autem experimenti fuit quod ingens classis ope- 
rariorum in Gallia erat a Christo eiusque Ecclesia longe, 
quoniam Ecclesiam atque clerum aestimabat adversos 
classi proletariae. Oportebat igitur sacerdotes penetrare 
hanc classem operariam, laborantes et commorantes pe- 
nes operarios, operariis similes effecti. Hoc pacto fierent 
conscii difficultatum omnium quas operarii opponunt re- 
oressui ad Ecclesiam, obtinerent operariorum fiduciam 
quorum solverent quotidiana problemata ad Ecclesiae 
doctrinam socialem, operarios sensim sine sensu Eccle- 

siae lucrarentur, aut saltem testimonium praeberent de 
Ecclesiae inter operarios praesentia et de possibilitate 
practica vitae Christianae inter laborem 


At multa pericula circumstabant novos apostolos 
—qui prius sacerdotes operarii dicti sunt, postea sacer- 
dotes Missionis operariae—, V. gr. labor in fabricis, in 
portibus, in navalibus, etc., quandiu protraheretur per 
totam diem, non erat compossibilis cum vita atque offi- 
ciis sacerdotalibus; sacerdos vitam intimam gerens cum 
classe operaria eiusque problematum sollicitus, facile 
exponebatur ut cogitaret non aliter ac operari ipsi de 
rebus syndicalibus et socialibus, partem sumeret in 
eorum vindicationibus, et in lucta classium4. Haec pe- 
ricula maxime subibant seminaristae, qui operariis com- 
miscebantur vacationum tempore. 


Hinc quod die 5 aprilis 1951 episcopi habentes in suis 
dioecesibus sacerdotes-operarios redigerent quandam 
Regulam, insistentes 1n Officii recitatione, oratione men- 
tali, lectione Scripturae, vetito se immiscendi quaestioni- 
bus operariorum temporalibus, etc. Haec Regula nonnul- 
las provocavit reactiones. Mense iunio S. Sedes prohibuit 
ne numerus augeretur sacerdotum-operariorum. 


Anno 1953 S. Sedes vetuit laborem aestivum semina- 
ristis, et petiit ab episcopis et superioribus religiosis ut 
revocarent a suscepto apostolato subditos, quod labor 
per totam diem erat inadmuissibilis3. 


| Videsis Loew, Journal d'une Mission Ouvrière 1941-1959, ed. du 
Cerf, Paris, 1959. 

2 Die 26 mal! 1952, in manifestatione contra Gen. Ridgway Parisios 
habita, duo sacerdotes-operarii, qui cum operariis partem sumpserunt, 
detenti sunt atque atrociter percussi ab ordinis publici militibus. 

3 Ista S. Sedis praescriptio plurium excitavit rebellionem. Si ad finem 
anni 1956 quadraginta sacerdotes-operari e clero saeculari submissionem 
fecerant, manebant circiter alii quadraginta labori addicti, quorum viginti 
convolarunt ad nuptias—malentes pergere uti operarii quam ut sacer- 
dotes. 


EXPERIMENTUM SACERDOTUM LABORI ADDICTORUM 105 


Anno 1958 episcopi Galliae agnoscunt laborem sacer- 
dotum inter operarios, si ad tres horas per diem restrin- 
gitur, non respondere apostolatui intento; ministerium 
quoque pastorale ordinarium stare non posse cum hoc 
apostolatu. 

Mense aprili 1959 card. Feltin relationem amplam 
misit Romam; mense iunio ipsemet Romam venit. Die 3 
iulii Card. Pizzardo subscribebat litteras S. Officii qui- 
bus finis imponebatur experimento sacerdotum labori 
addictorum. 


Casus primus. 


Inter epulas diei festi Patroni in domo parochi Tar- 
CISi, conversatio sat accensa facta est inter sacerdotes 
et quosdam laicos actionis catholicae convivantes, circa 
experimenta sacerdotum operariorum in Gallia, de qui- 
bus eo tempore ephemerides abundantius scripserunt. 

lulius, coetus iuvenilis actionis catholicae praeses, 
enthusiasmo approbant illud experimentum ut solam 
viam evangelizationis operariorum in fabricis industria- 
libus, non dubitat crisi subicere interventum auctorita- 
tum Hierarchiae ad terminum ponendum experimento. 

Parochus acerbe increpat atque severe redarguit lu- 
lium coram omnibus, quasi locutus sit ex fumis vini, ob 
scandalosam criticam factam auctoritatibus competen- 
tibus ecclesiasticis. 

Quaeritur: 

] Num possit haec recte dici unica via ad evange- 
lizandos operarios. 

2) Quid de ratione agendi iuvenis Iulii et parochi 
Tarcisil. 

Solutio 


Ad Ium.— Negative, ut patet ex litteris Card. Pizzar- 
do (3 iulii 1959) primo editis a Le Monde, 15 sept. 1959: 

«S. sedes existimat innecessariam esse pro classis 
operariae evangelizatione missionem sacerdotum instar 
operariorum inter operarios... Sacerdos etenim essen- 
taliter ordinatus est ad functiones sacras exercendas, 
id est ad offerendum Deo sacrificium Missae et orationem 
publicam Ecclesiae atque ad fidelibus tum ministranda 
sacramenta tum Dei verbum proponendum. Omnis alia 
activitas sacerdotis debet his functionibus subordinari, 
saltem ab his profluere veluti fructus practicus; quid- 
quid cum illis sit incompossibile, totum est a sacerdotis 
vita excludendum. Nullum profecto dubium quin sacer- 
dos, quem ad modum apostoli, sit revera testis (cf. Act. 
l, 8), verum testis resurrectionis Christi (cf. Act. 1, 22) 
ideoque Christi missionis divinae et redemptricis. At ım- 
primis testis sit verbo, non autem labore manuali inter 
operarios et instar operariorum exercito» \ 

Immo nedum possit dici unica via, apostolatus ille 
non est via optima. lam Pius XI in enc. Quadragesimo 
anno: «Ut integrae hae hominum classes ad Christum, 
quem negarunt, reducantur, ex iis ipsis seligendi sunt et 
formandi auxiliares Ecclesiae milites, qui illos 1liorum- 
que mentes et optata bene norint, qui in eorum corda sua- 
vi quadam fraterna caritate penetrare possint. Primi et 
proximi nimirum opificum apostoli, opifices sint oportet; 


| Idilpsum episcopi galli in declaratione diei 19 lanuarii 1954: «L'Egli- 
se veut, avant tout, sauvegarder ce qui constitue la mission propre du 
prêtre. Or, le prêtre est consacré pour offrir à Dieu l'adoration du peu- 
ple tout entier, en premier Heu par la célébration de la Sainte Messe et 
la priére publique du bréviaire, n est aussi, auprés des hommes, le dis- 
pensateur des bienfaits divins par la prédication de la parole de Dieu et 
l'administration des sacrements...» tComm. pro Religiosis, 35 [1954], p. 44). 

apostoli vero inter artificii commerciique asseclas, ex 
isdem hominibus esse debent» x. Et in enc. Divini Re- 
demptoris: «His (catholicis opificibus)... est apprime 
conandum ut ad Ecclesiam Deumque ipsum ingentes sui 
ordinis multitudines revocent» 3. 


Quapropter Card. Pizzardo evangelizationem classis 
operariae proponit fieri per adseclas actionis catholicae 
specializatos pariter ac aptos, v. gr. per luventutem Ope- 
rariam Catholicam (JOC) et per Actionem Catholicam 
Operariam (ACO); immo ab Institutis saecularibus in 
hunc finem condendis. De his Institutis ipsemet: «In 
ista nova forma missionis operariae, sacerdotes habe- 
bunt influxum momentosum et efficax. Suis enim sociis 
laicis instructionem dabunt religiosam et formationem 
spiritualem exquisitam atque eorum tum statui vitae 
tum operariae condicioni accomodam. Facient ut hi me- 
lus in dies cognoscant doctrinam socialem Ecclesiae, 
praecipue circa problemata laboris... Post contactus ha- 
bitos ab ipsis membris laicis Institutorum saecularium, 
sacerdotes poterunt incipere ministerium pastorale inter 
operarios, extra fabricam, apud familias parvulosque... 
Praesertim post captam fiduciam operariorum per con- 
tractus praedictos, poterunt, sensim sine sensu, illas ani- 
mas vincere ad supernaturalem veritatem easque ad 
Christianae vitae praxim perducere». 


Ad Ilum.— Bene intellegitur lulius iuvenis elatus en- 
thusiasmo ad probandum illud experimentum: agitur 
enim de experimento quod non modo iuniores sed et ce- 
teros movet qui de evangelizatione classis operariae sunt 
solliciti3. Debuit tamen scire, ex citatis documentis Se- 


| AAS, 23 (1931). p. 225 s. 

à AAS. 29 (1937), p. 101. 

s Pridem S. Congr. de Seminariis (27 iulu 1953) quoad apostolatum 
seminaristarum inter operarios: «Certes, on peut le croire, il est sincère 

dis Apostolicae, non agi unicam viam, immo nec viam 
optimam. Debuit pariter prae oculis habere. submissio- 
nem Hierarchiae ecclesiasticae debitam ab omnibus fide- 
libus et praecipue cum ab adseclis, tum maxime a prae- 
sidibus actionis catholicae, qui profitentur collaborare 
cum Hierarchia et proptera abstinere ab huius inter- 
ventu in crisim revocando; praecipue quod agebatur ex- 


perimentum, subditum propterea ulteriori sive confirma- 
tioni sive reprobationi. 


Et si quidem lulius coram omnibus protervum et 
scandalosum iudicium tulit de ecclesiastico huiuscemo- 
di interventu, parochus Tarcisius bene fecit ipsum acer- 
be increpans et severe redarguens coram omnibus, 
quasi locutus fuisset ex fumis vini. At si quae lulius pro- 
tulit sunt potius tribuenda aetati iuvenili, levitati, 1gno- 
rantiae, tunc parochus caritative ac suaviter debuit po- 
tius eas producere rationes quibus Hierarchia permota 
fuit ad finem imponendum experimento, cuius confirma- 
tio aut reprobatio uni subiacebat temporum experientiae, 
abstinens non modo a verbis contumeliosis verum etiam 
a minuenda communi aestimatione qua praeses coetus 
iuvenilis actionis catholicae indigebat ut pergeret cum 
fructu laborare in hoc egregio munere. 


le zéle qui anime de telles experiences apostoliques; ces séminaristes 
obéissent au saint désir d'atteindre un monde si éloigné et pourtant si 
avide de l'idéal chrétien. On ne peut non plus mettre en doute la bonne 
fol de ceux qui. angoissés par le triste spectacle d'une société affreuse- 
ment étrangère à linfluence de ITglise, sétudient à découvrir de nou- 
velles méthodes d'apostolat..» (Comm, pro Relig., 1. c., p. 42). De facto 
19 seminaristae recusarunt anno 1953 subdiaconatum quoniam episcopi 
se adstringere noluerunt ad illos huic apostolatui dedicandos.— Sed vel 
Ingens numerus sacerdotum operariorum (fere 300), ex clero regulari ac 
saeculari, eloquens exhibet testimonium de communi plausu; ipsae cen- 


surae, denique, quibus nonnulli clerici atque lalci, imitatores Iuli nostri, 
in Ecclesiae interventum Invexerunt. 

Alii casus. 


C. JI.—Improperat Theodosius S. Sedi quod praepro- 
pere finem imposuerit sacerdotum operariorum aposto- 
latui. 

Sol.— Hic apostolatus duplicem veluti formam induit: 
aliam, ab initio usque ad annum 1953, laboris videlicet 
illimitati seu per totam diem; aliam ab anno 1954, la- 
boris limitati ad tres tantum horas. Porro quoad primam 
formam tum S. Congr. de Seminariis tum declaratio 
Cardenalium Galliae loquuntur de protracta satis expe- 
rientia suadente illam formam apostolatus sustineri non 
posse . Alteram autem omnes improbabant veluti scopo 
ineptam2; adeo ut in litteris Card. Pizzardo (3 iulii 1959) 
mentio fiat de Card. Feltin novis precibus pro sacerdo- 
tum operariorum labore illimitato 3. Non egit propterea 
S. sedes cum praecipitatione, sed in primo casu expec- 
tavit per decem annos; in altero fecit suam communem 
firmatamque persuasionem. 


C. III.— Andreas non approbat prohibitionem factam 
seminaristis a S. Congr. de Seminariis (27 iulii 1953) ne 


| Quoad apostolatum seminaristarum: «Les quelques années dex- 
périence autorisent maintenant, aprés des constatations documentées, à 
dire que de telles initiatives manquent leur but; bien plus elles appor- 
tent plutót des résultats négatifs pour la formation de jeunes clercs, et, 
à cause de cela, leur application ultérieure est à déconseiller» (S. Congr. 
de Seminariis, 23 julii 1953; Comm. pro Rclig., |. c., p. 42).—Quoad apo- 
stolatum sacerdotum: «Aprés dix ans d'existence, lexpérience des pré- 
tres-ouvriers, telle qu'elle à évolué jusqu'à ce jour, ne peut étre main- 
tenue dans sa forme actuelle» (Declaratio Cardinalium Galliae, 13 nov. 
1953; Comm, pro Rclig., |. c, p. 43). 

2 Hoc maxime patet ex protestationibus factis contra novam hanc 
formam. 

3 «La note remise par Votre Eminence demande que des prétres choi- 
sis par leur évéque, bien préparés, soutenus par une vie sacerdotale 
authentique et unis au clergé paroissial, puissent travailer en usine à 
plein temps et non plus seulement trois heures par jour». 

laborarent instar operariorum cum operariis tempore 
aestivo. Putat enim hoc esse necessarium ut sacrorum 
alumni ponantur in contactu cum vita practica. 

Sol.— Huic obiectioni obviavit ipsa S. Congregatio in 
praedictis litteris: adaequata cognitio vitae practicae 
potest dari seminaristis ab 1psis Seminarii. educatoribus 
durante anno scholastico et a parochis per aestivas 1llas 
vacationes \ Aliunde solers Seminarii recollectio et se- 
gregatio discrimini committuntur si vacationum tem- 
pore iuvenes convivant operariis operariorum instar. 


C. IV.— Eleuchadius decisioni S. Officii (3 iulii 1959) 
opponit quod si labor inter operarios non vacat a pericu- 
lo pro sacerdotibus, a fortiori pro laicis; quapropter non 
esse committendus laicis apostolatus qui sacerdotibus 
interdicitur. 

Sol.— Quae apostolatus ille parit pericula sacerdoti- 
bus non parit laicis ex aequo. Hi non tenentur ad tan- 
tam quantam illi orationem, lectionem vel studium. 
Sacerdotes ad hoc sunt ordinati ut Missam celebrent, 
sacramenta ministrent, praedicent evangelium; paren- 
tis animum tenentur sumere erga omnes, operarios at- 
que patronos—nec operariorum postulata sunt semper 
aequa—. Prout in corpore sociali et naturali, sic in cor- 
pore Christi mystico «multa membra habemus, omnia 
autem membra non eundem actum habent» (Rom. 12, 4). 


| «Gráce à loeuvre assidue et constante de sages éducateurs capa- 
bles de mettre les séminaristes graduellement en contact avec la vie sans 
compromettre leur formation proprement ecclésiastique, nous pensons 
quil est possible, aujourdhui encore, de former des apótres authentiques 
à la hauteur des devoirs plus difficiles et spécifiques de lévangélisation 
moderne. On ne doit pas oublier la précieuse collaboration du curé qui 
est l’auxiliare naturel du Séminaire dans la formation des clercs: c'est 
lui qui, sous sa responsabilité directe pendant les vacances, avec une 
vigilante prudence, aura soin d'initier les jeunes clercs aux différentes 
formes de l'apostolat» (Comm, pro Religiosis, |. c., p. 42). 

C. V.— At saltem Eleuchadius instat, laici qui laborent 
inter operarios facile condescendent, faciliusque quam 
clerici, mentalitati materialisticae operariorum. 

Sol.— Condescendentia huiusmodi facilior penes lai- 
cos est multo perniciosior penes clericos; qui erunt ho- 
mines per quos ab istis error auferatur, ipsos cum elege- 
rit Deus per quos errores auferat ceterorum? \ 


C. VI.— Quasi rei novitate Euthymius commovetur de 
consilio dato a Card. Pizzardo (152) committendi aposto- 
latum inter operarios membris Saecularium Instituto- 
rum et Actionis Catholicae; eo vel magis quod hac ra- 
tione agendi non vitaret Ecclesia quominus sententiae 
vel erroneae vel inopportunae ab his et illis collatae in 
materia sociali atque politica sibi ab adversarius impu- 
tentur; immo si membra illa partem assumant in lucta 
classium, tum Instituta Saecularia tum Actio Catholica 
subibunt detrimentum. 

Sol.— Imprimis, nulla agitur novitas; de his enim 
Institutis Pius XII dixerat: «Ex felici horum Instituto- 
rum incremento in dies clarius apparuit quam multiplici 
respectu eadem in efficax Ecclesiae et animarum subsi- 
dium verti possent... ad impensam familiarum, profes- 
sionum ac civilis societatis Christianam renovationem 
per contactum intrinsecum et quotidianum cum vita per- 
fecte et omnino sanctificationi consecrata; ad multifor- 
mem apostolatum et ad ministeria exercenda locis, tem- 
poribus et rerum adiunctis sacerdotibus religiosisque 
vetitis, vel imperviis, haec Instituta adhiberi et converti 
facile possunt» Nec est cur Ecclesiae imputentur eorum 
vel Actionis Catholicae membrorum aberrationes, nam 
etsi Ecclesia tradat ipsis doctrinam socialem et politi- 


| S. Augustinus, de Serm. Domini in monte, lib. 1. cap. 6; PL 34. 
1237. 


? 


Pius XII, Const, apost. Provida Mater, AAS, 39 (1947), p. 118. 

cam, eis attamen relinquit applicationem ad casus prac- 
ticos (290 n); igitur si de doctrina respondet Ecclesia, de 
applicatione inopportuna aut falsa ipsi apostoli respon- 
dere debent. Qui nec descendunt in classium luctam 
quatenus membra sive Institutorum Saecularium sive 
Actionis. Catholicae, sed dumtaxat quatenus operarii; 


quapropter detrimentum subeunt sodales, potius quam 
sodalicium. 


VIII. PAROCHORUM OBLIGATIONES 


Doctrina. 


«Parochus est sacerdos vel persona moralis cui pa- 
roecia collata est in titulum, cum cura animarum sub 
Ordinarii loci auctoritate exercenda. Parochis aequipa- 
rantur cum omnibus iuribus et obligationibus paroecia- 
libus et parochorum nomine in iure veniunt: 1.° Quasi- 
parochi, qui quasi-paroecias regunt, de quibus in can. 
216, $ 3; 2^ Vicarii paroeciales, si plena potestate paroe- 
ciali sint praediti» (can. 451, $8 1-2). 

In genere: «Parochus ex officio tenetur curam ani- 
marum exercere in omnes suos paroecianos, qui non sint 
legitime exempti» (can. 464, $ 1). 

Quapropter debet: residere intra paroeciae limites, ita 
ut facile adiri queat (can. 465); applicare Missam pro 
populo (cf. 110 ss.; administrare Sacramenta legitime 
petentibus |; verbum Dei praedicare et catecheticam cu- 


| Can. 467, $ 1—«Parochi aliique quibus cura animarum vi muneris 
est demandata, gravi lustitiae obligatione tenentur audiendi sive per se 
sive per alium confessiones fidelium sibi commissorum, quoties 11 audiri 
rationabiliter petant» (can. £92, $ 1). 

«Qui habet curam animarum tenetur procurare earum salutem, etiam 


quando non est extrema necessitas. V. g., est pestis: curatus tenetur 

rare institutionem; curam habere tum pauperum tum 
infirmorum (can. 467, $ 1; 468, $ 1); errantes corrigere 
prudenter (can. 467, $ 1); diligenter advigilare ne quid 
in sua paroecia, in scholis praesertim, contra fidem sive 
mores tradatur (can. 469); opera caritatis, fidei ac pieta- 
tis fovere et instituere. (1b.); libro paroeciales habere, 
accurate conficere et diligenter asservare (can. 470, $ 1). 


Quod ad singulorum sacramentorum administratio- 
nem haec Prümmer compendiose: «Quoad Baptismum 
parochus debet curare a) ut infantes quam primum 
baptizentur, et de hac obligatione fideles monere; b) ut 
fideles, praesertim obstetrices et medici, addiscant rec- 
tum baptizandi modum; c) ut baptizandis Christianum 
nomen imponatur. Quoad Confirmationem parochus de- 
bet curare ut fideles oportuno tempore ad eam accedant. 
Quoad Eucharistiam parochus debet curare ut nec pueri 
indispositi ad eam accedant, nec dispositi abstineant; 
ut fideles frequenter, immo et cotidie, ad eam accedant; 
ut observentur leges liturgicae de asservatione Eucharis- 


assistere illis in communicatione sacramentorum» (Vitoria, in Il-Ll, 26. 
5; ed. Beltr&n de Heredi?.).—«Pastores animarum, ut Episcopi et pa- 
rochi. tenentur etiam cum periculo vitae succurrere subditis in gravi ne- 
cessitate spirituali constitutis». (Aertnys-Damen, Th. Mor. I 351, cd. 
1939).—«Parochus et omnes qui habent curam animarum tenentur ani- 
mam suam ponere pro ovibus suis.., nedum in extrema, sed etiam in 
gravi necessitate spirituali versantibus» (Fanfani, Th. Mor., II. 101), 

«Die 11 Octobris 1576. S. C. (Concilii) censuit: Parochos tempore 
pestis... teneri... parochianis suis peste laborantibus ministrare dumta- 
xat duo sacramenta ad salutem necessaria, nempe Baptismum et Paeni- 
tentiam seu Confessionem; die vero 12 Octobris, SSmus (Gregor. XIIT), 
audita sententia Congregationis, eam approbavit. Sed cum postea fuisset 
reperta decisio archiepiscopi Florentini (sci. S. Antonini in eius Sum- 
ma)..; et dubitari posset quid agendum, cum hic Sanctus simpliciter 
sacramenta dicat nec se restringat ad duo, res tota ad SSmum delata 
est. Die 26 Octobris 1576... Sanctitas Sua inclinavit in eam sententiam, 
ut littera scribenda indistincte dicat sacramenta, et decretum sic esse 
concipiendum: Teneri omnino ministrare Baptismum et Paenltentiam, 
et loco dictionis dumtaxat, apponendam dictionem omnino» (Gaude, in 
S. Alphonsus, Th. Mor., Vl. 233, nota). 

tiae, de celebratione Missae, etc. Quoad Paenitentiam 
parochus debet praesto esse fidelibus, volentibus peccata 
confiteri, quoties i1 audiri rationabiliter petunt. Quoad 
Extremam Unctionem parochus debet curare ne fideles 
sine ea decedant, ut olea sacra ab Ordinario petantur 
et diligenter asserventur. Quoad Ordinem parochus de- 
bet rite facere praescriptas publicationes, transmittere 
litteras testimoniales de moribus ordinandi. Quoad Ma- 
trimonium debet facere examen sponsorum, publicare 
banna et generatim bene praeparare sponsos ad hoc sa- 
cramentum digne suscipiendum» x. 

De praedicatione, ipse Codex: «Diebus dominicis 
ceterisque per annum festis de praecepto proprium 
cuiusque parochi officium est, consueta homilia, prae- 
sertim intra Missam in qua maior soleat esse populi fre- 
quentia, verbum Dei populo nuntiare2 Parochus huic 
obligationi nequit per alium habitualiter satisfacere, nisi 
ob iustam causam ab Ordinario probatam. Potest Ordi- 
narius permittere ut sollemnioribus quibusdam festis aut 
etiam, ex lusta causa, aliquibus diebus dominicis concio 
omittatur» (can. 1344). «Ordinarii adviligent ut, saltem 
decimo quoque anno, sacram, quam vocant, missionem, 
ad gregem sibi commissum habendam parochi curent» 
(can. 1349, $ 1). 

De instructione pariter catechetica: «Debet parochus: 
1.” Statis temporibus, continenti per plures dies institu- 
tione, pueros ad sacramenta paenitentiae et confirma- 
tionis rite suscipienda singulis annis praeparare; 2.° Pe- 
culiari omnino studio, praesertim, si nihil obsit, Quadra- 


| Prümmer, Man. I. Eccl, q. 156. ed. 1920. 

| «Non excusantur a mortali parochi, qui per unum mensem conti- 
nuum. vel per tres menses discontinues per se vel per alium non praedi- 
caverint... Quandoque legitima datur consuetudo tempore feriarum 
(v. gr. mense Septembris) omittendi concionem. Non excusantur quoque 


a mortali parochi qui praedicationem facere solent capacitati audientium 
minime accommodatam» (Marc, Inst. Mor., II, 2269, ed. 1927). 

gesimae tempore, pueros sic instituere ut sancte Sancta 
primum de altari libent» (can. 1330). «Praeter puerorum 
institutionem de qua in can. 1330, parochus non omittat 
pueros, qui primam communionem recenter receperint, 
uberius ac perfectius catechismo excolere» \ «Diebus do- 
minicis aliisque festis de praecepto, ea hora quae suo 
iudicio magis apta sit ad populi frequentiam, debet in- 
super parochus catechismum fidelibus adultis, sermone 
ad eorum captum accommodato, explicare» (can. 1332). 
Videsis Decretum S. C. Concilii (12 lan. 1935) de cateche- 
tica institutione impensius curanda et provehenda (AAS, 
27 [1935], pp. 145 ss.). 


Casus primus. 


Optatianus parochus, quem hucusque fideles omnes 
uti patrem considerabant, videt nunc patronos et opera- 
ros luctae classium intentos. Utramque partem cum 
componere nequeat, spiritu deprimitur et corporis vi- 
ribus senescentibus se ineptum putat novis paroecialis 
vitae condicionibus atque cogitat de officio paroeciae 
abrenuntiando in manibus episcopi. Simul attamen ti- 


met ne, renuntiato beneficio, necessaris vitae privetur. 
Quid dicendum? 


Solutio 


162 


Parochus noster videtur pusillanimis; eo etenim ipso 163 


quod fideles hucusque eum uti patrem considerarunt, 
gaudet auctoritate qua patronos et operarios satagat ad 


» Can. 133l.—«Parochus in religiosa puerorum institutione potest, 
imo. sl legitime sit impeditus, debet operam adhibere clericorum, in 
paroeciae territorio degentium, aut etiam, sl necesse sit, piorum laicorum, 
potissimum illorum qui In pium sodalitium doctrinae Christianae aliudve 
simile in paroecia erectum adscript! sint» (can. 1333, $ 1). 

invicem componere; se igitur fortitudine atque patientia 
muniat nec laborem recuset; eius consilium et conatus 
utrique parti contendentium proderunt; etiamsi con- 
cordiam mutuam non obtineat 1n omnibus, obtinebit sal- 
tem in pluribus. 

Si tamen Optatianus non sit revera aptus hodiernis 
paroeciae conditionibus, tunc forsitan satis esset si ab 
episcopo peteret vicarium adiutorem (can. 475), maxime 
quod cum ab omnibus habeatur bonus pastor, utilem 
adhuc possit operam conferre. Ubi nec huiusmodi reme- 
dium efficax, laudandus est de cogitata ab officio abre- 
nuntiatione. Valent enim de parocho quae D. Thomas 
protulit de episcopo: «Tandiu obligatur ad hoc quod cu- 
ram pastoralem retineat, quandiu potest subditis sibi 
commissis proficere ad salutem... Contingit tamen quan- 
doque quod episcopus impediatur procurare salutem sub- 
ditorum, multipliciter. Quandoque quidem propter pro- 
prium defectum, vel conscientiae..; vel etiam corporis, 
puta si sit senex vel infirmus; vel etiam scientiae, quae 
sufficiat ad curam regiminis» \ 

Hanc vero renuntiationem faciendam esse in manibus 
episcopi tum sacri volunt canones (can. 187), tum ipsa 
ratio dictat: «Oportet quod, sicut curam regiminis assu- 
mit aliquis per providentiam superioris praelati, etiam 
per eius auctoritatem, ex causis praedictis, deserat sus- 
ceptam» 3. 

Nec est cur timeat ne deficiant sibi necessaria vitae. 
Episcopus enim providebit, cum agatur renuntiatio, non 
amotio; et renuntiatio propter bonum fidelium, non ob 
propriam culpam. Providebit autem vel dans ipsi magis 
pacificam paroeciam, vel conferens beneficium sine cura 


animarum, vel ex reditibus beneficiorum vacantium, vel 
alia via. 


1 S. Thomas, Summa Theol., II-II, 185, 4. 
» Id., Ib. 

Si nec episcopo fidit, renuntiationem quam cogitat 
faciat sub condicione (can. 2150. $ 3), id est sub pensionis 
reservatione ad vitam. Ad dubium etenim: «Utrum loci 
Ordinarius possit admittere renuntiationem paroeciae 
cum reservatione pensionis ad vitam pensionarii super 
beneficio paroeciali in favorem parochi renuntiantis», 
Commissio Codicis respondit (20 maii 1923): «Affirma- 
tive, firmo praescripto can. 1429, $ 2» J. 


Alii casus. 


C. II. Theoticus parochus abfuit illegitime a paroe- 
cia ultra duos menses sibi concessos can. 465. Casu et 
leviter legens can. 2381 evolat ad theologum petens num 
privatus sit beneficio, omnibus saltem beneficii fructibus 
et num hos fructus restituere valeat Missas applicans 
pro paroeciae defunctis. 

Sol.— Leviter profecto legit Theoticus can. 2381, cum 
ibi privatio beneficii sit poena solummodo ferenda et qui- 
dem ad normam can. 2168-2175. Sed fructuum privatio- 
nem incurrit ipso facto, prae Ordinarii qualibet senten- 
tia; privationem attamen fructuum, pro rata illegitimae 
absentiae, non omnium sed respondentium oneri resi- 
dentiae—habet enim alias, praeter residentiam, obliga- 
tiones, quibus supponimus eum satisfecisse—. Illam ergo 
portionem fructuum tenetur tradere Ordinario «qui ec- 
clesiae vel alicui pio loco vel pauperibus distribuat» (can. 
2381, 1.°). Restitutionem ergo ipse facere nequit Missas 
applicans pro paroeciae defunctis «quia revera animae 
defunctorum non possunt amplius dici pauperes loci 
illius» 2. 


I AAS, 16 (1924), p. 116. 
) S. Alphonsus, Th. Mor., IV, 128, ed. Gaudé. 

166 C. III.—Gracilianus parochus ad determinatos dum- 
taxat dies iubet expectare fideles qui confessionem pe- 
tunt. Peccatne graviter? 

Sol.— Respondet Fanfani: «Graviter peccaret paro- 
chus qui solum statis diebus, e. g. una alterave die in 
mense, vel solum diebus festivis se paratum exhiberet ad 
Confessiones excipiendas; nisi forsan fideles alibi com- 
mode occasionem confitendi invenire possent; sane hac 
agendi ratione grave damnum spirituale fidelibus oriri 
potest, cum alli in statu peccati, alli in gravi tentatione 
esse possint, alii forte peculiares indulgentias intra heb- 
domadam lucrari desiderant; insuper frequentia Sacra- 
mentorum, quae maxime desiderabilis est, hoc modo im- 
peditur. Facilius tamen excusabitur parochus a peccato, 
saltem mortali, quando subditi Sacramenta petunt ex sola 
devotione, quam in casu quo petant quia sunt in peccato 
mortali... Non peccat graviter parochus qui tempore 
opportuniori, absque gravi incommodo petentium, Sa- 


cramentorum administrationem in communibus casibus 
remittit» \ 


167 C. IV.— Datius parochus omittit moribundis legere 
commendationem animae; eius contra vicarius eam le- 
git immediate post Extremae Unctionis administratio- 
nem, timens ne non amplius vocetur ad aegrotum. 

Sol.— Habitualiter omittere, sine causa, commenda- 
tionem animae puto peccatum esse grave; non attamen 
si omittatur semel aut iterum. Eam legere statim post 
Extremam Unctionem, nemo tenetur, etsi timeat iterum 
non vocari; licet tamen. Sic Regatillol 


168 C. V.— Romaricus parochus concionem dominicis et 
festis diebus saepe omittit, vel quia rari intersunt audi- 


| Fanfani, Th. Mor., TV, 32. 
2 Regatillo, Casos Canônicos, I, 361 s., ed. 1957. 

tores, vel quia in proximis ecclesiis conciones habentur. 
Hinc etiam fere numquam concionem ad populum habet 
tempore Quadragesimae, tempore Adventus et sollem- 
nioribus quibusdam festis, quia alibi sunt plures et in- 
signes praedicatores. 

Sol.— Ad hunc casum Bucceroni: «Romaricus male 
agit et graviter deest suo officio. Neque excusatur ex eo 
quod exiguus sit populi numerus, vel ex eo quod concio- 
nes in aliis ecclesiis habeantur. Hinc graviter etiam pec- 
cat omittens tempore Quadragesimae et Adventus, quia 
non desunt in aliis pluribus ecclesiis conspicui concio- 
natores... Tandem Romaricus etiam officio suo non sa- 
tisfacit concionem omittens sollemnioribus festis diebus, 
nisi ab episcopo dispensationem obtinuerit» l. 


C. VI.— Galdinus, parochus, in Missa paroeciali ho- 
miliam ad populum diebus dominicis ac festis habet; in 
alia autem Missa (nam binare debet) explicat adultis 
catechismum. Damasus vero in eadem Missa utramque 
praedicationem habet, primum quidem homiliam, sta- 
tm vero explicationem catecheticam pro adultis. Gau- 
dentius vero catechismum pro adultis habere solet tem- 
pore vespertino; nam id ipsi necessarium videtur ut prae- 
ceptum Codicis adimpleatur. 

Sol.— «Ex Codice nihil prohibet quominus Galdinus, 
Damasus et Gaudentius in suo modo explicandi adultis 
catechismum perseverent, si haec hora ipsis aptior vi- 
deatur, non pro commoditate propria parochi, sed pro 
maiori concursu fidelium. Certe contra Galdinum pote- 
rit quis obicere quod illi qui in una Missa homiliam au- 
diant, non venient ad audiendam explicationem cate- 
chisticam in alia Missa, et viceversa quoad homiliam; 
et sic magna pars populi vel homiliam non audient vel 


| Bucceroni, Casus Conse., I. 104/1, ed. 1913. 

instructionem catecheticam; sed forte ille respondebit 
quod, si omnia faciat in eadem Missa vel vespere, nullus 
fere conveniet, vel quia res nimis longa in eadem Mis- 
sa deveniet, et fideles non ad illam audiendam sed ad 
aliam accedent, vel quia fideles suae paroeciae facile in 
Missam conveniunt, vix tamen adduci poterunt ut ves- 
pere iterum ecclesiam frequentent. Et similes difficul- 
tates et responsa occurrere possunt respectu Damasi et 
Gaudentii. Igitur ipsi imprimis indices esse debent... 
Ordinarii tamen erit eos corrigere, si in aliquo hac in 
re aberrent. Cfr. can. 1336». Ita Ferreres 


Huc e superioribus voluminibus Casiis accedant: Pa- 
rochus qui devotionem serotinam urget et qui ab ipsa 
fideles dehortatur (1, 202); An liceat parocho catholico 
funera comitari haereticorum vel schismaticorum (n, 
100); Parochus perpetuo praedicans caritatem  (I1, 
305 ss); Num teneatur parochus iura stolae remittere 
ne parochiani obtrectationibus indulgeant (II, 402); 
Quid parocho agendum, si medicus suadeat embryoto- 
miam (III, 1455; Obsoletas casulas et pluvialem cedens 
familiae pauperi (III, 439); Vendens omissionem admi- 
nistrations sacramentorum (III, 446). 


IX. INTERROGATIONES A CONFESSARIO FACIENDAE 


Doctrina. 


«Meminerit sacerdos in audiendis confessionibus se 
iudicis pariter et medici personam sustinere ac divinae 
iustitiae simul et misericordiae ministrum a Deo consti- 


| Ferreres, Casus Conse, H. 84, ed. 1926. 

tutum esse ut honori divino et animarum saluti consu- 
lat» (can. 888, $ 1). 

Ut iudex, debet interrogare paenitentem de iis quae 
ad integritatem confessionis requiruntur (I, 140), quae- 
que paenitens non aperit sponte. Haec igitur confessarii 
obligatio est subsidiaria obligationi paenitentis—tenetur 
nempe in huius defectu—, nec propterea se extendit ul- 
tra. Quoniam tamen agitur de integritate ex praecepto 
divino necessaria, obligatio exstat gravis quoad peccata 
mortalia. Disputatur attamen utrum in longa serie pec- 
catorum peccet graviter confessarius qui unam vel alte- 
ram interrogationem praetermittat. «Ergo improbanda 
est praxis eorum qui numquam paenitentes interrogant, 
immo nec sinunt eos confessionem ad exitum perduce- 
re; sed, paucis peccatis auditis, statim absolutionem im- 
pertiuntur» \ Nec excusat magnus concursus paeniten- 
tium; fuit enim damnata ab Innoc. XI propositio: «Li- 
cet sacramentaliter absolvere dimidiate tantum confes- 
sos, ratione magni concursus paenitentium, qualis, verbi 
eratia, potest contingere in die magnae alicuius festivi- 
tatis aut indulgentiae» (Denz. 1209). 

Ut medicus, cuius est mederi infirmitatibus, debet 1n- 
terrogare paenitentem de peccandi consuetudine et occa- 
sione proxima 2, saltem ut inde sciat num intersit habi- 
tus eradicandus vel occasio vitanda. «Hac in re plures 
confessarii errant, et inde multarum animarum ruina 
provenit; omittendo enim huiusmodi interrogationes, 
Confessarius omittit quoque recidivis tradere media 
opportuna ad evellendum habitum et occasionem» 3. 


| Fanfani, Th. Mor., IV, 372. 

! Innoc. XI has quoque damnavit propositiones: «Non tenemur con- 
fessario interroganti fateri peccati alicuius consuetudinem. Potest ali- 
quando absolvi qui in proxima occasione peccandi versatur, quam potest 
et non vult omittere, quin immo directe et ex proposito quaerit aut ei 
se ingerit» (Denz. 1208, 1211). 

s Aertnys-Damen, Th. Mor., II, 441, ed. 1939. 

Docent communiter Auctores interrogationes a Con- 
fessario faciendas moderate, discrete et opportune. 


Moderate, id est: a) non de rebus extraneis confessio- 
ni; b) neque de omnibus peccatis quae paenitens com- 
mittere potuit, sed de iis quae probabiliter commisit, ad 
cuiusque aetatem, condicionem, officium. 

Discrete, id est: a) vitando omnia quae tum paeni- 
tenti tum sibi quoque facile vertuntur in scandalum; 
b) praecipue circa sextum Decalogi praeceptum, ne pae- 
nitentem doceat quae hic ignorat, eius vel excitet curiosi- 
tatem aut forsan suspicionem de malitia et curiositate 
propria; c) procedendo a quaestione generali ad particu- 
lares, a peccatis minoris gravitatis ad graviora, v. gr. in- 
terrogans de modestia priusquam de castitate, de pravis 
cogitationibus et verbis priusquam de tactibus. 


Opportune seu tempestive, id est: a) initio confessio- 
nis, si paenitens, ignotus, haec non sponte panderit, a 
quo tempore confessus sit, quis eius status et officium; 
b) decursu confessionis, de numero et specie peccato- 
rum, de circumstantiis speciem mutantibus, de consue- 
tudine et occasione; breviter attamen ne paenitens obli- 
viscatur peccatorum quae declarare cogitabat—ob hoc 
immo periculum, quaestiones quae respiciunt unum tan- 
tum vel alterum peccatum aut ex memoria confessarii 
non excident, aptius remittuntur ad finem confessio- 


nis—; c) post confessionem, de alus peccatis probabili- 
ter commissis nec tamen accusatis. 


Casus primus. 


Theonestus, parochus, matres familias pauperes, etsi 
graviter suspicetur onanismo addictas, numquam de abu- 
su tamen matrimonii interrogat, quod hae mulieres mo- 
ralem deordinationem non percipiant vel etsi perci- 
piant, haud cogitent eam sibi 1mputari posse ex domesti- 

cis circumstantiis; ideoque quod si de abusu matrimonii 
interrogarentur, a peccato materiali ad formale addu- 
cerentur. Suam immo praxim commendatam habet ex 
novo decreto S. Officii, diei 19 mali 1943, 


Quaeritur : 
l) Quaenam sint normae in hoc Decreto traditae? 


2) Quid ad casum. 


Solutio 


Ad Ium.—Normae traditae a S. 5. Congr. S. Officii de 
agendi ratione confessariorum circa VI Decalogi prae- 
ceptum sunt huiusmodi: 

«Codex I. C. peropportune monet ne confessarius cu- 
riosis aut inutilibus quaestionibus, maxime circa VI De- 
calogi praeceptum, quemquam detineat, et praesertim 
ne iuniores de iis quae ignorant imprudenter interroget 
(can. 888, $ 2). Porro inutiles quaestiones sunt quae sup- 
plendae paenitentis accusationis eiusdemque animi dis- 
positionibus cognoscendis minime necessariae demon- 
strantur. Paenitens enim iure divino tenetur dumtaxat 
omnia et singula peccata gravia post Baptismum com- 
missa et nondum per claves Ecclesiae directe remissa, 
quorum post diligentem sui discussionem conscientiam 
habeat, confiteri et circumstantias in confessione expli- 
care quae speciem peccati mutent, modo tamen specifi- 
cas huiusmodi malitias peccando cognoverit, ac proin 
contraxerit. Haec igitur tantum confessarius per se a 
paenitente sciscitari tenetur, si rationabiliter suspicatur 
eadem bona vel mala fide in confessione praetermissa 
fuisse; et si quando contingat cuiusdam paenitentis exa- 
men ex toto supplendum esse, non ultra prudentis con- 
lecturae modum, attenta paenitentis condicione, percon- 
tando, progrediatur. 


1^3 

Omittendae igitur sunt, utpote inutiles, molestae 
atque in hac re periculi plenae, interrogationes de pec- 
catis quorum nulla cadit in paenitentem positiva atque 
firma suspicio; item de peccatorum speciebus quas haud 
verisimile est ipsum contraxisse; de peccatis materiali- 
bus, nisi ipsius paenitentis bonum vel avertendum mali 
communis periculum monitionem postulet vel suadeat; 
item de circumstantiis moraliter indifferentibus, atque 
praesertim de modo quo peccatum commissum est. Quin 
immo si paenitens sponte, seu prae inscitia seu prae 
scrupulis seu tandem prae malitia, 1n. explicandis luxu- 
riae peccatis vel tentationibus modum excedat aut pudi- 
ciiam verbis offendat, id confessarius prudenter, at 
prompte ac fortiter, cohibere ne omittat. 

174 Meminerit insuper confessarius divinum de confes- 
sionis integritate praeceptum cum gravi paenitentis vel 
confessarii damno, quod sit confessioni extrinsecum, 
non urgere; ac proin quoties vel paenitentis scandalum 
vel ipsius confessarii ruina in interrogatione prudenter 
timeatur, eadem abstinendum esse. In dubio vero, com- 
mune doctorum monitum sit semper menti defixum, hac 
in re melius esse deficere quam cum ruinae periculo ex- 
cedere. 

landem confessarius, interrogando, cautissime pro- 
cedat, propositis prius generalibus quaestionibus, ac po- 
stea, si casus ferat, magis definitis interrogationibus. 
Hae tamen semper sint breves, discretae, honestae, de- 
vitatis prorsus locutionibus quae phantasiam vel sensum 
moveant, aut pias aures offendant» \ 


175 Ad Ilum.—Multo pridem (21 maii 1851), ipsum S. Of- 
ficium, rogatum qua nota theologica digna esset propo- 
sitio: «Numquam expedit interrogare de hac materia 
(de onanismo) utriusque sexus coniuges, etiamsi pruden- 


| Totus textus datur a Fanfani, 1. c,, m, 257. 

ter timeatur ne coniuges, sive vir sive uxor, matrimonio 
abutantur» respondit: «Propositionem, prout iacet, esse 
falsam, nimis laxam et in praxi periculosam» Carpen- 
dus igitur parochus noster quod numquam de hac mate- 
ria matres familias illas interrogat, etsi graviter suspice- 
tur eas matrimonio abuti. 

Obicit quidem ipsarum bonam fidem. Attamen «bona 
fides de re quae tam aperte, in ipsis ephemeridibus, tra- 
ctatur, vix in paenitentibus exsistere potest; qui errant 
in hac re, dum sacramenta frequentant, per verba vel 
consilia imprudentia facile aliis damnosi sunt; et ob leve 
indicium existimant rem a confessario permitti vel sal- 
tem tolerari; agitur de gravissimo malo quod ubique ob 
bonum commune debellandum est» 23 

Inepte, demum, invocat decretum S. Officii quasi eius 
altum silentium obtineret in eo commendationem; ibi 
enim agitur de sciscitandis, pro integritate confessionis, 
peccatis gravibus, peccatis nempe quae rationabiliter 
ipse suspicatur bona vel mala fide praetermissis, et si 
quando (uti parochus putat) peccata sunt tantum ma- 
terialia, hic avertendum imminet damni communis et 
quidem gravissimi periculum. 

Ad bonam igitur frugem se Theonestus recipiat atque 
regulam teneat: «Quantum ad crimen onanismi, cum 
prudens suspicio subest paenitentem illi addictum esse, 
quamvis de eo sileat, regulariter tenetur prudenter ac 
discrete interrogare» a; adeo ut: «Nisi positivo indicio 
appareat paenitentem ab illo vitio esse immunem, regu- 
lariter ignotos coniuges interroget» 


| Citatur a Genicot, Casus Conse., 1129, ed. 1928. 

) Vermeersch, Th. Mor., IV, 70, ed 1926. 

3 Aehtnys-Damen, 1. c., n. 916. 

¢ Merkelbach. Th. Mor. TI, 958, ed 3.—«In raro aliquo casu, ubi 
bona fides extraordinariis adiunctis stipata fuerit et periculum scandali 
simul cum periculo nimii abusus exciderit, culpam silentio premet» (Ver - 


meersch, |. C). 

Alii casus. 


C. IIl.—lrenion, confessarius in puerorum collegio, 
valde timet ne aut nimis facilis sit aut nimis rigidus, 
quaestiones omittens aut multiplicans circa peccata con- 
tra castitatem. Quapropter petit a theologo quomodo se 
gerat in interrogandis impuberibus de hac materia. 

Sol.— Respondet Fanfani: «Cum impuberibus, sive 
masculis sive feminis: 1) Abstinendum omnino est, in 
interrogationibus faciendis, a nominando singula pecca- 
ta in specie; sufficit quaerere 1n genere num aliquid male 
cogitaverint aut locuti fuerint aut egerint contra decen- 
tiam, modestiam, puritatem. Si negative respondent, 
actum est; sed etiamsi affirmative, caute omnino pro- 
cedendum est in iudicio de peccato proferendo: saepe 
enim pueri et praecipue puellae aliquid omnino diversum 
in suis responsionibus intellegunt a veris peccatis con- 
tra castitatem. 2) Neque unquam interrogentur pueri de 
modo quo peccaverint, utrum scilicet adhibitis manibus, 
alio modo, etc., ne edoceantur imprudenter circa ea quae 
feliciter adhuc ignorant. 3) Item numquam explicite in- 
terrogentur num solitarie num cum alis peccaverint; 
et etiamsi haec interrogatio videatur necessaria, ea pro- 
ponatur sub hac formula: an peccata de quibus se accu- 
sarunt, in praesentia aliorum patrata fuerint; ex respon- 
sione facile erit percipere naturam peccatorum, absque 
eo quod pueri a confessario addiscant quod etiam cum 
aliis peccata luxuriae patrari possunt» 


C. III.— Caius confessario manifestat se 1mpia verba 
in Deum protulisse. Quaenam interrogationes faciendae 


sunt a confessario ut cognoscat quomodo Caius pecca- 
verit? 


1 Fanfani, |. c., n. 255. 

Sol. Si paenitens sit puer vel omnino doctrinae ex- 
pers, saepe interrogandus erit circa verba prolata: hi 
enim facile miscent quadrata rotundis. Si constat de vera 
blasphemia, quaerendum est num prolata fuerit coram 
alius necne, ut dignosci possit utrum adfuerit scandalum 
et hinc forte orta sit obligatio illud reparandi (II, 381 ss.). 
Sı paenitens scandalum affirmet vel neget, interrogan- 
dus est utrum blasphemiae prolatae fuerint mente atque 
voluntate haeretica, seu cum haeresi (II, 141), et utrum 
fuerint imprecativae in proximum, quia tunc novam gra- 
vem malitiam induere possunt contra caritatem. Deni- 
que, quaestio ponatur de numero (I, 216 s.). Nihil autem 
quaerendum utrum verba impia prolata fuerint directe 
contra Deum, contra B. M. V., contra Sanctos, non enim 
constat de malitia specie diversa (II, 143). Ita Pistoni ’. 


C. IV.— Abundius confessarius, intime persuasus cir- 
cumstantias notabiliter aggravantes esse iure divino de- 
clarandas, exigit ab iis qui de furto gravi se accusant ut 
eius pandeant quantitatem sive materiam. 


Sol.— Abundius proculdubio est carpendus dum exigit 
circumstantiarum notabiliter aggravantium manifesta- 
tonem quod hanc existimet necessariam per se: nequit 
enim intellegi concilium Tridentinum et novum Codi- 
cem, agentes de materia necessaria confessionis, silere 
de circumstantiis notabiliter aggravantibus si harum 
confessio foret ex propriis necessaria (cf. I, 140). Non est 
tamen carpendus ideo quod circumstantias notabiliter 
aggraventes sciscitatur, quasi per accidens, in materia 
furti. Quantitatis enim cognitione confessarius indigere 
potest, quippe qui aliter aget cum paenitente qui fura- 
tus est mille doliares, aliter cum illo qui furatus est 
millia millium. Ideo S$. Alphonsus: «Ut plurimum con- 


| Apud Palazzini-De Iorio, Casus Conse., II 306. 

fessarius inquirere debet de quantitate furti, ad hoc 
quod sciat quomodo se gerere debeat circa absolutionem 
impertiendam et obligationem restitutionis. 1mponen- 
dam» \ Hoc sensu scilicet ut iudicium sibimet efformet de 
dispositione paenitentis—qui promptior erit ad restituen- 
dum mille quam millia millium—, ut praeter restitutio- 
nem quantitatis ablatae urgeat compensationem damni 
emergentis atque lucri cessantis quod dominus passus est 
ex furto, et ut consilio paenitentem adiuvet de modo res- 
ütutionis perficiendae—ubi nondum facta fuerit, et ma- 
xime ubi nec in praesens fieri valeat. 

Igitur in materia furti praxis illa Abundii commen- 
danda, et quidem instar regulae. Quae tamen admittit 
exceptionem: si paenitens videlicet sui officii sit plene 
conscius et asserat restitutionem plenam iam fecisse vel 
paratum esse qui faciat. 


C. V.—Droctoveus, vicarius cooperator, vocatur saepe 
ad moribundos. Timens autem ne confessiones integrita- 
te careant, illos torquet quaestionibus circa speciem 
atque numerum peccatorum. 

Sol.— «Confessarius, in excipiendis moribundorum 
confessionibus, non debet tam severe procedere circa nu- 
merum et species, quam cum ceteris; quia vires mentis 
et corporis paenitentis, aut forte instans mortis pericu- 
lum, id non permittunt. Hoc praesertim valet: 1.° si pae- 
nitens aegre confiteatur et minutis quaestionibus gravi- 
ter defatigandus esset; 2^ si sacerdos iam accessisset 
cum sacro Viatico, aut si medicus instaret ut Viaticum 
cito infirmo ministraretur; tunc enim melius est ad dis- 

positionem paenitentis, quam ad integritatem confessio- 
nis, attendere; sufficit tunc infirmo imponere ut confes- 
sionem repetat cum convaluerit». Ita Ferreresi 


1 S. Alphonsus. Th. Mor., VI, 468, ed. Gaude. 
| Ferreres, Casus Conse., TL. 740. ed. 1926. 

C. VI.— Num liceat confessario inquirere a paenitente 


nomen complicis? 

Sol.— Sub distinctione. Directe, ut personam nempe 
complicis cognoscat, negative; ideo in Codice I. C.: «Ca- 
veat omnino ne complicis nomen inquirat (can. 888, $ 2). 
Indirecte, ut cognoscat scilicet peccatum, etsi inde quo- 
que assequatur complicis notitiam, affirmative, nam 
confessario incumbit obligatio complendi accusationem 
paenitentis per legitimas interrogationes. Immo gravis- 
simi Doctores, in quibus D. Thomas ', obligant paeniten- 
tem ad proprium peccatum declarandum quantumvis 1n- 
directe vel complicem designet. «Nihilominus sententia 
opposita, eximens in hoc casu ab integritate confessio- 
nis, extrinseca saltem probabilitate non caret, ac proinde 
si quis illam sequi velit, non est inquietandus» 3. 


Huc e superioribus voluminibus Casus accedant: Con- 
fessio integra furis, blasphemi, turpia loquentis et agen- 
tis, festa atque ieiunia solventis (I, 139 ss.); Furtum rei 
sacrae. Adulterium duplex (I, 145); Adulter et incestuo- 
sus. Pluribus imprecatus (I, 146); Confessio desiderii fu- 
randi rem sacram, vindictae sive copulae in genere 
(I, 252); Confessarius omnem aut nullam interrogans 


coniugatam circa onanismum (I, 324 S.5; Confessarius 


| «Si speciem peccati exprimere non possit nisi exprimendo perso- 
nam cum qua peccavit, puta si cum sorore concubuit, necesse est ut ex- 
primendo peccati speciem, exprimat personam. Sed si fieri potest, debet 
quaerere talem confessorem qui personam sororis penitus non cognoscat» 
(S. Thomas, Op. Declaratio sex quaestionum ad Lectorem Bisuntinum; 
ed. Mandonnet, III, p. 248). 

2 Prümmer, Th. Mor., Ill, 381, ed. 1928.—Ideo Ferreres (1. c.. n. 707): 
«Confessarius, quoties de gravibus peccatis sit sermo, debet numerum 
et speciem interrogare (prudenter tamen et circumspecte) quoties paeni- 
tens ea non manifestet. S1 tamen ex numero aut specie infima pecca- 
torum confessarius poterit venire in cognitionem complicis, paenitens 
non tenetur ea declarare, donec inveniat alium confessarium, cui com- 


plex sit ignotus». 

non interrogans paenitentes a?i elicuerint actus fidei 
(II, 7); Paenitentes de dubiis in fide se accusantes 


(II, 56); Hominis iracundi confessio insufficiens (III, 571). 


X. CONFESSIONIS SIGILLUM 


Doctrina. 


Confessionis seu sacramentale sigillum definitur: 
obligatio omnia celandi ex confessione sacramentali 
cognita quorum revelatio aliquatenus proderet pecca- 
torem. 

Haec obligatio est omnium secretorum strictissima, 
nullam admittens exceptionem— nisi de paenitentis licen- 
tia expressa et libera—, perseverans post mortem paeni- 
tentis, et urgens sub mortali ex toto genere—seu non 
admittens parvitatem materiae—si directe violetur, obli- 
gans vero sub mortali ex genere—seu admittens materiae 
parvitatem—si violetur indirecte tantum. 

sigilli obiectum duplex: quid et de quo. Lege namque 
sigilli vetatur proditio peccatoris; sed peccator nominat 
tum peccatum tum eius auctorem, paenitentem videli- 
cet; revelatio 1gitur prohibita est peccati una simul at- 
que paenitentis l. Tamen communiter Auctores obiectum 
seu materiam sigilli nominant id quod revelatur, suppo- 
sita paenitentis revelatione. Et sic distinguitur sigilli 
obiectum per se et obiectum per accidens. 

Obiectum per se (quod nonnulli primarium, directum, 
essentiale vocant) sunt peccata cuncta— vera aut existi- 
mata—quae paenitens accusavit—uti certa aut dubia— 
in ordine ad absolutionem sacramentalem—etsi paeni- 


| Non prohibetur confessarius loqui de peccatis absque ulla relatione 
ad paenitentem, vel de paenitente absque ulla relatione ad peccata. 

tens sacrilege confessus sit vel discederet inabsolutus— 
non vero quae declaravit solius consilii pacis, eleemosy- 
nae habendae causa, vel ut confessarium derideret, de- 
luderet, tentaret, vel noscens confessarium non habere 
iurisdictionem; ingrediuntur propterea huius obiecti ter- 
minos: peccata mortalia—etiam in genere— atque venia- 
lia—in specie. 

Obiectum per accidens (quod interdum audit secun- 
darium, indirectum, accidentale) sunt omnia cetera quo- 
rum revelatio infert periculum vel notitiae vel suspicio- 
nis peccatorum, v. gr. peccata commissa in confessione 
nec tamen accusata—utputa impatientiae vel contume- 
liae in confessarium—ex quibus facile colligitur sive re- 
prehensio ob culpas graves sive difficultas absolutionis. 

Sigilli sublectum est imprimis ipse confessarius—ve- 
rus vel fictus sed existimatus—; secundario, interpres 
alique omnes ad quos notitia confessionis quoquo modo 
pervenerit (can. 889, $ 2); 1deoque superior a quo facul- 
tas petitur pro absolutione peccati reservati, doctor cuius 
consilio confessarius, de licentia paenitentis, utitur, qui 
industria aut casu accusationem audiat peccati, qui pec- 
cati accusati revelationem vetitam excipiat. Sed paeni- 
tens sigillo sacramentali non tenetur; ideo potest reve- 
lare peccata sua, ante et post accusationem factam con- 
fessario; quoad res attamen sibi dictas a confessario 
teneri potest secreto naturali districto 1. 

sigilli violatio distinguitur, ut diximus, directa et in- 
directa. 

Directa habetur cum clare seu aperte manifestantur 
peccatum—seu obiectum per se sigilli—atque paenitens 


| «SÌ nempe eorum manifestatio vel damnum confessario, vel iniu- 
riam et contemptum Sacramento posset afferre. Imo hoc secretum, quam- 
vis naturale, strictius obligat quam quodcumque aliud secretum, tum 
quia confessarius ex officio consilia dare tenetur, tum quia se defen- 
dere non potest, si secretum inluste laesum fuerit» (Fanfani, Th. Mor. 


IV, 427). 

—expresse hic nominetur, v. gr. Titius commisit homici- 
dium; aut perfecte designetur ex adiunctis, v. gr. Prae- 
fectus civitatis adulterium confessus est—; quantumvis 
auditores non cognoscant personam vel ignorent sacer- 
dotem loqui de iis quae novit ex confessione. 

Indirecta, contra, locum obtinet cum obscure mani- 
festatur sive peccatum sive paenitens sive utrumque, sic 
attamen ut periculo committatur notitia paenitentis in 
primo casu, notitia peccati in altero, notitia utriusque 
in tertio; potest namque contingere ut audientes, ex 11s 
quae iamiam norunt vel in futuro capient, id omne dete- 
eant quod confessarius ambigua locutione, actione, omis- 
sioneve nedum aperuerit, sed et tegere voluit. Pro maiori 
aut minori probabilitate illius notitiae, indirecta sigilli 
violatio erit gravis aut levis. 

Et ipse quidem confessarius | qui sigillum praesum- 
pserit (cf. I, 74) directe violare, incurrit ipso facto in ex- 
communicationem specialissimo modo Sedi Apostolicae 
reservatam; sin autem indirecte, cum culpa tamen gravi, 
obnoxius est poenis de quibus in can. 2368, $ 1. Ceteri 
vero praescriptum canonis 889, $ 2 temere (cf. I, 74) vio- 
lantes, pro reatus gravitate plectendi sunt salutari poe- 
na, quae potest esse etiam excommunicatio (can. 2369). 


Casus primus. 


Fulvius et Fulgentius, vicarii eidem paroeciae urba- 
nae addicti, zelo ducti animarum, sibi proponunt com- 
municationem mutuam omnium experientiarum, quas 
obvias habent in ministerio pastorali, non exclusis quae 
sacramentum confessionis respiciunt. 


| Confessarii nomine hic intellegitur sacerdos (ritus quoque orienta- 
lis) etsi pro audiendis confessionibus non sit approbatus. Non tamen 
(contra paucos) clericus inferioris ordinis, a fortiori laicus, qui se confes- 
sarium simularet cui fideles confessionem facerent bona fide. 

saepe igitur ad invicem loquuntur de auditis in con- 
fessione, praesertim circa peccata contra sextum prae- 
ceptum et contra iustitiam, non solummodo in genere, 
sed et in adiunctis concretis. 

Cum vero paenitentes ex adsociationibus actionis ca- 
tholicae indifferenter peccata sua confiteantur apud 
unum alterumve vicarium, non raro accidit ut Fulgen- 
tius valeat individuare peccatores ex his quae collega ei 
communicaverat et viceversa Fulvius. Dubia vero exorta 
de revelatione saltem indirecta accusationis uterque 
spernit et compescit, utilitate fretus suae rationis agendi. 
Immo non dubitant sibi communicare se ex narratione 
alterius aliquando novisse paenitentes; quod tamen non 
impedit quominus in sua ratione agendi perseverent. 

Rumores vero in fidelibus sparguntur vicarios, etiam 
in munere confessariorum, quasi ad modum unius perso- 
nae se gerere. 

Parochus, his auditis, vicarios alloquitur et monet, qui 
ei respondent se bene nosse severitatem disciplinae circa 
sigillum sacramentale, qua prohibentur etiam cum pa- 
rocho loqui de his quae in confessionali aguntur. Paro- 
chus mortificatus desistit ac retrahit suam admonitio- 
nem. 

Quid de ratione agendi vicariorum et parochi in casu. 


Solutio 


Ratio, imprimis, agendi vicariorum non importat di- 
rectam sigilli violationem. Imprimis, quoniam directa si- 
gilli violatio vix aut numquam, ob Dei specialem provi- 
dentiam, in longo saeculorum decursu comprobata est! 


| Instructioni S. Officii, de quii infra (195) prooemium hoc apponi- 
tur: «Naturalem et divinam sigilli sacramentalis legem in Ecclesia 
Christi semper et ubique sanctissime servatam fuisse ne ipsi quidem 

vicarios etiam nostros, quantacumque supponamus labo- 
rare ignorantia, effugere non potuit illam et excludere 
materiae parvitatem et puniri excommunicatione latae 
sententiae. Praecipue, quod vicarii a nominandis absti- 
nent peccatoribus dum peccata mutuo revelant, quamvis 
in adiunctis etiam concretis. Neuter enim signat perso- 
nam paenitentis; si hanc audiens individuat, id obtinet 
ex ns quae novit aliunde, non ex iis quae socius conver- 
sans manifestat. Sic et Auctores indicant casus similes ‘. 

Adfuit tamen sigilli violatio indirecta: hanc enim 
novimus ubi confessarius, narrans peccatum ex confes- 
sione notum, tales dat circumstantias ut paenitens pos- 
sit ab audiente cognosci. Sed in casu cognoscitur de facto, 


cum ex adiunctis peccati ab uno declaratis alius dicat 
se individuasse peccatores. 


Nec indirecta huiusmodi violatio vacat a culpa ob 
utilitatem quam vicarii sperant ex experientiarum con- 
fessionalis communicatione reciproca. Etsi enim permit- 


confessionls sacramentalis acriores hostes in. dubium umquam revocare 
serio potuerunt. Idque providentissime Dei consilio absque ulla dubita- 
tione tribuendum est, qui, sacramentalem confessionem veluti secundam 
post naufragium deperditae gratiae tabulam hominibus misericorditer 
offerens, omnem aversationis causam ab ea dignatus est amovere». 

| Sic Benedictus Lopez, de collocutione instituta inter duos confes- 
sarios qui. prout tales, notitiam possident eorundem factorum: «Ex una 
parte quaevis manifestatio videri posset quasi proxime accedens ad re- 
velationem directam, quatenus audientis animo statim affert omnem 
gestorum seriem. At simul verum est quod audiens auctorem culpae non 
apprehendit nisi quia iam novit, nec alia, ut supponitur, ediscit quam 
quae iam noverat» (apud Palazzini-Df Iorio, Castis Conse., II. 324).— 
Item Genicot (Casus Conse. 852, ed. 1928): «Cyprianus... indirecte vio- 
lavit sigillum dum casum singularibus circumstantiis vestitum alii eius- 
dem domus confessario narravit nam in iis adiunctis non deest proba- 
bile periculum ne ab eo quem consulit agnoscatur paenitens, si quidem 
non raro ab uno ad alium confessarium in eodem loco tendunt qui in 
quibusdam conscientiae angustiis versantur».—Et Fanfani (l. c., n. 429): 
«Excommunicatus non est confessarius qui cum amicis sacerdotibus con- 
fabulando, imprudenter aliqua narrat ex auditis in confessione quae du- 
cunt in cognitionem personae paenitentis; peccatum plus minusve gra- 
ve propter imprudentiam potest esse; violatio tamen non est directa». 

tatur confessarius consulere doctiores, non tamen illos 
quibus paenitens notus. Sed et ceteris debet casum pro- 
ponere quoad substantialia tantum, ne descendens ad 
particularia personam peccatoris valeat audiens attin- 
gere vel suspicari. 51 neutrum sit possibile et doctioris 
consilium necessarium, petat licentiam paenitentis. Si 
haec denegetur, negotium uni Deo commendet. 

Ergo parochus bene fecit vicarios alloquens et monens 
(can. 476, $ 7). Sed minus recte egit cum, habito responso 
vicariorum, mortificatus destitit. Eo etenim quod qui 
sigillum violat indirecte obnoxius est poenis de quibus 
in can. 2368, $ 1, debuit illos vicarios denuntiare episco- 
po, cuius est poenas illas imponere. 


Alii casus. 


C. II.— Quidam peccator publicus, qui in novissimis 
sacris missionibus confessionem generalem instituerat, 
parochum suum rogat, vicinis admirantibus, ut domui 
suae benedictionem impertiri velit sabbato sancto, quae 
obstinate per triginta annos eidem denegata fuerat. 

Tunc parochus verba missionarii meminit, qui cum 
clero paroeciae quondam alloquens, inter alia dixerat se 
confessionem audivisse cuiusdam personae quae a tri- 
ginta annis praecepto confessionis annuae non satisfa- 
ciebat et ad scandalum tollendum paratus erat quam 
primum suae conversionis signum publicum dare. 

Sol.— Agitur peccator publicus, ideo saltem quod ipsi 
obstinate denegata fuerit per triginta annos domus be- 
nedictio. 

Si missionarius illud noverat extra confessionem, si- 
gillo nihil detraxit dicens se confessionem audivisse pec- 
catoris qui a triginta iam annis non satisfaciebat praece- 
pto confessionis; neque si adiungeret ipsum, rite confes- 

sum, absolvisse, ipsumque paratum ad publicum repa- 
randum scandalum, signo igitur publico. 


S1 vero missionarius illud novit ex sola confessione, 
quia peccator de omissis per triginta annos confessione 
atque communione se accusavit, tunc facile excusabitur 
a directa sacramentalis sigilli violatione; non enim no- 
minavit personam paenitentis, neque expresse, ut patet, 
neque ex adiunctis: versabatur namque in paroecia et 
civitate satis ampla—cum dicatur allocutus clero paroe- 
ciae—, praeterquam et alii, paroeciae vel civitati extra- 
nei, potuerunt ad eum pro confessione accedere; deni- 
que publicum conversionis signum non patefecit deter- 
minatum. Ex adiunctis igitur peccator non sic perfecte 
designatur ut valeat ab audientibus certo cognosci. 

At nisi ponas vel paroeciam sic amplam aut paeni- 
tentes ex ceteris paroeciis confluentes ita plurimos ut 
cognitio peccatoris de quo missionarius locutus est di- 
cenda foret casualis, potius quam probabilis, adfuit in 
illa revelatione violatio indirecta ex parte missionarii. 

Utrum etiam ex parte parochi si benedictionem, 
quam obstinate per triginta annos denegaverat, nunc 
concedit ob ea tantum quae missionarius dixerat? Re- 
sponsio affirmativa, quoniam et ipse tenebatur sigillo ex 
audita confessarii revelatione vetita. Priusquam | igitur 
petitionem peccatoris publici annueret, ab hoc petere 


debuit num praecepto confessionis, per tot annos neglec- 
tae, satis fecisset. 


C. IIH.— Aetherium confessarium paenitens accedit 
qui se accusat de gravi damno quod inimico intulerat 
quinque ab hinc annis. Urget ille damni compensatio- 
nem, sed tot audit in huius exsecutione difficultates 1n- 
tercedere ut imparem se sentiat casui solvendo spinoso 
prae omni expectatione. Indigens consilio, quid aget? 

Sol.— Respondet Merkelbach: «Si confessarius in casu 

difficili consilio indiget: a) recurrere potest ad theolo- 
gum cui paenitens omnino ignotus sit; b) si id fieri ne- 
queat, casum ita exponat ut periculum revelationis evi- 
tet, 1. e. tamquam fictum, omittendo adiuncta non ne- 
cessaria, ex quo ignorari posset paenitens, et admiscendo 
falsa quae rei substantiam non mutant; c) vel, si ita non 
commode fiat, petat a paenitente licentiam consilium 
capiendi et cum alio loquendi de re ad confessionem per- 
tinente; d) si vero haec denegetur, nec ullo modo possit 
declinare periculum revelationis, ad alium confessarium 
eum remittat, aut si id aegre fieri possit, studio et ora- 
tione diligenter adhibitis, in Deo confidat et difficulta- 
tem, meliore quo possit modo, ipse solvat» 


C. IV.— Loquens extra confessionem cum paenitente 
qui iunior sibi fornicationem confessus fuerat quemque 
nunc ad ecclesiasticam evectum dignitatem putat super- 
bia concitatum, Symmachus haec verba plene conscius 
protulit: «Recordare fornicationis quam in iuventute 
commisisti». Incurritne Symmachus in censuram can. 
2369, $ 1? 

Sol.— Nemo, quod noverim, Auctorum confessarium 
nostrum excommunicatum pronuntiat; indeque facile 
colligitur eum non violasse sigillum modo directo. Eum 
quin immo plures atque expresse a violatione etiam 1n- 
directa propterea excusant quod, etsi verba illa proferret 
absque licentia paenitentis, tamen peccatorem nullo mo- 
do prodiit: non enim violat secretum qui loquitur cum 
eo qui secretum commisit. Abutitur, aliis verbis, scientia 
ex confessione hausta, de qua proxime (194 ss.), at sigil- 
lum non frangit. 


C. V.— Titiani peccatis iam auditis, quem tamen ad 
emendationis propositum perducere non obtinet, Pros- 


» Mehkelbach, Th. Mor., HT, 630, ed. 3. 

per, parochus religiosus, absolutionem declarat impossi- 
bilem. Tunc Titianus: Aut me absolvis aut hic sedentem 
te modo occido. Conatur Prosper suam agendi rationem 
omni argumentorum genere confirmare; sed incassum; 
Titianus perstat: Aut absolutio, aut vita. Prosper igitur: 
Eamus in sacristiam ubi forsitan rem totam compone- 
mus. Sed cum ecclesia stipata esset fidelibus, Prosper fa- 
cile aufugit et in chorum se recepit quo religiosi ceteri 
pro divino convenerant officio. Porro Titianus 1anitorem 
conventus adiit et ab eo petiit ut advocaret parochum, 
qui eo inabsoluto discesserat. lanitor ergo pergit in cho- 
rum et dicit parocho: Expectat te aliquis quem inabsolu- 
tum dimisisti. Prosper annuit capite, quasi diceret: Ve- 
niam. At de facto e choro non discessit. Possumusne loqui 
de sacramentalis sigilli violatione? 


Sol.— Negative. Prosper etenim fugit propter iniustas 
minas quas nec Titianus protulit instar materiae con- 
fessionis, neque Prosper revelat quasi denegationem ab- 
solutionis habentes causam (183). Potest namque quis mi- 
nitari mortem confessario quoniam hic sibi aut denegat 
pecuniam exoptatam aut non revelat uxoris adulterium 
vel fornicationem amasiae, etc. Unde Prosper clamare 


potuit alios advocans in auxilium; potuit a fortiori se 
intra chorum recipere et manere. 


C. VI. Noctu et prorsus occulte Silvinus ad paro- 
chum accessit cui peccata sua confiteretur. Poteritne pa- 


rochus, absque sigilli violatione, dicere Silvinum sibi con- 
fessum esse? 


Sol.— Affirmative, contra quosdam. Nam accessus ad 
confessionem cognoscitur a parocho ante et extra con- 
fessionem. Periculum ne peccator prodatur non imminet 
ex iis quae confessarius loquitur, sed ex iis tantummodo 
quae ipse paenitens agit—tot adhibens cautelas reum 
facile se praebet peccati gravis—. Quapropter ad factum 

confessionis occultandum tenebitur forsan parochus se- 
creto naturali, non attamen sacramental! sigillo. 


Huc e superioribus volu?ninibus Casus accedant: Ami- 
cus consultus de modo confitendi peccata num teneatur 
sacramentali sigillo (III, 281); Confessarius interrogatus 


a iudice (III, 514 s.). 

Doctrina. 


Dum in sigilli violatione, directa et indirecta, peccator 194 
proditur, quoniam clare aut obscure manifestantur pec- 
catum atque paenitens (184), in usu notitiae ex confes- 
sione habitae nulla adest manifestatio; quapropter hic 
usus intellegitur sine revelatione, sigillo propria, nec um- 
quam dicendus est, prout a nonnullis dicitur, indirecta 
sigilli violatio. 

Qui quidem usus licitus est omnino quoties, nullum 
importans gravamen paenitentis, cedit in bonum huius 
—v. gr. cum confessarius orat pro eo, eum benignius 
tractat—, aut in bonum aliorum—v. gr. cum confessa- 
rius, experientia doctus, prudentior est in administran- 
do sacramento—, aut in bonum quoque confessarii—ver- 
bi gratia qui inde reformat mores suos, supra se invigilat, 
vitat occasiones peccandi. 

Est, e contrario, illicitus, si 1mportat gravamen pae- 195 
nitentis; licet, de facto, neque paenitens neque ceteri 
advertant confessarium illa notitia uti. 

Expresse S. Cong. S. Officii (18 nov. 1682): 

De propositione: «Scientia ex confessione acquisita 
uti licet, modo fiat sine directa aut indirecta revelatione 

et gravamine paenitentis, nisi aliud multo gravius ex non 
usu sequatur, in cuius comparatione prius merito con- 
temnatur», addita deinde explicatione sive limitatione, 
quod intellegenda sit de usu scientia ex confessione ac- 
quisitae cum gravamine paenitentis, seclusa quacumque 
revelatione, atque in casu, quo multo maius gravamen 
eiusdem paenitentis ex non usu sequeretur, statutum est: 
«Dictam propositionem, quatenus admittit usum dictae 
scientiae cum gravamine paenitentis, omnino prohiben- 


dam esse, etiam cum dicta explicatione sive limitatione» 
(Denz. 1220). 


Et 1n canone $890: 


& l. Omnino prohibitus est confessario usus scien- 
tiae ex confessione acquisitae cum gravamine paeniten- 
tis, excluso etiam quovis revelationis periculo '.—$ 2. Tam 
superiores pro tempore existentes, quam confessarii qui 
postea Superiores fuerint renuntiati, notitia quam de 
peccatis in confessione habuerint, ad externam guber- 
nationem nullo modo utantur». 

Hanc porro prohibitionem ut efficacius tueatur et ut 
pateat omnibus quanta cum sollicitudine. tutam velit, 
Ecclesia statuit: «Superiores religiosi, potestatem au- 
diendi confessiones habentes, possunt, servatis de iure 
servandis, confessiones audire subditorum qui ab illis 
sponte sua ac motu proprio id petant, at sine gravi causa 
id per modum habitus ne agant» (can. 518, $ 2); item: 

«Magister noviciorum eiusque socius, Superior seminarii 
collegiive sacramentales confessiones suorum alumno- 
rum secum in eadem domo commorantium ne audiant, 
nisi alumni ex gravi et urgenti causa in casibus particu- 
laribus sponte id petant» (can. 891); item: «Quando 


i «Quod quidem intellegendum est etiamsi ex non usu huius scien- 
tiae maius damnum sequeretur, sive confessario. sive paenitenti, sive 
alteri» (Paban, apud Palazzini-De Iorio, Casus Conse., H, 323). 

agitur de alumno ad ordines admittendo vel e Seminario 
expellendo, numquam confessariorum votum exquiratur» 
(can. 1361, $ 3). Unde et excludit confessarii testimonium, 
nedum in processibus ordinarius (can. 1757, $ 3, n. 2), sed 


in ipsis quoque processibus beatificationis et canoniza- 
tonis (can. 2027, $ 2, n. 1). 


Casus primus. 


Nonnosus, abbas cuiusdam monasteri, vellet subdi- 
tum suum ab administratione removere ob aliquid quod 
ab eo audivit in confessione. Putat enim confessionis 
sigillum, cum institutum sit pro caritate, non militare 
contra caritatem ex qua tenetur abbas saluti subditorum 
providere; porro quandoque est contra salutem subditi 
Si ipsi administratio permittatur, utputa si inveniatur 
in occasione proxima novi lapsus. Quid dicendum? 


Solutio 


Hunc casum enodavit D. Thomas (quodl. 5, a. 13): 

«Id quod per confessionem auditur, nullo modo est 
manifestandum nec verbo, nec signo, nec nutu; nec 
etiam aliquid est faciendum unde in suspicionem pec- 
cati aliquis possit devenire. Si ergo amotio subditi ab 
administratione possit inducere ad manifestandum pec- 
catum in confessione auditum, vel ad aliquam probabi- 
lem suspicionem habendam de ipso, nullo modo praela- 
tus debet subditum ab administratione removere; puta, 
si aliquo monasterio esset consuetum quod priores non 
amoverentur de suis prioratibus nisi propter culpam, 
manifestaretur peccatum confitentis per remotionem ab 
administratione. Unde si Abbas hoc faceret, graviter pec- 
caret tamquam confessionem revelans. Posset autem cum 

secreto caritative admonere ut cum instantia peteret ces- 
sionem, si hoc viderit saluti eius expedire. Si vero per 
amotionem ab administratione peccatum nullatenus ma- 
nifestaretur, puta, si in aliquo monasterio esset con- 
suetum quod Abbas pro suo libito de facili aliquos ab 
administratione removeret; tunc alia occasione accepta 
posset subditum sibi confessum ab administratione re- 
movere, et deberet hoc facere; cum debita tamen cautela, 
si talis administratio esset subdito periculosa in poste- 
rum; quamvis etiam in hoc casu melius esset quod eum 
induceret ad cessionem petendam. Si vero periculum in 
posterum non timeretur, non oportet quod pro peccato 
praeterito per paenitentiam deleto eum ob administra- 
tione removeret». 

Quod D. Thomas, licet aegre, permittebat tunc tempo- 
ris, nostris nunc diebus est prorsus vetitum \ 

Nec mirandum est si hodierna disciplina rigidior. «Ec- 
clesia omni tempore ius divinum proclamavit illudque 
positivis sanctionibus communivit, non tamen omni tem- 
pore pari rigore cuivis periculo arcendo adlaboravit, sed 
prout adiuncta postulabant. Id quod non ex eo solum di- 
metiendum est quod frequentiores aut graviores abusus 
exoriantur, sed ex eo quod certis temporibus aut locis 
quaevis sigilli violatio, immo vel simplex animi levitas, 
maius detrimentum religionis decori et animarum bono 
possit afferre. Hoc apprime recolendum est non solum 
in explorandis veterum scriptorum sententiis, sed etiam 
in documentis veteris disciplinae» 3. 


| Cf. 196—Iam pridem (26 mai 1593) Clemens VIII decreverat: 
«Tam Superiores pro tempore exsistentes, quam confessarii qui ad supe- 
roritatis gradum fuerint promoti, caveant diligentissime ne ea notitia, 
quam de aliorum peccatis in confessione habuerunt, ad exteriorem gu- 
bernationem utantur» (Gaspahri, Fontes, I n. 177). 


| Ben. Lopez, apud Palazzini-De Ioiuo, Casus Conse., H, 324. 

Alii casus. 


C. II.— Eubulus in privatis collocutionibus et praeci- 
pue in concionibus ad populum nonnullos casus refert 
asserens sibi notos ex longissima confessarii experientia. 
Quamvis accurate omnia reticeat quae reos possent pro- 
dere, increpatur attamen a parocho amicissimo. 

Sol.— Recte prorsus. Quantumcumque etenim confes- 
sionis sigillum nec directe nec indirecte violet, immo ne- 
que utatur notitia confessionis cum gravamine paeniten- 
tis, Eubulus dat facile scandalum fidelibus et 1deo reddit 
odiosum sacramentum. Hinc quod S. Congr. S. Officii 
(9 iunii 1915) hanc agendi rationem reprobaverit: «Cum 
in re tanti ponderis et momenti nedum perfectam et 
consummatam iniuriam, sed omnem iniuriae speciem et 
suspicionem studiosissime vitari oporteat, palam est om- 
nibus quam mos huiusmodi sit 1mprobandus. Nam etsi 
id fiat salvo substantialiter secreto sacramentali, pias 
tamen audientium aures haud offendere et diffidentiam 
in eorum animis haud excitare sane non potest» *. 


| Textus integer datur v. gr. a Cappello, De paenitentia, n. 907. 
ed. 1938, a Piscetta-Gennaro, Th. Mor.. V, 818n, ed. 1927.—«Quando po- 
sitive et concrete aliquid narratur tamquam in confessione auditum, 
semper iudicandum est exinde confessionem odiosam reddi in mente 
audientium» (Tanquerey, Th. Mor. I. 521, ed. 1930).—«Fas est Concio- 
natoribus generatim invehere in vitia occulte grassantia quae in Con- 
fessionibus audierunt, modo non manifestent se ea audisse in Confessio- 
nibus, neque descendant ad circumstantias particulares. Verumtamen, 
ut nominatim dicere possint, v. gr.: Hic grassatur ebriositas, luxuria. 
opus esset, ut locus constaret saltem tribus millibus incolarum circiter; 
minus autem, si generatim tantum dicerent: Hic committuntur multa 
peccata gravia, nullo nominato. Ut vero nominare possint aliquod pec- 
catum infamans, etiamsi publicum esset, dicendo e. g. Hic grassatur so- 
domia, adulterium, S. Alf. postulat ut oppidum valde frequens sit v. gr. 
sex millium animarum. Denique, si Condonator haberet peccatorum no- 
ttiam extra confessionem, potest maiori cum libertate loqui; semper 
tamen cautione utendum est, ne suspicionem revelationis ingerat illis 
qui ei confessi sunt» (Aertnys-Damen, Th Mor., II, 465, ed. 1939). 

C. III. Noscens ex praeteritis confessionibus peniten- 
tem esse molestum, scrupulosum, conscientia intrinca- 


tum vel tenuiter dispositum, potestne confessarius recu- 
sare ipsum audire confiteri volentem? 


Sol.— Negative, nisi habeat causam externam distinc- 
tam a confessione, ut si communiter nosceretur paeni- 
tens esse nimis prolixus in confitendo, aut ob aliud mo- 
tivum id faceret. Potest attamen eum dimittere initio 
confessionis, si non sit dispositus aut irrationabiliter 
audiri petat. Item potest in confessione eum admonere 
ne se deinceps accersat. Ita Merkelbach 


C. IV.— Quam obtinuit hereditate tabernam piscato- 
riam sacerdos animo intendebat locare Titio; sed hunc 
malefidum locatarium detegit ex aliorum auditis confes- 
sionibus; quapropter apud se deliberat locationem non 
litio concedere sed Caio. 


Sol.— Respondet Ylla: Non adest scientiae ex confes- 
sione acquisitae usus illicitus; quae locatio etenim Caio 
conceditur non fit cum gravamine paenitentis—nam ma- 
lefidum Titium confessarius non novit ex Titii confessio- 
ne—, immo nec cum gravamine ipsius Titii—cui locatio 
praemeditata fuit non ob ius locatari sed ex uno loca- 
toris commodo—, nec reddit confessionem odiosam—cum 
nemo id habeat odio quod ignorat, sed solus confessarius 
novit quare mutaverit sententiam 2. 


C. V.—Postquam confessionem audivit cuiusdam e 
clericis dioecesis, Titus episcopus vigilantiam erga illum 
duplicat quam prius tenuerat. Licite aut illicite? 


Sol.— Ad hunc casum Paban: «Si ista duplicata vigi- 
lantia, utique maior quam antea adhibita erat, revera 


1 Merkelbach. Th. Mor., III, 628, ed. 3. 


i Ylla, Cuestiones eclesiásticas, I, 86, ed. 1940. 

deficiens, remansit intra limites vigilantiae quam solent 
adhibere optimi pastores erga omnes sacerdotes sibi com- 
missos, nihil est reprehensibile 1n modo agendi Titi. Est 
enim licitum confessario uti notitia habita in confessio- 
ne ad rite exercendum suum officium et ad exhibendam 
vigilantiam quam hoc officium requirit. 51 vero per 1stam 
duplicatam vigilantiam intellegitur ea qua non utuntur 
optimi pastores erga omnes suos sacerdotes, sed solum 
erga suspectos criminis, cum sit onerosa personae circa 
quam exercetur, non poterat eam adhibere Titus: illici- 
tum est enim confessario uti scientia acquisita in tribu- 
nali paenitentiae cum gravamine paenitentis» 


C. VI.— Apuleius accedit ad Olavum et se accusat quod 
cum nonnullis aliis facinerosis paravit ei insidias. Pote- 
ritne Olavus hac uti notitia in confessione acquisita ut 
sub aliquo praetextu sibi caveat? 

Sol.— Suppono ex tali cautione nullam esse revelatio- 
nem directam aut indirectam accusati peccati. Tota ergo 
quaestio num usus notitiae ex confessione habitae fiat 
necne absque gravamine paenitentis et scandalo aliorum, 
ut cautio dicatur licita aut illicita potius. 

Potest enim fieri sine scandalo: cum actiones enim 
quibus confessarius sibi cavet valeant fieri ex motivis di- 
versis, non est cur adstantes credant vel suspicentur id 
fieri ex notitia confessionis; alioquin, prout Billuart ani- 
madvertit-, si confessarius ex confessione noverit vinum 
venenatum sibi pro missa appositum, non posset a cele- 
branda missa abstinere quamvis post confessionem re- 
cordaretur se non esse ieiunum. 51 id complices suspi- 
centur vel credant, hoc non oritur ex actione confessarii 


1 Parav, l. c. 
3 Billuart, Summa S. Thomae, tr. de sacr. paenitentiae, dlss. 8, a. & 

sed ex eo quod aliunde norunt et peccatum et confessio- 
nem Apuleiil. 


Potest etiam fieri absque paenitentis gravamine. Si 
quae timetur eius admiratio, confessarius vel licentiam 
petat notitia utendi, quae facile dabitur, vel ipsi breviter 
rem explanet. 


Nequit autem interdum fieri absque adstantium scan- 
dalo, si non obstante praetextu allato, hi putarent vel 
suspicarentur sigilli violationem. 


Aliquando nec fieri potest absque paenitentis grava- 
mine, v. gr. si hic iure timet ne, ob revelatum crimen, 
ipse a complicibus occidatur; quo certe in casu poterit, 
absque iniuria, denegare confessario licentiam forte pe- 
titam utendi notitia ex confessione habita. 


Fingamus, denique, certo constare paenitentem insi- 
dias paratas hoc uno accusasse fine ut nempe confessa- 
rus fugere non valeat; tunc non loquamur de confes- 
sione sacramentali, nec ideo de sigillo sacramentali nec 
de notitia acquisita in confessione: confessarius prorsus 
licite sibi cavet. 


X II. MUNIA DIRECTORIS SPIRITUS IN SEMINA RIIS 
Doctrina. 


Legimus in Instructione S. C. Episcoporum et Regu- 
larium, ad Episcopos Hungariae (28 maii 1896): <tPrae- 


| Nonnulli vident in fuga confessarii revelationem indirectam factam 
complicibus de peccato accusato ab Apuleio, si complices noverint hunc 
accessise ad confessionem; sed Billuart (1 c.) tenet revelationem in casu 
nullam, prout nulla foret 1n casu quo femina videat confessarlum mane 
absolventem Apuleium cum quo ipsa peccavit praecedenti nocte, etsi 
inde colligat Apuleium confessum esse suum peccatum. 

fectum etiam pietatis constituant. (Ordinarii) sacerdo- 
tem aetate maturum, gravem, experientia et usu vitae 
spiritualis eximium, gloriaeque divinae studiosum, qui 
non solum confessiones alumnorum audiat, sed eos etiam 
in exercitus vitae clericalis, oratione, meditatione aliis- 
que quasi manuducere, et ad virtutes sacerdotales com- 
parandas vehementer incitare valeat» ^ 

Codex I. C.: «Curandum ut in quolibet Seminario 
adsint... duo saltem confessarii ordinari et director spi- 
ritus» (can. 1358). 

De eius praecipuis dotibus loquitur S. C. de Semina- 
ris et Stud. Universitatibus ad Germaniae episcopos (9 
oct. 1921): «Sit Director spiritus vere homo Dei, virtu- 
tibus floreat quae Sacerdotem decent, praesertim cari- 
tate et prudentia, dogmaticae et asceticae theologiae sit 
peritissimus, ut sive exemplis sive doctrinis alumnos ad 
perfectionem hortari possit ac deducere valeat»? 

At cum directio spiritualis non sit confundenda cum 
schola theologiae asceticae, scopus directionis est prae- 
sertim practicus: alumnorum animos efformare ad ve- 
ram solidamque pietatem, eos inducere ad virtutes cle- 
ricali statui peculiares et assequendas et excolendas, eos 
omni studio adiuvare in pugna contra tentationes atque 
passiones; nec sermonibus dumtaxat ad omnes habitis, 
sed maxime consilus, adhortationibus et monitis cuique 
collatis. 

Plena ergo indiget alumnorum fiducia ut hi ad eum 
recurrant seseque aperiant ei. Debet propterea non dum- 
taxat pollere scientia et experientia, pietate et oboedien- 
tia—ad Rectorem praecipue—, quibus apud alumnos 
auctoritate gaudeat, at se quoque exhibere caritativum 
et affabilem, prudentem et patientem, ab externo demum 


|^ Leonis XIII, Acta, 16, 134, ed. 1897; Ench. Clericorum, 548. 
Ench. Cler., 1121. 

regimine alienissimum, ut 11 cordis arcana ultro ipsius 
fidei silentioque committant. 


Eius officium duplex: fovere et roborare vocationem 
eorum quos detexerit divinitus allectos, atque ceteris 
persuadere ut de statu clericali recedant. 


Ad illos «de Sacerdoti dignitate, muneribus, officiis; 
de orationis, praesertim mentalis, necessitate et ratio- 
ne; de conscientiae discussione; de his denique, quae ad 
piam Clericorum institutionem prosunt, quum singulos 
tum omnes saepius alloquatur, atque in hisce ceterisque 
rebus meminerit quanta ipsum maneat gloria, qui ido- 
neos lesu Christi in terris instaurando ministros com- 
paraverit» *. 


Quoad ceteros Pius XI: «Animadvertant 11 qui in id 
genus domiciliis vel iuvenum animis moderantur vel sa- 
cras confessiones excipiunt, quam magni periculi—ad 
Deum, ad Ecclesiam et ad ipsos iuvenes quod attinet— 
auctores fiant, si suas cuiusque partes omni ope non 
expleant, ne eiusmodi erratum perpetretur... Quamo- 
brem ipsi—tum praesertim cum externas rei moderato- 
res vel neutiquam, vel enervate ac languide suas partes 
peragant—non aptos aeque atque indignos, humano nul- 
lo habito respectu, pro officio iubeant e sacris Seminarii 
septis, dum tempus est, recedere» 2. In quo quidem ne- 


gotio stare debent normis sive a S. Sede sive ab episcopo 
definitis (82). 


Casus primus. 


Moderator spiritualis Seminari, audiens conferen- 
tiam cuiusdam ex alumnis, eum detegit et ideis com- 
munistarum plene imbutum et peccatis sensualitatis 


1 Ench. Cler., l. C. 
» Pius XI, Ad cath. sacerd.., AAS, 28 (1936), p. 41. 

consuetudine laborantem. Eum quidem exhortàt—cum 
ordinatio sacra sit imminens—ut in saeculum redeat, sa- 
cedotii proposito valedicens; verum ille suis adhortatio- 
nibus nullatenus acquiescit. 

Hinc moderator fluctuat: Potestne Rectori vel Epis- 
copo secretum revelare ut vitet Ecclesiae atque fidelibus 
malum ex admissione indigni certo consequens, aut te- 
netur secretum sibi servare, ea ratione ductus quod maius 
malum timendum sit ex revelatione? 


Quid dicendum? 


Solutio 


Non agitur de notitia habita in confessione, cuius re- 
velatio nullo prorsus in casu foret licita (182) et cuius 
usus, cum gravamine paenitentis, ad externam guber- 
nationem prohibetur (196); adeo ut «quando agitur de 
alumno ad ordines admittendo vel e Seminario expellen- 
do, numquam confessariorum votum exquiratur» (can. 
1361, $ 3). 

At vertitur in casu secretum commissum, obligans ex 
iustitia, et propterea sub gravi ex genere. Quod attamen 
non urget cum necessitas imminet avertendi damnum 
grave, saltem commune (cf. Ill, 262 ss.). 

Vertitur quoque secretum ex officio, vim habens obli- 
candi prae secreto simpliciter commisso. Eius tamen et 
termini definiti sunt, sic ut medicus qui ex officio noverit 
sponsum syphili laborare quem nequiret a nuptiis amo- 
vere, rem sponsae revelare posset (cf. III, 274 ss.). 

Vertitur denique secretum conscientiae extrasacra- 
mentale, prae secreto professionali profano validius. Sed 
hoc ipsum nonnullas admittit exceptiones, praecipue cum 
instat commune damnum grave alias indeclinabile. 

Ideo et exceptionem admittendam puto in casu nos- 
tro si ageretur secretum conscientiae penes privatum sa- 
cerdotem cui Seminarii alumnus propria sponte animum 
aperuit directionis causa. 


Attamen ne deturpetur licita revelatio, oporteret haec 
fiat cum quam minimo fieri potest alumni illius incom- 
modo; ne plura ergo manifestentur quam opus sit ad 
alumni ordinationem impediendam, neque pluribus re- 
velatio fiat quam postulet negotium, hisque sub secreti 
commissi lege. Si alumni propterea ordinationem sacer- 
dos noster impedire valeat loquens cum Rectore semina- 
ri vel cum episcopo, ne loquatur cum alis; si sufficit 
asserere alumni ineptitudinem, hunc ne proferat indig- 
num-—audiens autem sic prudenter se gerat ut uni testi- 
ficationi sacerdotis acquiescat fide digni. 


Sed prae primis sacerdos omnem det operam ut alum- 
ni vincat spontanei exodi repugnantiam, etiam sub com- 
minatione secreti revelandi cum quam minimo ipsius 1n- 
commodo. Nec hic habet unde scandalum sumat: vacans 
enim studiis theologicis debet terminos noscere secreti 
professionalis et conscientiae, iniuriam quoque quam in- 
ferret Ecclesiae si ad Ordines accederet indignitatis 
conscius, damnum cui fideles committeret vitii praebens 
exemplum potius quam virtutis, salutis denique sui ipsius 
periculum—qui posset in matrimonio illud licite obtinere 
concupiscentiae pharmacum quod in coelibatu foret mor- 
tiferum. 

Si tamen agitur, prout in Casu proposito, arcanum 
conscientiae penes sacerdotem qui munus habet Mode- 
ratoris spiritualis in Seminario, ad quem igitur alumni 
et invitantur et urgentur ut accedant, quibus propterea 
oportet plena detur fiducia de secreti professionalis arc- 
tissima custodia, pluribus visum est silentium Directoris 
spiritus omni prorsus in casu inviolabile, nulli omnino 

exceptioni subditum. «Secreti professionalis obligatio, se- 
cundum moralistas, quandoque cessat in favorem boni 
communis. Attamen in his intimissimis rebus, cum res 
saepe pressius accedant ad materiam sigilli sacramen- 
talis, director ne umquam utatur scientia in directione 
hausta. Bonum enim Seminarii commune postulat ut di- 
rectio spiritualis sit efficax; haec autem efficacitas tunc 
tantum habebitur, cum alumni in rebus fori interni plene 
fidunt sacerdoti-directori. lamvero haec fiducia nonnisi 
arctissimo secreto fundatur, nulla exceptione admissa. 
In hac materia necesse est fidere divinae Providentiae. 
Ceterum si quidam seminarista aliquibus condiscipulis 
evasit gravis periculi causa, ceteri seminaristae sat cito 
hoc comperient, et, si spiritus in. Seminario bonus est, 
moderatorem spiritus consulent quid sibi in casu facien- 
dum. Moderator autem spiritus, si ex colloquiis direc- 
tionis compererit aliquid alumnorum communitati gra- 
viter nocivum, alumno revelanti iniungat obligationem 
monendi rectorem; ipse vero director spiritus— neque 
si alumni hoc ipsum rogaverint—officium apud Supe- 
riores quemdam denuntiandi in se numquam assumat, 
ne ex communicatione facta in posterum periclitetur 
apud alumnos efficacia eius muneris directoris» x. Quod 
pariter commune damnum sit timendum post ordinatio- 
nem indigni sacerdotis dixeris evitabile oculata episco- 
pi vigilantia super doctrinam atque mores clericorum 
dioecesis. 


Alii casus. 


C. 11.—Theogenes, spiritus moderator in Seminario 
regionali, non parum angitur de sententia tenenda in 


Directorium Seminariorum (1n Sinis), n. 497. 

vocationibus decernendis: praeter sententiam enim tu- 
torem adest et sententia solide probabilis. 

Sol.— Expresse Pius XI ad moderatores spiritus et 
confessarios seminaristarum: «Ea in causa pertractan- 
da tutiorem semper sententiam amplectantur, quae qui- 
dem, ad rem quod attinet, multo magis sacrorum alum- 


nis favet, cum eos ex itinere avertat, per quod ad aeter- 
nam ruinam adduci possent» \ 


C. III.—Sed tunc oporteret, inquit Theogenes, seve- 
ritatem potius quam caritatem ad Seminari alumnos 
exercere. 

Sol.— Ipse Pius XI aurea iam exscripsit S. Alphonsi 
de Ligorio verba: «Ut plurimum, quo severius (hac in 
re) confessarius cum paenitentibus agit, eo tutius ipso- 
rum saluti consulit; ac contra, eo se duriorem paeniten- 
tibus praestat, quo ipsis se faciliorem impertit. S. Tho- 
mas de Villanova confessarios id genus, aequo nempe 


leniores, impie pios vocabat. Huiusmodi caritas contra 
caritatem repugnat» 2. 


C. IV.— Cassius, spiritus director, anceps haeret inter 
normas quas in materia castitatis pro discernenda vo- 
catione tradunt ut plurimum theologi et eas quas recens 
S. sedes duriores tradidit. 

Sol.— Cassius stet omnino his normis recentioribus. 
Hae normae, quantumvis directivae, sunt fructus lon- 
gissimae experientiae, validae abs dubio pro temporis 
quo versamur condicionibus. Hoc enim nostro tempore 
plures sunt occasiones et tentationes, continua dixeris 
pericula exteriora quibus sacerdotum castitas est expo- 
sita. Porro si hoc requiritur in ordinando, idoneitas 
nempe in iis gratiae et naturae dotibus reposita et per 


l Pius XI, I c, p. 41. 

eam vitae probitatem comprobata quae spem fundatam 
faciant fore ut sacerdotii munere recte obire eiusdemque 
obligationes sancte servare queat (75), evidens prorsus 
est potiorem et firmiorem virtutem necessariam quo cre- 
brius et maius est periculum: in maiori enim periculo 
insontem se servare, maioris virtutis est indicium; prout 
maiorem petimus industriam penes gubernatorem cui 
commendamus navim dirigendam tempore procelloso 
quam sereno, in mari turbulento quam placato. 


C. V.— Helladius, moderator spiritus in quodam Se- 
minario maiori, reformidat ne si ad normas huiusmodi 
candidati ad sacerdotium seligantur, praeparcus erit cle- 
rus cui fidelium cura commendetur. 


Sol.— Ad parem difficultatem D. Thomas: «Deus 
numquam ita deserit Ecclesiam suam, quin inveniantur 
idonei ministri sufficientes ad necessitatem plebis, si 
digni ministri promoverentur, et indigni repellerentur. 
Et si non possent tot ministri inveniri quot modo sunt, 
melius esset habere paucos ministros bonos quam multos 
malos» x. 


C. VI.— Apodemius qui munere directoris spiritus in 
seminario fungitur, insistit penes confessarios, extraor- 
dinarios maxime, ne indicium ferant de seminarista- 
rum vocatione, sed h 
sunt magis noti. 

Sol.— Optime Ape 
rum, praesertim extr 
seminario moderator 
tali alumnorum offi 
guli, quovis moment( 
latione spirituali reci 


| S. Thomas, Summa T 

ri semper possunt et interdum debent paenitentes suos 
remittere pro solutione dubii circa vocationem aliisve 
casibus quorum solutio intimiorem cognitionem eorum 
requirit» \ 


| Direc. Semin., n. 491 —In normis datis a S. C. Seminariorum et 
Univ., pro Italiae Seminariis (419/43-55) legimus «II Confessore si as- 
terni normalmente dallemettere il gludizio definitivo sulla vocazione di 
un candidato agll Ordini Sacri, qualora non avesse già per piü anni assis- 
tito splritualmente il medesImo. Nei casi dubbi, non avendo || Confessore 
avuto tempo e opportunità di formarsl la certezza morale circa l'idoneità 
o meno dei candidato, rinvlerà la decisione ultima al Direttore Spiritua- 
le, Imponendo al giovani dl ricorrere ad esso» (apud Seminarios, 5 [1957], 
p. 53 s). 

I. CONIUGUM OFFICIA MUTUA 


Doctrina. 


Coniugum officia mutua loquimur, nam ipsorum obi- 217 
gationes erga filios iam signavimus (t. m, 463 ss. et 
476 ss.), obligationes autem erga famulos dabimus infra 


(307 ss.). 

Porro coniuges ad invicem tenentur amore, iuvami- 
ne, cohabitatione et fide. 

Apostolus uxoribus praecepit «ut viros suos ament» 
(Tit. 2, 4); viris quoque ut diligant uxores, prout et Chris- 
tus Ecclesiam (Eph. 5, 25). Si enim tenemur proximos 
diligere, a fortiori proximiores nobis «tum quia inten- 
sius diliguntur; tum etiam quia pluribus rationibus di- 
liguntur» \ Sunt etiam coniuges una caro (Mc. 10, 8); 
prout inter illos igitur unio corporis, sic et esse debet 
unio animorum; unde, quamvis parentibus maior sit 
exhibenda reverentia, magis est diligenda uxor quam 


| S. Thomas, Summa Theol., II-II, 26, $. 

parentes Sine amore, denique, non est coniugibus pos- 
sibilis ceterorum officiorum vitae maritalis 1mpletio. 

Hic 1gitur amor debet esse specialis, sincerus—ut uxor 
quaerat placere viro, vir etiam uxori—atque patiens—se 
invicem condonnando offensas et infirmitates perferen- 
do. Peccat propterea coniux qui alterum odio habet, alte- 
ri malum optat, adulterium committit vel adulterandi 
periculo se exponit, sinistras ingerit comparti suspicio- 
nes de propria fidelitate, temere iudicat de alterius in- 
continentia, zelotypiae indulget «quae solet esse sepul- 
chrum amoris coniugalis» 2. 

lam S. loannes evangelista monuit: «Non diligamus 
verbo neque lingua sed opere et veritate» (I loa. 3, 18); 
amor igitur coniugalis oportet sit effectivus, qui nempe 
ad mutuum et iuvamen et solamen procedat. Sicut mu- 
lier etenim in adiutorium facta fuit viri (Gen. 2, 18), sic 
et indiget huius praesidio; vir igitur atque mulier se 
complent invicem, etiam in iis quae domesticam curam 
spectant nam nonnulla propria sunt viro, ad nonnulla 
magis apta femina. 

Ideo marito incumbit familiaris re1 administratio, 
gubernatio familiae, sollicitudo de bonis animae, corpo- 
ris, externis eius quam accepit sociam, non ancillam. Uxo- 
ri, contra, competit reverentia ad maritum, oboedientia 
in iis quae pertinent ad domus gubernationem, perfunc- 
tio domesticorum officiorum— saltem vigilantia super fa- 
mulas quibus haec committat. 

Quapropter peccant coniuges si domus administratio- 
nem vel rem familiarem neglegant, si verbis contume- 
liosis vel 1nfamantibus se afficiant; peccat maritus si 
non curat familiae gubernandae, si uxori denegat ali- 
menta vel non procurat, si uxorem a praxi religiosa 1m- 
pediat, verberibus afficiat sine causa, crapulis allisve 


S. Thomas, Summa Theol., II-II, 26, a. 11. 
| Th. Mor., II, 591, esi. 1928. 

passionibus inordinatis affligat; peccat uxor, si spreto 
marito, gubernare velit—nisi 1s aut familiae bona dila- 
pidaret aut gubernationis domus esset incurius, eive mi- 
nus aptus—; si viro, rationabilia praecipienti, non oboe- 
diat, si de bonis communibus expenderet contra viri vo- 
luntatem et consuetudinem mulierum eiusdem condicio- 
nis, si luxui dedita virum exasperet, si maritum rixis aut 
verbis provocaret ad iram vel blasphemias. 

Quoniam sunt una caro, coniuges debent simul inha- 
bitare; non licet ergo unum discedere allo invito— nisi 
rationes adsint boni aut publici aut domestici—. At cum 
vir sit caput mulieris, haec debet illum sequi mutantem 
domicilium— nisi vir factus fuisset vagus post nuptias aut 
sibi immineat vitae vel salutis discrimen—. Peccat igitur 
vir qui alio et ad longum tempus discedit nec uxorem 
adducit secum; peccat et mulier qui virum domicilium 
mutantem sequi detrectat. 

Communio vitae coniugalis importat quoque consor- 
tium mensae ac tori; haec altera salvatur si ambo dor- 
miant in eodem cubiculo, immo vel in cubiculis conti- 
guis inter se iunctis—sed hic postremus usus potius est 
tolerandus quam commendandus—; de ipsa Apostolus: 
«Muller sui corporis potestatem non habet, sed vir; si- 


militer autem et vir sui corporis potestatem non habet, 
sed mulier» (I Cor. 7, 4). 


Casus primus. 


Cum amor mutuus pronuntietur fundamentum cete- 
rorum officiorum coniugum, sine quo nempe officia ce- 
tera impleri nequeunt (217) valde miratur Syrus cur 
Ecclesia tam pusillam amori partem tribuat ut nuptiae 
valide ineantur sine amore et firmae atque indissolubi- 
les perseverent etiam cum forte evanuerit amor. 

Quid dicendum? 

Solutio 


Optimo quidem iure Ecclesia pusillam partem tribuit 
passioni amoris, qui est motus appetitus sensitivi et li- 
bertatem minuit contrahentium; item amori qui sympa- 
thiae terminos non exsuperat et potest esse veri amoris 
causa, ab effectu plane distinctus: haec omnia cito tran- 
seunt, dum amor coniugum oportet pro indissolubili 
unione perennetur x. 

Agitur ergo amor actus voluntatis. 


Porro nuptias valide iniri sine amore probat dumta- 
xat hunc non esse essentialem contractui matrimoniali, 
sicut nec ceteris contractibus; sufficit consensus liber, 
quantus exsistit ad translationem dominii corporum ne- 
cessarius; potest ergo quis matrimonium validum con- 
trahere vel ex metu (cf. can. 1087) vel ex cupidine divi- 
tarum compartis. Sed amor inducit, ut plurimum, ad 
nuptias, et quidem amor benevolentiae cum sponsi se 
mutuo noscunt; stat ergo praesumptio, adeo ut nuptu- 
rientes se putarent graviter offensos interrogati num ex 
amore nubant. Si quando hi moventur concupiscentiae 
amore, femina puta propter viri praesidium, vir ob fe- 


| «Coniugio igitur animi iunguntur et coalescunt, hiquO prius et 
arctius quam corpora, nec fluxo sensuum vel animorum affectu, sed 
deliberato et firmo voluntatum decreto... Ulterius etiam progrediuntur 
recentiores coniugli osores, eo quod germano solidoque amore, conlugalis 
felicitatis et 1ntimae dulcedinis fundamento, caecam quandam sufficiunt 
indolis convenientiam consensionemque ingeni, quam sympathiam vo- 
cant; qua cessante, relaxari vinculum docent quo solo uniuntur animi, 
ac plene dissolvi. Quid hoc erit aliud nisi domum super arenam aedifi- 
care? Quam, cum primum oblecta fuerit adversitatum fluctibus, ait 
Christus Dominus labefactandam esse continuo et collapsuram: Et fla- 
verunt venti et irruerunt in domum illam, et cecidit et fuit ruina illius 
magna. At contra, quae supra petram constituta fuerit domus, mutua 
nempe inter coniuges caritate, et deliberata ac constanti animorum 
coniunctlone solidata, nulla concutietur adversitate, nedum  evertatur» 
(Pros XI, enc. Casti Connubii; AAS, 22 [1930], pp. 542, 568 s.). 

minae vel pulchritudinem vel divitias, praesumptio quo- 
que stat hunc amorem convertendum esse in amicitiam 
individua vitae consuetudine. 

Incongrue propterea diceretur Christianorum nuptiis 
ineundis obtinere pusillam partem veram atque sinceram 
dilectionem, haec quamvis non ponatur condicio sine qua 
non ad matrimonium validum. Haec quinimmo dilectio 
ad caelum usque tollitur cum imago dicitur dilectionis 
Christi erga Ecclesiam. Ipso quoque indissolubili nexu 
roboratur. Ad rem Angelicus: «Amicitia, quanto maior, 
tanto est firmior et diuturnior. [Inter virum autem et uxo- 
rem maxima amicitia esse videtur... Erit fidelior amor 
unius ad alterum, dum cognoscunt se indivisibiliter co- 
niunctos, erit etiam utrique sollicitior cura in rebus do- 
mesticis... Tolluntur etiam adulteriorum occasiones» \ 

At saltem, inquies, postquam amor evanuit oporteret 
nuptias dissolvi. 

Gravior profecto incongruentia. Nupturientes sibi 1n- 
vicem promiserunt amorem usque ad mortem (saltem 
quod se obligarunt ad vitam coniugalem cuius onera sus- 
tineri nequeunt absque mutua ipsorum dilectione); Chris- 
tiani tenemur ad amorem proximi, ad potiorem amorem 
erga magis proximum; maritus Christianus 1ubetur uxo- 
rem suam diligere, uxor autem Christiana virum (217); 
congruum ne erit ut commodum percipiant ex propria 
culpa? Quoniam caritas patiens est, benigna est, non 
aemulatur, non agit perperam, non inflatur, non est am- 
bitiosa, non quaerit quae sua sunt, non irritatur, non 
cogitat malum, omnia suffert, omnia credit, omnia spe- 
rat et omnia sustinet (I Cor. 13, 4 ss.). 

Immo, quod matrimonium Christianum repraesentat 
amorem vigentem inter Christum et Ecclesiam, sicut 
Christus dilexit Ecclesiam ut traderet semetipsum pro 


1 S. Thomas, 3 Contra Gentiles, 123. 

ea (Eph. 5, 25), sic debet Christianus coniux se suaque 
omnia pro altero devovere. 

Non igitur praemio donandi sunt quod ipsorum amor 
evanuit; sed urgendi ut peremptam dilectionem resusci- 
tent. Quoniam Deus impossibilia non iubet; iubet autem 
Mamorem coniugalem; quapropter hic amor est possibilis. 
Gratia sacramenti collata fuit pro toto unionis tempore 

Si propter unius, denique coniugis pertinacia, revi- 
viscentia amoris sit practice impossibilis, non propterea 
vita alterius dammatur ad perpetuum, ut frequenter di- 
citur, martyrium: Ecclesia, quae tutam vult et salvam 
indissolubilitatem matrimoni, admittit separationem 
tori, mensae et habitationis 2. 


Alii casus. 


C. II. Cum audierit parochum inculcantem praecep- 
tum apostolicum «mulieres, subditae estote viris» (Coi. 
3, 18), Eutropia, feminism!, ut aiunt, propugnatrix, prae- 
dicatorem adit quem obiurgat de obsoleta doctrina. Ho- 
die, inquit, uxor non amplius viro subdita, at viro est 
plene aequalis; utrique paria iura tum in domo guber- 
nanda, tum in re familiari administranda, tum in arti- 
bus officiisque eligendis et exercendis, tum denique in 
ordine politico quoad suffragium dandum et munera 
gerenda. 


Sol.— «Aequalitas illa iurium, quae tantopere exagge- 
ratur et praetenditur, in iis quidem agnosci debet, quae 


| «Fideles, qui semel matrimonii vinculo iuncti fuerint, eius sacra- 
mental! adiutorio ac legamine privari numquam possunt» (Pius XI, |. c, 
p. 555). 

' «Quod si res eo devenerit ut convictus ferri diutius non posse vi- 
deatur, tum vero Ecclesia sinit alterum ab altera seorsum agere, adhi- 
bendisque curis ac remediis ad coniugum condicionem accomodatis. le- 
nire studet secessionis incommoda; nec unquam committit, ut de recon- 
cilianda concordia aut non laboret aut desperet» (Leo XIII. enc. Areo 
num'. Acta, 2, p. 37 S.; ed. 1882). 

propria sunt personae ac dignitatis humanae, quaeque 
nuptialem pactionem consequuntur et coniugio sunt in- 
sita» © Utrique ergo est una natura et personalitas, 
eadem destinatio ad gratiam et ad gloriam. 

Sed in multis aliis maritus et femina dissimiles, nam 
ordinarie haec est debilior quoad vires corporis et intel- 
lectus; quapropter vir habet ut dirigat et laboret, uxor 
vero ut regatur et domesticis curis incumbat. Praecep- 
tum ergo Apostoli nihil roboris vel nostris his tempori- 
bus amisit: uxor tenetur revereri et oboedire viro. At 
socia cum sit regis, femina intra domesticos parietes est 
regina. Non occupat locum mentis gubernantis; tenet 
attamen locum cordis, cuius est diffundere calorem et 
amorem, lenitatem, pacem et patientiam, unde fiant viro 
prolique levia, saltem tolerabilia, quae sine uxoris ma- 
trisve exemplo et verbo forent ipsis gravia et intoleranda. 

Quin propterea improbemus omnem emancipationem 
feminae. Nihil enim obstat quominus haec gaudeat iure 
suffragii, quominus artibus vacet et scientiis ad quas 
apta inveniatur, quominus officia atque munera exerceat 
eius viribus congrua. 

Oportet attamen salva tectaque maneat uxoris atque 
matris occupatio princeps, ne e sinu videlicet familiae 
evulsa, femina a domesticis curis distrahatur, indeque 
tum maritus uxore, tum proles matre, tum domus ac fa 
milia privetur custode oculatissimo 2. 


| Pius XI, 1. c., p. 568. 

2 Idem Pius XI: «Sicubi soci 
ris nuptae, ob mutatos conversatic 
pacto mutari debent, auctoritatis | 
temporis necessitates et indigentis 
quae exigunt diversa sexus femii 
commune familiae bonum, modo e 
cae incolumis maneat, qui altiore ‘ 
atque sapientia conditus est, et ne 
tls mutari potest» (l. c.). 

C. II.— Religionis incurius Eadbertus devotae uxoris 


exercitia primo aegre fert, postea 1mmo et prohibet. Gra- 
viterne peccat? 


Sol.— Affirmative, si uxorem impedit quominus satis- 
faciat Dei et Ecclesiae praeceptis. S1 vero sine causa ea 
tantum bona opera impediret quae ex devotione fiunt, ut 
frequentationem Sacramentorum, et similia, peccaret so- 
lum venialiter; sed aliquando peccare posset mortaliter, 
scilicet cum sibi constaret uxorem magnam utilitatem 
ex 1stis depromere. Sic Aertnys-Damen \ 


C. IV.— Celsus, devotionis profecto causa, longam vel- 
let ad quaedam sanctuaria peregrinationem instituere. 
Huic tamen proposito uxor apertissime se opponit. Li- 
cetne marito consilium exsequi reluctantia uxoris non 
obstante? Asserit quidem confessarius quoniam nemo, 
inquit, praetermittere debet salutem propriam pro salu- 
te aliena; porro procurat quis salutem propriam per hoc 
quod, visitatione illorum locorum, cui plenaria adnexa 
est indulgentia, plenam peccatorum remissionem obti- 
net. Num recte confessarius? 

Sol.— Ad similem quaestionem, de viro nempe qui vo- 
lebat signari cruce ad transfretandum ultra mare, re- 
spondet D. Thomas: «Ea quae sunt de necessitate salutis 
non sunt praetermittenda propter ea quae sunt propriae 
voluntatis; unde etiam Dominus, Mat. 25, reprehendit 
Phariseos qui docebant praetermittere mandatum de 
honoratione parentum ut aliquae voluntariae oblationes 
Deo offerrentur. Ex necessitate autem viro imminet ut 
gerat curam uxoris, quia caput mulieris est vir, ut dicitur 
I Cor. 11, 3. Unde si uxor sit talis quae sequi non possit 
propter aliquod legitimum impedimentum, et de eius in- 
continentia timeatur, non est ei consulendum ut accipiat 


1 Aertnys-Damen, Th. Mor., I, 553, ed 1939. 

crucem et dimittat uxorem. Secus autem est, si uxor con- 
ünere voluntarie proponat, vel velit et possit sequi virum 
suum». Ad rationem vero quam in nostro casu confessa- 
rus attulit, ipsemet Angelicus: «Hoc etiam ad salutem 
propriam viri pertinet ut gerat curam de salute uxoris, 
quae viri regimini committitur» x. 


C. V.— Ursinus et Acharis, coniuges, in perpetuis 1ur- 
giis viventes, nec verbis solum, sed etiam verberibus con- 
tendentes, mutuo consensu, ad operandam animae salu- 
tem, divortium a toro et ab habitatione faciunt. Sed ab 
Arberico confessario sine absolutione dimittuntur, donec 
cohabitent. 

Sol.— Ad hunc casum Ferreres: «Per se loquendo, isti 
coniuges in perpetuum separari nequeunt, mutuo consen- 
su. Ratio est: 1° quia huiusmodi separatio numquam 
scandalo caret; 2.^ quia tenentur lege caritatis et pieta- 
tis, seposita occasione, mutuum amorem fovere, et alter 
alterius onera portare; 3." quia fere semper maxima 1n- 
commoda ex tali divortio subsequi solent, scilicet odia 
reciproca, familiarum dissensiones, periculum inconti- 
nentiae, etc.; secus tamen si accedat alia ratio gravis, 
V. gr. Si viri saevitiae in uxorem sint intolerabiles. Quare 
per se recte egit confessarius hos coniuges absque bene- 
ficio absolutionis dimittendo. Attamen conari debuit ut 
eos verbis pacificis ad mutuam reconciliationem adhorta- 
retur. Aliquando etiam solutio integra huiusmodi casus 
a solis rerum adiunctis pendere potest; decisio igitur ex 
circumstantiis temperari debet: in praxi enim quandoque 
utendum est aliqua epikeia, separationem ad tempus per- 
mittendo» 3. 


| S. Thomas, Quodl. 4, a. 11, 1. 
2 Ferreres, Casus Conse., II, 1195, ed. 1926. 

C. VI.— lader, confessarius, quoties hominem probabi- 
liter coniugatum audit solitarium vitium accusare, eum 
interrogat num solutus aut nuptus sit; nuptum autem 
quem noverit arguit de adulterio. 

Sol.— Recte quidem lader noster agit paenitentes illos 
interrogans an sint necne matrimonio iuncti, quoniam 
matrimonii circumstantia addit novam malitiam pollu- 
tioni, in confessione declarandam (cf. 1, 140), importat 
enim, praeterquam luxuriam, iniustitiam, cum potesta- 
tem sui corporis non ipse habeat verum compars (I 
Cor. 7, 5). Et nonnulli quidem Auctores dicunt hanc pol- 
lutionem adulterium ]l. Tamen licet adulterium quoque 
sit peccatum contra castitatem et contra iustitiam, dif- 
fert a pollutione de qua sermo; primo, quod adulterium 
definitur ab illis quoque Auctoribus: copula habita cum 
persona coniugata vel cum alterius coniuge2; secundo, 
quod adulterium non venit, prout pollutio, vitium contra 
naturam. 


Huc e superioribus voluminibus Casus accedant: Uxor 
faciens eleemosynam contra vetitum viri (1, 422); Femina 
se accusans quod plus amet coniugem quam Deum (1I, 247 
ss.); Ob amorem uxoris abstinens a malo, a quo non absti- 
neret ob amorem Dei (11, 253); Femina mortem cupiens 
mariti (II, 286); Vir et uxor se mutuo scandalizantes (II, 
391); Num, ne maritus blasphemet, teneatur uxor a do- 
minicali missa abstinere (I1, 403); Mariti praeveniens 
aggressionem (III, 153); Uxor vovens peregrinationem 
(III, 370 ss.); Vir incurius uxoris (III, 474). 


^ V. gr. Marc, Inst. Mor., I. 793, ed 1927: et Noldin, Th. Mor., de 
sexto praec., 31, ed. 1932. 
à Marc, I. c, n. 781; Noldin, 1. c., n. 19. 

Doctrina. 


Copula coniugalis nuncupatur quae habetur inter co- 
niuges apta de se generationi. Cum uterque coniux, non 
habens potestatem in corpus proprium (220), ilh de- 
beat operam conferre ad alterius placitum, vocatur co- 
niugale debitum 1am ab Apostolo dicente: «Uxori vir de- 
bitum reddat; similiter et uxor viro». (I Cor. 7, 3). 

Agitur, imprimis, debitum iustitiae, vi contractus ma- 
trimonialis; circa materiam insuper gravem prolis ge- 
nerationem, vitationem incontinentiae, fomentum amo- 
ris coniugalis, pacem mutuam servandam. 

Peccat 1gitur graviter qui, illud obstinate denegat iure 
et rationabiliter atque serio petenti; leviter, contra, si 
redditio non denegatur at paululum differtur, si petitio 
remisse fiat (tunc enim petens non censetur urgere ius 
suum). At nullo modo peccat contra iustitiam copiam 
corporis coniugi recusans qui vel ius petendi amisit vel 
irrationabiliter eo utitur. Coniux amisit ius ob adulte- 
rium, formale, certum, consummatum, nec condonatum. 
Irrationabiliter iure utitur vir plane ebrius et qui, nullam 
familiae curam gerens, onus familiae alendae totum uxo- 
ri imponeret; item qui vellet debitum reddi coram aliis, 
aut cum probabili damno prolis, aut cum periculo sanita- 
tis et vitae tum propriae—v. gr. si laborat vitio organico 
cordis, unde se exponeret morti subitaneae—tum coniu- 
gis—quam tamen ordinariae molestiae graviditatis, par- 
tus, lactantiae et educationis prolis a reddendo debito 
non excusant. 

Ad id autem quod iustitia non exigit potest quis teneri 
ex caritate, pro vitando videlicet scandalo, blasphemuiis, 

incontinential, pro amore fovendo, dissidiis finiendis, 
pace servanda. 


Pariter, etsi nemo teneatur ex 1ustitia petere debitum 
—non enim tenetur uti iure suo—, potest tamen teneri 
ex caritate, puta si animadvertit coniugem copulam vel- 


le eave indigere quam ob verecundiam aliamve causam 
petere non audet. 


Possunt igitur mutuo pacisci coniuges non uti matri- 
monio; quo certe in casu neuter tenetur debitum redde- 
re; at possunt et pactum initum rescindere, mutuo pari 
consensu, aut ad tempus suspendere, si immineat, v. gr. 
incontinentiae alterutrius periculum. 


Casus primus. 


Symphronius et Syncleta, coniuges catholici, prolis 
cupiditate flagrant, quam tamen nequeunt naturali modo 
obtinere. Casu audientes largam nunc habere diffusio- 
nem et felicem exitum fecundationem artificialem, nec 
fidentes tamen novitatibus, confessarium adeunt a quo 
postulant: Num fecundatio artificialis sit moraliter licita. 


| «Num coniux perfecte ebrio vel amenti debitum reddere teneatur si 
petens sit in periculo committendae pollutionis, non una est auctorum 
sententia. Complures affirmant, quia coniux ex caritate tenetur impedire 
alterius peccatum, etsi materiale tantum. Horum sententia quadantenus 
confirmatur illorum physiologorum placito, qui asserunt proli ex copula 
tempore ebrietatis habita timendum non esse damnum: etenim si proles 
coniugis ebriosi nascitur infirma aut hebes, id non ex copula tempore 
ebrietatis habita oritur, sed ex ebriosi constitutione organica ob frequen- 
tem ebrietatem alterata. Nonnulli tamen hanc obligationem negant, quia 
coniux a praecepto caritatis ob iustam causam excusatur; sed iusta causa 
est fundatus timor ne proles ex eiusmodi copula exorta non solum graves 
defectus corporis, sed etiam pravos habitus animi contrahat. Practice ergo 
coniux obligari nequit ad reddendum debitum perfecte ebrio, etsi petens 
in periculo incontinentiae versetur» (Noldin, Th. Mor., de sexto praec., etc., 
89. ed. 1932). 


©. De irritatione voti castitatis emissi a conluge, videsis m, 366 ss. 

Solutio 


Fecundatio (ainseminatio melius) artificialis alia. est 
proprie et alia 1mproprie dicta. 

Proprie dicta supponit semen obtentum extra natu- 
ralem copulam seu immediate emissum, non in feminae 
vaginam, verum alibi, unde postea syphunculo in vagi- 
nam vel uterum inicitur. Haec seminis emissio locum 
habet: 1.° in copula onanistica—cum mas prae semina- 
tione se retrahit et semen extra vaginam effundit—et in 
copula condomistica—cum mas effundit semen in con- 
dom—; 2. citra copulam, cum mas se voluntarie pol- 
luit aut involuntariam pollutionem patitur; 3^ cum se- 
men e testiculis aspiratur mediante punctura. 

Improprie dictam habemus fecundationem artificia- 
lem quando copula est naturaliter peracta, qua perfecta 
semen in vaginam immissum colligitur syphunculo cuius 
ope immittitur profundius in vaginam vel in uterum \ 

Si agitur fecundatio artificialis proprie dicta, facile 
constat eius immoralitas quoties media semen procuran- 
di sint intrinsece illicita, prout contingit in copula ona- 
nistica et in pollutione voluntaria: finis, quantumvis op- 
timus, non iustifleat media (III. 562). 

Nec dubium est de immoralitate fecundationis artifi- 
cialis quando semen non est mariti sed alius hominis 
—donatoris, utputa, seminis—, haec enim fecundatio 
—heterologa—reducitur ad fornicationem aut adulte- 
rum, cuius malitia igitur malitiae superadditur quam 
procuratio seminis connotaret ex propriis 1. 


i Nonnulli loquntur de fecundatione artificiali improprie dicta cum 
ante copulam femineum vas artificiose dilatatur ut recipiat membrum vi- 
rle et retineat semen. Sed hic agendi modus, cum disponat ad fecunda- 
tlonem naturalem, ad artificialem non spectat. 

« «La fécondation artificielle, hors du mariage, est à condamner pu- 
rement et simplement comme immorale. Telle est en effet la loi naturelle 

Verum. si semen sit mariti—in fecundatione homo- 
loga—obtentum per copulam condomisticam, per pollu- 
tonem involuntariam aut per testiculi puncturam, licei- 
tatem fecundationis artificialis nonnulli docuere. Com- 
munius praxis huiusmodi damnatur quotiescumque ma- 
rii semen obtentum sit aliter quam per copulam aptam 
de se generationi: ad hanc etenim unam coniuges ha- 


bent ius; haec etiam una respondet humanae dignitati 
parentum atque prolis \ 


et la loi divine positive, que la procréation d'une nouvelle vie ne peut 
étre le fruit que du mariage. Le mariage seul sauvegarde la dignité des 
époux (principalement de la femme dans le cas présent), leur bien per- 
sonnel. De soi. seul il pourvoit au bien et à léducation de l'enfant. Par 
conséquent, sur la condamnation d'une fécondation artificielle hors de 
l'union conjugale, aucune divergence d'opinions n'est possible entre ca- 
tholiques. L'enfant concu dans ces conditions serait, par le fait méme, 
illégitime. 

La fécondation artificielle dans le mariage, mais produite par lélé- 
ment actif d'un tiers, est également immorale et, comme telle, à réprou- 
ver sans appel. Seuls les époux ont droit réciproque sur leurs corps pour 
engendrer una vie nouvelle, droit exclusif, incessible, inaliénable. Et cela 
doit étre, en considération aussi de l'enfant. A quiconque donne la vie à 
un petit étre, la nature impose, en vertu méme de ce lien, la charge de 
sa conservation et de son éducation. Mais entre lépoux légitime et len- 
fant. fruit de l'élément actif dun tiers (lepoux fût-1l consentant), il n'exis- 
te aucun lien d'origine, aucun lien moral et juridique de procréation con- 
jugale» (Pius XII, alloc, d. 29 sept. 1949; AAS. 41 [1949]. p. 559 S). 

| «Generatio prolis humanae enim est actus quo coniuges, per inti- 
mam unionem corporum et quasi fusionem personarum, fiunt duo in 
carne una ac unum generationis principium; unde cum tota sua perso- 
nalitate, cum corpore nempe, corde ac mente, cooperantur in hanc subli- 
men ac mysteriosam actionem, qua, dignitatem causalitatis divinae par- 
ücipantes, novam generant humanam creaturam, communem fructum ex 
proprio amore ac ex propria came (ex duabus una effecta) mirabiliter 
resultantem. Haec vero dignitas coniugum in acto coniugali. i. e. in actu 
quam maxime personali quem cum tota sua personalitate peragunt, et 
qui in totam eorum personalitatem multiplicem habet resonantiam, in 
fecundatione artificiali totaliter evanescit, cum ibidem generatio prolis 

proveniat ex sola fusione (artificialiter facta) duorum germinum, non vero 
ex fusione duarum personarum, et proles sit terminus processus mere 
biologici (quod in brutis animalibus concipi posset), non vero fructus amo- 
ris ac actionis personalis coniugum... Actus coniugalis autem cum sua de- 
lectatione concomitante, praeter ordinationem quam importat ad prolis 

Quaestio 1gitur tota de fecundatione artificiali impro- 234 


prie dicta. 

Quae quidem illicita prorsus pronuntianda ubi copula 
intersit vel fornicaria vel adulterina—fecundatio ex se- 
mine non mariti. 

Si autem copula coniugalis intellegatur—fecundatio 
ex semine mariti—, Auctores, magni etiam nominis, de 
huius moralitate non consentiunt. Quidam ipsam 1llici- 
tam pronuntiant, quod per assumptionem seminis in Sy- 
phunculum interrumpatur naturae cursus et semen, licet 
momentanee, subtrahatur fini suo naturali et ponatur in 
talibus adiunctis quibus hunc finem nequeat naturaliter 
attingere. Ali censent, e contra, hanc naturalis proces- 
sus interruptionem atque diversionem esse dumtaxat ma- 
teriales, cum moraliter nihil aliud sint quam naturalem 
processum rite inceptum ad complementum usque per- 
ductio. 

Stante controversia inter theologos, confessarius ne 
prohibeat coniuges catholicos, prolem exoptantes nec 
naturali modo obtinentes, quominus hanc fecundationem 
artificialem improprie dictam tenant. 


C. II.— Cyra, coniux religiosis; 
rendis partibus aegrotaret, fuit | 


generationem, ordinatur quoque a Creatoi 
ciendum mutuum affectum coniugum in or 
ram. Mediante enim actu coniugali, qui es 
rum (sunt duo in carne una), crescit et per 
stabiliorque redditur eorum unio; quae 
quam maxime necessaria sunt ad educati 
et ad onera multa ac duratura cum tali 
iucunde ac cum amore sustinenda» (Her in 
pp. 25-27). 

1 Abstrahimus pro nunc (cf. 239) a que 
monii ob impedimentum seu vitium impotei 

a medico. Inde adustio uteri atque fundi vaginae, cuius 
vel pars superior mansit indurata. Reddens igitur debi- 
tum, dolores et haemorragias frequentes patitur; insuper, 
deminuta vaginae profunditate et elasticitate, non nisi 
quartam admittit partem virilis membri; quo fit ut portio 
seminis frustra e vagina effluat. Cyra quidem patienter 
sustinet condicionem physicam adversam, nec curat de 
doloribus et haemorragis copulam circumstantibus, 
quandiu marito, a quo tractatur humanissime, reddere 
valeat debitum ut eius vitet 1ncontinentiae periculum. 
Licebitne in adiunctis coniugalis haec copula? 

Sol.— Affirmative, nam si copula, quae agitur, dimi- 
diata | non sit ut plurimum probanda2, in casu tamen 
quo copula perfecta sit physice impossibilis, legitima ubi 
intercedat causa, est omnino licita. 


C. IIl.— Tatta iam copiosam suscepit prolem; petit 
propterea a confessario num in posterum excusetur a 
reddendo debito. 

Sol.— Respondet Mare: «1.? Per se, negative; sive aga- 
tur de divitibus, sive de pauperibus. Ratio est, quia nega- 
tio diuturna communiter periculum incontinentiae secum 
ducit; insuper proli semper melius est sic esse quam non 


| «Copula autem dimidiata non est si ad orificium aut inter labia se- 
men deponatur, quia ita nulla nec dimidiata est copula; sed si, in in- 
troitu vaginae eamque, licet parum, penetrando, semen effundatur» (Mer - 
kelbach, Th. Mor., III, 938n, ed. 3). 

3 Ad dubia: «I. An tolerari possit confessarios sponte sua docere 
praxim copulae dimidiatae, illamque suadere promiscue omnibus paeni- 
tentlbus qui timent ne proles numerosior nascatur. II. An carpendus sit 
confessarius qui, omnibus remediis ad paenitentem matrimonio abuten- 
tem ab hoc malo avertendum frustra tentatis, docet exercere copulam 
dimidiatam ad peccata mortalia praecavenda. III. An carpendus sit con- 
fessarius qui in circumstantiis sub H copulam dimidiatam paenitenti aliun- 
de notam suadet vel paenitenti interroganti num hic modus licitus sit, 
respondet simpliciter licere absque ulla restrictione seu explicatione», 
S. Congr. S. Officii respondit (22 nov 1922): «Ad I dubium: Negative. 
Ad II et IU: Affirmative» (Denz. 2240n). 

esse. 2.° Per accidens vero, affirmative: si nempe ad spe- 
cialem condicionem alicuius familiae pauperis respicia- 
mus, quae, prole multiplicata, ad extremam necessitatem 
redigeretur; item si, ex culpa viri negligentis et vagabun- 
di, familia 1n gravi paupertate remaneret; quo in casu, 
praemissa monitione, ne periculi quidem incontinentiae 
(ex parte viri) ratio habenda erit» \ 


C. IV.— Ado et Adria, coniuges honestissimi, fundato 
timent ne proles nascatur infirma vel vitiosa. Tenenturne 
sibi mutuo reddere debitum? 

Sol.— «Affirmative, saltem ubi agitur de causa non 
breviter transitura sed permanenti. Nulla in hoc casu 
adest gravis saltem obligatio abstinendi ab usu matrimo- 
ni, neque sufficiens datur ratio debitum negandi. Prima 
pars constat ex litt. enc. Pil XI Casti Connitbii. Probatur 
quod utramque partem ex eo quod ratio petenda esset 
praesertim ex bono prolis; proli autem melius est sic esse 
quam penitus non esse. Dein, propter malum illud prolis 
quod per accidens sequitur, gravissimum incommodum 
perpetuo abstinendi imponi nequit. Attamen saepe in 
hoc casu matrimonii contracti usus dissuadendus est ubi 
grave incontinentiae periculum inde non est timendum». 
Sic Aertnys-Damen3. 


C. V.—Utrum qui post matrimonium vovit castitatem 
possit uti matrimonio? 

Sol.— Ad quaestionem huiusmodi Fanfani: «Resp. Non 
potest petere debitum, tenetur autem reddere. Non po- 
test petere, quia votum pro ipso valet; tenetur reddere, 
quia suum votum nequit privare iure suo aliam partem. 
Aliter dicendum, sı ambo voverint, vel etiam si altera 
pars non solum permisit sed consenserit in voto, inten- 


| Marc, Inst. Mor., H. 2109, ed. 1927. 
1 Aertnys-Damen, Th. Mor., II, 912, ed. 1939. 

dens cedere iuri suo: neutri iam licet in casu, ut par est, 
neque petitio neque redditio. Sed si unus coniux contra 
suum votum petat, alter reddere potest, imo tenetur, quia 
ille iuri petendi per votum non renuntiavit. Melius tamen 
est in his et similibus casibus in quibus, non obstante 
voto, coniuges versantur in gravi periculo incontinen- 
tiae, petere dispensationem a voto» x. 


C. VI.— Post matrimonium celebratum Theodulphus 
dubitat num adfuerit impedimentum dirimens. Licetne 
ei debitum petere, saltem reddere? 


Sol.—Impedimentum illud dubium aut est impoten- 
tiae (perpetuae et antecedentis) aut aliud quodvis. Si qui- 
dem impotentiae, licet ipsi copulam tentare quandiu spes 
manet ipsam perficiendi— adhibitis quoque remediis sen- 
tentia medicorum idoneis—; peracto experimento, sl 1m- 
potentia perseverat dubia, potest copulam reddere atque 
petere; si vero de 1mpotentia certo constat, nequit debi- 
tum petere nec reddere— coniuges ergo aut separentur 
quoad torum, aut petant a competenti auctoritate vel 
declarationem de nullitate matrimonii vel dispensatio- 
nem super rato et non consummato—. Si impedimentum 
dubium est aliud ab 1mpotentia, tenetur aut dispensa- 
tonem petere ad cautelam aut diligentias debitas fa- 
cere ut deponat dubium; interea nequit debitum pete- 
re, quod tamen reddere potest comparti bona fide pe- 
tenti; si factis debitis diligentiis, impedimentum per- 
eat esse dubium, debitum reddat atque petat; at si de 
exsistentia impedimenti constat, nequit debitum petere 
nec reddere donec obtineat dispensationem ab impedi- 


mento et matrimonium-—nisi sanatum in radice—reva- 
lidet. 


| Fanfani, Th. Mor., IV, 693. 

Huc e superioribus voluminibus Casus accedant: Ob 
voluptatem vacans coniugali copulae (1, 24); Coniugatus 
excludens finem honestum copulae (1, 25); De matrimo- 
nii valore dubitans nec inquirens, ab eius ne usu prohi- 
beatur (1, 84); Inseminatio artificialis (1, 135); Vitium 
solitarium penes recens viduos et penes longinquos ab 
uxore (MI, 560); Pollutio pro fecundatione artificiali (111, 
562). 

Doctrina. 


Onanismus coniugalis dicit copulae inter coniuges 
abusum contra naturam, sic videlicet ut penetratio et 
seminatio adsint, generatio tamen impediatur et quidem 
ex industria. 

Distinguitur, praecipue in documentis 5. Sedis, secun- 
dum duas figuras, onanismus artificialis, cum instrumen- 
to, copula condomistica, et onanismus naturalis sive na- 
tivus, copula interrupta. Copula condomistica fit tecto 
virili membro cum membrana, quae recipit atque retinet 
semen. Copula interrupta dicit copulam obiective modo 
debito 1nceptam sed abruptam prae seminatione, sic nem- 
pe ut ex industria semen effundatur extra vas. 

In hanc figuram duplicem redigitur onanismi coniu- 
galis alia quaecumque forma. 

Copulae quidem condomisticae par est omnino copula 
cum cappa glandis—nam operculi, quamvis extensio mi- 
nor, eadem est ac condom efficacia—, aut cum falsa va- 
eina, cum membrana scilicet quae totaliter cooperiens 
vaginae interna, supra labia maiora usque protrahi- 
tur—quoniam semen ut, liquet, recipietur extra vas de- 
bitum. 

Quoad copulam ab exordio cum cappa cervicis—seu 
parvo operimento quod sugendo adhaeret cervici et pau- 
lulum in vaginam protenditur—, distinguendum est: si 
semen recipiendum sit in hoc involucro, copula huiusmo- 
di est moraliter aequanda copulae condomisticae; si vero 
cappa cervicis, potius quam seminis receptaculum, veniat 
vaginae operculum, copula haec accedit potius copulae 
cum obturamentis uteri, de qua statim. 

Uteri obturamenta sunt quaecumque—annuli, dia- 
phragmata, suppositoria, pessaria, spongiae, spissamenta 
vel pastilli—claudunt os uteri ne semen in uterum per- 
üngat. Copulam cum his, iam ab initio, obturamentis 
parem esse faciendam copulae interruptae plures existi- 
marunt, in quibus Vermeersch, Cappello et ille qui para- 
eraphum adiecit quintam Instructioni episcoporum Ger- 
maniae ad confessarios \ Vermeersch tamen atque Cap- 
pello primitivam retractarunt sententiam Sed et illa 
paragraphus deleta fuit ab Instructione f Haec igitur co- 
pula esset aequanda condomisticae, cum iam sit a capite 
vitiata. 

Ali tamen haesitabundi perstant, quoniam: a) os 
uteri, aliter atque penis, non est organum partem ha- 
bens in copula, utpote quae perficitur modo debito quan- 
diu semen in vagina deponitur; b) utero ablato vel ovi- 
ductu interrupto transitus seminis ad ovum impossibilis 
est, quin propterea copula sit vetita coniugibus; c) du- 


| Vermeersch, De castitate, n. 262, ed. 1921; Cappello, De sacramen- 
tis, III. de matrimonio, n. 817, ed. I.—Textus et versio latina $ 5 Instru- 
ctionis dantur a Ver meersch, in art. Occlusio vaginae estne casus impo- 
tentiae an sterilitatis, IN Periodica, 14 [1926], pag. (65). 

3 Vermeersch, art. nuper citato, et in Th. Mor., IV, 69, ed. 1926; 
Cappello, iam inde ab ed. II magisque strenue ab ed. III signati operis. 


3 Creusen, L'onanisme conjugal, in Nouv. Rev. de Théol., 59 (1932), 
p. 409. 

rante graviditate uterus clauditur, at pergit licere copula 
coniugatis \ 

S1 uteri, contra, obturamenta inserantur in progressu 
copulae, redit abs dubio casus copulae interruptae. 

In quam, demum, figuram revocatur copula cum me- 
dus chemicis seminis occisivis? Apud omnes haec fortu- 
nam sequitur copulae de qua modo diximus; revocatur 
igitur omnium consensu ad copulam interruptam si me- 
dia illa inserantur post inceptam copulam; si vero a co- 
pulae principio, res inter Doctores controversa. 

De onanismi, tum artificialis tum nativi, 1mmoralitate 
nullum omnino dubium: agitur enim actus luxuriae et 
quidem contra naturam—adversus nempe fini proximo 
venerei actus, prolis generationi—, de quo D. Thomas: 
«Post peccatum homicidii, quo natura humana iam actu 
exsistens destruitur, huiusmodi genus peccati videtur se- 
cundum locum tenere, quo impeditur generatio naturae 
humanae» 2. Unde Pius XI, contra quandam resolutio- 
nem Conventus Anglicani londinensis anni 1930, aperte 
dixit: «Cum igitur quidam, a Christiana doctrina iam 
inde ab initio tradita neque umquam intermissa mani- 


1 Merkelbach, Th. Mor., III, 956, ed. 3.—Ablatio uteri vel interruptio 
oviductus, si non est iustificata ob sanitatem corporis, dicit peccatum 
mutilationis ex obiecto seu fine operis; si quaesita ad vacandum copulae 
sine periculo generandi, superinduit malitiam luxuriae ob operantis finem. 
Quandiu mulier de hac mutilatione luxuriosa non paenitet, intentio pra- 
va pristina deturpat omnes in quas influit copulas subséquentes, quippe 
quae pergunt esse steriles ex industria, id est in causa voluntarie posita 
et nondum rectractata—copulae sterilitas, etsi iam naturalis physice, im- 
putatur feminae moraliter—. Si vero de mutilatione luxuriosa paenituit, 
sterilitas non est amplius imputabilis ei in causa. Non ergo, prout non- 
nulli loquuntur, copula in casu mutilationis ideo est uxori licita quod mu- 
tilatio facta fuit multo iam tempore prae copula vel actu independente 
a copula; sed propterea quod, facta mutilatione. copulae sterilitas potest 
non amplius imputari feminae copulanti—de reliquo, mutilatio facta ad 
sterilizandam copulam nequit dici, quandiu Intentio non retractatur, a 
copula independens. 

a S. Thomas, 3 Contra Gentiles, 122. 

festo recedentes, aliam nuper de hoc agendi modo doc- 
trinam sollemniter praedicandam censuerint, Ecclesia 
Catholica... altam per os Nostrum extollit vocem atque 
denuo promulgat quemlibet matrimonii usum in quo 
exercendo, actus, de industria hominum, naturali sua 
vitae procreandae vi destituatur, Dei et naturae legem 
infringere, et eos qui tale quid commiserint gravis noxae 
labe commaculari» 1. 


Et copula quidem condomistica est obiective mala ab 
initio; copula, contra, interrupta non est mala obiective 
nisi cum abrumpitur—id quod est malum in congressu 
est interruptio copulae industriosaB interruptionis au- 
tem intentio vitiat iam ab exordiis actum coniugalem 
penes coniugem ipsam machinantem. 


Cum uterque onanismus sit malus ab intrinseco, neu- 
tri licet cooperari formaliter, ideoque interius consenti- 
re De cooperatione materiali ad condomismum ob vim 
et metum, iam alias diximus (I, 46, 59, 68 s.). Copulae 
abrumpendae non licet uxori cooperari materialiter et 
positive—interruptionem adiuvans vel perficiens—etiam- 


s] vir ei minetur mortem nisi se retrahat (cf. I, 58; II, 
433 S.). 


| Pius XI, enc. Casti Connubii, AAS. 22 (1930), p. 560. 

2 «Onanismus cum fortuita et necessaria copulae abruptione confundi 
non debet; coniuges enim possunt copulam interrumpere v. g. ad evitan- 
dum scandalum, aliqua persona ex improviso superveniente; ob spasmum 
subortum in suris; tunc quippe copulam abrumpunt, non iam ut semen 
extra effundat, sed ex alio fine; unde illa seminis effusio praeter inten- 
tionem eveniens pollutioni involuntariae aequiparatur» (Aertnys-Damen, 
Th. Mor., II, 895, ed. 1939). 

3 Ad dubium: «An possit absolvi mulier, quae pateretur equidem 
virum, si recte ageret in copula coniugali, vehementer autem desiderat ut 
se retrahat vir, quia mulier illa prolem habere formidat», S. Paenitentia- 
ra respondit (27 mali 1847), «Negative» (Batzill, Decisiones S. Sedis de 
usu et abusu matrimonii, ed. 2 p. 19). 

Casus primus. 


Erasma virum habet qui perpetuo copulam interrum- 
pit. Ipsa corde reprobat hanc rationem agendi. Quaprop- 
ter a confessario sciscitatur num possit copulam admit- 


tere, num etiam pettere. 
Quae responsio a confessario danda? 


Solutio 


Potest profecto Erasma copulam admittere et positive 
copulae inceptae cooperari sub metu gravis damni. Haec 
enim copula non est mala obiective, cum non sit prae 
interruptione copula illicita nisi ob coniugis intentionem 
pravam; neque dici potest mala coopérant!, quandiu 
uxor perversae viri menti non se accommodat, sed copu- 
lam vult naturali modo complendam—praevisio de futura 
mariti retractione naturam copulae non mutat—, et ha- 
bet causam sufficientem— grave quod imminet damnum 
proprium—ne impediat viri peccatum. Uxor, aliis verbis, 
dum copulam admittit et vacat copulae quam praevidet 
interrumpendam, cuius tamen interruptioni non consen- 
tit, cooperatur copulae quae ab initio est coniugi prava 
ob huius intentionem; in qua cum nullam habeat par- 
tem, non cooperatur coniugi formaliter; cooperatur qui- 
dem materialiter—negative, permittens abruptionem, et 
positive, copulam admittens atque fovens—, verum haec 
ipsa cooperatio positiva, cum non sit ad copulae inte- 
rruptionem sed ad copulam, nequit dici immediata—in 
actu pravo—sed mediata—actui pravo praevia * 


1 Cf. II. 452 ss.—Ad dubium: «An uxor debitum licite possit reddere 
Viro, si ei experientia constat virum suum semen extra vas effundere ad 
impediendam generationem», S. Paenitentiaria respondit (15 nov. 1816): 

Num liceat quoque uxori quae in periculo incontinen- 
tiae versatur petere debitum a viro quem experientia 
novit interrupturum esse copulam, S. Paenitentiaria non 
credidit satis exploratum anno 1816, ideoque a respon- 
sione abstinuit huic quaesito danda. At privatam dedit 
responsionem Card. Di Pietro, tunc temporis Maior Pae- 
nitentiarius: «Cum non paucis gravibus probatisque theo- 
logis sentio in expositis circumstantiis posse uxorem de- 
bitum etiam a viro suo petere, si ipsa in periculo incon- 
tinentiae versetur. Etenim, ut theologi isti dixerunt, hoc 
etiam in casu minime censetur uxor viri sui peccato co- 
operari, cum ipsa tantum tunc debitum petens iure suo 
utatur atque utatur quidem ex iusta causa, ne videlicet in 


«Probati castigatique morales theologi in hoc consentiunt, ut praefato 
in casu liceat uxori debitum reddere, si ex eius denegatione male habenda 
sit a viro suo et grave inde incommodum sibi timere possit; neque enim, 
aiunt, hoc in casu censetur uxor viri sui peccato formaliter cooperari, sed 
illud tantummodo ex iusta et rationabili causa permittere. Moneat tamen 
orator huiusmodi uxorem, ut non cesset prudenter commonere virum 
suum ut ab hac turpitudine desistat» (Batzill, l. c., p. 11 s).—Iterum ad 
quaestionem: «Potestne pia uxor permittere ut maritus suus ad eam ac- 
cedat, postquam experientia ipsi constiterit eum more nefando Onam se 
gerere.., praesertim si uxor, denegando, se exponat periculo saevitiarum, 
aut timeat ne maritus ad meretrices accedat», eadem S. Paenitentiaria res- 
pondit (23 aprilis 1822): «Cum in proposito casu mulier, e sua quidem par- 
te, nihil contra naturam agat, detque operam rei licitae, tota autem actus 
inordinatio ex viri malitia. procedat, qui, loco consummandi, retrahit se et 
extra vas effundit; ideo si mulier, post debitas admonitiones, nihil profi- 
ciat. vir autem instet, minando verbera aut mortem, aut alias graves 
saevitias, poterit ipsa (ut probati theologi docent) citra peccatum passi- 
ve se praebere, cum in his rerum adiunctis ipsa viri sui peccatum sim- 
pliciter permittat, idque ex gravi causa quae eam excuset, quoniam ca- 
ritas, qua illud impedire teneretur, cum tanto incommodo non obligat» 
(Batzill, |. c, p. 13)—Haec altera responsio fere ad litteram redit, ad 
similia quae iterantur dubia, diebus | febr. 1823, 8 iunii 1842 et 3 apr. 1916 
(Batzill, 1b, pp. 15, 18, 35).—In eodem sensu abundat Pius XI in enc. 
Casti Connubii (31 decembris 1930) dum dicit: «Ootime etiam novit 
Sancta Ecclesia non raro alterum ex coniugibus pati potius quam patrare 
peccatum, cum ob gravem omnino causam perversionem recti ordinis per- 
mittit. quam ipse non vult, eumque ideo sine culpa esse, modo etiam tunc 


caritatis legem meminerit et alterum a peccando arcere et removere ne 
negligat» (Denz. 2241). 

peccatum incontinentiae labendo, grave malum animae 
suae consciscat» '. Quod diebus illis non pauci theologi 
propugnabant, nunc est communiter receptum 3. 

A fortiori licet uxori ob rationem proportionatam, mi- 
nus igitur gravem, se habere negative sive passive ad co- 
pulam huiusmodi, quam a marito nempe interrumpen- 


dam praevidet. 


Alii casus. 


C. II.— Rosa virum habet quem constanti experientia 246 
cognoscit onanistam esse, copulae abruptione tantum 
adhibita. Pluries ac pluries conata est illum a tam ne- 
fando crimine retrahere, sed incassum. Petit 1gitur a con- 
fessario num sibi gaudere liceat de voluptate actus a 


viro abrupti. 
Sol.— Incompleta voluptas, quae ex huiusmodi actu 


incompleto enascitur potest a muliere acceptari. Quous- 
que enim vir non se retrahit, actus bonus est; delectatio 
autem actus boni bona est. Quinimmo et plenam volup- 
tatem acceptare femina potest si haec contingat durante 


| Batzill, |. c., p. 12. 
3 Ita in recentioribus Vermeersch, Th. Mor., |. c.: «Quando vir mero 


retractu abutitur matrimonio, tota actus malitia ex viri malitia proce- 
dit: uxor rei licitae operam praestat. Quare, attenta sola cooperatione, 
nulla specialis causa requiritur cur debitum reddat; nec copulam petere 
prohibetur si ipsi grave est copula privari. Si tamen uxoris repulsam 
maritus ad recte utendum coniugio satis cito adduci possit, caritas obli- 
gabit uxorem ad procurandam mariti emendationem per denegationem 
quae ipsi uxori non sit gravis». Item Aertnys-Damen, | c., n. 89G: «An 
possit uxor etiam petere debitum a viro onanista? R. Non potest, nisi 
adsit gravis causa; quia tenetur ex caritate viri peccatum impedire. Iusta 
autem causa erit periculum incontinentiae, diuturna privatio luris peten- 
di, cum perpetuo scrupulo num Iusta adsit causa petendi; quare non 
tenetur abstinere nisi semel Iterumve». Demum Fanfani, Th. Mor., IV, 
701: «Utrum mulier petere possit debitum a viro onanista. R. Per se, 
affirmative: quia utitur lure suo; et qui suo utitur iure, nulli facit 
inluriam; ex caritate autem ad impediendum scilicet peccatum mariti, 
teneri potest ad abstinendum a petitione debiti conlugalis». 

actu onanistico, antequam vir se retrahat: acceptatur 
enim in actu qui natura sua bonus est et non nisi ob 
posteriorem malam mariti voluntatem ad finem non per- 
ducitur. Ita cl. Palazzini \ 


C. 111.— Utrum mulier quae materialiter tantum et li- 
cite cooperatur viro onanistae, si vir se retrahit ante- 
quam mulier seminaverit, possit seipsam excitare usque 
ad seminationem? 


Sol.— Fanfani respondet: «Negative, quia seminatio- 
nem data opera procurare non ordinatam ad complen- 
dam copulam, est vera pollutionis procuratio directe in- 
tenta; porro complementum copulae quando vir iam se 
retraxit 1mpossibile evadit, et sola remanet possibilitas 
pollutionis, quam directe intendere numquam licet» 2 


C. IV.— Leander, medicus, dixit Berthae: Si iterum 
concipis, morieris ante partum vel in ipso partu. Quare 
Bertha ex eo die debitum denegat marito suo, Titio, qui 
ex tunc onanistice utitur coniugio. An Bertha absolvi 
possit? 

Sol.— Ad hunc casum Ferreres: «Negative. Nam et 
ipsa graviter peccat inducens Titium ad utendum coniu- 
gio onanistice et gravissime onanisticam copulam liben- 
ter admittens, etsi onanismus exerceatur tantum per re- 
tractionem, et a fortiori si alis modis exerceretur. Me- 
dici parum pii facile dicunt adesse periculum mortis in 
conceptione, etiam ubi verum periculum non est. Si cer- 
tum esset adesse periculum proximum mortis, tum Ber- 
tha tum Titius deberent vel se committere divinae pro- 
videntiae recte utendo coniugio, v. gr. quindecim illis 
diebus intermestrualibus (cfr. 251 ss.), aut omnino abs- 


| Palazzini-De Iorio, Casus Conse., I, 237. 
2 Fanfani, | c. 

tinere ab usu coniugii et vivere tamquam frater et so- 
ror» N 


C. V.— Olympia uxor exponit confessario iam saepius 
se rogasse maritum copulam vel omittere vel rite facere, 
sed frustra; quapropter sibi in animo esse in posterum 
denegare debitum, quoniam certo certius maritus se re- 
trahet. Respondet confessarius laudando quod fortiter 
obstiterit; addit tamen uxorem debere viro obsecundari 
quamdiu non utitur onanistice instrumento. 

Sol.— «Confessari erat hortari Olympiam ut etiam 
fortius obstaret onanismo mariti. Sed quod ad redden- 
dum debitum ubi vir certo praevidetur se retracturus, 
falso Olympiae obligationem imposuit, quippe quae nulla 
sit ex 1ustitia: vir enim ex contractu matrimoniali ius 
habet ad usum legitimum matrimonii, nullum autem ad 
copulam in qua ordo naturae voluntarie pervertatur». 
Sic Genicot?. 


C. VI.— An confessarius qui. sive ex spontanea con- 
fessione, sive ex prudenti interrogatione (cf. 176), cog- 
noscit paenitentem esse onanistam, teneatur illum de 
huius peccati gravitate, aeque ac de aliorum peccato- 
rum mortalium, monere, eumque (uti ait Rituale Roma- 
num) paterna caritate reprehendere, eique absolutionem 
tunc tantum impertiri cum sufficientibus signis constet 
eundem dolere de praeterito et habere propositum non 
amplius onanistice agendi? 

Sol.— Huic quaesito respondit S. Paenitentiaria (10 
martii 1886): «Affirmative iuxta doctrinas probatorum 
Auctorum» 3. 


| Ferreres, Casus Conse., II, 1270, ed. 1926. 
| Genicot, Casus Consc., 1132, ed. 1928, 
3 Batzill, l. c., p. 25, ed. 1937. 

Huc e superioribus voluminibus Casus accedant: Quid 
agendum uxori sub vi a marito illata pro copula condo- 
mistica (I, 46); Utrum cooperatio ad onanismum vel so- 
domiam sit coniugi licita sub metu mortis (1, 59); Quid 
agendum uxori sub vi atque metu mariti in copula con- 
domistica (I, 68); Num illi liceat marito morem gerere 
corporisque facere copiam (I, 69); Confessarius omnem 


aut nullam interrogans coniugatam circa onanismum 
(I, 324 s.). 


IV. CONTINENTIA PERIODICA 


Doctrina. 


in cyclo menstruo feminae duplex datur periodus: 
alia, brevior, cuius dies dicuntur fertiles, fecundi vel ge- 
nesici, nam copulam in ipsis rite habitam solet conceptio 
consequi; alia, longior, cuius dies vocantur steriles, 1nfe- 
cundi, agenesici, quod licet copula recte fiat, conceptio 
impossibilis sit vel improbabilis. 

Nemo dubitat de liceitate copulae coniugalis diebus 
quoque infecundis: coniuges enim tunc temporis copulan- 
tes impedimentum nullum apponunt vel copulae comple- 
mento vel naturali cursui copulae completae. 

Quaestio est igitur num coniugibus liceat copulam 
habere diebus dumtaxat sterilibus; ita scilicet ut diebus 
fertilibus abstineant a copula seu se contineant. Aliis 
verbis, num continentia, ut dicitur, periodica, usum ma- 
trimonii coarctans ad solos dies steriles, 1nfecundos seu 
agenesicos uxoris, sit necne licita. 

Ubi, imprimis, notanda est quae inter hanc methodum 
et onanismum (240 ss.) differentia intercedit: quamvis 

enim finis coniugum idem sit, prolem nempe vitare, in 

onanismo vitiatur copula, quae in continentia periodica 


rite prorsus perficitur. 
Porro propositae quaestioni abunde respondit 252 


Pius XII: 

l^ Haec methodus, ut plurimum, est illicita. Matri- 
monium enim dicit statum vitae in quo, prout conferun- 
tur nonnulla iura, 1mponuntur pariter coniugibus corre- 
lativa officia; eis datur quidem ius ad plenam satisfac- 
tonem concupiscentiae, nempe ad copulam— extra ma- 
trimonium omnino vetitam—, sed ab eis itidem exigitur 
positiva cooperatio propagationi generis humani. «Ergo 
amplecti statum coniugalem, constanter uti concessione 
quae ipsi est propria et in ipso dumtaxat licita, simul- 
que, ex altera parte, se perpetuo ac consulto a primaria 
ipsius obligatione, absque gravi motivo, se subtrahere, 
idem est ac peccare contra essendi rationem matrimonia- 
lis vitae» \ 

Peccant igitur coniuges qui hanc methodum tenerent 
ob egoismum, animi levitatem, intentionem gerendi vi- 
tam liberam et mundanam, aversionem a sacrificio quod 
praegnatio, partus, educatio filiorum secum ferunt. Di- 
cuntur etiam, communius, peccare graviter, tum quod 
propagatio humani generis sit magnum bonum, tum quod 
summus Pontifex excusationem unam admittat, grave 


motivum nempe. 


| «Il contratto matrimoniale, che conferisce agli sposi il diritto di 
soddisfare l'inclinazione della natura. Il costituisce in uno stato di vita, 
lo stato matrimoniale. Ora ai coniugi, che ne fanno uso con l'atto speci- 
fico dei loro stato, la natura e Il Creatore impongono la funzione di 
provvedere alia conservazione dei genere umano. E questa la prestazione 
caratteristica. che fa il valore proprio dei loro stato, il bonum prolis. 
L'individuo e la società. il popolo e lo Stato, Ia Chiesa stessa, dipendono 
per la loro esistenza, nellOrdine da Dio stabilito, dal matrimonio fecondo. 
Quindi abbraciare lo stato matrimoniale, usare continuamente la facoltà 
ad esso propria e in esso solo leclta, e, d'altra parte, sottrarsi sempre e 
delibcratamente, senza un grave motlvo, al suo primario dovere. sarebbe 
un peccare contro il senso stesso della vita coniugale» (Pius XII, alloc, 


diei 29 oct. 1951: AAS. 43 [1951], p. 845 s.). 

2° At motivum excusans admitti debet quo continen- 
tia periodica, sive ad tempus sive in perpetuum, licita 
pronuntietur. Nam agitur praeceptum, de propaganda 
specie, affirmativum, quod non obligat cum gravi incom- 
modo, legi extrinseco. Motivum propterea grave si inter- 
cedat, a bona debitoris voluntate alienum, patefacit debi- 
ti solutionem inopportunam esse, saltem non exigibilem, 
rationabiliter, a creditore—in casu, a genere humano \ 

Hoc profecto motivum desumi potest ex indicatione, 
ut dicitur, sive medica—v. gr., si conceptio feminam expo- 
neret notabili periculo vel mortis vel permanentis aegri- 
tudinis—, sive eugenica—v. gr., si practice certum esset 
matrem non edituram filios nisi mortuos aut cum vitiis 
hereditariis momentosis et incurabilibus—, vel oecono- 
mica—v. gr., si ob paupertatem non valerent coniuges 
filium alium sustentare, saltem sine damno educationis 
congruae filiorum quos iam habent—, vel socialis— verbi 
gratia, si unus e coniugibus ita filiis habendis adversatur 
ut, nisi ad continentiam periodicam confugiat, compar- 
tem deserat, adulterium committat, onanismo vacet; 
tunc enim compars potest licite permittere malum mi- 
nus ad vitanda maioral 


Casus primus. 


Incidit inter convivas sermo de periodica continen- 
tia. Plures iam produxerant de re sententiam cum Lae- 


| «Una prestazlone positiva pub essere omessa. se gravi motivi, indi- 
pendenti dalla buona volontà di coloro che ne sono obbligati, mostrano 
che quellÀ prestazlone é inopportuna, o provano che non si pub dal ri- 
chiedente—in questo caso || genere umano—equamente pretendere» 
(Pius XII. 1. c., p. 845). 

! «Da quella prestazione positiva obbligatoria possono esimcre, anche 
per lungo tempo, anzl per Vintera durata dei matrimonio, serii motivi, 
come quelll che si hanno non di rado nella cosiddetta indicatione medica, 
eugenica, economica e sociale. Da cib consegue che l'osservanza dei tempi 
Infecondl pub essere lecita sotto l'aspetto morale; e nelle condizioni 


\ 


menzlonate è realmente tale» (Id., lb., p. 846). 

tantius ita locutus est: Quadragenario minor habeo duos 
filios et duas filias; propterea dixi uxori: Sufficit, satis 
enim superque fecimus pro humanae speciei propaga- 
tione; igitur in posterum habebimus commercium diebus 
sterilibus frequentissimum, nullum vero fertilibus. Inter- 
rogatus num uxor ab omni oppositione abstinuerit, sic 
Laetantius: Opposuit quidem scrupulum conscientiae, 
quem tamen de facili superavi hac simplici ratione: Si 
Dominus laudavit in evangelic servum qui, acceptis duo- 
bus talentis, retulit alia duo, fieri nequaquam potest quin 
nos etiam collaudet qui recepimus duplicem exsistentiam 
et quadruplem donavimus. Placuit sermo auditoribus. 
Unus tamen, animo intranquillus, hanc quaestionem pa- 
rocho proposuit: Num proles numerosa sit sufficiens 
motivum ad servandam continentiam periodicam. 


Quae danda a parocho responsio? 


Solutio 


Fieri equidem potest prolem numerosiorem excedere 255 
parentum facultates, physicas, sociales, oeconomicas; 
quo certe 1n casu concedendum est coniuges satisfecis- 
se praecepto de specie propaganda pro mensura virium 
ipsorum. 

Numerosior attamen proles non est, per se loquendo, 
extra officia matrimonialia. Prout tributa seu contribu- 
tiones civitati debitae oportet servent proportionem ad 
cuiusvis civis fortunam, ita quod plures exigantur ab 
uno, pauciores ab alio, nullae a ceteris; simili quoque mo- 
do tributum debitum speciei humanae propagandae men- 
surandum est ad vires cuiusque matrimonii, ita ut paren- 
tes idonei qui plures valent filios enutrire compensent 
pro illis qui cibum et educationem suppeditare nequeunt 
nisi paucis vel nemini. Non enim semel comprobatum 

est coniuges familiam restringentes ob angustias quas 
dicunt oeconomicas, luxui esse deditos atque effusis 
sumptibus. Nec ab oculis decidat Summum Pontificem 
motiva pro periodica continentia sufficientia ad ea con- 
trahere quae a bona coniugum voluntate non dependent 
(253). Quoties voluntas non est bona, quando prolis vel vi- 
tatio vel limitatio habet fontem sensualitatem, levitatem 
animi, egoismum, odium laboris atque sollicitudinis, cu- 
pidinem fruendi mundanis rebus, diffidentiam divini au- 
xili, aliasve causas similes, ne loquamur de motivis suf- 
ficientibus; tunc siquidem «voluntas vitandi constanter 
fecunditatem matrimonii, simul atque satiandi sensua- 
litatem, ortum alium habere nequit praeter falsam vitae 
aestimationem et rationes alienas a morum normis» x. 

Obiciet forsan aliquis: Falsa vitae aestimatio dicit 
quidem errorem, at non malum morale. Sed, prout iam 
alias vidimus, moraliter malus est voluntatis motus con- 
sequens errorem intellectus voluntarium sive vincibilem 
ar, 212). Si propterea electio et praxis continentiae pe- 
riodicae ex falsa procedunt aestimatione vitae, errorem 
sequuntur intellectus, errorem autem qui est catholicis 
coniugibus vincibilis sive voluntarius, cum illud depo- 
nere deberent ad rationis atque fidei dictamina. Porro 
ratio atque fides docent matrimonio adnexa quaedam 
iura at simul correlativa onera: qui beneficio gaudet, im- 
pleat quoque et officium. 


| «Se pero non vi sono, seconde un giudizio ragionevole ed equo, si- 
mill gravi ragioni personali o derivanti dalle circostanze esteriori, la vo- 
lontà di evitare abitualmente la fecondità della loro unione, pur conti- 
nuando a soddisfare pienamente la loro sensualità, non può derivare che 


da un falso apprezzamento della vita e da motivi estranei alle rette norme 
etiche» (Pxus XII, 1. c., p. 846). 

Alii casus. 


C. II. Prudenter interrogans Lupercum de matrimo- 
nii usu, detegit confessarius hunc servare continentiam 
periodicam quod iam in celebratione matrimonii inten- 
derit ius matrimonio utendi coarctare ad solos dies ste- 
riles; quapropter copulam hisce diebus habitam illicitam 
pronuntiat. 

Sol.— Recte prorsus. Ut habet etenim Pius XII: <$ 
in matrimonii celebratione unus saltem e coniugibus in- 
tenderit ad dies steriles coarctare ius ipsum coniugale, 
nec eius usum tantum, sic ut ceteris diebus non sit com- 
parti ius petendi copulam, haberemus vitium essentiale 
matrimonialis consensus, quod quidem secum ferret nul- 
litatem coniugii, ius enim ex contractu matrimoniali 
exurgens est stabile, non interruptum vel intermissum, 
unius ad alium coniugem» '. Patet autem quod, ubi ma- 
trimonium sit invalidum, usus matrimonii aequipollet 
fornicationi, cum copula non sit obiective licita nisi vali- 


de coniugatis. 


C. III.— Andronicus, confessionem peragens, fatetur 
se dum matrimonium iniit limitare intendisse, non qui- 
dem ius uxoris ad copulam, sed huius iuris usum ad dies 


steriles. An carpendus? 
Sol.— Affirmative. Licet enim matrimonium fuerit va- 


lidum, non ideo continentia periodica est probanda: elec- 


| «Se già nella conclusione dei matrimonio almeno uno dei coniugi 
avesse avuto lintenzione di restringere ai tempi di sterilità lo stesso di- 
ritto matrimoniale, e non soltanto <| suo uso, in modo che negli altri 
giorni l’altro coniuge non avrebbe nepure il diritto di richiedere l'atto, ció 
implicherebbe un difetto essenziale dei consenso matrimoniale, che por- 
terebbe con sè la invalidità del matrimonio stesso, perché il diritto de- 
rivante dal contratto matrimoniale é un diritto permanente, ininterrotto, 
e non intermittente, di ciascuno dei coniugi di fronte all'altro» (Pius XII. 


I. c., p. 845). 


291 


258 


259 


188 DE STATU CONIUGALI 

tio namque et praxis huius methodi petit, praeter causam 
rationabilem, consensum liberum utriusque coniugis. 
Uterque siquidem habet ius petendi copulam diebus quo- 
que fecundis. Ergo denegatio ex parte unius huiusque 
pertinax propositum copulam denegandi illis diebus, ma- 
nifestam dicunt iniustitiam erga compartem, quae iure 


suo privatur atque cogitur ad servandam continentiam 
quam servare nulla lege tenetur. 


C. IV.— Ewaldus, qui continentiam servat periodicam, 
se apud confessarium culpa absolvit quoniam consilium 
limitandi iurium. matrimonialium usum ad periodum 
sterilem initum fuerit, ob rationes praeterquam legiti- 
mas, libero atque mutuo consensu, suo videlicet et uxo- 
ris. An propterea non sit inquietandus? 


Sol.— Negative. Quoniam consensu illo libero et mu- 
tuo non obstante, praxis tenaciter retenta obvium habet 
periculum. Si enim coniuges ad continentiam periodicam 
confugiunt pro vitanda prole, quamvis ob rationes legi- 
timas, parati tamen ad adhibenda artificialia media pro 
impedienda generatione, ad destruendum fetum vel ene- 
candam prolem recens natam—si quando contingat ut 
praeter intentionem et propositum vel copulentur die- 
bus fecundis vel praegnatio et partus consequantur—, 
haec ipsa animi dispositio penes periodicam tenentes 
continentiam est, abs dubio, damnanda. Immo, quam- 
vis actu non sint ita dispositi, discrimen ipsis 1mminet, 
ne videlicet, cum adversus contingat casus, sentiant se 
fortiter impulsos ad quandam ex praedictis rationibus 
agendis; nam aestimantes conceptione et partu se pe- 
nitus delusos, facile tentabuntur ut pravis illis mediis 
deponant onus quod habent perinvisum; quapropter si 
conscii proximi huiusmodi periculi, non tamen valedi- 
cunt continentiae periodicae, culpam profecto incurrunt. 

C. V.— Timon et Henedina, coniuges religiosi, sincere 
fatentur confessario se plane esse dispositos ut susci- 
piant atque curent prolem quam servantes continentiam 
periodicam intendunt ob graves rationes evitare. Num 
igitur hanc methodum tenere possunt mordicus? 

Sol.— Adhuc sunt pericula inhaerentia methodo huius- 
modi. Primum quidem incontinentiae, quod, ex medico- 
rum sententia, grave instat diebus feminae fertilibus, et 
gravius penes coniuges qui ut liberius fruantur carnali 
voluptate ad periodicam confugiunt continentiam; por- 
ro cum ex doctrina communi theologorum, si unus coniu- 
gum inveniatur in periculo proximo incontinentiae, alter 
adstrictus sit ad reddendum et petendum debitum, liquet 
tum vitationem copulae, tum tenax propositum ipsam 
vitandi in his adiunctis non esse absque peccato. Aliud 
est periculum cui committitur dilectio mutua coniugum: 
crescit etenim amor expletione desideriorum, sed amor 
coniugalis, stimulatus cohabitatione atque innumeris 
alis circumstantiis, ad optatum exitum perducitur in 
actu matrimonii; sibi vetare hoc complementum est si- 
bimet inferre violentiam; quod, quoniam durum atque 
molestum est, is maxime qui continentiam periodicam 
elegerunt delectationis igitur, facile generat apathiam, 
indifferentiam et animorum disiunctionem; hinc dissi- 
dia domestica, quorum postremus exitur separatio et di- 
vortium; peccarent ergo coniuges qui coram huiusmodi 
discrimine pergerent pertinaces in observantia continen- 
tiae, etsi consensu mutuo et libero atque ob rationes gra- 
ves suscepta. 


C. VI.— Quid agendum coniugibus catholicis volenti- 
bus servare continentiam periodicam? 

Sol.— Debent imprimis certiorari de exsistentia motivi 
sufficientis. Porro cum perfacilis sit hallucinatio in cau- 
sa propria, coniuges catholici consulant probum medi- 

cum, si motivum sit medicum vel eugenicum, et consu- 
lant semper confessarium, quodcumque sit propositi mo- 
tivum. Haec fuit sententia catholicorum Hollandiae me- 
dicorum, in Congressu habito mense iunio anni 1935: 
«Catholicis nefas est ad periodicam confugere continen- 
tiam nisi ob rationes serias atque de consilio confes- 
sarii. Si rationes attinent. valetudinem, oportet consu- 
lant et medicum» I. Sint ergo coniuges catholici sin- 
cerissimi erga huiusmodi consiliarios: agitur enim de 
exemptione a cooperatione debita humano generi pro- 
pagando, et debita quidem non ex praecepto hominum, 
qui iudicant secundum ea quae apparent, at ex praecepto 
Dei, qui scrutatur corda. Et si quidem consilium sit menti 
ipsorum adversum, committant se coniuges divinae Pro- 
videntiae: Deus enim novit nos temporalibus bonis indi- 
gere (Mt. 6, 32) simul atque promisit haec omnia nobis 
adicienda quandiu, fideliter obsequentes Eius mandatis, 
quaeramus Ipsius regnum atque iustitiam (Mt. 6, 33). SI 
vero consilium illis faveat, ne obliviscantur umquam ex- 
cusationem tandiu esse validam quandiu motiva per- 
stent quibus fundatur; casus etiam incidere in quibus 
observantia continentiae periodicae, licite suscepta, in- 
termittenda sit vel prorsus deserenda pro salvandis ma- 
trimonii finibus secundaris (260). 


| Cit. a Rice, in The (American) Ecclesiastical Rev., 1936, I, p. 586. 


DE OFFICIIS LAICORUM 


I. MUNUS LAICORUM IN ECCLESIA 


Doctrina. 


Prout habetur in Codice L C.: «Ex divina institutione. 262 
sunt in Ecclesia clerici a laicis distincti» (can. 107); et: 
«Ordo ex Christi institutione clericos a laicis in Ecclesia 
distinguit ad. fidelium regimen et cultus divini ministe- 
rum» (can. 948). 

Licet ordine orbati, laici tamen participant regale 
sacerdotium (1 Petri 2, 9), sunt membra mystici corporis 
Christi et in eis per caritatem Spiritus Sanctus uti in 
templo inhabitat. Hinc quod non modo orationes fun- 
dant etiam communes—v. gr. in familia—, sed quod co- 
operentur ad cultum officialem, Missae utputa inser- 
vientes, vel canentes in divinis officiis. Hinc etiam quod 
cooperari et ipsi debeant ad adventum et dilatationem 
regni Dei in terris, non dumtaxat Christianae vitae exem- 
plo—quasi testes—, verum et precibus atque sacrificiis 
pro bonorum perseverantia et pro peccatorum conversio- 
neJ. Hinc, denique, quod ad opera interius excitentur 


| «Tous (les fidèles) aussi sont engagés, et aujourdhui toujours da- 
vantage, à penser, dans la priére et le sacrifice, non seulcments à leurs 

multiformis misericordiae, sive corporalis sive spiritua- 
lis, erga proximos indigentes. 

In spiritualis misericordiae operibus, proculdubio doc- 
trina, tum intra domesticos parietes—quoad educatio- 
nem scilicet filiorum—, tum in vita politica— Dei et Ec- 
clesiae iurium defensione—, tum maxime ad laboris et 
otii socios—in officina, in fabrica, in ipsis quoque lu- 
dis—, ad istos cum sit laicis magis quam clericis aposto- 
latus verbi expeditus, quos ab Ecclesia alienatos, saltem 
alienos, forsitan et Ecclesia infensos ad ovile Christi per- 
ducant. Et quoniam Dominus «mandavit illis unicuique 
de proximo suo» (Eccli. 17, 12), hi quicumque laici recte 
dici possunt missionem a Spiritu recepisse, in cuius exer- 
citio fere omnimoda libertate gaudent, quandiu nempe 
intra orthodoxiam se contineant atque praescripta ser- 
vent competentis auctoritatis ecclesiasticae 

Praeterquam ad hunc apostolatum, late dictum, qui- 
dam laici) vocari possunt a Hierarchia 1n auxiliares apos- 
tolatus stricte sumpti; missionem ab ea accipientes ut 
doceant v. gr. catechismum, religionem, quinimmo et 
theologiam—quandiu capaces inveniantur—, apostolatus 
hierarchic! fiunt participes 3. 

sed hoc quodcumque magisterium laici obtinent, non 


nécessités privées, mais encore aux grandes intentions du régne de Dieu 
dans le monde, selon l'esprit du Pater noster, que Jésus Christ lui-même 
a enseigné» (Plus XII, alloc, d. 14 oct. 1951; AAS. 33 [19511, p. 787). 

I «Il va de soi que, en tout cas, l'initiative des laïques, dans l'exercise 
de lapostolat, doit se tenir toujours dans les limites de l’orthodoxie et 
ne pas sopposer aux légitimes prescriptions des autorités ecclésiastiques 
compétentes» (Pius XII. 1. c,, p. 789). I 

s ((Tous les chrétiens ne sont pas appelés à lapostolat laic au sens 
strict. Nous avons déjà dit que lEvéque devrait pouvoir prendre des 
collaborateurs parmi ceux qu'il trouve disposés et capables, car la dis- 
position seule ne suffit pas. Les apótres laics formeront donc toujours 
una élite» (Pius XII, alloc, d. 5 oct. 1957; AAS, 49 [1957], p. 931). 

) «Apparet Actionem Catholicam alio non spectare nisi ut laici apos- 


tolatum hierarchicum quodammodo participent» (Pius XI, litt. ad 
Card. Bertram; AAS, 20 [1928], p. 385) | 

ex proprio iure neque ex charismatica divina vocatione, 
sed ex uno mandato Hierarchiae, cui propterea omnino 


subsint necesse est N 

Huic apostolatui laicorum officiali vacant membra 
Actionis Catholicae, a Romano Pontifice institutae hoc 
hine praecipuo ut adiutricem videlicet navent operam 
apostolatui Ecclesiae hierarchico. 


Casus primus. 


Godefridus, iuventutis actionis catholicae praeses in 
paroecia S. Hieronimi in vico X, saepe saepius parocho 
Ariminio obstitit in quibusdam decisionibus circa ipsam 
associationem cui praeest et independentiam plus mi- 
nusve absolutam vindicare ab eo non veretur, etiam in 
iuvenibus educandis. 

Ariminius, qui de hoc agendi modo iam pluries Go- 
defridum, ceteroquin optimum iuvenem, reprehenderat, 
quodam die cum eodem longum sermonem instaurat et 
magna cum admiratione audit Godefridum disserentem 
de munere independent! quod laicis competit in eccle- 
sla, In associatione, sed non in subordinatione hierar- 
chiae ecclesiasticae, de necessitate agnoscendi eiusmodi 
independentiam laicis in bonum Ecclesiae etiam in offi- 
cio magisterii, sed maxime in Ecclesiae gubernio. Exoptat 
insuper Godefridus his in sermonibus ut Summus Ponti- 


| «Il va de soi que lapostolat des laiques est subordonné à la hiérar- 
chie ecclésiastique; celle-ci est d'institution divine ; il ne peut donc être 
indépendant vis-à-vis d'elle. Penser autrement serait saper par la base 
le mur sur lequel Christ lui-méme a báti son Eglise» (Pius XII, alloc, d. 
14 oct. 1951; AAS, 33 [19511], p. 788).—«Qui ad docendum ita vocantur, 
in Ecclesia proprie non nomine suo, neque titulo scientiae theologicae, 
magistros agunt, sed vi missionis quam a legitimo Magisterio receperunt, 
eorumque facultas manet semper huic subiecta neque umquam fit sui 
iuris, seu nulli potestati obnoxia» (Pius XII, alloc, d. 31 maii 1954; 


AAS, 4C [1954], p. 314 S). 

fex in proximo Consistorio quosdam Patres Cardinales 
laicos creet. 


Ariminius, magno stupore captus, quid respondeat 
nescit. Relicto Godefrido, ut eidem postea maiore cum 


certitudine respondere possit, theologum quendam con- 
sulit. 


Quid huic ad singula dicendum? 


Solutio 


Improbanda, imprimis, practica Godefridi insubor- 
dinatio: associationes enim Actionis Catholicae subsunt 
auctoritati Ecclesiae, ideoque parocho associatio paroe- 
cialisl. Exoptata igitur independentia nonnisi summa 
iniuria vindicatur. Maxime in 1unioribus educandis, nam 
potestas docendi, a Christo data Apostolis, horum com- 
petit successoribus, Romano nempe Pontifici et episco- 
pis; ceteri, clerici pariter atque laici, eam participant 
pro modulo quo sibi docendi officium ab illis committa- 
tur; potest laicus, sicut et clericus, mandatum accipere; 
sed uterque mandato indiget Hierarchiae 2. 


| «Per la sua natura e Il suo scopo di speciale e diretta collabora- 
zione dell'Apostolato gerarchlco della Chiesa, TA. C. I. dipende dalla 
Santa Sede e. in conformità alie sue norme direttive: al centro, da una 
Commissione episcopale e per essa dal Prelato Segretario della mede- 
sima Commissione; nelle diocesi, dal proprio Vescovo; nelle parrocchle, 
dal Parroco; negli Istitutl, dal Direttore ecclesiastico» (art. 5).— «Nelle 
singole diocesi TA. C. dipende dal proprio Vescovo, che la dirige in con- 
formità alie norme supreme della Santa Sede» (art. 34).—«L'A. C. par- 
rocchiale è sottoposta allautorità del Parroco, il quale la esercita in 
conformità aile norme direttive dei proprio Vescovo» (art. 52). Sic in 
Statutis Actionis Catholicae Italicae, approbatis a Pio XII, 11 oct. 1946 
(De Angelis, De fidelium associationibus, II. p. 456 ss.). 

* «De celui-ci (le pouvoir d'enseigner), seuls les détenteurs de lauto- 
rité ecclésiastique son dépositaires. Les autres, prétres ou laics, collabo- 
rent avec eux dans la mesure oü ils leur font confiance pour enseigner 


fidèlement et diriger les fidèles» (Pius XII, alloc, d. 5 oct. 195T; AAS, 
49 [19571, p. 924 S). I 

Quoad munus independens quod tribuit laicis in asso- 
elatione, magisterio et gubernio, oportet ne a Godefridi 
excidat animo duplex luris Canonici praescriptum: «Om- 
nes associationes, etiam ab Apostolica Sede erectae, nisi 
speciale obstet privilegium, iurisdictioni subsunt et vigi- 
lantiae Ordinarii loci» (can. 690,98 1); et: «Fideles... ca- 
veant ab associationibus... quae studeant sese a legitima 
Ecclesiae vigilantia subducere» (can. 684). Mente quoque 
recogitet sollemnia Pii XII verba: «Praeter Apostolorum 
legitimos successores, scilicet Romanum Pontificem pro 
universa Ecclesia, Episcopos vero pro fidelibus suis curis 
commissis, alii magistri iure divino in Ecclesia Christi 
non habentur; at tum ipsi, tum imprimis Supremus in 
Ecclesia Magister atque Christi in terris Vicarius, alios 
arcessere possunt suos in magistri munere socios... At 
omnes hi laici sint et maneant oportet sub auctoritate, 
ductu atque vigilantia eorum, qui divina institutione ma- 
gistri in Ecclesia Christi statuti sunt. Nullum est enim 
in Ecclesia, 1n rebus ad salutem animarum spectantibus, 
magisterium quod huic potestati ac vigilantiae subduc- 
tum sit» x. In Ecclesiae denique gubernio, etsi laici quas- 
dam obtinere valeant functiones ut consulentes vel exse- 
cutivi—v. gr. in tribunalibus ecclesiasticis, in paroeciis, 
in directione associationum atque operum—, tamen «soli 
clerici possunt potestatem sive ordinis sive iurisdictionis 
ecclesiasticae et beneficia ac pensiones ecclesiasticas ob- 
tinere» (can. 118). 

Quoad Godefridi optatum de laicis ad Cardinalatum 
assumendis, si attendamus quidem ad ius conditum, obs- 
tat can. 232, $ |; nec aliud oportet expectemus a iure 
condendo, cum loannes XXIII, f. r., statuerit (15 aprilis 
1962) cunctos Cardinales dignitate episcopali ornare. De 


| Pius XU, alloc, d. 31 mali 1954; AAS, 46 (1954), pp. 314, 316. 
2 AAS, 54 (1962), p. 256 ss. 

reliquo, si Cardinales manerent laici, nulla foret eis 1uris- 
dictio, utpote alligata clericatui (can. 118). 


Alii casus. 


C. 11.—Tristatur Abilius quasi munus laicorum in 
Ecclesia reducatur, ex praedicitis, 1nfra debitos terminos: 
laici enim constituerent elementum mere passivum. 


Sol.—Omnia membra Ecclesiae vocata sunt ad colla- 
borandum aedificationi et perfectioni Corporis Christi 
Mystici; et quoniam fideles gaudent libertate, non sunt 
in manibus Hierarchiae instrumentum mortuum, instar 
baculi (31). Hoc 1gitur sensu debent esse activi, coopéran- 
tes scilicet Hierarchiae in. multiformi huius apostolatu, 
maxime cum agitur de instillando Christiano spiritu in vi- 
tam familiarem, socialem, oeconomicam et politicam : 
Ipsamet mundi consecratio remanet, quoad essentiam, 
opus laicorum, quippe qui intimius permiscentur rebus 
oeconomicis et civicis, gubernio atque legum conditorum 
coetibus, immo et operariis, facilius eorum opera in Si- 
num Ecclesiae reducendis 


| «Ce serait méconnaître la nature réelle de l'Eglise et son caractère 
social que de distinguer en elle un élément purement actif, les autorités 
ecclésiastiques, et d'autre part, un élément purement passif, les laics. 
Tous les membres de l'Eglise, comme Nous lavons dit Nous-méme dans 
l| Encycllque Mystici Corporis Christi, sont appelés à collaborer à lédifi- 
cation et au perfectionnement du Corps mystique du Christ. Tous sont 
des personnes libres et doivent donc étre actifs... Aujourdhui plus que 
Jamais, ils doivent préter cette collaboration avec d'autant plus de fer- 
veur pour l'édification du Corps de Christ, dans toutes les formes d'apos- 
tolat, en particulier quand il s'agit de faire pénétrer l'esprit chrétien 
dans toute la vie familiale, sociale, économique et politique» (Pius XH. 
alloc. 5 oct. 1957; AAS. 49 [19571], p. 92* s.). 

) «La consecratio mundi est, pour l'essentiel, l'oeuvre des laics eux- 
mêmes. d'hommes qui sont mélés intimement à la ve économique et 
social, participent au gouvernement et aux assemblés législatives. De 
méme les cellules catholiques, qui doivent se créer parmi les travailleurs, 
dans chaque usine et dans chaque milieu de travail, pour ramener à 


MUNUS LAICORUM IN ECCLESIA 


C. III. — Crispinus magno fervore incumbit theologiae 
laicae seu laicali, quam distinguit et quodammodo oppo- 
nit theologiae traditae in Seminariis et eccclesiasticis 
Facultatibus, provocans tum ad charismata de quibus 
sermo fit 1n epistolis paulinis tum ad historiam quae tot 
nomina laicorum affert huius disciplinae verbo et litteris 
professorum interno cuique impulsu et ideo sine ulla ab 
episcopis missione. Hinc plures ex amicis commoventur, 
praecipue quod non satis distinguant inter theologiam 
laicam seu laicalem et theologiam sive laicatus sive pro 
laicis, sive tradita a laicis. 

Sol.— Theologia laicatus agit de munere laicorum in 
Ecclesia; theologia pro laicis est theologia ad institutio- 
nem atque captum laicorum; theologia tradita a laicis 
est theologia quam doceret laicus de mandato auctori- 
tatis ecclesiasticae. Contra, theologia laica seu laicalis 
est theologia quam laicus facit independenter ab aucto- 
ritate, ductu et vigilantia Ecclesiae, quasi laicis compete- 
ret in Ecclesia theologia propria, quam agerent—prouti 
profanam agerent scientiam— extra regulam fidei, Ecle- 
siae magisterium. lure igitur Crispini amici commoti 
sunt; missio namque docendi fidei atque morum disci- 
plinas commissa fuit a Christo suis apostolis horumque 
successoribus; ceteri omnes, quantumcumque ingenio 
atque scientia eximii, munus docendi habent dumtaxat 
si vocantur a pastoribus Ecclesiae. De reliquo, quoniam 
Deus secum pugnare nequit, nefas est admittere privatam 
dogmatum explanationem aliam ab ea quam Ecclesia tra- 
dit sollemni aut ordinario magisterio; «immo ipsa sub- 
lectionis negatio evincens exhibet argumentum et indi- 
cium: laicos ita loquentes et agentes non duci Spiritu 


Dei et Christi» 


l'Eglise ceux qui en sont séparés, ne peuvent être constituées que par 


les travailleurs eux-mêmes» (Id., 1b., p. 927). 
| Pius XII, alloc. 31 mail 1954; AAS, 46 (1954), p. 317. 

C. IV.— Theodericus, qui magno zelo ducitur salutis 
animarum, contendit omnes prorsus fideles, laicos pariter 
atque clericos, vocatos esse divinitus ad apostolatum. 


Sol.— Recte quidem Theodoricus si sumit apostolatum 
lato sensu; at si agitur apostolatus stricte sumptus ', hic 
indiget mandato Hierarchiae, non aliter ac alias diximus 
(74 ss.) vocationem Dei ad sacerdotium complendam esse 
ecclesiastica vocatione. 


C. V.— Birillus multum angitur quod contingat non- 
nullos laicos nactos propheticam missionem, quam Ec- 
clesiae praelati non agnoscunt. 


Sol.— Birillus serio cogitet quam facilis hac in re sit 
hallucinatio: saepe namque aestimatur inspiratio divina 
ubi personalis aspiratio agitur. Ipse D. Thomas, loquens 
de instinctu prophetico: «Ad ea quae (propheta) cognos- 
cit per instinctum, aliquando sic se habet ut non plene 
discernere possit utrum hoc cogitaverit aliquo divino ins- 
ünctu, vel per spiritum proprium. Non autem omnia quae 
cognoscimus divino instinctu, sub certitudine. propheti- 
ca nobis manifestantur: talis enim instinctus et quid- 
dam imperfectum in genere prophetiae» 2. Exemplum 
classicum de propheta Nathan qui primum ad David 
responsum retractare debuit (2 Reg. 7, 2 ss.). 


C. VI.—Quid autem, Birillus obicit, si laicus sub lumi- 
ne prophetico «maximam certitudinem habet et pro certo 


' 


«Nous élaborons ici le concept d'apostolat des laics au sens strict...: 
il consiste en la prise en charge par des laïcs de tâches qui découlent 
de la mission confiée par le Christ à son Eglise. Nous avons vu que 
cet apostolat reste toujours apostolat de laics, et ne devient pas aposto- 
lat hiérarchique, méme quand il sexerce par mandat de la Hiérarchie. 
Il s'ensuit qu'il est préférable de désigner lapostolat de la prière et de 
l'exemple personnel comme apostolat au sens plus large ou impropre du 
mot» (Plus XII, alloc, d. 5 oct. 1957; AAS. 49 [1957], p. 928). 

» S. Thomas, Summa Theol., I-II, 171, 5. 


PROFESSIONIS ELECTIO 


habet quod haec sibi sunt divinitus revelata», ut D. Tho- 
mas | asserit? 

Sol.—Etiam in his adiunctis oportet subsit iudicio 
Hierarchiae, cuius est «probare spiritus si ex Deo sint» 
(I loa. 4, 1). Ideo Apostolus: «Spiritus prophetarum pro- 
phetis subiecti sunt» (I Cor. 14, 32); ad quae quidem ver- 
ba scite Angelicus: «Si aliquis dicat: O Apostole: ego 
non possum tacere..., Apostolus hoc removet cum dicit: 
Et Spiritus prophetarum, etc. Quasi dicat: Immo bene 
potest tacere... non quidem quantum ad cognitionem..., 
sed Spiritus prophetarum sunt subiecti prophetis quan- 
tum ad pronuntiationem; quia scilicet in eorum potesta- 
te est pronuntiare ea quae revelantur eis quando volunt, 
et non pronuntiare. Et sic nihil valet excusatio, quia non 
cogite Spiritus quin tacere possis» 2. 


Huc e superioribus voluminibus Casus accedat: Ca- 
tholicus efformans syndicatus mixtos vel neutros (M, 


107 SS.). 

Doctrina. 


Labor, in genere, omnes obligat qui sine illo a) aut 274 
non haberent licite necessaria ad conservationem sui et 
familiae, ») aut non vitarent otium, unde tot mala pul- 
lulant, c) aut carnem non subicerent spiritui, d) aut In- 
sufficienter providerent alieno bono, e) aut deficerent in 
impletione muneris suscepti. Ex primis tribus capitibus 
labor ordinatur in commodum laborantis: in praesenti 
siquidem statu plures, nisi laborent, vitam congruam 


| S. Thomas, Summa Theol., I-II, 171, 5. 
) Id. in I Cor., cap. 14, lect. 6. 

sustentare nequeunt! vel otiosam ducerent vitam, ani- 
mae periculis expositi] vel passiones validas sentirent. 
At si triplex hic finis valeat a quibusdam sine labore 
attingi, ne loquamur de laboris ex his capitibus obliga- 
tione. Ergo qui divites sunt, qui ab alus gratiose aluntur, 
qui otium vitant lectionibus, meditationibus, activitate 
improductiva, qui passiones vel habent subditas vel ielu- 
nio, studio, etc., subiciunt spiritui, h1 ad laborem ob per- 
sonalem vel familiae commodum non adstringuntur. 


Ex postremis autem capitibus labor ordinatur in-uti- 
litatem aliorum, sive particulariter sive communiter. Sunt 
enim qui vitam suam dicarunt curae pauperum, qui prop- 
terea laborare tenentur ut his subveniant; sunt et illi 
qui ex contractu aut semi-contractu obligationem sibi 
susceperunt laborandi pro alio, v. gr., pro conductore la- 
boris, locatore operae; tenemur quoque ceteri praecepto 
caritatis ad vitandum proletariorum facile scandalum, 
forsitan et iustitiae legalis ad industriam et prosperita- 
tem communem promovendam. 


Quem normalem quisque laborem exerceat lucrati- 
vum, seu cui vacet crebrioli activitati quaestuosae, vel 
quam professionem, ut aiunt, amplectatur unde vitae 
prospiciat suae pariter ac suorum, relinquitur communiter 
propriae electioni. Adeo ut ipsi non peccent filifamilias 
Si professionem eligant, etiam contra parentum volun- 
tatem, condicioni conformem nec animae periculosam; 


| Qui se fingunt impotentes, ut vivant de eleemosynis, peccant contra 
caritatem—veris pauperibus eleemosynas subtrahentes—et contra lusti- 
tiam—dolo atque fraude decipientes eos a quibus accipiunt. alimenta— 
et peccant mendacio. Qui se reddunt Impotentes ad laborandum-—eaque 
intentione ut sine labore obtineant necessaria— peccant quidem, licet 
non mendacio, mutilatlone sui. 

2 Ita apparet in regionibus feracioribus, ubi incolae miserrima con- 
dicione versantur. Quin et alii qui vitam fere integram ducunt in occu- 
pationibus mere voluptariis foedari solent vitiis. Ex hoc etiam capite im- 
probanda praxis illorum qui ludo aut loteria sibi procurant necessaria 
ad vitam: hic etenim modus nimis facilis et ideo favet otio. 

ubi casum excipias quo, nisi filius professionem v. gr. pa- 
tris sequatur, huic nequeat subvenire indigenti—immo 
peccant communitus parente, qui filium cogunt ad pro- 
fessionem suscipiendam eius inclinationi contrariam, 
nam filio vitam totam toediosam reddunt. 


Casus primus. 


Cum iam diu in nonnullis nationibus studia peragan- 
tur de significanda vel imponenda singulis civibus pro- 
fessione uniuscuiusque capacitati atque dotibus accomo- 
data, nonnulli catholici qui huic quaestioni student inter 
se haud conveniunt de morali iudicio ferendo circa 
huiusmodi Status interventum quo civium libertas non- 
nihil coarctatur. 

Quaeritur igitur: 

1) Quae sint principia quibus civilis auctoritatis ope- 
ra regi debeat. 

2) Quid ad casum.. 


Solutio 


2106 


Ad Ium.—Primum principium est: Civitas non se 277 


substituat civibus. Quapropter «quae a singularibus ho- 
minibus proprio marte et propria industria possunt per- 
fici, nefas est eisdem eripere et communitati demanda- 
re» Quoniam autem diversorum hominum ita sunt in- 
clinationes natura temperatae ut unus hoc alter aliud 
officium veluti sponte eligat, civitati non est timendum 
ne desit aliquis pro singulis officiis a. S1 quaedam officia 


| Pius XI, enc. Quadragesimo AnnoN AAS, 23 (1931), p. 203. 
2 Jam D. Thomas invocavit (Summa Theol., II-IL, 189, 7, 3m) verba 
S. Hieronymi contra Vigilantium: «Quamvis a te linguae vipereae morsus 

communitati necessaria vacantia remanerent, haec no- 


bilitet civitas honore et praemio quibus homines stimu- 
lantur et inducuntur. 


Alterum principium est: Civitas non se substituat 
familiae. «Quae a minoribus et inferioribus communi- 
tatibus effici praestarique possunt, ea ad maiorem et 
altiorem societatem avocare iniuria est simulque grave 
damnum ac recti ordinis perturbatio» \ Porro filios con- 
sulere de mundanae professionis electione officium est 
parentum, quibus filiorum incumbit providentia, qui et 
prolis inclinationes et facultates melius ceteris norunt. 


lertium principium est: Civitas tueatur, adiuvet et 
promoveat spontaneam operam privatorum; tueatur 
filiorum 1us—si parentum opera desit—, non se in fami- 
liae locum substituens sed necessitati consulens atque 
subsidiis providens); adiuvet cives in exercitio propriae 
energiae, scholas artium ipsa aperiat quibus vel ipsi pau- 
peres valeant educationem superiorem accipere); re- 
linquat attamen familis ut prolem educandam mittant 
quo velintà, et illarum scholarum perfectiora opera ex- 


ponat multitudini ut ab hac cognoscantur et exoptentur 
imitanda. 


Quartum principium, denique: Civitas potius quam 
perfectionem operis curet perfectionem operantis. Homo 


saevissimos patiantur (scilicet religiosi), de quibus argumentaris et dicis: 
Si omnes se clauserint et fuerint in solitudine, quis celebrabit ecclesias? 
Quis saeculares homines lucrifaciet? Quis peccantes ad virtutes poterit 
exhortari? Hoc enim modo, si omnes tecum fatui sint, sapiens esse quis 
poterit? Et virginitas non erit approbanda; si enim virgines omnes fue- 
rint et nuptiae non erunt, interibit genus humanum. Rara est virtus, 
nec a pluribus appetitur». 

| Pius XI, 1. c.; AAS. ibidem. 

2 Id., enc. Divini illius Magistri; AAS, 22 (1930), p. 63. 

3 «Favorisca una formazione superiore per | figli delle classi operate 
particolarmente dotati di intelligenza e di buon volere» (Pius XII, Ra- 
diomessaggio natalizio, 1942; AAS, 35 [1943], p. 20). 

* Pius XI, l. c., p. 64. 

non est res utilis; est persona. In humanis bonis, utile 
non est summum. Praeter valorem hominis oeconomi- 
cum, potiores sunt valores; in his domestica | atque Chris- 
tana conversatio, munus sacerdotale et vita religiosal. 


Ad Ilum.— Optimo sane consilio in pluribus nationibus 279 
studia nostris diebus peraguntur de significanda singu- 
lis civibus professione uniuscuiusque capacitati atque do- 
tibus accommodata. Selecti enim magistri poterunt prae 
parentibus professionem hanc significare. In hoc igitur 
horum complent sive perficiunt providentiam. Melius 
etiam quam iuniores fili poterunt horum capacitatem 
mensurare. Dum sistant in significanda cuique aptiore 
professione, civium libertatem interventus Status non 
coarctat. 

Coarctat attamen si pergit usque ad professionem 
imponendam. Nam praeter casum extremae vel gravis- 
simae necessitatis boni communis, uti v. gr., tempore 
belli, Status auctoritate caret qua exigat a suis civibus 
maxima his possibilia emolumenta. Immo vel in specia- 
libus adiunctis quibus bonum commune egeat toto civium 
conatu, potius adhortationibus quam praeceptis debent 
cives impelli; hortationibus autem praemium adiciat, co- 
piosum puta salarium sive retributionem et tunc, dum 
servat integra civium iura, una atque libertatem, illum 
abundantiorem fructum colliget quem appetit. 


| «Curi che 1 luoghi di lavoro e le abitazioni non siano cosl separati, 
da rendere II capo di famiglia e leducatore dei figli quasi estraneo alia 


propria casa» (Pius XII. | c.). 
2 «Sostenga.. il dirltto alia libera scelta dello stato, quindi anche 


dello stato sacerdotale e religioso» (Id. ib, p. 19) 

A lii casus. 


C. 11.— Zoticus negat singulis libertatem in professio- 
nis electione quod quilibet teneatur usque ad summum 
facultates porrigere quibus gaudet; debet igitur facere 
quantum potest, nec id tantum quod velit. 

Sol.— Falso nititur Zoticus supposito, nam et usus sin- 
gularium facultatum saepius non urget: non tenentur 
vacare metaphysicae omnes qui ingenio pollent, inire 
matrimonium quotquot sunt capaces generandi. Expres- 
se D. Thomas: «Ex divina providentia dantur homini 
ea quae sunt toti speciei necessaria: nec tamen oportet 
quod quilibet homo quolibet illorum utatur. Data est enim 
homini industria aedificandi, virtus ad pugnandum: nec 
tamen oportet quod omnes sint aedificatores aut milites. 
similiter, licet homini divinitus sint provisa virtus gene- 
rativa et ea quae ad actum eius ordinantur, non tamen 
oportet quod quilibet actui generationis intendat» \ 


C. III. Macrobius docet omnes obtemperare debere 
vocationi divinae, hanc autem ibi comperit ubi maiores 
apparent facultas et oropensio. 

Sol.— Omnes sortiti sumus a natura multiformes po- 
tentias ad laborem, quarum aliquam magis evolutam, va- 
lidiorem, personae atque vitae condicionibus magis acco- 
modam. Et adest quidem notabilis utilitas in eo quod 
quis professionem eligat et sequatur quae viribus atque 
inclinationi maxime respondet: praeterquam enim maior 
exinde fructus, delectatio 1n labore potior. Quin propte- 
rea sermo sit habendus de determinata vocatione divina 
cui obtemperandum sit. Studio enim et exercitio, quem 
ad modum complere quos natura inchoative dedit, possu- 


| S. Thomas, 3 Contra Gentiles, 136 

mus et acquirere habitus quos natura negavit; habitus 
autem acquisitus, sicut et innatus, reddit actum seu opus 


promptum atque facile, quinimmo et delectabile. 


C. IV.— Contendit Olympius posse Statum determinare 
ut omnes omnino cives labori vacent utilitario seu pro- 
ductivo; ideoque determinare cuilibet professionem sec- 
tandam. 

Sol.— Errat Olympius si de labore loquitur utilitario 
seu productivo laboranti: potest hic etenim non indigere 
fructu sui laboris, v. gr., si habet aliunde unde vitam 
sustentare possit. Errat quoque si de labore loquitur uti- 
litario seu productivo communitati, tum quod communi- 
tas non semper indiget omnium civium labore producti- 
vo, tum quod labor qui vocatur improductivus utilissi- 
mus est ad culturam et privatam eius qui ipsi vacat et 
communem insuper ceteris: bonum enim commune, cuius 
cura imminet Statui, non dimanat ex labore productivo 
sicut e fonte unico, cum et scientia et artes liberales 


communitati inserviant. 


C. V.—Dorotheus propterea Statui tribuit ius definien- 
di civibus professionem quod timet ne alias cives eligant 
professiones vel faciliores vel honorabiliores, ceteris prae- 
termissis etsi communi bono necessariis. 

Sol.— Timet profecto Dorotheus ubi non est timen- 
dum. Diversorum etenim hominum multifariae inclina- 
tiones sunt, ita ut unus hoc, alter officium illud. ultro- 
neus prorsus eligat. Stimulet Status cives honore et prae- 
mio ad suscipienda officia humiliora atque difficiliora; 


candidati affluent. 


C. VI.—Leontius, sedecim annos natus, abiit in vici- 
nam civitatem ut lucrosam artem addisceret, invito pa- 


1 S. Thomas, Summa Theol., I-H, 51, 1 s. 
15 

tre bibulo qui eum piston inservire iubebat ut statim ali- 
quod stipendium lucraretur. An licite? 


Sol.— Respondet Genicot: «Non videtur peccare Leon- 
tus vicinam in civitatem tendendo ut artem lucrosam 
addiscat qua melius sibi in reliqua vita prospiciat, dum 
pater, unice praesenti lucro intentus, futuram filii utili- 
tatem neglegit. Illud enim motivum in se rationabile 
est, neque apparet cur filius oboedire teneatur patri in iis 
quae magnum ipsi detrimentum afferent in reliquam 
vitam universam. Excipe tamen si filius labore suo patri 
inopi subvenire posset: quod in casu vix fieri potest, cum 
agatur de bibulo qui pecuniam a filio lucrandam in ta- 
bernis sit consumpturus, filius autem, si suo labore alio- 
rumve subsidio in civitate alitur, aeque proderit patri ac 
si in domo paterna victum pro stipendio reciperet. Ne- 
que obstat lex civilis, forte in regione vigens, quae patri 
tribuat ius prohibendi ne filius nondum maiorennis vel 
emancipatus domum paternam deserat: ut enim urgeat 
obligatio moralis inde oritura, necessarium videtur ut pa- 
ter ostenderit se velle legali iure uti, seu ad magistratus 
recurrat, seu recursum huius modi minetur» \ 


Huc e siiperioribus voluminibus Casus accedant: Fi- 
lius adiuvans patrem in industria et se occulte compen- 
sans pro cooperatione (III, 170 ss.); Num laborans extra 
domum teneatur totam mercedem tradere parentibus 
(IIL, 175); Filia se occulte compensans pro labore domes- 


tico dum frater, nedum pecuniis vacet augendis, eas con- 


tra dissipat (III, 176). 


| Genicot, Casus Conse., 122, ed. 1928. 

III. IUS AD LABOREM 


Doctrina. 


Non est quaestio de iure laborandi pro mercede sive 
pecunia: ius huiusmodi nemo ambigit, et ideo quicum- 
que laborare pro mercede velit ius habet ne a labore 
impediatur quandiu non laedat ceterorum iura; ius prop- 
terea est illi quaerendi, iustis mediis, occupationem lu- 
crativam penes alios——homini namque officium est, me- 
dis quidem ordinariis, vitae propriae et suorum prospi- 
ciendi; ergo et obtinendi, pro posse, media ista; porro 
maior pars hominum haec media licite obtinere nequit 
absque labore; hinc D. Thomas: «Ea necessitate aliquis 
tenetur ad manibus operandum, qua tenetur ad mandu- 
candum» 1. 

Quaestio vertitur potius de iure ad laborem, de iure 
scilicet quod esset omni homini, qui labore lucrativo ca- 
reat unde vitae providere possit, ut exigat, si laborare 
velit, lucrativum laborem huiuscemodi a Statu sive a 
civibus qui laborem remunerare pecunia valent—diviti- 
bus propterea. 

Ius huiusmodi defendunt socialistae. Negant vero ca- 
tholici, quod huic iuri responderet officium iustitiae ex 
parte sive Status sive civium divitum; sed hoc officium 
statui non incumbit—cuius quidem est habere curam 
boni communis, non vero privati boni singulorum ci- 
vium—, nec incumbit civibus divitibus—quibus quandiu 


I S. Thomas, Summa Theol., I-II, 187, 3.—«Reapse manere in vita, 
commune singulis officium est, cui scelus est deesse. Hinc ius reperien- 
darum rerum, quibus vita sustentatur, necessario nascitur; quarum re- 
rum facultatem infimo cuique non nisi quaesita labore merces suppedi- 
tat» (Leo XIII, enc. Rerum Novarum; Denz. 1938c). 

agnoscamus proprietatis ius, oportet et agnoscamus fa- 
cultatem disponendi de bonis sive divitiis suis N 

sed Status tenetur legibus providere, ne commune 
bonum periclitetur, ne maior pars civium careat labore 
lucrativo necessario ad vitam; ad procurandum igitur 
laborem huiuscemodi maiori civium parti. Latis in hunc 
finem legibus civilibus, subditi tenentur ad plenam 1p- 
sarum observantiam; quapropter, si ad praebendum la- 
borem obligantur, ut laborem praebeant quem pecunia 
remunerent 

Abstractione tamen ab his legibus, tenentur ex cari- 
tate cives divites subvenire civibus indigentibus, ita sal- 
tem ut aptis ad laborem offerant occasionem laborandi 
ideoque lucrandi necessaria vitae (II, 329); quin tenean- 
tur, citra extremam necessitatem, huic determinato 1n- 
digenti subvenire vel huic operario determinato laborem 
lucrativum offerre (II, 319). Id nisi sponte divites faciant, 
Status potest contributionem eis imponere destinatam 
pauperibus; ex tunc quod erat debitum caritatis erit de- 
bitum ex iustitia legali. 


| «Quant au droit au travail || consiste dans le prétendu droit de 
l'individu sans travail de s'adresser à l'État pour réclamer de lui une 
occupation rémunératrice et un salaire. Les pouvoirs publics ont le de- 
voir de semployer pour prévenir par tous les moyens qui sont en leur 
pouvoir le chômage et ses suites. H ne s'ensuit pas que tout individu 
sans travail ait droit à un emploi» (Code Social de Malines, n. 70. 
ed. Spes, 1927). 

«II dovere e il diritto a organizzare il lavoro del popolo apparten- 
gono innanzl tutto agli Immediati intéressat!: datori di lavoro e opérai. 
Che se pol essi non adempiano il loro compito o ció non possano fare 
per speciali straordinarie contingenze, allora rientra nell ufficio dello 
Stato lintervenire nel campo e nella divisione e nella distribuzione del 
lavoro, secondo la forma e la mlsura che richiede il bene commune ret- 
tamente inteso» (Pins XII. nuntius radiophonicus, 1 iunil 1941; AAS, 
33 [1941], p. 201). 

Casus primus. 


Fulgentio est paroecia concredita eminens copia po- 
pulationis ac tenuitate divitiarum. Pauci divites sunt pro- 
prietarii terrarum, qui viros robustos minimo salario ad 
duriores labores addicunt, debiliores ac senescentes vero 
non assumunt. 

Res pacifico cursu processerunt usque ad abhinc tres 
annos, quando propagandista politicarum partium pau- 
latim proselytas plurimus nactus est inter fideles, pro- 
clamans futuram societatem marxisticam non tantum 
verbis sed et re agnoscere ius omnium hominum ad la- 
borem et congruum salarium, quod a societate capitalis- 
tica, conniventibus sacerdotibus, usque nunc fuit frus- 
tratum. 

His moti, operarii non amplius operam suam navant 
proprietariis terrarum, nisi omnibus detur possibilitas 
laboris et quidem congruo ac sufficienti salario. 

Inde condiciones populationis fiunt miserrimae in or- 
dine materiali et spirituali. 

Quapropter Fulgentius petit a theologo num parochis 
competant partes circa modum quo ius ad laborem est ad 
praxim usque deducendum. 


Solutio 


Parochus, absque dubio, debet tradere fidelibus doctri- 
nam Ecclesiae; sed Ecclesiae ius est et officium auctori- 
tative loquendi de quaestionibus socialibus |; ergo paro- 


| «Alia Chiesa compete non solo il diritto, ma ancora il dovere di 
pronunziare una parola autorevole suile questioni sociali» (Pius XII. 
I. c, p. 196).—«Ecclesiae enim non tantum ius et officium est, tueri prin- 
cipia ad religionem et ad morum integritatem spectantia, sed etiam pro 

chus quae de quaestionibus socialibus Ecclesia docet de- 
bet et tradere fidelibus 1 


Parochus ergo praedicet divitibus naturam privatae 
proprietatis atque onera (cf. 297 ss.), eos urgens ut adim- 
pleant praeceptum, saltem caritatis, dandi operariis la- 
borandi occasionem et laboris mercedem congruam; 
praedicet operariis necessitatem atque dignitatem labo- 
ris, eos urgens ut obligationibus initi contractus satis- 
faciant; explicet omnibus principia iustitiae et carita- 
tis, quibus nititur bonum. commune et quibus tutanda 
est ipsa vita honesta operariorum—quaedam enim suf- 
ficientia est necessaria ad vitam virtuosam2. 

Caveat attamen parochus, nisi in quaestionibus so- 
cialibus peculiari peritia gaudeat, ab applicandis doctri- 
nae catholicae principis ad casus singulos quot occur- 
runt: res enim oeconomicae non spectant ad parochumi, 
et agitur de applicationibus quae cognitionem. amplam 
exigunt, uti plurimum, rei tum socialis tum oeconomicae, 


sua auctoritate sententiam suam pronuntiare, cum de principiis iisdem 
agitur ad effectum adducendis» (Ioannes XXIII, enc. Mater et Magistra ; 
AAS. 53 [19611, p. 457). 

| «De re sociali doctrinam quam Ecclesia tradit, fideli animo (sa- 
cerdotes) amplectantur, eandemque ceteris impertiant ac pro viribus in 
usum deducant» (Pius XII, enc. Menti Nostrae; AAS, 42 [1950], p. 696). 

3 «Ad bonam unius hominis vitam duo requiruntur, unum principale, 
quod est operatio secundum virtutem...; aliud vero secundarium et 
quasi instrumentale, scilicet corporalium bonorum sufficientia, quorum 
usus est necessarius ad actum virtutis» (S. Thomas, op. De regimine 
principum, seu De regno, I, 15).—«Moderatas divitias possidentes possunt 
agere quae oportet: a quo impediuntur tam ilh qui superabundant in 
divitiis propter nimiam sollicitudinem vel propter elationem, quam etiam 
illi qui in talibus deficiunt, quos oportet nimis sollicitari circa victum 
quaerendum» (Id., in 10 Ethic., lect. 13; ed. Pirotta, n. 2130). 

* «Ea proponant (sacerdotes) doctrinae principia, quae, in variis 
societatis classibus, ad ius dominii, ad divitias, ad iustitiam caritatemque 
pertineant; eademque principia quo aptiore modo efficienda sint suo 
exemplo edoceant. Haec tamen doctrinae praecepta laid homines ad effe- 
ctum deducenda curent. Quodsi ad rem pares non sint, eos sacrorum ad- 


minister quam aptissime instruat atque conformet» (Pius XII, | 


Us 
p. 697). 

Si tamen ipse parochus in materia quae agitur neces- 
saria competentia gaudeat, ita se gerat ut constet apud 
omnes se non agere tamquam ministrum sacrum, sed 
tamquam in re sociali et oeconomica cumulate versatum. 

In utroque casu parochus conetur ut idoniores inter 
laicos studeant doctrinae sociali Ecclesiae eamque ad ef- 
fectum deducendam curent per applicationem ad rerum 
et locorum circumstantias 

sed ipse praedicet marxism! ac socialism! damna et 
errores; in praeceptis tum caritatis tum legalis 1ustitiae 
opportune et importune insistat; ostendat Ecclesiaml 
atque sacerdotes j non favisse capitalistis, sed non posse 
praeceptorum divinorum observantiam ab his urgere va- 
lidis illis mediis quibus urget Status legum civilium im- 
pletionem, multa, puta, vel carcere (II, 315). 


Alii casus. 


C. II. Postulat Ethbinus, libros conscribendi magna 
ditatus copia, ut Status, cui in animo est ne operariis 
manualibus labor productivus deficiat, ipsi quoque consu- 
lat, obligans domum aliquam editricem ut eius scripta 
pecunia emat committenda praelo. 


| «Primi et proximi opificum apostoli, opifices sint oportet» (Pius XI. 
enc. Quadragesimo anno; AAS. 23 [1931], p. 226). 

2 «Ecclesia non tantum ingentium opum ac vel ipsius possidendi luris 
abusus indicavit, quos eadem oeconomica ratio parit ac defendit, sed 
etiam edocuit divitias ac possessiones ad res labore procreandas confe- 
rant oportere, cum universae hominum societatis emolumento, itemque 
cum humanae libertatis dignitatisque tuitione et incremento», (Pius XII, 
I. c., p. 696). 

3 «Ipse (sacerdos), ut fraternam hominum necessitudinem praedicat, 
ut mutua omnibus iustitiae caritatisque evangelicae officia inculcat, ut 
denique—divitibus ac proletariae plebi affectanda omni ope veri nominis 
bona quasi digito demonstrans—animos, ob rei oeconomicae divisionem 
morumque demutationem exulceratos pacare nititur, ita eo adiutricem 
operam confert, ut civilis Societatis ordinum conflictationes vel compo- 
nantur feliciter vel saltem mitigentur» (Pius XI. enc. Ad cath. sacerd.; 


AAS, 28 [1936], p. 7 S.). 

Sol.— Ethbinus optimo iure hoc peteret a Statu com- 
munista; non enim scriptoris ius est minoris habendum 
agricolarum iure, cum non in solo pane vivat homo (Mt. 
4, 4). At logice pariter officium incumberet Statui obli- 
gandi deinde cives ut libros editos pecunia emant qua 
satisfacere valeat editor propriae vitae necessitatibus. 
Quod nimis igitur probat, nihil probat. 


C. III.— Theodotus putat se invenisse argumentum 
irrefragabile pro iustitiae commutativae officio quo di- 
vites tenerentur ut offerant operariis laborem lucrati- 
vum. Capitale, inquit, quo divites potiuntur, est fructus 
laboris ab operariis iniuste ablatus; ergo tenentur hunc 


fructum restituere et ideo laborem offerre quem remu- 
nerent. 


Sol.— Capitale, imprimis, non est fructus unius labo- 
ris ab operariis praestiti; valor enim commutativus seu 
pretium rerum non semper aequivalet valori rerum pro- 
ductivo, sive laboris pretio, cum ille desumatur tum ex 
rerum qualitate, quantitate vel raritate, tum quoque ex 
diligentia domini seu patroni; nec ideo quidquid lucratur 
hic ob utriusque valoris differentiam potest vocari fur- 
tum in operarios. Sed et expensae quas fecit dominus 
pro officina extruenda, machinis emendis, etc., compen- 
satione pecuniaria dignae sunt; sortis quoque periculum 
cui pecuniam commisit est lucro repensandum; denique 


ipsa industriae provida directio potest ac debet pecunia- 
rio retribui beneficio ^ 


| «Hic (rectus) ordo in eo stat, ut suum quaeque res habeat domi- 
num. Hinc fit, ut nisi quis in re sua laborem exerceat, cum opera alte- 
rius tum res alterius consociari debeant: neutra enim sine altera quid- 
quam efficit... Quocirca falsum prorsus est sive uni rei sive uni operae 
quidquid ex earundem collata efficientia obtentum est, adscribere; m- 
iustumque omnino, alterutrum, alterius efficacitate negata, quidquid 


effectum est sibi arrogare» (Pius XI. enc. Quadragesimo anno, |. C. 
p. 195). 

Sed dato, nec concesso, capitale nihil aliud esse quam 
pars fructus productivi operariis iniuria defraudata, ar- 
gumentum illud concluderet capitale restituendum esse 
operariis; sed operariis quibus fuit defraudatum eorumve 
filis, non operariis ceteris; et restituendum illis esse gra- 
tis seu sine ulteriori onere, non autem ut laboris merce- 
dem—labor enim qui remunerandus nunc offertur habet 
valorem alium a labore pristino pro quo fit restitutio; est 
labor duplex pro salario unico. 


C. IV.— Andeolus ius ad laborem petit ex alio capite. 
Interest (ait) Status et interest divitum maxima vita- 
re mala quae ex non-occupatione consequuntur imme- 
diate, v. gr., furta, seditiones, odia, sive mediate, v. gr., 1n- 
firmitates ob alimentorum inopiam et classis operariae 
ad communismum transmigratio. 


Sol.— Interest quidem divitum et Status praecipue 
vitare socialia mala, ortum haec habeant inde quod vo- 
lentes laborare non obtinent laborem, aut inde quod la- 
borare nequeunt, saltem nolunt. Quin propterea agnos- 
cendum sit illis ius ad laborem lucrativum prout nec 
ceteris ius ad subventionem gratuitam. Agitur hic de offi- 
ciis caritatis, non iustitiae; aut de officiis iustitiae socia- 
lis, non commutativae. Quoniam non agitur ius singu- 
lorum civium indigentium, labore aut pecunia, erga 
singulos cives divites vel erga Statum; sed agitur de 
obligatione sive civium divitum sive Status promovendi 
commune bonum et ideo vitandi illa pericula quae ortum 
ducunt ex inopia rerum necessariarum vitae, inopia haec 
contingat laborare volentibus vel laborare nolentibus vel 
incapacibus laborandi. 


C. V.— Erastus terras nonnullas possidet feracissimas. 


At postquam Status tabellas edidit quibus determinatur 
et salarium operariorum et reium pretium, se imparem 

invenit qui tenens illas tabellas aliquid lucri faciat, cum 
pretium laboris adaequet pretium rerum. Ideo alta 
voce protestatur contra Statum quod se nimis ingerat, 
quapropter et iniuste. 


Sol.—SI res ita se habent prout Erastus clamitat, Sta- 
tus ingerentia profecto est nimia ac periculo subest fon- 
tes exsiccandi divitiarum; si enim patroni prohibeantur 
ab omni lucro, nullum his stimulum erit ut pecunias vel 
terras suas committant productioni. Sed principium 
huiusmodi salvari potest etsi in quibusdam particula- 
ribus adiunctis pretium laboris aequet rerum pretium, 
quandiu tamen in ceteris seu communiter valor consum- 
mativus permittatur altior consumptive valore; ideo non 
statim illae tabellae Status habendae sunt iniustae. 


C. VI.— Apronianus contendit Statum teneri distribu- 
tivae iustitiae officio ut omnibus quotquot volunt labore 
lucrari necessaria vitae tribuat ipse lucrativum laborem : 
iustitiae enim distributivae est non modo communia dis- 
pensare onera verum et communia beneficia. 


Sol.— Beneficia quae dispensanda Apronianus conten- 
dit oportet sint communia; ergo si Status pecuniam ha- 
bet qua compenset laborem illorum civium, tenebitur eis 
laborem lucrativum offerre. At Status non semper tanta 
pecuniarum abundat copia. Hanc obtinebit exigens a di- 
vitibus tributa abundantiora? Sed tunc et divites privan- 
tur beneficiis communibus et periculum adest ne 1mma- 
nitate tributorum ipsi privati census exhauriantur. 


Huc e superioribus voluminibus Casus accedat: Prae- 


bens laborem indigentibus num satis eleemosynae prae- 
cepto faciat (11, 329). 

Doctrina. 


Doctrina catholica venit media inter socialisticam 
—qui negat proprietati functionem individualem—et in- 
dividualisticam—quae ei denegat functionem socialem. 

Ideo contra socialismum. admittit proprietatem pri- 
vatam uti iure gentium necessariam: nam et maior cul- 
que sollicitudo de bono proprio—contra, dum agitur com- 
mune bonum, unus relinquit alteri laborem, ut patet in 
multitudine ministrorum—, magis etiam ordinata pro- 
ductio—alias ac cum pluribus imminet cura eusdem rei, 
quorum uni videtur sic et alii aliter esse agendum—, po- 
tor denique pax in ipsa fructuum distributione—quisque 
re sua contentus est, at quando distributio fit ex commu- 
nibus iurgia sunt frequentissima \ 

simul tamen, contra individualismum, propugnat pro- 
prietarium sic uti debere bonis suis ut postquam sibi et 
familiae rationabiliter. satisfecerit, superflua cedant in 
utilitatem ceterorum: quoniam externa bona fuerunt 
data divinitus in utilitatem omnium hominum, et ideo 
Si cui conceditur proprietatis ius, id non fit ut illa ceteris 
deficiant, sed potius ut vel ceteris quoque abundent; qua- 
propter divites sunt quasi patres familias, qui adminis- 
trant quidem familiae bona non pro seipsis tantum sed 


| S. Thomas, Summa Theol., I-II. 66. 2.—«Ac praeter iniustitiam. 
nimis etiam apparet qualis esset (in Socialismo) omnium ordinum com- 
mutatio perturbatioque, quam dura et odiosa servitus civium consecutu- 
ra. Aditus ad invidentiam mutuam, ad obtrectationes et discordias pa- 
tefieret; ademptis ingenio singulorum sollertiaeque stimulis, ipsi divi- 
tiarum fontes necessario exarescerent; eaque, quam fingunt cogitatione, 
aequabilitas, aliud revera non esset nisi omnium hominum aeque misera 
atque ignobilis, nullo discrimine, condicio» (Leo XIII. enc. Rerum No- 
varum; Acta eiusdem, XI, p. 106 s., ed. 1892). 

in maius totius familiae commodum. Bona igitur ratio- 
nabiliter superflua debentur ceteris x. 


sunt autem rationabiliter superflua quibus quis irra- 
tionabiliter uteretur in proprium vel familiae beneficium; 
igitur: a) quae sunt vel ipsi diviti vel familiae 1mpediti- 
va melioris boni, v. gr., virtutis—ob sollicitudinem, ava- 


ritiam, etc.—; j) quae debentur alus, puta indigentibus 
(cf. n, 316 ss.). 


Si divites quae mandare deberent productioni, ut 
res abundent, propria sponte non mandent, Status inter- 
veniat, supprimens utputa latifundia; si divites quae ege- 
nis gratis, operariis: in laboris mercedem distribuere 
debent, ultronei non distribuant, Status interveniat, ım- 
ponens contributionem pro pauperibus et congruum sala- 
rium ad operarios; si divites coniciant in discrimen so- 
cialem pacem, Status interveniat, v. gr. impediens des- 
poticum potentatum oeconomicum, concurrentium, etc., 
fovens concordiam inter capitale atque laborem, etc.a. 


Quod si fingamus nullum omnino hominem versari 
in indigentia, adhuc tunc qui divitiis abundant teneren- 
tur eas communicare titulo amicitiae, liberalitatis, mag- 


| «Quicumque maiorem copiam bonorum Dei munere accepit, sive 
corporis et externa sint, sive animi, ob hanc causam accepisse, ut ad per- 
fectionem sui pariterque, velut minister providentiae divinae, ad utilitates 
adhibeat ceterorum» (Leo XIII, 1. c., p. 114). 

) «Duplex imprimis et rei seu dominii et operae seu laboris ratio, id 
est individualis et socialis, aeque et rite pensanda est, ut et individua- 
lism! et collectivism! scopuli vitentur. Mutuae utrorumque relationes ad 
strictissimae iustitlae leges, quam commutativam vocant, exigi debent, 
Christiana caritate adminiculante. Liberum certamen certis ac debitis 
limitibus saeptum, magis etiam oeconomicus potentatus publicae aucto- 
ritati in iis quae ad eius munus spectant, efficaciter subdantur oportet. 
Ipsa vero populorum publica instituta ad boni communis necessitates 
seu ad iustitiae socialis normam totam humanam consortionem con- 
formare debent; quo fieri nequit quin etiam gravissima illa. vitae socia- 
lis pars, quae est res oeconomica, ad rectum et sanum ordinem redeat» 
(Pius XI, enc. Quadragesimo anno: AAS, 23 [1931], p. 212). 

nificentiae, etc.; sed cum ageretur ibi debitum morale, 
non legale, non est cur loquamur de interventu Status \ 


Casus primus. 


Sergius, proprietarius terrarum ac domorum aedifi- 
cator, fere omnibus concivibus suis laborem providet, vi- 
ros adhibendo in constructione domorum, mulieres vero 
in terrarum cultu, de parva mercede conveniens vix suf- 
ficienti ad sustentationem laborantium. 

Cum autem in loco fabrica industrialis sit introducta, 
in qua operarii meliorem mercedem percipiunt, cumque 
editae sint de minima mercede tabellae, Sergius a qua- 
cumque activitate aedilitia cessavit terrasque incultas re- 
linquit, his contentus quae sponte producuntur. 

Livio parocho, qui conatur eum ut bonum catholicum 
urgere ad activitatem aedilitiam reprehendendam atque 
ad terras cultivandas, respondet se ad id nulla lege morali 
obligari neque posse suam pecuniam exponere sine quaes- 
tu, in quo determinando sibi arbitrium reservat. 

Quaeritur: 

]) Quid de ratione agendi Sergi domini 

2) Num parochus ad ulteriora teneatur in casu. 


Solutio 

terrarum cultu adhibere nisi vel usus regionis ita ferat 
vel ipsae feminae se offerrent libere tali laboril 


| S. Thomas, Sumina Tlieol., II-II, 80 

2 «Domi potissimum vel in iis, quae domui adiacent, mafesfamilias 
operam navent suam, in domesticas curas incumbendo. Pessimus vero 
est abusus et omni conatu auferendus, quod matresfamilias ob patris sa- 

Male praeterea egit si salarium quod pro labore tribuit 
sit revera insufficiens seu infra iustum; nisi vel operarii 
iam aliunde congruos reditus habeant et, locando opera 
extra tempus, hos augere studeant, vel feminae habeant 
aliunde—v. gr. ex labore maritorum—congruos reditus 
quos conantur augere operas offerendo et libere locando 
minori pretio, vel viri et feminae, ex caritate assumpti, 
sergio superfluam, ex parte saltem, operam praestent, vel 
moderatam propri laboris retributionem Sergius alias 
obtinere nequeat. 


Denique, dum ab activitate cessavit aedilitia atque 
terrarum cultu, Sergius peccat contra iustitiam socia- 
lem, saltem contra caritatem erga proximos: supponimus 
enim fabricam industrialem mox introductam non prae- 
bere laborem et honestam mercedem omnibus— alias non 
est cur parochus conetur eum inducere ad meliora con- 
silia—; ergo plures indigent labore ad vitam sustentan- 
dam, praeterquam et indigere possunt vel habitatione 
vel terrae fructibus. 


Ad Ilum.—Parochus debet insuper argumenta Sergii 
labefactare. 


Dum Sergius ergo asserit se nulla morali lege obli- 
gari ad activitatem aedilitiam reprehendendam atque ad 
terras cultivandas, parochus opponat eum teneri abs du- 
bio morali lege, saltem ex naturali functione sociali pro- 
prietatis privatae, quae non legitimatur nisi terra atque 
capitale necessitatibus ceterorum inserviat. 


Quando Sergius dicit se non posse pecuniam exponere 
sine quaestu, parochus reponat pecuniam non ipsi datam 
in favorem dumtaxat sui sed etiam in commodum alio- 


laril tenuitatem extra domesticos parietes quaestuosam artem exercere 
coguntur, curis officllsque peculiaribus ac praesertim infantium institu- 
tione neglectis» (Pius XI, 1. c., p. 200). 

rum, quapropter et divites teneri ut non semel pecuniam 
dent omnino gratis, et ideo sine quaestu (295). 


Cum Sergius, denique, contendit quaestum e pecunia 
percipiendum proprio arbitrio relictum, parochus respon- 
deat hoc esse prorsus falsum; tum quoniam nemini licet 
quaestum quaerere immoderatum, qualis est quaestus lae- 
sivus iurium operariorum—qui habent ius ad mercedem 
sufficientem vitae necessitatibus—; tum quod semel de- 
terminata a Statu mercedis minimae tabella, huic stan- 
dum est, quippe quae praesumitur iusta. 


Alii casus. 


C. II.— Polyanus, communista, functionem socialem 
proprietatis ita exaggerat ut velit possessiones rerum 
communes; sic enim putat et potiorem futuram esse ho- 
minum amicitiam—cum amicorum sit omnia habere 
communia—et multa hodierna mala devitanda, uti litigia 
circa contractus et adulatio pauperum ad divites. 


Sol.— Ut 1am post Aristotelem D. Thomas | animad- 
vertit, communismus ob allatas rationes videtur bonus in 
superficie atque propterea fit amabilis pluribus. Si quis 
autem rem attente consideret videbit quod bonorum com- 
munitas nec accrescit amicitiam mutuam inter cives nec 
vitat illa mala quae privatae proprietati adscribuntur. 
Nam communicatio frequens est discordiarum causa et 
possidentes in communi multo magis dissident abinvicem 
quam ii qui separatas possessiones habent si hae dissen- 
siones hodie paucae sunt, hoc ideo quod possidentes in 
communi sunt paucissimi—. Litigia, nedum minuantur, 
in immensum crescent, prout et litigant quotquot simul 
peregrinantur de expensis factis 1n cibis et potibus com- 
munibus; eo maxime quod qui attendent labori manuum 


| S. Thomas, in 2 Politic lect. 4 s.: ed. Spiazzi, n. 197-215. 

murmurabunt de 1ntendentibus maioribus negotiis—qua- 
si parum dantibus et multum accipientibus—et adinveni- 
rent astucias ad defraudandum eos—vertentes adulatio- 


nem pauperum ad divites in horum ad illos servi- 
tutem. 


C. III.— Agathopus hanc obiectionem movet parocho 
contra communismum praedicanti: Ius proprietatis pri- 
vatae dicitur ius gentium, ac propterea humanum, ergo 


potest ab hominibus abrogari legem ferentibus qua om- 
nia fiant communia. 


Sol.—S1 ius gentium intellegatur, ut plures tenent, 
complexus conclusionum quae absoluta necessitate pro- 
cedunt immediate a principiis iuris naturae, tunc habe- 
mus naturale ius quod non substat hominum arbitrio. 
Etiam si concipiatur, ut alli volunt, ut humana determi- 
natio eorum quae ius naturae non determinavit, summa 
cura distinguendum est inter determinationes hominum 
plene liberas et determinationes necessarias in data hy- 
pothesi. Inde enim quod ius naturae dictet homicidam 
congrue puniendum, libere pervenerunt quidam legisla- 
tores ut homicidae inferrent poenam mortis, sed quo- 
niam et poena perpetui carceris potest esse congrua, illam 
legem possunt homines abrogare seu nova hac lege tol- 
lere. Sed cum ius naturae dictet socialem vitam pacifice 
ducendam, necessario ducti fuerunt homines ut priva- 
tam proprietatem agnoscerent, quod attenta hominis 
lapsi condicione socialis vita destitueretur pace, quae est 
tranquillitas ordinis, sic ut quilibet civis libenter occupet 
locum sibi definitum, vacet officio commisso sibi atque 11s 
quae sibi dantur contentus sit. non ambiens ceterorum 
locum, vel munus, vel portionem; si enim ex metu haec 
omnia servat, ut in regionibus contingit in quibus com- 
munismus introductus est, non loquamur de tranquilitate 

seu stabilitate |; sed nec communis boni praedilectio, 
qua plures ibidem 1nardexerunt, potest esse firma, quoad 
omnes saltem—uti contigit in primitiva Ecclesia—; in 
statu enim naturae lapsae, maior pars hominum ap- 
petit cibum quo satietur ipse, ceteri quamvis inedia pe- 
reant, vult 1ustitiam quae sibi fiat, aegre quamtumvis 
faciat; velox ad repetendam gratitudinem illorum qui- 
bus benefecit, est tamen segnis recepto beneficio sol- 
vendo. IE 


C. IV.— Cataldus, in scriptis theologorum versatus, 
putat ex ipso D. Thoma argumentum validum perfacile 
in defensionem communism!. Bonum, inquit, commune 
divinius prae privato13 cum ergo lex, civilis quoque, 1n- 
tendat homines efficere virtuosos ', potest civilis legis- 
lator supprimere privatam proprietatem in favorem pro- 
prietatis communis. 

Sol.— Quoniam finis legis, civilis quoque, est homines 
efficere virtuosos, eos virtuosos esse non supponit; non 
ergo debet eis imponere servanda quae solis virtuosis 
possibilia servatu veniunt 4. Porro prae acquisita virtute 
homo plus curat de propriis quam de communibus 
(32 n.). Si qui autem e civibus virtutem attigerunt, mane- 
bit semper potior numero pars imperfectorum; sed le- 
ges dantur communitati, ad condicionem maioris partis 
communitatis 5. 


| «Si vi aut metu fiat concordia, non est pax. Et ideo vulgo dicitur: 
Est pax, sed mala voluntas: quoniam est tunc concordia contra id quod 
homo magis vellet, ac per hoc restat voluntas ad frangendam pacem, cui 
consentit, ut perveniat ad id quod magis vellet» (Caietanus, in I-II, 
20. 1). 
? S. Thomas, in 1 Ethic., lect. 2, n. 30, ed. Pirotta. 
8 Id.. Summa Theol. I-II, 92. 1. 
Id., 1b., q. 96. a. 2. 
Id., ib. 

C. V— Apellius communistarum factionem corde se- 
quitur quoniam practice qui pecuniam qua pollent divi- 
tes productioni mandant retineant sibi potiorem par- 
tem lucri. 

Sol.— Abusus privatae proprietatis non aufert ius pri- 
vate possidendi. Adest autem abusus in eo quod divites 
lucrum sibi 1mmoderatum teneant. Habent equidem ius 
ut expensas compensent quas fecerunt in extruendis of- 
ficinis et machinis emendis, ius quoque ut mercedem 
recipiant pro ipsorum industria et diligentia, ius denique 
aliquid exigendi pro periculo cui proprium commiserunt 
capitale. Semel autem ac his iuribus lucrum respondens 
perceperunt, divites tenentur ut lucrum reliquum cedat 
in commodum operariorum. loannes XXIII, postquam 
principium nobis notum (293 n.) retulit Pii XI: «Falsum 
prorsus est sive uni rei sive uni operae quidquid ex 
earundem collata efficientia obtentum est adscribere; 
iniustumque omnino, alterutrum, alterius efficacitate 
negata, quidquid effectum est sibi arrogare» \ adiecit: 
«Cui quidem iustitiae officio non uno modo, ut rerum 
usus docet, satis fit. Ceteris missis, hodie magnopere op- 
tandum est, ut, rationibus quae magis consentaneae vi- 
deantur, opifices in partem possessionis sensim veniant 
cuiusque societatis» 2. Hac autem optima ratione, ut pla- 
num est, non adimitur proprietatis ius sed huius potius 
favetur extensioni. 


C. Vr.—Henricus, vir ditissimus, praeter pecuniam in 


| Pius XI, 1. c. p. 195.—Loquens de contractu emptionis-vendltionis 
rerum, D. Thomas in eo praecipue insistit quod huiusmodi contractus in 
utilitatem et ementis et vendentis inventus est—quia unus indiget re al- 
terius et e converso—, nec ideo debet redundare in gravamen unius prae 
altero {infra, n. 330). Idem prorsum dicendum est de laboris contractu, 
qui in utilitatem non modo initur patroni verum et operarii—nam et ille 
indiget huius opera, et hic eius pecunia. 

| Ioannes XXIII. enc. Mater et Magistra; AAS, 53 (1961), p. 420. 

fundis collocatam, omnem aliam pecuniam liquidam po- 
nit in mensis nummariis in sic dicto conto corrente a vis- 
ta, qui ita continet dimidiam eius substantiam. Aegidius, 
qui est vir catholicus, eum monet ne ita agat et hortatur 
saepe ut potius pecuniam collocet in titulis industriali- 
bus vel titulis status ad alleviandam coactam operis va- 
cationem, quae valde lamentatur in regione ubi inhabi- 
tat. Restitit Henricus, quia ipse ita ratiocinatur: cum 
abundantiam bonorum fortunae habeam, securitatem 
potius quam multiplicationem bonorum meorum quaere- 
re debeo pro me ac pro filiis meis. Aegidius vero eidem 
obicit proprietatem habere functionem socialem quoque, 
cui Henricus, ita agens, non obsecundat. 


Sol.— Ad hunc casum cl. Palazzini: «De se pecuniam 
improductivam servare, quando pecuniae necessitas ha- 
betur gravis 1n societate ad mala socialia sublevanda non 
licet, quia qui ita agit functionem socialem suorum bono- 
rum non servat. Recte igitur ratiocinatur Aegidius et 
rationes quas affert contra Henricum legitimae sunt. 
Attamen forsitan Henricus aliquam excusationem mere- 
tur quia, cum sit negotiorum haud expers, timet ne aliis 
modis divitias suas amittat. Ceterum mensae numma- 
riae ipsae pecuniam in negotia productiva convertunt. 
Nihilominus hortandus est Henricus ut, debitis cautioni- 
bus, pecuniam suam mutuet in alus negotiis publicae 
utilitatis, data occasione» \ 


Huc e superioribus voluminibus Casus accedant: Com- 
munista putans iniustam proprietatem privatam (I, 185); 


| Apud Palazzini-De Iorio. Casus Conse. I, 111—«Coloro che sono 
capaci di investire capitali, considerino, In vista del bene comune, se 
essi possano conciliare con la loro coscienza di non fare, nei limiti delle 
possibilità economiche. nelle proporzioni e al momento opportuno, simili 
mvestimentl e di ritrarsi con vana cautela in disparte» (Pius XII. radio- 
messaggio natalizio dei 1952; AAS, 45 [19531, p. 40). 

Disputatio cum socialista de dogmatibus socialism! (n, 
72); Parochus perpetuo praedicans caritatem (II, 305 ss.); 


An socialismus sit prae Ecclesia efficacior (11, 315). 


V. PATRONORUM OBLIGATIONES 


Doctrina. 


307 Dominorum erga opifices obligationes complectuntur 


salarium, alia bona corporis, bona animae. 

De salario Leo XIII: «In maximis autem officiis do- 
minorum illud eminet, 1usta unicuique praebere... Frau- 
dare vero quemquam mercede debita grande piaculum 
est, quod iras e caelo ultrices clamore devocat» \ In sta- 
tu porro normali industriae, operario valido et plene 
utili illa merces suppeditanda est «quae ad illius eiusque 
familiae sustentantionem par sit» 3. Habes hic auream 
regulam; quae nonnullas attamen patitur exceptiones. 
Nam, prout Vermeersch animadvertit, «iustitiam non 
offenderis minoris mercedis piomissione, si operari vel 
famuli, ex caritate assumpti, tibi ex parte saltem super- 
fluam operam praestent; vel si secus moderatam proprii 
laboris retributionem obtinere nequeas; te enim alis 
praeferre licebit. Fit quoque ut operarii qui 1am aliunde 
congruos reditus habent hos, locando opera extra tem- 
pus, aliquando augere studeant, 1deoque operas offerant 
stipendio quod iusto est minus. Spontaneam oblationem, 
vel liberam acceptationem recusare non cogeris» 3. 

308 Quoad alia bona corporis scite Merkelbach: «a) in 
operibus aut industriis periculosis, cautiones adhibendae 


^ Leo XIII. enc. Rerum Novarum ; Acta, XI, p. 111, ed. 1892. 


a Pius XI. enc. Quadragesimo Anno\ AAS, 23 (1931), p. 200. 
' Vermeersch, Th. Mor., II, 486. ed 1928. 

sunt quibus periculum removeatur pro vita, securitate 
aut sanitate; b) si periculum totaliter avertere sit impos- 
sibile, pro periculi probabilitate erit salarium augen- 
dum, aut damnum illatum aeque compensandum ; c) pe- 
ricula ex ipso labore provenientia dominus in se suscipere 
debet, et adversus 1lla operarios assecurare; excepto casu 
gravioris culpae in operariis aut pravae intentionis; 
d) quotidianus labor nimis protrahi non debet, ne vires 
opificis exhauriantur» \ 


Animae bona denique ipse Leo XIII voluit expresse 
salva: «Similiter praecipitur religionis et bonorum animi 
habere rationem in proletariis oportere. Quare domino- 
rum partes esse efficere ut idoneo temporis spatio pie- 
tati vacet opifex; non hominem dare obvium lenociniis 
corruptelarum illecebrisque peccandi» 3. 


Casus primus. 


Arnobius, qui magnum negotium exercet, interrogatus 
a confessario num omnia recte se habeant in eius opifi- 
cio sive rel oeconomicae, sive moralitatis, sive valetudi- 


| Merkelbach, Th. Mor., ll, 551, ed 3. 

i Leo XIII, | c., p. 110—«Ut Ecclesia catholica dignitatem defende- 
ret, qua homo est praeditus, quod a Deo creatus est, quodque ipsi animum 
Deus, imaginem sui. ingenuit, nullo non tempore praecepit, ut tertio De- 
calogi mandato: Memento ut diem sabbati sanctifices diligenter ab om- 
nibus satisfieret. Ius enim et potestas Dei est homini imperare, ut, septi- 
mo quoque die, diem insumat in numini aeterno iustum debitumque 
cultum tribuendum; insumat in mentem suam, negotiis vitae cotidianae 
omissis, ad bona caelestia erigendam ; insumat in conscientiae suae ri- 
manda secreta, ut cognoscat quo loco sint necessariae inviolabilesque 
suae cum Deo rationes. Attamen homini quoque ius est et necessitas ab 
opere per intervalla cessare, non modo ut corporis sui vires a dura om- 
nium dierum relaxet exercitatione, paritcrque sensus honesto levamento 
avocet, sed etiam ut suae prospiciat unitati familiae; quae quidem ab 
omnibus membris suis requirit, ut magnam retineant vitae consuetudi- 
nem serenumque convictum» (Ioannes XXIII, enc. Mater et Magistra; 
AAS, 53 [1961], p. 459). 

nis operariorum ratione habita, respondet: «Quamvis 
opus, ratione habita sive valetudinis sive moralitatis, ma- 
gis idoneum sit viris quam feminis, leges tamen nulli- 
mode vetant usum operariorum feminei sexus; quaprop- 
ter, etiamsi nonnulla incommoda oriantur, cum nihil 
contra legem agam, omni culpa vacuus sum. Si autem 
ad omnia incommoda vitanda viros in locum feminarum 


subtituere vellem, tenuiores fructus essent mei negotii». 
Quid dicendum? 


Solutio 


Quantum ad rem oeconomicam Arnobius, licet inter- 
rogatus, nihil directe respondet; dum fatetur attamen 
se adhibere in opificio feminas potius quam viros ne 
tenuiores fructus ex negotio percipiat, pandit se illis sol- 
vere salarium minus eo quod his solvere cogeretur. Et 
hoc certe si, quas invocat, civiles leges ferant, praesump- 
tione nititur non esse tanti fructus feminea opera ac vi- 
rilis labor producit. Prout Noldin enim loquitur, «ipsa 
natura duce ali labores magis viris, alli magis feminis 
earumque proprietatibus accommodati sunt; quodsi nunc 
temporis feminae labores suscipiunt qui viriles vocantur, 
ordinarie minoris valoris sunt et proinde etiam iusta 
merces eorum minor est» x Dum ergo stet praesumptio, 
Arnobius potest tuta conscientia se conformare his legi- 
bus. At si de facto constat, experientia, parem omnino 
fructum laboris feminarum atque virorum, tota prae- 
sumptio ruit et oportet legem civilem dare locum naturali 
legi, ad quam pro labore eiusdem qualitatis et emolu- 
menti eadem quae viris merces debetur feminis Posset 


| Noldin, Th. Mor., IL, 612, ed. 1932 


* «Alla donna è dovuta per lo stesso lavoro e a parità di rendimento 


la medeslma remunerazione che all'uomo» (Pius XII, alloc, d. 21 oct. 
1945; AAS, 37 [1945], p. 288). 

autem, vel in hac hypothesi, salarium minus propterea 
reddi quod illae feminae habent 1am aliunde (v. gr. ex 
labore maritorum) congruos reditus, quos conantur auge- 
re operas offerendo vel libere locando minori pretio. Sed 
hoc difficile intellegitur in magno, quod Arnobius gerit, 
negotio. 

Quoad moralitatem et valetudinem, quae Arnobius 
fatetur oriri «nonnulla incommoda» non apparent 
cuiusnam sint dicenda gravitatis. In ore tamen laici 
(aliter atque clerici) verba «nonnulla incommoda» so- 
nant, saltem ut plurimum, incommoda seria, id est magni 
momenti. 

Et incommoda quidem valetudinis Leo XIII voluit 
procul abesse dum admonuit dominos «non plus 1mpo- 
nere operis, quam vires ferre queant, nec id genus quod 
cum aetate sexuque dissideat» \ Si haec igitur quae Ar- 
nobius profitetur incommoda sint gravia feminis quae 
viris essent nulla, ad summum levia, sola ratio minoris 
lucri non permittit feminai 

sed moralitatis praecip 
cum inclamat: «Horrescit i 
dantur pericula, quibus in 
operariorum (iuniorum pri 
aliarumque mulierum pudic 
tores docent dominos ex 1u 
quibus viri et feminae pari 
dia adhibeant quibus, pro | 
proximae peccati. 

Nunc autem Arnobio, pr 
substituat feminis, tenuiore 
non videtur esse ratio suff 
opificio. 

| Leo XIII, 1. c., p. 111. 

ə Pius XI, Í. c., p. 221. 

Ad notam enim regulam voluntarii indirecti (1,159 ss.), 
oportet malum effectum, qui permittitur, bono compen- 
sari, qui solus intenditur; sed in casu malus effectus, 
occasiones proximae peccati, non compensatur effectu 
bono, lucri praestantia. Haec etenim praestantia, aut 
exstat nulla, sı debetur feminis par cum viris salarium 
—quoniam ipsarum laboris fructus aequat fructum la- 
boris virilis—; aut exstat aliqua, si feminae locantur 
absque iniuria salario tenuiore, et tunc quidem vel pe- 
ricula contra bonos mores fieri possunt remota vel ne- 
cessario, practice, pergent esse proxima; si primum, Ar- 
nobius potest feminas in opificio retinere, cum debita ta- 
men vigilantia; si vero alterum, feminis tenetur in cons- 
cientia viros sufficere—non quidem statim, at sensim 
sine sensu, data opportunitate. 


Alii casus. 


C. II.—Mennas, amplae officinae herus, maioris lu- 
cri faciendi gratia, iubet operarios suos bacilla phospho- 
rica conficere ope substantiae quae non leve periculum 
eorum sanitati affert; quam praxim excusat pinguiore 
mercede quam iisdem tribuit. 


Sol.— Ad hunc casum Genicot: «Peccat, et quidem 
graviter, contra iustitiam Mennas si operarios moraliter 
cogit ad laborem istum graviter nocivum sanitati. Quod 
si sponte nullaque arte decepti vel coacti operarii in huius 
modi laborem pro maiore mercede consentiunt, videtur 
Mennas a gravi peccato immunis, siquidem uni cuique 
integrum est vacare laboribus utilibüs quibus vita etiam 
pluribus annis minuatur. Attamen hic deest iusta causa 
conficiendi bacilla phosphorica ope substantiae pericu- 
losae, cum ope alius substantiae innocuae, sed cum mino- 
re lucro, confici possint: non est enim rationi conforme 

hominis sanitati haud leviter nocere e solo motivo maio- 
ris lucri» \ 


C. III.— Utrum domini teneantur curam habere suo- 
rum famulorum qui infirmantur. 

Sol.— Respondet Fanfani: «a) ex caritate, sine dubio; 
nisi aliunde ipsi famuli habeant modum sese curandi; 
b) utrum etiam ex iustitiar hoc dependet ex condicioni- 
bus contractus. Hodie, pro solutione casus, tuta conscien- 
tia stare possumus dispositionibus legis civilis» 1 


C. IV.— Carpophorus emit machinam modernissimam 
quae operariorum numerum exigit valde tenuem. Hinc 
plures e conductis dimittit. Immo, quoniam salaria ope- 
rariorum nunc decreverint, alius quoque patronis dam- 
num infert, ad emendam parem machinam imparibus. 

Sol.— Ad rem Ferreres: «Licitum patronis est eas ma- 
chinas introducere quibus res facilius et minori pretio 
producantur, quamvis propterea operarios plures cogan- 
tur dimittere, quorum opera patrono iam non sit neces- 
saria; modo eos retineant usque ad finem contractus; 
vel si nullum tempus statutum est, eos opportuno tem- 
pore praemonuerint. Nec obstat quod forte plures ope- 
rarii aliam artem addiscere debeant ut operam suam 
locare possint; nec quod ali patroni, qui impares sint 
lis machinis emendis, detrimentum capiant, eo quod pre- 
tum rei ob facilitatem productionis imminuatur: haec 
enim per accidens contingent, secus vix unquam novae 
machinae industriales, quae bono publico magnum affe- 
runt emolumentum, possent introduci» 3. 


C. V.—Magnas expensas Tammarus fecit in compa- 


| Genicot, Casus Conse., 134, ed. 1928. 
1 Fanfani, Th. Mor., IIT, 270. 
Ferreres, Casus Conse., I, 1180, ed 1926. 

randis machinis novissimis et in officina construenda 
ad modernioris artis postulata. Vult autem minori rerum 
pretio plurimos sibi allicere clientes. Cogitat ergo de de- 
primenda mercede operariorum ut quod ex rerum pretio 
lucrum cessat deminuta mercede compensetur. Sed a 
parocho cui patefacit animum damnatur de iniustitia. 


Sol.— Omnino recte parochus, quandiu depressio mer- 
cedis sit infra iustam infimam nec operarii libere consen- 
tiant ob promissam, v. gr., partem in messe post sationis 
laboriosum tempus foecunda. 


C. VI.— Post protractum operistitium ab opificibus ty- 
pographicis indictum, plures e patronis decreverunt nul- 
los ex illis reassumendos in posterum; laeduntne iusti- 
tiam? 

Sol.— Non necessario, cum ipsimet operari officinas 
primi deseruerint; quod enim ius conceditur operariis ut 
operisticio se defendant contra patronos, concedatur vel 
his oportet ut medio /ock-out se defendant quoque contra 
illos. Cum operarii tamen a pluribus patronorum dimissi 
cogantur practice vel ad emigrandum vel ad alium labo- 
rem exercendum, cui minus apti paratique sint, caritas 
vult ut illi saltem pacifici operarii, qui aliorum dumtaxat 
metu cessarunt a labore, in officinas iterum recipiantur, 
si absque proprio gravamine eos valent recipere patroni. 


Huc e superioribus voluminibus Casus accedant: Epi- 
keia quoad laborem dominicis diebus (1, 409); Patronus 


quoad augmentum salarii ne operarii blasphement (n, 
402). 

V I. MACHINARIORUM OBLIGATIONES 


Doctrina. 


Machinarius est susceptor vel redemptor operis, opi- 318 
fex nempe qui, pro determinato pretio conducitur, ad cer- 
tum opus industria vel labore perficiendum, v. gr., ad do- 
mum aedificandam, viam ferream construendam, vestem 
conficiendam. Obiectum huius contractus non est—uti in 
contractu laboris—labor personalis praestandus, sed 1p- 
sum opus a susceptore producendum. 

«Opus perficiendum saepe publice denuntiatur, expo- 
nendo quid sit conficiendum, quanam ratione, ex quanam 
materia, intra quodnam tempus, etc., ita quod varii con- 
ductores ad concurrendum invitentur, opus conficiendum 
adiudicatione committatur ei qui, omnibus perpensis, me- 
lius et pro minore pretio illud perficere spoponderit vel 
saltem cum maiori securitate» x. 

Susceptor autem operis potest se obligare aut ad 319 
praestandam dumtaxat operam circa materiam quam 
praebet committens vel locator, aut ad praebendam 
quoque materiam. 

Eius speciales? obligationes sunt: a) opus quod fuit 
contractum perducere usque ad perfectionem; et quidem; 
b) cum ea materia quae sibi traditur a committente aut 
quae cum committente conventa fuit; c) eo modo atque 


| Merkelbach, Th. Mor., II, 545, ed 3.—Ideo, ut ipse ibidem ani- 
madvertit, «ex utraque parte omnino requiritur bona fides: in conducto- 
re, ut sincere intendat opus perficere sub determinatis condicionibus 
pro pretio indicato; in locatore, ut opus committat ei qui minus pretium 
petit, dummodo tamen idoneus sit ad rem bene perficiendam». 

« Generales obligationes erga operarios habet ut conductor laboris 
(30T ss); eorum ergo salarium minuere nequit ut opus minori pretio 


perficiat. 


320 


32] 


232 DE OFFICIIS LAICORUM 


forma quae in contractu determinata fuerunt; d) cum 
debita diligentia; e) manu aut labore proprio, si eius pe- 
ritia requiratur; f) opus perfectum tradere tempore con- 
vento; et g) eo pretio quo una cum committente conve- 
nerit. 

Nequit ergo sibi assumere opus, cuius non est com- 
petens, aut quod complere nequit quale fuit pactum vel 
intra statuti temporis spatium; teneretur alias de dam- 
nis quae obveniunt committenti sive ob affectatam peri- 


tiam sive ob susceptas alias occupationes quibus ne illi 
vacet operi impeditur. 


Si res perit, domino perit. Prae traditione igitur, 
susceptori laboris perit labor atque materia ab eo posita; 
labor, non autem materia posita a committente— nisi ex 
vitio pereat huius materiae. 


Committens opus solet apponere inspectores qui cons- 
tructioni invigilent. Hi autem si cum operis susceptore 
cooperantur in damnum committentis—quod impedire 
debebant nec 1mpediunt—, tenentur ad damni compensa- 
tionem in solidum—id est ad totum damnum compensan- 
dum singuli—, condicionate tamen—si damnum videli- 
cet nec compensat totum susceptor operis, nec compen- 
sant pro rata ceteri inspectores. Insuper «proprio nomine 
restituere debent eam mercedis suae partem quam im- 
merito perceperunt; quia obligationem invigilandi, quam 
pro mercede susceperant, culpabiliter non impleverunt» \ 


Casus primus. 


Caesar, machinarius valde peritus, pluribus negotiis 
cumulatus, quibus renuntiare non audet, ne clientes 
amittat et, imminutis lucris, ad sustentandam copio- 


^ Aertnys-Damen, Th. Mor., I. 963, ed. 1939. 

sam prolem impar evadat, quod facere per se non potest 
Aelio, suo assistenti, committit, instructionibus insuper 
additis per telephonium. 

Quadam die, in. qua, laboribus onustus, ita egerat, in 
fabrica a se directa accidit ut structura lignea, facta 
ad muros superelevandos, ceciderit duosque operarios 
occiderit. Caesar potuit carcerem effugere, quia demons- 
trare valuit, 1mmutando in nonnullis rebus veritatem, 
duos operarios ob culpam propriam periisse, cum prae- 
cepta adamussim non observavissent. 

Occasione tamen communionis paschalis a confessa- 
rio, cui omnia panderat, graviter reprehenditur, tam- 
quam reus homicidii culposi et ad reparationem damno- 
rum erga mortuorum familias damnatur. 

An recte confessarius? 


Solutio 


Quoniam valde peritus praedicatur, Caesar et condu- 
citur ob peritiam personalem et pluribus negotiis cumu- 
latur, quibus renuntiare non audet ne clientes amittat et 
impar sit sustentandae familiae numerosae. Porro, si 
quae negotia suscipit forent dumtaxat plura, nihil certo 
mali. Verum sunt et niinia, his cum nequeat ipse satisfa- 
cere. Quaedam ergo committit Aelio. 

Aelius, qui peritia Caesaris non gaudet—quique ta- 
men, tanti machinarii adiutor, capax supponitur eius 
mandata fideliter exsecutioni committendi—, ab eo reci- 
pit instructiones. Hae autem quandiu tales a Caesare 
dentur et ab Aelio accipiantur quales permittant Aelio 
opus perficere quod a Caesaris petitur clientibus, nulla 
dignus est Caesar reprehensione etsi instructiones det 
per telephonium. Si vero non sint tales, aut quoniam dan- 
tur breves et insufficientes, aut quoniam non plene re- 

cipiuntur sive ob medii telephonici defectu sive ob au- 
dientis 1mpatientia, tunc profecto Caesar carpendus est 
qui tenebatur instructiones dare omnibus numeris abso- 
lutas et se certiorem reddere de fideli ac perfecto illarum 
captu— personaliter saltem Aelii comprobans opus. 


Id propterea quod infortuni contigit, duorum ope- 
rariorum mors propter lapsum structurae ligneae, estne 
imputandum Caesari? Si structura lignea ideo corruit 
quoniam materia vilis, aut haec fuit praestita a commit- 
tente opus—et tunc Caesar tenebatur ipsum atque opera- 
rios monere de periculo, quod committens In se recipe- 
ret—, aut fuit praestita ab operis susceptore, contra pac- 
tum—et tunc Caesar ad compensanda damna tenetur—. 
Tenetur quoque si lapsus structurae non vilitati materiae 
sed vitio constructionis tribuendus, ob deficientem Cae- 
saris diligentiam—et hic videtur casus noster, cum Cae- 


sar excusetur quod, laboribus onustus, instructiones per 
telephonium dederat. 


Ipsa quoque carceris poena, imminens sibi a indicé, 
prodit Caesaris culpam. Et si quidem huius culpa fuit 
dumtaxat iuridica, non tenebatur ad damnorum compen- 
sationem nisi post sententiam— quae non fuit lata—; at 
si culpa quoque theologica, tunc tenetur a iudicis senten- 
tia independenter. Posset profecto ambigi num eius ne- 
elegentia—sive defectus diligentiae—fuerit levis aut gra- 
vis (cf. III, 73); levem enim circumstantia videtur pan- 
dere «laboribus onustus»; sed gravem probant nimia 
quae suscipit negotia atque iudicium confessarii, cui Cae- 
sar «omnia panderat». Neque a gravi culpa inde eximitur 
quod habeat prolem copiosam sustentandam; uti scite 
enim cl. Felici animadvertit: «Machinarius valde peri- 
tus cuius opera a multis postulatur, quibus emolumentis 
facile intellegitur, vix dici potest coactus ad superiores 
(viribus) labores assumendos, ne ad sustentandam nro- 
lem copiosam impar evadat; nisi proli praestet ditissi- 

mam sustentationem; quod aequum non est, damno alio- 


rum» \ 

Quibus facienda est damnorum reparatio? Confessa- 
rius, totius rel conscius, reparationem urget erga fami- 
lias mortuorum. Unde liquido constat Caesarem aut non 
assicurasse illos operarios sed hos suo periculo suscepis- 
se, aut, 1mmutantem in nonnullis rebus veritatem de- 
monstrasse illos ob culpam propriam periisse, quorum 
propterea mortem societas assecurationis non compen- 
savit—privationis pensionis debitae familiis mortuorum. 
Caesar fuit causa efficax et iniusta. 


Alii casus. 


C. II.—In alienam civitatem machinarius Theopom- 
pus vix pervenerat cum locales constructores, concurren- 
tiam eius pertimentes, legationem miserunt. «Neminem, 
inquiunt, latet adventus tui scopus; quapropter tibi of- 
ferimus centum millia francorum si abstines a licitatione 
pro praetoria domu construenda». Theopompus, qui de 
hac domu aedificanda nihil prorsus noverat, respondit: 
«Nisi pecuniae summam duplicetis oblatam, nihil vobis 
promitto». Illi, quantumvis aegre, consenserunt. Theo- 
pompus igitur, qui venerat pro solis viribus reficiendis, 
rediit post mensem ad patrios lares non modo refectus 
viribus sed et ditatus opibus. Iure aut iniuria? 

Sol.— Iure equidem. Nam etsi non haberet licitandi in- 
tentionem, habebat tamen ius et poterat, semel ac rei 
fit certior, cum localibus constructoribus licitare. luris ac 
libertatis abdicatio digna, absaue dubio, pretii. An tanti, 
quantum Theopompus petiit, rei ignarus? Propterea quod 
rei ignarus, 1s stare potuit localium constructorum defini- 
tivae aestimationi qui rem optime noverant. 


l Apud Palazzini, Casus Conse, de praecipuis professionibus, p. 83. 

C. I11— Utrum in publica licitatione seu concursu ali- 
cuius operis construendi—e. gr. in concursu pro cons- 
truenda domoT—, concurrentibus liceat inter se convenire 
de non minuendo pretio, sub hac tacita vel etiam expres- 
sa condicione quod ille cui opus exsequendum assignabi- 
tur, infimum pretium percipiet, differentia autem inter 
infimum pretium et summam a locatore realiter solutam, 
inter diversos concurrentes dividatur? 


Sol.— Respondet Fanfani: «Si summa quae realiter 
a locatore exigitur sit supra pretium maximum, negati- 
ve..., quia contractus locationis rei reducitur ad contrac- 
tum venditionis; vendere autem supra pretium maxi- 
mum est contra iustitiam. S1 sit infra, affirmative: cum 
enim pretium locationis non sit in casu supra maximum, 
nulla vera 1niustitia habetur erga locatorem rei; forma 
autem contractus inter diversos concurrentes reducitur 
ad contractum societatis, qui, cum debitis condicionibus 
initus, certissime licet. Excipe, si mediis iniustis, e. g. vio- 
lentia, fraude, conductores consociati impedirent ut nul- 


lus alius, praeter ipsos, ad licitationem operis concur- 
reret» l. 


C. IV.— Cuthbertus, qui aedificium susceperat cons- 
truendum, viliorem materiam adhibet quam conventum 
fuerat. Estne carpendus? 

Sol.— Ad rem Tanquerey: «Contra iustitiam peccat qui 
viliorem materiam adhibet..., praesertim quando exinde 
minuitur operis soliditas; ita enim damnum iniuste do- 
mino infertur. Illud tamen haud raro nostris diebus oc- 
currit; et non pauci conductores aliquando bonae fidei 
esse possunt, quando viliorem materiam adhibent, quae 
tamen aedificii soliditati non obstat, et aliunde necessa- 

rium reputant ne damnum ipsi incurrant; si praevidea- 


| Fanfani, Th. Mor., II, 499. 

tur monitionem pro praeterito inutilem fore, ab his frau- 
dibus tamen pro futuro caute arceantur» *. Alii tamen 
animadvertunt: «Accidit non raro, pacto convenir de 
materia optima adhibenda, v. g. pro domo aedificanda 
optimos lateres adhibendos esse, optimam calcem, opti- 
mum lignum, etc., quibus tamen verbis ex usu recepto 
nonnisi materia vere bona intellegenda est» 2. 


C. V.—Paterius, operum susceptor, hunc fatetur con- 
fessario morem, inspectoribus nempe operis pecuniam 
tradit ut eorum sibi captet benevolentiam. 

Sol.— «Conductores aliquam pecuniae summam ins- 
pectoribus tribuendo ad captandam eorum benevolen- 
tiam, peccant contra iustitiam si id faciant ad eos cor- 
rumpendos ut materiam viliorem aut opus vitiosum ap- 
probent aut non recusent; non autem peccant si ita 
agant ad iniquam vexationem redimendam, quando nem- 
pe praevident inspectores secus inique eos esse vexatu- 
ros». Ita Merkelbach 


C. VI.— Theophanes opus suscepit perficiendum pro 
statuto pretio; postea tamen advertit operis perfectio- 
nem pluris esse, ita ut, nedum lucrum obtineat, dam- 
num subeat. Teneturne locator, illo reclamante, statu- 
tum pretium augere? 

Sol.— Si damnum inde provenit quod susceptor non 
praevidit pericula ordinaria— augmentum, puta, pretii 
sive rerum sive operarum—, locator non tenetur iustitia 
ad statutum pretium augendum: agitur enim contractus 
aleatorius, quapropter pericula, saltem ordinaria, operis 
redemptor in se suscipit. Si vero damnum provenit tum 
ob pericula extraordinaria— casus omnino fortuitos—, 


| Tanquerey, Th. Mor., Ill, 768, cd 1931. 
2 Aertnys-Damen, 1. c., n. 963 n. 
3 Merkelbach, 1. c., n. 548. 

tum ex erronea computatione praesentium condicionum 
—quia non satis consideravit vel rerum atque operarum 
pretium vigens vel quantitatem et qualitatem suscepti 
operis—, tunc locator tenetur iustitia, saltem aequitate, 
ad augendum pretium usque ad iustum infimum, infra 
quod scilicet nemo posset indemnis complere opus. Prac- 


tice standum erit statutis legis civilis vel loci consuetu- 
dini. 


Huc e superioribus voluminibus Casus accedant: Num 
sint obscenae imagines pro usu scientiae (II, 412); Cur 
non liceat exponere humanam pulchritudinem (11, 414); 
Pingens amasio concubinam (II, 41G). 


VII. MERCATORUM OBLIGATIONES 


Doctrina. 


Mercatores, etsi proprie dicantur qui exercent mer- 
caturam—minoris res ementes quas pluris vendant—, 
ll quoque intelleguntur qui venales habent merces, has 
etsi non emerint. 

Venditio definitur pactio mercis pro pretio, et venit 
correlativa emptioni, seu pactioni pretii pro merce. 

Obligationes mercatorum hinc generatim definiendae 
sunt quod contractus emptionis-venditionis in utilita- 
tem et ementis et vendentis introductus est ac perenna- 
tur, prout et emptor indiget merce et venditor pecunia 
sive mercis pretio. Quod in communem igitur utilitatem 
fit, non debet in gravamen unius prae altero redundare. 
Ideo D. Thomas praemisit! verbum Domini: «Omnia 


| S. Thomas, Summa Theol., II-II, 77, 1 s 

quaecumque vultis ut faciant vobis homines, et vos fa- 
cite illis» (Mt. 7, 12); quod quidem verbum S. Franciscus 
salesius ad rem accommodavit: Emens cogita te vende- 
re, et vendens cogita te emere; sic vendes et emes ad 
Justitiae regulam (cf. II, 303 n). 


Quoniam iustitia petit aequalitatem, oportet haec 
servetur inter venditorem et emptorem, quatenus ille 
mercem, hic tribuit pretium. Mercator igitur ne pretium 
petat nisi merci proportionatum, aequale, iustum. 


Porro determinatio iusti pretii aliquando lege, ali- 
quando fit aestimatione hominum— nemo tamen index in 
propria causa—. Sed quoniam leges in diversis regioni- 
bus, diversis quoque temporibus sunt variae, hominum- 
que aestimatio non una ubique et semper, pretium hoc 
iustum—legale aut vulgare—aliud et aliud apud diversos 
populos, nec constat in indivisibili apud unam gentem. 
Vulgare maxime admittit latitudinem, vi cuius distingui- 
tur pretium summum-—ultra quod reputaretur pretium 
nimium—, pretium infimum-—infra quod haberetur pre- 
tum insufficiens—et pretium medium—inter summum 


infimumque, nempe \ 


| «Dato pretio legali, ipsi standum est in conscientia, quia statuitur 
ab auctoritate in bonum commune, et ita certior est regula; nisi tamen 
sit manifeste iniustum (quod vix accidit), aut. rebus notabiliter. muta- 
tis, evadat iniustum; aut a maiori oarte populi non servetur et in de- 
suetudinem abierit; aut merx pretiosior notabiliter sit vel deterior, quod 
est titulus extrinsecus. Qui ergo sine ratione speciali atque iusta illud 
pretium excedit, iniustitiam committit et ad restitutionem tenetur erga 
emptores; immo erga alios venditores s* pretium imminuit et istud non 
tantum in ementium, sed etiam in vendentium favorem fuerit statutum» 
(Merkelbach, Th. Mor., II, 517, ed. 3). 

«Deficiente pretio legali standum est pretio vulgari, ita ut vendere 
ultra pretium summum et emere infra infimum sit iniustum. Ratio est. 
quia pretium vulgare determinatur a communi aestimatione et proinde 
censetur iustum. ludicium autem privatum saepe est caecum, fallax, 
cupiditate perversum... Hinc si in aliqua regione communiter magni 
aestimatur aliqua res, quae in alio loco parvi aestimatur, potest in primo 
loco magnum pretium exigi» (Prümmer, Th. Mor., II. 298, ed. 1928). 

Adsunt tituli extrinseci, ob quos licet rem vendere ul- 
tra summum pretium, v. gr., modus vendendi—qui vendit 
in parva quantitate seu minutatim plures expensas sus- 
tinet mercem custodiens et alienans quam qui acervatim 
seu copiose—, damnum emergens— «puta cum aliquis 
multum indiget habere rem aliquam, et alius multum 
laeditur si ea careat. Et in tali casu iustum pretium 
erit ut non solum respiciatur ad rem quae venditur, sed 
ad damnum quod venditor ex venditione incurrit», prout 
D. Thomas | loquitur—, et lucrum cessans—ut si quis ho- 
die ad emptoris instantiam vendat triticum quod serva- 
re intendebat in tempus quo pluris valebit. 

Si quando pretium legale una ac vulgare desit, locus 
est pretio conventionali, determinato scilicet emptoris 
et venditoris libera voluntate. 

Verum semel convento pretio, etiam vulgari, infimo, 
venditor contra iustitiam peccat si rem venditam immi- 
nuit vel adulterat prae traditione, ideo ut se compenset 
de pretio medio aut summo quo rem licebat vendere. 

Nisi aliter conventum fuerit, venditor tenetur de evic- 
tione tempore venditionis exsistente neque tamen emp- 
tori declarata?; tenetur quoque de vitis redhibitoriis, 
etiamsi ea ignoraverit} 


1 S. Thomas, Í. c., corp. 

5 «Evictio est legitima deturbatio emptoris in possessione rei emptae, 
quae sive totaliter sive partialiter revindicatin' a vero domino, vel ab 
alio lus in eam habente... Iure autem naturae venditor bonae fidei tene- 
tur pretium acceptum reddere, in quantum ditior factus est. Venditor 
malae fidei tenetur emptorem omnino indemnem servare. [ure tan- 
dem positivo, venditor malae fidei semper tenetur reddere emptorem 
indemnem. Eadem etiam obligatio incumbit venditori oonae fidei excepto 
tamen casu quo de contrario conventum fuit» (Marc, Inst. Mor., I. 1126, 
ed. 1927). M 

7 «Vitta redhibitoria dicuntur. defectus occulti, emptori haud noti, 
tempore venditionis exsistentes, qui rei usum naturalem vel venditori 
declaratum penitus Impediunt, aut ita minuunt ut emptor eam non 
emisset, vel minoris emisset, si eorum notitiam habuisset... Venditor te- 
netur de vitiis redhibitoriis, etiamsi ea ignoraverit. Obligatur, ad nutum 

lenetur denique rem venditam emptori tradere qua- 
lis erat venditionis momento et his circumstantiis loci, 
temporis, modi de quibus ambo contrahentes convene- 
runt, aut, si conventio nulla, quas vel lex civilis vel con- 
suetudo firmat. Et interea ipsam fideliter, instar deposi- 


tarii, custodire *. 


Casus primus. 


Aegidius, commercio vini et olei addictus, magnum 333 
lucrum reportat ita agendo: vina parum alcoholica mis- 
cet vinis fortissimi vigoris alcoholici, 1ta ut miscelae ac- 
quirant saporem vini alicuius exterae regionis (puta Ma- 
laga), a quo loco tantummodo parvam quantitatem im- 
portat, ne a fabricis originariis vel a proprio Gubernio 
deprehendatur et denuntietur. Ita oleum olivae oleo se- 
minum miscet et vendit tamquam purissimum oleum 
olivarum. 

A confessario interrogatus an iustum pretium servet, 
affirmative respondet; ita pariter interrogationi an ser- 
vet pondus et mensuram debitam. 

Interroganti denique confessario an quicquam aliud 
minus honestum et iustum in commercio admiserit, res- 
pondet Aegidius nihil sibi, praeter relata imputandum 
esse; nihil ceterum se offendisse honestatem et iustitiam, 
cum illud vinum mixtum omnes qualitates habeat vini 
quod fingit vel 1mitatur; oleum autem seminum a ple- 
risque tamquam oleum olivarum vendatur. 

Quid dicendum? 


emptoris, vel contractum rescindere, vel partem pretii restituere, iuxta 
aestimationem peritorum» (Id., 1b.). 

| «Quare, si ex ipsius culpa, res pereat aut detrimentum patiatur, dam- 
num reparare tenetur... Quod si non ex culpa venditoris sed casu for- 
tuito res periit aut damnum passa est, ille damnum subit qui rei domi- 
nus est» (Fanfani, Th. Mor., II, 464). 

Solutio 


Quod ad vinum attinet, supponimus pretium vini mix- 
ti unum idemque fuisse atque vini puri seu authentici; 
Aegidius enim asserit pretium servasse iustum. Nec obs- 
tat quod dicatur magnum lucrum habere ex venditione: 
hoc enim lucrum oriri potest tum ex volumine venditio- 
nis, tum ideo quod non sustinet 1mportationis vel expen- 
sas vel vectigalia. 

Porro non solvens vectigalia, seu tributum importa- 
tonis, nullam committit Aegidius iniustitiam erga Gu- 
bernium proprium, cui pro tanto ius est ad tributum pro 
quanto exterae merces introducuntur. 

At laeditne iustitiam erga vini genuini productores, 
venditores alios, emptores ipsos? Duplex hypothesis: aut 
vinum illud mixtum habet (quem ad modum Aegidius 
asseverat) omnes omnino qualitates vini quod fingit vel 
imitatur; aut nonnullis huius qualitatibus destituitur. 

Aegidius committit iniustitam contra authentici Ma- 
laga productores si horum nomen vel distinctivum (mar- 
ca registrada) legibus civilibus protegitur—ut exinde ap- 
paret quod timet ne a fabricis originaris deprehendatur 
et denuntietur—, in hypothesi prima, quia illos menda- 
cio privat lucro privilegii iuste acquisiti, in altera quia 
mendacio insuper famam vini authentici minuit et 1deo 
emptorum numerum. 

Venditoribus aliis vini genuini iniuriam facit Aegidius 
in prima hypothesi, neque modo si diceret se unum esse 
qui vinum genuinum venui habet, nam mendacio priva- 
ret ceteros toto huius vini venditionis lucro, sed etiam si 
dicat se vinum vendere qualem ceteri vendunt, nam men- 
dacio hos privaret parte lucri— parte scilicet quae con- 
tingit sibi—. At nulla videtur adesse iniuria in hypothesi 

altera: depretiato etenim vino authentico, ceteri vendi- 

tores ab hoc vino venundando abstinerent, quod nemo 
vult emere, et vacarent vendendis aliis, cum non mino- 
ri lucro. 

Emptoribus, denique, nisi casum excipias in quo hi 
non emerent quod mixtum vinum noverint, nullam infert 
iniuriam Aegidius noster in prima hypothesi; ait enim 
D. Thomas: «Si per alchimiam fieret aurum verum, non 
esset 1llicitum ipsum pro vero vendere: quia nihil prohi- 
bet artem uti aliquibus naturalibus causis ad producen- 
dos naturales et veros effectus» |; nec obiciatur pretium 
peti ab Aegidio pro vino falsificato quod est iustum pre- 
tium vini genuini, nam ut Feneres animadvertit, nec est 
facile definire quantum lucrum liceat venditoribus acci- 
pere, nec ipsa peritia chimici est parvipendenda?. In 
secunda tamen hypothesi adest ad emptores vera iniuria 
si ob defectum qualitatis vinum falsificatum redditur 
emptoribus damnosum, saltem, totaliter aut partialiter, 
inutile—damnosum, si quaeratur, v. gr., pro conserva- 
tone vel revenditione, vinum autem falsificatum nec 
conservari possit nec absque pretii deminutione vel mulc- 
tae periculo revendi; inutile, pro toto aut parte, v. gr., si 
quaeratur tantum vel etiam pro sanando aut sublevando 
morbo, cui tamen non proficiat. 

Relate ad oleum olivae quod Aegidius miscet cum oleo 
seminum et vendit tamquam purissimum, se propterea 
excusans quod a plerisque oleum seminum quasi oliva- 
rum venumdetur, confessarius oportet certior fiat num 


I S. Thomas, l. c., a. 2, Im. 

! Ferreres, Casus Conse., I, 1112. ed 1926. 

* [ta cl. Visser, apud Palazzini, Casus Conse, de praecipuis professio- 
nibus. p. 54; ubi et animadvertit: «Si vinum substitutum venditur parva 
quantitate pro immediata consummatione, ipsa substitutio iustitiam non 
laedit, quia communiter id quod quaeritur a potatoribus est gustus bo- 
nus vini determinati: quoad istum autem finem emptores recipiunt quod 


quaerunt». 

revera praxis huiuscemodi vigeat necne communiter in 
loco. 

Si quidem viget, tunc oleum seminum est in communi 
aestimatione unius utilitatis atque pretii ac oleum oli- 
varum; pretium ergo non est iniustum—eo magis quod 
Aegidius non vendit, uti ceteri oleum seminum, sed oleum 
seminum oleo olivarum mixtum——; neque carpendus esset 
de fraude, nisi protestetur (atque credatur) se purissi- 
mum oleum olivae vendere. 

Si autem non viget, tunc praeter fraudem circa qua- 
litatem—nam oleum purissimum olivae proprietates ha- 
bet, culinarias et medicinales quibus caret seminum 
oleum—, iniustitiam committit Aegidius quod ad pretium 
—oleum enim mixtum non est tanti quanti purissimum 
olivarum—; praeter casum quo emptores recusarent olei 
purissimi solvere pretium iustum \ 

Magnum attamen lucrum quod Aegidius, etiam ex olei 
venditione, reportat non modo casum hunc excludit, ve- 
rum etiam communem illam nraxim. 


Alii casus. 


C. II.— Ad Brendanum, horologiorum venditorem, Me- 
tellus accedit ut sibi de horologio provideat. Timens au- 
tem ne horologium accipiat imperfectum, cupit idipsum 
emere quo Brendanus utitur. Sed Brendanus hoc habuit 
ab uxore occasione nuptiarum; quapropter specialiter 
sibi est utile—praeterquam signat horas, uxoris aman- 
tissimae excitat memoriam—. Ideo petit pretium supra 
summum eiusdem qualitatis horologiorum. An juste? 

Sol.— Affirmative, nam ultra pretium horum horo- 


| «Aliquando mercatores ita agunt, quia emptores rei naturalis pre- 
tium solvere nolunt; tunc inlustitia non committitur quidem, sed magis 
honeste agerent, si aperte dicerent rem non posse tali pretio comparari» 
(Tanquehey, Th. Mor., HL, 740n, ed. 1931) 

logiorum est horologio Brendani pretium, ut dicitur, af- 
fectionis; ei 1gitur, quia specialiter carum, est pretiosius. 


C. III.— Alia die ad Metellum pistorem currit Brenda- 
nus dicens: Vende mihi panes, quoniam habeo inexpec- 
tatos ac insignes hospites nec uxori est aliquid quod po- 
nat ante illos. Cogitavit ergo Metellus de Brendano con- 
ficiendo suis ipsis telis. Quapropter: «Si specialis, inquit, 
utilitas tua legitimum reddidit pretium adauctum horo- 
logii, haec quoque utilitas quam ex pane nunc habes spe- 
cialem ius mihi confert ut panis pretium augeam. Hunc 
propterea solve pretio ultra summo». 


Sol.—Iniuste agit Metellus pistor, quoniam non est 
paritas. In casu enim praecedenti, utilitas est vendentis, 
qui propterea vendit rem suam et rem sibi cariorem. In 
casu autem qui modo agitur, utilitas est ementis, et nemo 
potest vendere quod non est suuml. Scite Vermeersch: 
«Concessa contraria opinione incidimus in consectaria 
evidenter absurda: a) Pretium 1ustum non tantum exigi 
potest, sed solvi debet. 51 ergo specialis emptoris utilitas 
rationem mutet pretii iusti, emptor vel ultro augere de- 
buerit pretium, vel saltem indicare eam utilitatem, ut 
venditor iure suo augendi pretii uti possit. Nemo tamen 
sic dixerit; emptoresque ad varias confugiunt artes ut 
haec utilitas 1gnoretur, ») Praeterea, sicut res specialiter 
utilis esse potest emptori, ita non raro pecunia speciale 
affert venditori commodum quaestus. Non ideo tamen 
is existimat se obligatum ad aliquid de pretio detrahen- 
dum, etiam si conetur computare specialem emptoris 
utilitatem. Nonne haec sunt omnino arbitraria? c) Ut 


1 «Si aliquis multum iuvetur ex re alterius quam accepit, ille vero qui 
vendidit non damnificatur carendo re illa, non debet eam supervendere. 
Quia utilitas quae alteri accrescit non est ex vendente, sed ex condicione 
ementis: nullus autem debet vendere alteri quod non est suum, licet 
possit el vendere damnum quod patitur» (S. Thomas, |. c. a. 1). 

iam arguit Molina, fas tunc foret carius vendere pauperi 


quam diviti. Specialis enim indigentia nonne prodit spe- 
cialem utilitatem?» \ 


C. IV.— Exsistit 1n regione pretium vini legale. Enno- 
dius ergo a confessario petit num sibi liceat vinum ven- 
dere infra huiusmodi pretium? 


Sol.— Certo certius. Nullam enim iniuriam committit 
erga emptores, in quorum favorem pretium legibus deti- 
nitur; his namque, vel lege posita, posset vinum gratis 
praebere. Nullam pariter ad alios venditores, etsi inde 
quod minoris vendens clientes alliciar ad tabernam vina- 
riam suam et elonget a ceteris: vertitur actus cum du- 
plici effectu (cf. I, 159 ss.). S1 tamen, praeter morem, pre- 
tium fuisset lege statutum in vendentium gratiam— puta 


ad vitandam concurrentiam— tunc illicite ageret Enno- 
dius noster. 


C. V.—Deficiente pretio legali simul atque vulgari et 
remotis fraude, vi, metu aliisque iniustis mediis, potestne 
haberi iustum pretium conventionale qualecumque? 

Sol.—Volunt aliqui pretium illud esse necessario mo- 
derandum iuxta communem aestimationem peritorum in 
singulis materiis aut per comparationem ad res consi- 
miles. Sed alii moderamen dumtaxat exigunt in venditio- 
ne atque emptione rerum quae sunt ad humanos usus 
necessariae; permittentes ut res ceterae a privatis ven- 
dantur et emantur pretio quo venditor cum emptore con- 
venerit. Unde Vitoria: «Si aliquis nollet canere nisi alius 
daret mille aureos, et alius daret, quis diceret quod ille 
tenetur ad restitutionem?... Item, si aliqua puella acci- 

peret ab alio mille ducatos pro voluptate et stupro, et 


| Vermeersch, QQ. de iustitia, n. 345, ed. 1904. 

alias nollet habere rem cum illo, et ille daret, nullus con- 
demnaret illam ad restitutionem» 


C. VI.—E pluribus quae Nicander venalia habet non- 
nulla sunt defectuosa; rogat 1gitur confessarium utrum 
iniuste agat dum tacet de defectibus. 

Sol.— Multiplex distinctio, necessaria: a) si mercem 
defectuosam vendit pretio mercis integrae, affirmative; 
si mercis defectuosae diminuit pretium pro mensura de- 
fectuum, tunc b) si defectus mercis sit manifestus, nega- 
tive—nisi pateat emptoris imperitia, nam defectus foret 
huic occultus—; si vero defectus sit occultus, tunc c) si 
defectus sit substantialis, reddens videlicet mercem no- 
xiam—cibum puta venenatum pro cibo sano—vel inuti- 
lem fini emptoris—vinum puta sophisticatum pro vino 
in Missae celebratione adhibendo—, affirmative; si de- 
fectus autem sit accidentalis, tunc 4) aut Nicander inter- 
rogatur specialiter de hoc defectu, et tunc affirmative 
—nisi respondens aut non credatur) aut protestetur se 
nolle rationem reddere, verum rem vendere qualiscumque 
est—; aut non interrogatur specialiter de hoc defectu, et 
tunc negative—etsi peccare possit contra caritatem, non 
monens, v. gr., emptorem ne vinum diu conservet quod 


evanescit brevi. 


Huc e superioribus voluminibus Casus accedant: Va- 
cans negotiationi (I, 23); Vacans commercio clandestino 
(I, 387); Num sint obscenae imagines pro iisu scientiae 
(II, 412); Medicinam vendens quae adhibetur ut pluri- 
mum pro abortu (II, 463); Adiuvans dominum ad merces 
adulterandas (II, 468 ss.); Approbans et iuvans dominum 
ad mercium adulterationem (ll, 474); Liquorem praebens 


| Vitoria, in I-II, Tt, 1. n. 6. ed. Beltrán de Heredia, 
a Nullam communiter adhibemus fidem mercatoribus rem prorsus in- 
tegram asserentibus; liberi ergo mercem nostro periculo suscipimus. 

ebrietati proximis (Hn, 484); Phannaca suppeditans ad 


inpediendam prolem (II, 492 ss.); Opii commercium (II, 
495); Res venales nuntians in pravis periodicis (NH, 497); 
Vendens folia communistica (I, 499 s); Deferens empto- 
ribus pravos libros emptos (II, 501); Mercatores se com- 


pensantes pondus vel mensuram minuentes (III, 98); 


Mercator negans se habere quae emptores petunt 


(IET, 
509). 


VIII. MEDICORUM OBLIGATIONES 


Doctrina. 


Medici—et chirurgi— debent pollere sufficienti scien- 
tia atque peritia, nam secus se voluntarie exponerent pe- 
riculo grave damnum aegrotis inferendi. Tenentur igitur 
a suscipienda alicuius cura abstinere quandiu scientia 
illa vel peritia careant neque casus urgeat (cf. I, 76); et 


tenentur, ubi non sint satis competentes, operam decli- 
nare peritioribus. 


Si medicus sit conductus, a societate vel a privatis, 
tenetur ex iustitia curam suscipere aegrotorum pro quli- 
bus conductus fuit; si non est conductus, tenetur ex ca- 
ritate ad aegrotos qui eius indigerent auxilio (II, 316 ss.). 

Cura suscepta, medicus tenetur ex iustitia diligenter 
atque fideliter munus suum implere. Diligentia ab ipso 
postulatur maior aut minor, prout morbus agitur gravis 
aut levis; unde et 1n casibus difficilioribus officio adstrin- 
gitur aegrotum conquisite explorandi, visitandi etiam 
noctu et frequenter, immo et vacandi speciali studio et 
consulendi doctiores vel peritiores—propriis etiam ex- 
pensis si ipse deficiat ordinaria scientia—. Fidelitatis 
autem officia plura. Quorum primum atque fundamen- 
tale quod, cum conductus, vocatus vel admissus ut adiu- 

vet aegrotum ad salutem recuperandam, ab is abstineat 
omnibus quae vel aegritudinis ingravationem vel vitae 
abreviationem secum ferrent; remediis ergo utatur quae 
aestimat tutiora (III, 48), vitet operationes periculosas 
nisi necessarias; praescribat vel adhibeat medicinas con- 
eruas—devitans superfluas—. Prae oculis semper habeat 
nec aegrotum obligari ut vitam servet mediis extraordi- 
narius nec medicum ipsum ius in aegrotum obtinere quod 
aegrotus valide ei non conferat, at valide nemo confert 
ius quo ipse caret '. Aliud fidelitatis officium est ne ae- 
grotos quos examinat committat castitatis discrimini, 1p- 
sis sanandis remedia vel consilia det adversa bonis mo- 
ribus—v. gr., de onanismo, de abortu—, ab operationibus 
illicitis abstineat. (cf. III, 133 ss.). Tenetur insuper ad se- 
cretum officii sive professionale (cf. III, 274 ss.). Prohi- 
betur ne in stipendio pro suis serviciis definiendo termi- 
nos excedat iustitiae et caritatis (cf. 356 ss.). Vi denique 
postremae huius virtutis debet medicus, per se vel per 
alios, aegrotum admonere de periculi gravitate et prop- 
terea de sacramentis recipiendis et familiaribus compo- 
nendis rebusa. 


| «Le médicin, comme personne privée, ne peut prendre aucune mesu- 
re, tenter aucune intervention sans le consentement du patient. Le médi- 
cin n'a sur le patient que le pouvoir et les droits que celui-ci lui donne, soit 
explicitement, soit implicitement et tacitement. Le patient de son cóté 
ne peut conférer plus des droits qu'il ne possède... En ce qui concerne le 
patient, i1 n'est pas maitre absolu de lui-méme, de son corps, de son es- 
prit. Il ne peut donc disposer librement de lui-même, comme il lui plait» 
(Pius XII. alloc, d. 13 sept. 1952; AAS. 44 [19521, p. 782). 

2 «Hinc: 1) Si alii infirmum monere non possent aut non vellent, vel 
si infirmus is de periculo monentibus non crederet, ipse medicus per 
seipsum monere eum tenetur. 2) A monitione tamen excusaretur, si mo- 
ralitcr certo sciret aegrotum esse in statu gratiae et res temporales iam 
composuisse, aut ita in impietate esse obfirmatum ut etiam monitus con- 
verti non vellet: id tantum valde raro cum certitudine affirmari potest. 
3 Familiam quoque monere debet medicus, quo tutius spirituali et tem- 
porali bono moribundi provideatur» (Merkelbach, Th. Mor., II, 380, ed. 3). 

Casus primus. 


Cum in aliqua natione lex paretur qua liceat medicis 
euthanasiam adhibere illis aegrotis qui, cum insanabiles 
sint et dolorosissimae morti properent, conscii tribuant 
consensum, plures e collegio medicorum legi condendae 
plaudent. At cum unus ex his, Cyprianus nomine, noti- 
tiam daret parocho, experientia et aetate venerabili, hanc 
obtinuit sententiam: Data nec concessa euthanasiae mo- 
ralitate, tot afferret lex consectaria gravissima ut ab ea 
ferenda sit prorsus abstinendum. Non erat Cyprianus de 
illorum numero qui putant cum Philosopho attendendum 
esse expertorum et seniorum indemonstrabilibus enun- 
tationibus non minus quam demonstrationibus |; qua- 
propter silentium quidem tenuit, ne fiducia videretur de- 
ficere, sed recurrit inde ad theologum petens quae sint 
inconvenientia practica ex lege illa cogitata timenda. 

Quaeritur : 

1) Quid sit euthanasia. 

2) Quid sit Cypriano respondendum. 


Solutio 


Ad Ium.— Euthanasia—mors sine dolore—innuit, com- 
muni usu, occisionem non dolorosam pharmaco analge- 
sico provocatam. Alia est directe occisiva; alia, directa 
lenitiva; ibi mors est voluntaria in se—uti finis vel me- 
dium—; hic vero est voluntaria tantum in causa. 


Et directe quidem lenitiva oportet iudicetur ad regu- 
lam voluntarii indirecti (I, 159); et ideo illicita dicatur 
si abreviatio vitae aut veniat medium ad alleviandos do-1 


1 Aristoteles, VI Ethic., c. 9, n. 6 

lores aut sit volita——nec dumtaxat permissa— vel desit 
proportionata causa ad permittendam vitae abreviatio- 
nem (cf. I, 170). 

Quaestionem de liceitate euthanasiae directe occisi- 
vae, contemplatae lege de qua est sermo, nec parochus 
nec Cyprianus tangunt; unde et nos in posterum remit- 
timus (351). 


Ad Ilum.—Quia de lege condenda agitur, praemitta- 
mus cum D. Thoma legem ferendam esse sub forma uni- 
versali: afficit enim plures personas, plura negotia, pro- 
tractum quoque tempus \ Legis ergo applicatio ad casus 
singulos prudentibus seu sapientibus committenda estz, 
qui ideo gerunt iudicis personam. 


Quin propterea iudici nimia sit libertas concedenda. 
Ad rem ipse Angelicus: «Sicut Philosophus dicit, / Re- 
thor., melius est omnia ordinari lege, quam dimittere 
iudicum arbitrio. Et hoc propter tria. Primo quidem, quia 
facilius est invenire paucos sapientes, qui sufficiant ad 
rectas leges ponendas, quam multos, qui requirerentur 
ad recte 1ndicandum de singulis. Secundo, quia illi qui 
leges ponunt, ex multo tempore considerant quid lege 
ferendum sit: sed iudicia de singularibus factis fiunt ex 
casibus subito exortis. Facilius autem ex multis conside- 
rats potest homo videre quid rectum sit, quam solum 
ex aliquo uno facto. Tertio, quia legislatores 1udicant in 
universali, et de futuris: sed homines iudiciis praesiden- 
tes iudicant de praesentibus, ad quae afficiuntur amore 
vel odio, aut aliqua cupiditate; et sic eorum depravatur 
indicium. Quia ergo iustitia animata iudicis non inveni- 
tur in multis; et quia flexibilis est; ideo necessarium 
fuit, in quibuscumque est possibile, legem determinare 


| S. Thomas, Summa Theol., I-II, 96, 1. 
1 Id. ib, 2m. 

quid indicandum sit, et paucissima arbitrio hominum 
committere» ' 

His praemissis, lex quae permitteret euthanasiam di- 
rectam, determinabitne aegritudines insanabiles? dice- 
retne: Cancro laboranti, etc., fas est praebere letale 
illud pharmacum? At, praeterquam gravitas aegritudi- 
nis multum dependet ex constitutione physica individui, 
aegritudines quae vel saeculo nuper elapso reputabantur 
insanabiles, hodie, contra, communiter sanantur. Plures 
ergo quae nunc temporis insanabiles pronuntiantur, spe- 
rare licet a medicis in posterum sanandae. Nec tamen 
ilico abrogabitur semel condita lex. Magnum ideo pericu- 
lum inest legi quae ad particulares descenderet morbos 
signandos. 

Ponamus ergo legem dari generaliori formula, scilicet 
«pro aegrotis insanabilibus quibus dolorosissima mors 
imminet». Quis sententiam dicet de morte inevitabili? 
medicus ordinarius, aut specialista? unus aut plures? 1u- 
niores qui didicerunt medicinae artem provectam tem- 
pore, aut seniores, qui in taliter aegrotis nullum experti 
sunt felicem exitum? Quot non essent, maxime in parvis 
oppidis, iudicia praecipitata timescenda! Ut omittamus 
indicia illa quae, in magnis civitatibus, posset medicus 
ferre vel timens ne imperitus existimetur dum se prodit 
imparem sanando, vel affectus taedio erga aegrotum, 
vel ductus cupiditate lucri, etc. 

Neque facilior est praenuntiatio de doloribus qui di- 
cuntur mortem praecedere et comitari. Intensitas dolo- 
ris mensuratur condicionibus personae potius quam ipso 
morbo: sunt qui acriter conqueruntur de dolore minimo, 
sunt qui in infinitum exaggerant quos ipsi aut proximi 
dolores experiuntur. Quoties non praefert delicatus homo 
magis mortem subire quam chirurgicam operationem ho- 
die perfacilem! Peracta tamen operatione gaudet ipse- 


» Id., 1b., q. 95, a. 1. 2m. 

met, atque minoris iam dolores aestimat quos pridem 
dicebat insupportabiles. Porro qui de facili hallucinatur 
in metiendis doloribus, quomodo poterit comparationem 
instituere debitam. inter malum doloris quod timet et 
malum, quod non timet, mortis anticipatae? Si autem 
ipse nequit consilium praevium instituere, quis erit valor 
consequentis consensus, dandi tamen de morte accele- 
randa? Difficultas quoque persistit si iudicium de dolo- 
rum acerbitate deferatur medicis |. Quae videntur ete- 
nim signa doloris intensissimi, frequenter nihil sunt aliud 
nisi motus reflexi. Magni quoque cruciatus iniectionibus 
quibusdam non mortalibus deminui possunt. 

Denique, si lex umquam permitteret ut aegrotis phar- 
macum letale praeberetur, huius administratio non esset 
medicis committenda. Iam animadvertit D. Thomas oc- 
cisionem, quamvis iustam, malefactorum non a clericis 
exercendam esse, quod «ministerium clericorum est in 
melioribus ordinatum quam sint corporales occisiones, 
scilicet in his quae pertinent ad salutem spiritualem» s. 
Pariter dicendum est de medicis: hi sunt destinati. in 
salutem aegrotantium, non in ipsorum mortem; sunt 
destinati ad vitam protrahendam, non abreviandam. 


i «Dr. Guilelmus Osler bene perpendit modum moriendi quingento- 
rum ex suis aegrotis, et testatur quadringentos eorum nullum manifestas- 
se dolorem tempore extremi momenti, nonaginta manifestasse dolores, 
undecim angorem, duos verum terrorem, unum excitationem passum fuis- 
se, unum patefecisse suae conscientiae cruciatus» (Antonelli, Medicina 
Pastoralis, II, p. 130. ed. 1932).—Ipsemet auctor, a quo nonnulla mutuati 
sumus, animadvertit: «Errores circa prognoslm sunt communes. Doctor 
Cabot voluit inquirere quae esset peritia medicorum in America septen- 
trionali in diagnosi peragenda; et potuit sectionem agere 3000 cadaverum, 
quae recepit cum diagnosi peracta singulorum; et invenit 40 % fuisse 
erratas... Si diagnosis est errata, quae poterit esse prognosis?» (l. c.. 


p. 133 s). 
1 S. Thomas, 1. c., I-H, 64, 4, 2m. 

Alii casus. 


C. 11.— In quorumdam medicorum coetu haec allata 
sunt argumenta pro euthanasiae directe occisivae (346) 
liceitate: quod ordinetur nempe in bonum finem—vitare 
dolores atrocissimos—, quod non laedat caritatem in 
aegrotos—utpote qui conscii pharmacum letale postulare 
dicantur—, quod iustitiam, denique, non offendat—nam 
si lex est profecto iusta quae iubet malefactores occidi 
violenter, a fortiori quae permitteret aegrotos volentes 
interficere. 

Sol.— In euthanasia directe occisiva, quantumvis ob 
misericordiam vel pietatem in eum qui insanabilis est 
et acerbis doloribus afficitur, acceleratio mortis est voli- 
ta in se, ut scilicet morte accelerata moribundi vel aegro- 
ti dolores minuantur. Finis profecto bonus, qui tamen 
non iustificat medium, occisionem innocentis (I, 128). 


Quod aegrotus conscius medicinam letalem petat 
non reddit occisionem caritati consonam. Postulat enim 
caritas, non modo ut ipsimet vitemus malum culpae pro- 
priae, sed ut vitemus insuper, pro posse, morale atque 
physicum malum proximi. Prohibemur igitur caritate ne 
condescendamus proximo in peccato et ne cooperemur 
abreviationi vitae unde proximus destitueretur opportu- 
nitate et dolendi de peccatis commissis—de suicidii igitur 
desiderio—simul ac de opportunitate satisfaciendi pro 
poena illis peccatis debita et merendi sibi aeternae glo- 
riae augmentum. 

S1 societas, denique, bono communi noxios etsi invitos 
potest licite occidere, potestatem huiusmodi in commune 
bonum obtinuit, cui innocens seu aegrotus non nocet (III, 
12] ss.). Nec dicat aliquis lege civili permittenda minora 
mala ut peiora vitentur, quem ad modum licite toleratum 
fuit meretricium ut caverent cives ab adulterio. Nam 

praeterquam nec fornicatio propterea quod non punie- 
batur fuit ideo licita, oporteret prius determinare in quo 
consistat malum maius quod permissione euthanasiae 
vitaretur: hoc enim malum oportet sit sociale, cui cives 
teneamur sacrificare personale commodum; at nullum 
malum sociale vertitur in discrimen ubi totum quod vi- 
tare intendit lex de qua sermo concluditur intra terminos 
dolorum aegrotantis vel moribundi. 


C. III. ——Sunt mulieres quae via naturali parere ne- 352 
queunt quibusque in partu alia via succurri nequit nisi 
sectione caesarea. Notum aliunde est non quamlibet mu- 
lierem operationem caesaream toties quoties erit neces- 
sarium, sine gravi periculo et damno, subire posse. Ideo 
gynecologi ', inter quos Homerus, praecavere student ta- 
lis mulieris graviditatem sterilizatione per tubarum liga- 
tonem, vel etiam alia incisione chirurgica; ipsis enim 
persuasum est non esse aliam viam ad arcendam gravi- 
ditatem sufficienter securam. Homerus in huiusmodi ca- 
sibus semper sterilizationem mulieris peragit; quod ta- 
men excusat dicens se non velle nec peragere steriliza- 
tonem propter se seu ut finem, sed propter salutem 
matris seu ut medium et ideo eius sterilizandi actionem 
esse quidem voluntariam in se sed non propter se. 

Sol.— Sterilizatio de qua in Casu est omnino directa. 
In terminologia namque theologorum (quam Sanctae 
sedis documenta referunt) voluntarium directum seu in 
se id omne venit quod agens vult sive ut finem sive ut 
medium ad finem; ideoque complectitur non modo quod 
est volitum propter se sed et id quod est volitum in se, 
etiamsi propter aliud. In Casu autem Homerus vult et 
peragit sterilizationem ad impediendum partum, ut di- 


| Gynecologus vocatur medicus qui studet feminarum vitiis atque mor- 
bis medendis habentibus originem in earum genitali systemate. 

citur, mortalem. Sterilizatio 1gitur est directa, ad mentem 
theologorum et Ecclesiae 


Neque excusari potest a peccato quasi bono totius cor- 
poris provideri aliter nequeat, nam periculum quod poni- 
tur imminere feminae non oritur ex tubarum solutione 
sive expeditione nec ex vulvae arctitudine, sed ex activi- 
tate sexuali libera—quae secum fert praegnationem et 
partum et ideo sectionem caesaream plenam periculis? 

Immo, etiamsi ageretur, prout Homerus contendit, 
sterilizatio dumtaxat indirecta, adhuc quae in Casu ver- 
titur pronuntianda foret illicita. Nam dato, nec concesso, 
ligattonem tubarum esse actum indifferentem, altera 
deest e condicionibus ad excusandam positionem causae 
cui duplex est effectus, bonus scilicet et malus; nam 
oportet ne effectus malus medium sit ad bonum (I, 159); 
sed 1n Casu non nisi per sterilizationem evitatur operatio 
caesarea sive mortis periculum— cuius signum evidens 
est quod si femina non esset vacatura generationi, Ho- 
merus operationem illam non perageret. 


C. IV.— Landoaldus medicus ad sidera usque extollit 
novam recentemque methodum, quam narcoanalysim 
ex graecae vocis fonte, scientifice appellant. Ipse censet 


| Ad dubium: «An licita sit directa sterilizatio sive perpetua sive tem- 
poranea. sive viri sive mulieris». S. Officium respondit (21 febr. 1940): 
«Negative, et quidem prohiberi lege naturae» (AAS, 32 [1940], p. 73). 

) Pericula caesareae operationis non sunt exaggeranda. Hodie enim 
constat sectiones huiuscemodi. quantumvis repetitas, non adducere puer- 
peris vitae discrimen. Sic ex recenti statistica comprooati sunt 130 casus 
in quibus, peracta caesarea operatione quatter et ultra, non nisi duae par- 
turientes mortuae sunt (.Theological Studies, 18 [1957], p. 232). Videsis 
quoque ibi citata Ostetrical and Gynecological Survey, ll augusti 1956, 
p. 521; Journal of the American Medical Association, 24 martii 1956, 
p. 1005. 

3 Narcoanalysis consistit in iniectione moderata quorundam narcoti- 
corum unde ponitur homo in statu inter somnum atque vigiliam medio 
et ideo expeditam habet memoriam et revelationem eorum quorum vi- 
gilans non meminit vel negaret notitiam, utilem tamen iudici vel medico. 

narcoanalysim valde aptam efficacemque ad curandos 
aut saltem mitigandos morbos mentis seu phraenaesthe- 
ticos. Saepissime de his loquitur cum amicis, sustinens 
necessitatem multiplicandi loca seu cubicula medicalia 
(gabinetti), in quibus haec nova methodus exerceatur. 
Putat munus reipublicae esse hanc adhibere methodum 
in inquisitionibus iudicialibus ad veritatem detegendam; 
ita vitarentur (inquit) expensae, morae ac prolixitates 
processuales, necnon falsa 1ureiufanda reorum testium- 
que. Quin immo miratur quod Ecclesia ea non utatur et 
proponit ut in ecclesiasticis tribunalibus admittantur 
periti ad hunc finem electi. 

Sol.— Landoaldus exaggerat imprimis efficaciam me- 
thodi, quae nondum est demonstrata: curat quidem vel 
minuit quosdam illorum morbos, non tamen omnes—fer- 
tur quod in dimidia parte casuum sit inefficax—; prae- 
terquam est periculosa, nec propterea adhibenda ubi re- 
media innocua sint in promptu. Nec est cur multiplicen- 
tur loca illa medicalia: nam experimentum petit medi- 
cum competentem et probum et plures etiam postulat 
cautiones; porro nec facile habentur illi medici nec con- 
tinuo adhibentur hae cautiones; adest ergo periculum in 
ilis locis multiplicandis. Usus narcoanalysis in inquisi- 
tionibus 1udicialibus civilibus dicendus est illicitus si fiat 
ad confessionem delicti vel extorsionem secreti—iniusta 
quoque poena si inde data vel aggravata sit—; licitus 
attamen si ordinetur ad gradum culpabilitatis definien- 
dum eius qui aliunde probatus est delinquens—ne maior 
poena imponatur ei—; expensae, morae et prolixitates 
processuales, necnon falsa iureiuranda reorum atque 
testium non possunt attribui omissioni novae methodi 
tamquam causae, sed tamquam occasioni—sicut et rei 
silentium—. Nec est mirandum quod Ecclesia non utatur 
hac methodo: Ecclesia agnoscit reo ius tacendi delictum 
ab eo commissum (can. 1743, $ 1), nam leges humanae 

non obligant ad actum heroicum—est autem huiusmodi 
pro reo confessio delicti ob quod graviter puniendus foret. 


C. V.— Tiberius, medicus, psychoanalysim | ita magni 
facit ut non modo invitet sacerdotes et religiosos ut 
adeant psychoanalysticas et horum quoque munere fun- 
gantur, sed velit etiam psychoanalysi subiciendos quot- 
quot ad sacerdotium vel religiosam vitam adspirant. 


Sol.—Nuperum ad rem S. Officii monitum (15 iulii 
1961), 1n quo legimus: «3) Clericis et Religiosis interdici- 
tur ne munere psycoanalysticarum fungantur, ad men- 
tem can. 139 par. 2. 4) Improbanda est opinio eorum 
qui autumant praeviam institutionem psychoanalyticam 
omnino necessariam esse ad suscipiendos Ordines Sacros, 
vel proprie dicta psychoanalytica examina et investiga- 
tones subeunda esse candidatis sacerdotii et professionis 
religiosae. Quod valet etiam si agitur de exploranda apti- 
tudine requisita ad sacerdotium vel religiosam professio- 
nem. Similiter Sacerdotes et utriusque sexus Religiosi 
psychoanalysticas ne adeant nisi Ordinario suo gravi de 
causa permittente» 2. 


C. VI.— Agnes a multis annis famulabatur dominae 
Catharinae, morbo canceroso afflictae, quae doloribus 
acerbissimis afficiebatur. 


Medicus vero, postquam omnia experimenta tentavit 
in cura, sententiam suam dixit Catharinam destinatam 
iri morti dolorosissimae plus minusve proximae; praes- 
cribit 1gitur nihil aliud nisi medicinam veneficam ad do- 
lores leniendos certa quantitate, simul monens famulam 


| Psychoanalysis, supponens morbos quoscumque psychicos ex inhi- 
bitione libidinis procedere, causam morbi specificam vult detegere per 


spontaneam aegroti confessionem et inde remedium afferre absque religio- 
nis adiutorio. 


» AAS, 53 (1961), p. 571. 

ut attenta sit, ne quantitatem praescriptam plus duplo 
adhibeat, utpote letalem. 

Quadam autem nocte, Catharinae dominae magis ma- 
gisque doloribus lancinatae, Agnes orationes bonae mor- 
tis suggerit et ex pietate subministrat veneficam medici- 
nam quantitate letali. Medico occurrenti et statum mor- 
tis constatant! Agnes lacrimis effusis declarat se, casuali 
errore, medicinae quantitatem duplo subministrasse. 

Medicus Alipius cohibet dubia gravia exurgentia de 
Agnetis sinceritate et documentum mortis ita conficit ut 
famula a processu 1mmunis servetur. 

Sol.— De quo, imprimis, dubitavit medicus? Num quan- 
ütas letalis fuerit subministrata Catharinae errore ca- 
suali (prouti Agnes fatetur) aut potius ex industria quan- 
tumcumque misericordiosa. Sed ponamus medico cons- 
tare, cum certitudine, hanc alteram agendi rationem; 
tenereturne Agnetem denuntiare? Non ex iustitia com- 
mutativa, cum ipse non officialis publicus sed testis sit 
qualificatus seu peritus; non ex caritate, cum eius silen- 
tum in nullius damnum redundare dixeris—non agitur 
de infirmaria, aliis periculosa, sed de famula quae et bene 
et male se habenti dominae ministrat—. An ex 1ustitia le- 
gali? Negative, si non detur civilis lex praecipiens denun- 
tationem ut procedatur inde contra auctorem delicti; 
nec propterea si civilis index, quod bona saltem fide et 
ex pietate, egit, Agnetem non puniet. Potuit ergo medicus 
documentum mortis sic conficere ut, sine mendacio qui- 
dem, Agnetem liberet a processu inutili et molesto. Eam 
enim egisse bona fide atque ex pietate facile videtur (I, 


323). 


Huc e superioribus volujninibus Casus accedant: Me- 
dicus frequenter peccans cum feminis aegrotis (I, 290); 
Declaratio pontificia de quarumdam operationum chirur- 
gicarum illiceitate (I, 350), Ministrans medico operatio- 

nem illicitam peragenti (II, 456 ss.); quid quoad Sorores 
in hospitalibus (II, 460); Inventor unguenti pro sanando 
vel praeveniendo morbo gallico (II, 464); Medicus quoad 
remedia adhibenda (HI, 48); Medicus suppeditans medi- 
camenta nonnullis ex aegrotis, ceteros relinquens pro- 
priae sorti (III, 123 ss.); Transplantatio renis vel cornuae 
oculi (II, 159 s.); Medicus revelans perditos mores coniu- 
gis intendentis divortium (III, 278 ss.); Medicus inveniens 
filium familias lue venereo infectum (III, 283); Medicus 
conscius aegritudinis eius qui vult vitam assecurare (III, 


284); De radiaesthesiae usu pro morbis detegendis (III, 
406). 


IX. MEDICORUM HONORARIA 


Doctrina. 


«Quae quis non tenetur alteri exhibere, iuste potest 
pro eorum exhibitione recompensationem accipere. Ma- 
nifestum est autem quod advocatus non semper tenetur 
patrocinium praestare aut consilium dare causis alio- 
rum. Et ideo si vendat suum patrocinium sive consilium, 
non agit contra iustitiam. Et eadem ratio est de medico 
opem ferente ad sanandum, et de omnibus aliis huius- 
modi personis; dum tamen moderate accipiant, consi- 
derata condicione personarum et negotiorum et laboris, 
et consuetudine patriae. 51 autem per improbitatem ali- 
quid immoderate extorqueat, peccat contra iustitiam» *. 

Ius est ergo medico ut honoraria exigat pro suis ad 
aegrotos praestationibus. 

Honoraria autem moderata id est iusta, secundum 
legem vel consuetudinem vel prudentum aestimationem. 


| S. Thomas, Summa Theol., I-II, 71, 4. 

Sı lex ergo civilis stipendium determinat vel si exsistit 
tabella honorariorum, legi vel tabellae standum est (nisi 
constet eas esse 1niustas); si nihil ibi determinetur, stan- 
dum erit consuetudini loci, stipendio scilicet quod exige- 
re solent probi medici eiusdem scientiae atque peritiae 
(331). Nonnulli medicis concedunt ut possit honoraria 
superiora petere pro altiori clientum condicione oeco- 
nomica; sed illorum ratio, meo iudicio, futilis (362 ss.). 
Si ius interdum habeat ad stipendii augmentum, hoc 
indicet clienti priusquam praestationem exhibeat, cum 
nemo censeatur ipsam velle rependere pretio inconsueto. 

Caritas autem non raro imponit medico ut curam 
assumat aegrotantium pauperum mercede tenuiori quin 
immo et nulla. Tenetur enim gratuitum auxilium ferre, 
etiam cum gravi incommodo, iis qui in necessitate ex- 
trema versantur; sine gravi incommodo, ceterisl. Qua- 
propter ne plus petat a paupere quam hic pro propria 
condicione dare potest. 

Inter abusus penes quosdam medicorum frequentes 
numeratur dicotomia, id est pars stipendii data medico 
qui ad se misit clientem. Ad quaestionem de huius praxis 
moralitate sic Ferreres: «Resp. 1.° Certum est non licere 
medico qui clientem ad alium remisit, exigere, sive a 
cliente, sive ab alio medico vel chirurgo, aliquid ultra 
id quod ei cliens debet dare pro consultatione vel visita- 
tione; secus ad restitutionem tenetur. Etenim remittere 


| «Advocatus qui numquam patrocinatur pauperibus, etiam extra e - 
tremam necessitatem, peccat mortaliter, non solum si habeat volitlonem 
numquam patrocinandi: nolo extra extremam necessitatem sine pecunia 
patrocinari pro pauperibus, sed etiamsi omissive se habeat, peccat mor- 
taliter. Patet, quia dives condemnatur de mortali si non dat eleemosynam 
extra extremam necessitatem... Advocatus qui aliquando, non dico semel 
in vita, sed aliquoties patrocinatur pauperibus, licet non semper patro- 
cinetur, non est damnandus de mortali... Advocatus qui sine iactura sua 
sed solum verbo potest subvenire pauperi in gravi causa, si non faciat, 
omnino peccabit mortaliter». (Vitoria, in I-II, q. 71. a. I, n. 7, ed. Beltnin 
de Heredia). Videsis quae diximus in vol. II, n. 316 ss. 

clientem ad alium, quando ipse ei subvenire non potest, 
est pars ipsius officii, posita consultatione aut visitatio- 
ne.—Resp. 2^ Certum pariter est et corollarium praece- 
dentis responsionis, chirurgum vel specialistam nihil 
posse exigere a cliente sibi ab alio medico remisso, ultra 
id quod legitime exigere posset si cliens directe (1. e. sine 
interventu alterius medici) ad ipsum recurret. Secus 
ad restitutionem pro excessu teneretur.—Resp. 3^ Etiam 
ad restitutionem teneretur medicus qui, spe praemii 
adlectus, clientem ad chirurgum vel specialistam (vel 
ad balnea) remitteret, absque necessitate vel utilitate 
expensis faciendis ac molestiis subeundis proportionata. 
Esset enim causa iniusta damni ipsius clientis. Idem, 
proportione servata, dicendum est, si ad 1mperitum aut 
longe minus peritum remitteret, aut (sine gravi et iusta 
causa) ad eum qui graviora prae alus honoraria exigere 
solet—Resp. 4^ Devitatis omnibus quae in tribus priori- 
bus responsionibus reprobata sunt, si chirurgus aut 
specialista aliquid liberaliter in signum gratitudinis dare 
vult medico qui clientem ei remisit, non est contra iusti- 
tiam, ideoque nec pro dante nec pro accipiente adest 
onus restitutionis. Medicus Surbled etiam in hoc casu 
dicit hanc praxim esse minus honestam parumque me- 
dico dignam', et certe negari nequit semper aliquod pe- 
riculum adesse ne quis incidat 1n vitia de quibus diximus 
in tribus prioribus responsionibus» x. 


Casus primus. 


Blasius medicus ponit Raymundo confessario sequen- 


tia quaesita circa honoraria suarum  praestationum 
medicarum: 


l) Cum famam nactus sit in exercitio professionis 


| Ferreres, Th. Mor., II, 46, ed. 1932. 

medicae, statuit tabellam altiorem alis medicis, qua 
pauperiores arcentur a suis praestationibus. Aliquando 
quidam pauperior recurrit ad ipsum, simul gratuitatem 
petens adsistentiae vel dimidiatum pretium; at ipse nul- 
lam umquam voluit exceptionem admittere ob timorem 
amittendi famam, tam difficulter conquisitam. 

2) Quotiescumque ad consultum vocatur, praetendit 
pro se compensationem duplo maiorem quam alli medici, 
et renuit tradere percentualem medico qui eum appellavit 
ad consultum. 

3) Aegrotos, qui opus habent operatione chirurgica, 
mittit ad clinicas privatas, quibuscum pactum fecit de 
percentuali sibi remittenda, etsi eadem operatio iisdem 
fere condicionibus et probabilitatibus felicioris exitus 
fieri possit in publicis nosocomiis, in quibus expensae 
aegroti longe minores essent, ipse vero nequiret exigere 
partem utilis. 

Quid respondebit Raymundus confessarius pro singulis 
casibus sibi subiectis? 


Solutio 


Ad Ium.— Supponimus famam Slash esse iuste aequi- 
sitam, ob eius scilicet scientiam et peritiam, non ob noti- 
tias falsas vel exaggeratas in foliis periodicis, etc. Porro si 
adest tabella honorariorum lege vel consuetudine stabi- 
lita pro medicis paris scientiae et peritiae, Blasius stare 
debet huic tabellae (nisi certo iniustae). Si lex huiusmodi 
vel consuetudo nulla, aut eius scientia vel peritia non 
habeat similem, potest Blasius tabella statuere altiorem 
aliis medicis, non attamen pro libitu sed ad indicium pru- 
dentum seu peritorum in arte medica, habita ratione ser- 
vitii praestiti, laboris, distantiae, scientiae et experientiae 
—quae non solent excellentiores vel obtineri nisi post 

multa studia et multas expensas vel conservari nisi per 
novos libros, ephemerides, 1nstrumenta, experimenta, ad- 
sistentiam congressibus internationalibus, etc., quae om- 
nia multas expensas petunt— Dicerem tabellam exces- 


sivam quam medici excessivam pronuntiabunt, seu de qua 
medici ipsi scandalizabuntur. 


Si tabella iusta stabilita, pauperiores arcentur a Bla- 
sii praestationibus, peccat quidem contra iustitiam Bla- 
sius si hae praestationes sint pauperioribus illis debitae, 
v. gr., ob assecurationem, cum agitur medicus mutualis- 
ticus; et peccat contra caritatem tum erga aegrotos, si 
ipse solus sit specialista in civitate, s1 eis non subveniat 
aliter, v. gr., in hospitalibus publicis, tum erga alios me- 
dicos quos agendo sua ratione cogit ut ipsi soli pauperibus 
subveniant, cum tamen praeceptum eleemosynae obliget 
omnes. 

Peccat denique quando dum pauperior ad eum re- 
currit petens assistentiae gratuitatem vel dimidiatum 
pretium, ipse nullam admittit praestabilitae normae ex- 
ceptionem: hanc enim admittere tenetur si pauperior 
ille sit in necessitate extrema, gravi, levi, et ipse ei sub- 
venire possit in extrema etiam cum gravi incommodo, 
in gravi cum levi, in levi sine incommodo. Nec ab hac lege 
dispensatur ob periculum amittendi famam, cum neque 
omnis praestatio medica haberi possit ut temeraria, nec 


cum adest periculum quod Blasius timet deest quoque 
spes famam augendi. 


Ad Ilum.—Praetendens compensationem duplo maio- 
rem quam alii medici quoties vocatur ad consultum, pec- 
cat contra caritatem si sit unicus medicus in civitate qui 
ad consultum vocari possit: eius enim praestatio neces- 
saria, a qua tamen arcet pauperiores. Non peccat tamen 
contra iustitiam—dummodo eius scientia atque peritia 
sit duplo maior quam scientia et peritia aliorum medico- 

rum—t at periculosum est si ipse duplum determinat pro 
suo libitu dum standum esset iudicio peritorum. 
Renuens tradere percentualem medico qui ipsum vo- 
cavit ad consultum, male Blasius agit sı pactum prae- 
cesserit, saltem implicitum (ex lege, consuetudine) tra- 
dendi percentualem; dummodo tamen hanc perceptua- 
lem medico ili dandam non exigat Blasius ab aegroto 
sive cliente ultra pretium quod exigit pro consulto. Si 
pactum non praecessit, Blasius non est carpendus, quo- 
niam ista percentualis damnatur a pluribus medicorum 
associationibus quoniam valde periculosa; nec est debita 
medico appellanti, quippe qui tenetur consultum vocare 
s1 conscius est propriae vel ignorantiae vel imperitiae, et 
iam recepit honoraria sibi debita propter visitationem. 


Ad Illum.— Male profecto agit dum aegrotos mittit 
ad clinicas privatas, nisi declaret 1psis operationem fieri 
posse in publicis nosocomiis cum eadem prorsus proba- 
bilitate exitus et hac. facta declaratione aegroti malint 
operationi subiici in clinicis privatis. 

Pactum denique de percentuali sibi remittenda est 
reprobandum si ad percentualem Blasio solvendam clini- 
ca augeret pretium ab aegrotis, ob cetera servitia, postu- 
landum; potest vero probari s’ ipsa clinica solvat Blasio 
percentualem quin augeat pretium ab aegrotis solven- 
dum. 


Alii casus. 


C. 11.— Edistius, medicus, hunc morem servat cum 
aegrotis qui ad eum confugiunt: si sunt communiter di- 
vites, eis imponit honoraria simplicia; si valde divites, 
ab eis honoraria exigit duplicata; si vero pauperes, nihil 
ab ipsis petit. Increpatus a confessario ob honoraria 
duplicata valde divitibus imposita, Edistius se excusat 

quod hi, utpote qui superflua habent, tenentur solvere 
pro illis qui carent necessariis. 

Sol.— Etiamsi valde divites teneantur ad eleemosynam 
erga pauperes, nullum adest Edistio ius ut illos cogat ad 
eleemosynam hisce erogandam. Sic parentes tenentur 
baptizare filios, quin adsit nobis ius ut infidelium filios 
baptizemus parentibus invitis (cf. 11, 128). Quod si pau- 
peres inveniantur in extrema necessitate, in qua et fu- 
rari licet (cf. 1m, 226), eadem ratio qua excusaretur fur- 
tum imponit primo curam aegrotorum gratuitam. 


C. HI.— Rigobertus plurimam repetit pecuniam, hono- 
rariorum instar, pro operatione chirurgica exercenda in 


homine ditissimo; ait enim vitam plus valere ditissimo 
quam ei pecunia valeat. 


Sol.— Etsi res valeat augeri pretio ob specialem affec- 
tum quem habet venditor erga rem, negavimus (339) 
speciale emptoris commodum titulum esse iustum ad rei 
augendum pretium. Pariter ergo, etsi vita sit ditissimo 
pretiosissima, non ideo medicus habet titulum ad au- 
gendum operationis honorarium. Nisi velimus dicere eum 


iure et merito exigere totam ditissimi pecuniam quod 
huic melius sit esse quam non esse. 


C. IV.— Rigobertus obicit quod exercens operationem 
chirurgicam in homine ditissimo, se periculo exponit ne, 
in casu infelicis exitus, famam amittat acquisitam: viri 
enim ditissimi operatio est, ob nuntia saltem in perio- 
dicis foliis, toti fere civitati nota; sed famam esse dignam 
temporali pretio nemo dubitat. 


Sol.— Huiusmodi argumentum retorqueri facile potest. 
Si enim Rigobertus discrimini committit famam suam 
dum operationem exercet 1n homine ditissimo ob tristem 
operationis exitum, pari quoque modo sperare potest fa- 
mam augendam si operationis exitus sit prosper; adest 

igitur sufficiens compensatio quin recurrat ad augmen- 
tum honorariorum. Exceptionem unam admitterem: si 
tam tenuis sit felicis exitus probabilitas ut operatio, quae 
ab eo tentanda petitur, potius redundabit in dedecus 
quam in medici gloriam; tunc hic poterit augere pretium 
pro mensura damni quod passurus est ob diffidentiam 
et imminutionem clientium. 


C. V.— Marcus et Marcellinus fratres, alter caecutiens 365 
alter surdaster, per integrum annum Fulberium medicum 
consulunt, nullo profectu, sed magno dispendio. Ambo 
fratres queruntur de hac re Fulberio, sed Fulberius re- 
ponit ingentem fuisse omnino profectum curationis, si- 
quidem impedivit ne cresceret infirmitas. 

Sol.— «Fulberius quidem inquietandus non est ex mul- 
tiplicatis consultationibus et consequenter ex honorario 
percepto, si reapse impedivit ne cresceret infirmitas. Du- 
bium enim non est quod sint infirmitates humanis reme- 
dis omnino incurabiles. Si igitur Fulberius, cum vere 
non potuerit infirmitas expelli, eius progressum et incre- 
mentum impedivit, inutilem curationem non effecit, sed 
e contra valde utilem. Verum, nisi Fulberius infirmitatem 
rite cognoscat, et remedia etiam cognoscat utilia ad eam 
curandam, necesse est ut infirmos ad medicum peritio- 
rem remittat». Sic Bucceroni 


C. VI.— Seius medicus, qui diu curam Lambino, viro 366 
diviti sed avaro, 1mpenderat, frustra ab eo laboris sui 
mercedem postulavit. Qua re cum iterum in morbum gra- 
vem incidisset Lambinus, Seius, ab uxore aegrotantis 
accersitus, ire noluit. Sed mox, ubi audivit Lambinum 
absque ullius medici auxilio mortuum esse, timere coepit 
ne huius mortis reatum coram Deo contraxisset atque 
ad pedes confessarii provolutus veniam exoravit. 


| Bucceroni, Casus Conse., I, 95, ed. 1913. 

Sol.— Ad hunc casum Genicot:  «Graviter peccavit 
Seius, sl novit et attendit eo tempore quo ipsius auxi- 
lium petebat, nullum esse alium medicum sive in eo loco, 
sive in loco vicino, qui tempore opportuno ad Lambinum 
invisendum accedere posset: defuit enim gravi obligatio- 
ni succurrendi proximo in extrema necessitate versanti. 
Neque ullo gravi incommodo ab hac ope ferenda excusa- 
tur: non enim certum est eum etiam nunc mercede cari- 
turum esse, siquidem si moritur Lambinus (ut saltem 
probabile est) habebit ius privilegiatum ad laboris sui 
compensationem ab heredibus obtinendam. Immo, etiam- 
si mercede carere debeat, hoc incommodum nequaquam 
sufficere existimamus ut liberetur ab officio quod, ob 
instantem necessitatem, gratis praestare debeat aegroto 
qui cuilibet mercedi tribuendae impar sit» \ 


X. MAGISTRORUM OBLIGATIONES 


Doctrina. 


Prae muneris susceptione, oportet sint competentes 
in disciplina quam debent tradere et in arte 1psammet 
tradendi. Saepius ab eis exigitur laurea vel examen, titu- 
lus accademicus, iuramentum, etc. 

semel suscepto munere, munia magistrorum distin- 
guamus ante lectiones, in lectionibus et post lectiones. 
Ante lectiones, debent se praeparare ut apte doceant, 
horarum numerum (lege vel contractu determinatum) 
non minuere, pretium seu stipendium non exigere maius 
iusto (ad statuta vel consuetudinem). In lectionibus, duo 
oportet habeant semper prae oculis, scilicet quod «in 


| Genicot, Casus Conse., 475, ed. 1928 

actu docendi invenimus duplicem materiam... Est siqui- 
dem una materia ipsa res quae docetur; alia vero ille 
cui scientia traditur» N Ex primo capite, sancte servent 
programmata, vitando quaestiones inutiles, discernendo 
verum a falso et id tradendo ut magis veri simile quod 
sibi tradendum auctoritative commendatur, ut mox dice- 
mus. Ex capite altero, doctrinam accomodent auditorum 
captui, horum problemmata benigne audiant, errores 
emendent et progressum pro viribus promoveant, vigi- 
lando ut servetur scholae ordo, corrigendo et, si necessum 
fuerit, puniendo, iuste tamen atque discrete, immo et 
expellendo illos qui forent ceteris perniciosi; simul au- 
tem atque doctrinam tradit, sit magister discipulis cunc- 
tis in exemplum, quos non modo non avocet a virtute sed 
in hanc insuper promoveat. Denique, post lectiones, ser- 
vent in experimentis seu examinibus normas iustitiae 
tum in quaestionibus proponendis tum in iudicio vel 
examinis nota decernenda, abstinendo ab acceptione 
personarum et a severitate, simul attamen ac vitando 
lenitatem seu indulgentiam quae foveret alumnorum pi- 
eritiam et noceret salutari scholarum efficientiae. 

Quod ad falsam doctrinam attinet, eam magistros tra- 
dere contingit falsitatis conscios vel inscios. Si quidem 
conscii, peccarent, proculdubio, mendacio. Hoc autem, 
prout D. Thomas, animadvertit, si sit contra res divinas, 
contrariatur caritati ad Deum, cuius veritatem magister 
mendacio occultat vel corrumpit—et ideo huiusmodi 
mendacium opponitur non modo veracitati sed fidei et 
religioni, quapropter est gravissimum et mortale—; si 
autem sit circa aliquid aliud cuius tamen cognitio perti- 
neat ad bonum hominis, v. gr. ad perfectionem scientiae 
et informationem morum, tunc huiusmodi mendacium 
contrariatur caritati ad proximum et est 1gitur mortale 


| S. Thomas, XI de verit., 4. 
3 Id., Summa Tlteol., H-I, 110, 4. 

peccatum; si, denique, versetur circa id quod non refert 
utrum sic vel aliter cognoscatur, tunc non habemus men- 
dacium perniciosum, nec, ex parte materiae, peccamino- 
sum graviter. Si autem magister falsum doceat ob eius 
ignorantiam, peccat quidem dum ignorantia est volun- 
taria—circa ea nempe quae scire debeat—et peccat prae- 
sumptione si de ignotis sententiam ferat, de iis maxime 
in quibus periculum exsistitl; sed etiam cum bona fide 
errat, magister non habet ius errorem spargendi (I, 186). 

Magistri, denique, quoquot docent 1n scholis catholi- 
cis, cum et lus et officium habeant ab Ecclesia, debent 
servare normas pro ipsis ab Ecclesia definitas (264, 267). 
Unde S. Pius X: «Id autem peculiari quodam studio 
praestabunt Christianae philosophiae sacraeque theolo- 
giae magistri, qui quidem probe meminisse debent non 
idcirco sibi factam esse potestatem docendi ut sua opi- 
nionum placita cum alumno displicent seu communicent, 
sed ut iis doctrinas Ecclesiae probatissimas impertiant» 2. 


Casus primus. 


Aelius, puerorum magister, ad caelum extollit illam 
educationis methodum, quae a domina Montessori nomen 
accepit, ita ut omnia praecepta huius methodi adamus- 
sim observet. Eidem vero contradicit Parisius, et ipse 
puerorum magister, dictitans non omnia philosophica 
principia, quibus haec methodus innititur, acceptari pos- 
se (e. gr. lex biogenetica, bonitas originaria puerorum, 
etc.); nec omnes methodi didacticae actuationes irre- 
prehensibiles esse (v. gr. coedncatio, neutralitas in reli- 
gione, appellatio tantum ad alumni conscientiam in re- 


I S. Thomas, 3 de malo, T. 


| Pius X, M. P. Doctoris Angelici (29 iunii 1914; AAS, 6 (1914), 
p. 33$. 

bus ethicis, etc.). Ideoque Aelium reprehendit qui coedu- 
cation! (agitur de scholis mixtis) favet ultra petita, e. gr. 
in 10cis inter pueros et puellas sat evolutas. 


Quaeritur: 

I) Quid de novis methodis educationis, quas «novam 
scholam» appellant. 

2) Quid ad casum. 


Solutio 


Ad Ium.— «Nova schola» vult: a) puerum, potius quam 
educationem recipere, educare seipsum—elus educatio 
est eius evolutio spontanea—; ponatur ergo in condicio- 
nibus congruis seu favorabilibus simul atque longe remo- 
veantur eius spontaneae evolutionis obstacula; et relin- 
quatur sibi—ei permittendo plenam spontaneitatem in 
modo agendi et reagendi, vitando quascumque constric- 
tiones externas—, detur illi omnimoda libertas initiati- 
vae; b) magistri observent pueri necessitates, instinctum 
et tendentias, puerum protegant contra repressiones ins- 
cie forsan impositas ab alus, provideant ut homo, vir- 
tualiter contentus in puero, erumpat ex viribus ipsius 
pueri, hunc adiuvent donec perfecte evolvatur, non ei 
imponant ideas proprias vel traditiones; c) quapropter 
magistri iuxta parvulum stent prope quem adiuvent, eius 
locum occupent, eum conentur dirigere, non auctori- 
tate, sed fiducia, quapropter ipsum ne corripiant, vitu- 
perent, etc. 

Haec igitur schola nullam rationem habet tum peccati 
originis tum vulnerum ex illo provenientium, nullam ra- 
tonem habet religionis; viribus naturalibus contenta,, 
tota naturalisme imbibitur. Nec inculcat pueris necessi- 
tatem disciplinae, auctoritatis, oboedientiae vel sacrificii; 
quapropter favet egoismo et vitae facili. Tamen omnis 

lex positiva—divina et humana—venit ab extrinseco, ipsa 
quoque fides; oportet hominem vocatum in societatem 
assuefieri luctae, Christianum maxime mortificationi; in- 
digemus ope tum aliorum hominum tum Dei praecipue. 
Denique contra educationem naturalisticam Pius XI: 
«Neque oblivisci unquam licebit Christiane educandum 
totum esse hominem, nimirum in unam naturam per spi- 
ritum et corpus coalescentem omnibusque animi et cor- 
poris partibus instructum, quae vel a natura proficiscun- 
tur vel ipsam excedunt, qualem demum ex recta ratione 
et ex divinis oraculis cognoscimus» \ 

Unam ex his scholis domina Montessori instituit, 
quamvis non omnia teneat ex praedictis. Pro ipsa, schola 
est domus puerorum, in qua pueri se sentiant oportet 
plene liberos, quin obstaculum inveniant ullum propriae 
autoeducationi; magistri sint ut matres, agentes per per- 
suasionem ita ut puer ipsemet sibi disciplinam imponat 
uti bonam sibi. Admisit quoque religionem sive educatio- 
nem Christianam, quam tamen voluit dumtaxat iuxta- 
positam. E contra Pius XI: «Tota institutio ac doctrina, 
scholae ordinatio tota, nempe magistri, studiorum ratio, 
libri, ad quamvis disciplinam quod pertinet, Christiano 
spiritu, sub ductu maternaque Ecclesiae vigilantia, sic 
imbuti sint ac polleant, ut religio ipsa totius instituendi 
rationis cum fundamentum tum fastigium constituat» 3. 


Ad Ilum.— Aelius profecto exaggerat in laudibus et 
observantia praedictae methodi. Etsi namque non infiti- 
amur plura esse bona in hoc et similibus educationis sys- 
tematibus, non attamen omnia probanda sunt. Parisius 


| Pius XI. enc. Divini illius magistri, 31 dec. 1929; Denz. 2212. 

à Id. ib.; Denz. 2220. 

3 «Huc fere pertinet, quae nostris temporibus palam proferuntur, va- 
ris quidem nominibus, doctrinae, quarum est totum ferme cuiuslibet edu- 
cationis fundamentum in eo ponere, ut pueris integrum sit sese informare 
ipsos ingenio atque arbitratu plane suo, vel repudiatis maiorum prae- 

ergo Iure contradicit respuens quaedam scholae illius 
principia et nonnullas methodi actuationes. 


In principiis citantur lex biogenetica et puerorum ori- 
ginaria bonitas. Porro lex biogenetica—ad quam omnia 
stadia vel formae invididui sunt repetitiones seu repro- 
ductiones stadiorum seu formarum antecessorum eius; 
aut formae quas embryon in sua evolutione percurrit, 
inde a semine usque ad statum perfectum, sunt merae 
reproductiones formarum quas eius species transierat—, 
videtur negare responsabilitatem puerorum, quasi quas 
habent a parentibus inclinationes pravas vincere non 
possent disciplina. Ad rem Pius XI: «Profecto stultitia 
colligata est in corde pueri, et virga disciplinae fugabit 
eam (Prov. 22, 15). A pueritia 1gitur voluntatis inclina- 
tiones, si pravae, cohibendae, sin autem bonae, promo- 
vendae sunt, ac praesertim puerorum mens imbuatur 
doctrinis a Deo profectis et animus divinae gratiae auxi- 
lus roboretur oportet» ' 

In illius methodi actuationibus reprehensibiles a Pa- 
risio indicantur coeducatio, neutralitas religiosa, appel- 
latio ad unam conscientiam alumni et ludi inter pueros 


ceptorum consiliis omnique lege atque ope humana et divina prorsus post- 
habita. Quae tamen omnia, si suis finibus ita circumscribantur, ut novi 
huiusmodi magistri velint adolescentes in suam ipsorum eruditionem eo 
magis propriam quoque operam atque industriam conferre, quo plus aetate 
et rerum cognitione progrediantur, itemque ut a puerorum educatione 
omnis vis atque asperitas removeatur, quam nihilominus iusta correctio 
non redolet, verum id quidem, at minime novum, cum id ipsum Ecclesia 
docuerit et Christiani praeceptores, more a maioribus tradito, retinuerint» 
(Pius XI. 1. c.; Denz. 2213). 

i Pius XI, 1. c.; Denz. 2212.—«Omnis via et ratio educandae iuven- 
tutis, quae labis a protoparentibus ad omnem posteritatem transmissae 
divinaeque gratiae rationem nullam aut vix ullam habet, proptereaque 
in solis naturae viribus tota nititur, a veritate prorsus aberrat.. In eo 
autem isti homines graviter errant, quoa nativam humanae naturae fra- 
eilitatem non agnoscunt neque legem illam membris nostris insitam, 
quae, ut verbis utamur Pauli apostoli, mentis legi repugnant» (Id., ib. ; 


Denz. 2213 s.). 

et puellas sat evolutas. Sed «coeducatio, quae proprie 
vereque dicitur, generaliori modo et per se probari ne- 
quit» quoad neutralitatem religiosam, iam alias (II 
104, 106) satis, quem ad modum et de appellatione ad 
solam conscientiam, quae si admitti nequit penes adultos 
etiamsi sinceros atque probos (I, 6 ss.), a fortiori non est 
admittenda penes parvulos— nisi velimus dicere in his 
et integritatem originalem et conscientiae evolutionem 
potiores esse—; quoad ludos, denique, inter pueros et 
puellas satis evolutas, neminem latet quam hi sint pueris 
et puellis periculos, unde et in laudata Instructione 
S. C. de Religiosis: «Studiose curetur ut iuvenes utriusque 
sexus invicem separentur... in lusionibus» 3. 


Alii casus. 


C. II. Evodius, certaminum gymnicorum praeceptor, 
saepe advocatur in quandam scholam, ut puellis, a duo- 
decim ad sexdecim aetatis annos, in gymnicis exercitiis 
assistat. Saepe animadvertit nonnullas puellas exercitiis 
eymnicis operam dare indumentis omnino immodestis, 


» S. C. de Religiosis, 8 dec. 1957; AAS. 50 (1958), p. 100,—Haec In- 
structio data fuit a S. C. de Religiosis post collata consilia cum S. C. Con- 
sistoriali, S. C. pro Ecclesia Orientali, S. C. Concilii, S. C. de Propaganda 
Fide et S. C. Seminariorum et Universitatum (ib, p. 99).—[am pridem 
Plus XI: «Aeque fallax atque Christianae educationi infensa illa ado- 
lescentes instruendi ratio habenda est, quam vulgo coeducationem appel- 
lant» (1. c.; Denz. 2215). 

3 «Usu quotidiano didicimus, iuvenes prae aliis in turpia saepius in- 
cidere non tam ob mancam cognitionem, quam ob Infirmitatem volunta- 
tis Illecebris obnoxiae atque divinis auxiliis destitutae... Eiusmodi prae- 
cepta (separationis utriusque sexus), ad Christianae prudentiae praescri- 
ptum, tempestive atque opportune servanda sunt non modo in scholis 
omnibus, praesertim per trepidos adolescentiae annos, unde totius ferme 
futurae vitae ratio omnino pendet, sed etiam in gymnicis ludis atque 
exercitationibus, in quibus Christianae peculiari modo modestiae puellarum 


cavendum, utpote quas ostentare se atque ante omnium oculos proponere 
summopere dedeceat» (Pros XI, 1. c. ; Denz. 2214 s.). 
« S. C. de Religiosis, 1. c.; p. 103. 

infra ipsas mensuras a societatibus gymnicis statutas 
ac praescriptas. Cognovit quoque a moderatoribus scho- 
lae puellas illas ibi exerceri etiam in gymnicis ludis femi- 
nis nocivis, ut ex. gr. in sic dicto salto in alto, in ipsa 
iaponica lucta, etc. Evodius haec omnia scholae modera- 
tori obicit, qui respondet vestes, a nonnullis dolose bre- 
viores redditas, tolerari posse, cum agatur de ludis inter- 
nis (Evodius tamen scit abusus inveniri etiam in certami- 
nibus gymnicis publicis); exercitia autem, quae ipse ex- 
probaverat, a medicis admissa esse. Silet Evodius, qui 
reputat se omnia fecisse, quae poterat ipse, ad abusus 
vitandos; ceterum officium reliquere non posse, cum 1n- 
digeat labore ad familiam suam sustentandam. Occasio- 
ne tamen praecepti paschalis res huiusmodi confessario 
exponit. Quid ei dicendum? 

Sol.—Duo sunt apprime distinguenda: id quod Evo- 
dius animadvertit dum internis exercitiis gymnicis, ad- 
vocatus, assistit—nonnullas nempe puellas uti indumentis 
prorsus 1mmodestis—et id quod novit aliunde— puellas 
scilicet eisdem uti vestibus in certaminibus publicis atque 
exerceri in ludis nocivis feminis—. Quoad alterum non 
est cur Evodius noster scrupulis turbetur: cum ipse non 
sit scholae moderator, satis profecto fecit dum quos abu- 
sus novit denuntiavit moderatori; eo vel magis quod hic 
ostendit. voluntatem firmam illos abusus permittendi, 
quorum uni favere dicit permissio medicorum et alteri 
favere dixeris silentium tum parentum puellarum tum 
auctoritatis publicae—de publicis enim certaminibus hic 
agitur—. Sed nec quoad primum: ad scandalum namque 
activum puellarum—quo se alliciunt mutuo ad amissio- 
nem saltem instinctivi pudoris—Evodii cooperatio est 
negativa: non enim abusum illum iubet, consulit, etc., sed 


dumtaxat non impedit (II, 452 s.); sed nec impedire tene- 
tur se exponens discrimini officium amittendi quo ad 


familiam sustentandam indiget (II, 394). An eius assis- 


3/5 


276 DE OFFICIIS LAICORUM 


tentia pronuntianda sit scandalosa quasi aequipolleret 
aprobationi puellarum immodestiae? Sed hoc scandalum 
satis superque vitat si propriam declarat displicentiam, a 
fortiori si denuntiationem moderatori factam (II, 396). 


C. III.— Nostris hisce diebus in publicis scholis non- 
nullarum nationum introducta fuit educatio civica, quae 
vocatur. At Nicholaus sacerdos, qui in gymnasio-licaeo 
lectiones tenet religionis, novam materiam parvipendit 
ut inutilem et pleonasticam. Iure aut iniuria? 


Sol.—Praemittamus hanc novam disciplinam ideo 
introductam ut alumni praeparentur ad vitam collecti- 
vam seu communitariam et se postea inserant, plene ac 
sponte, in societatem civicam; illos ergo, plenioribus tra- 
ditis notitiis de historia patriae, de constitutione natio- 
nal!, de iuribus et officiis civitatis atque civium mutuis, 
etc., conatur promovere ad bonum commune cogitan- 
dum, promovendum, fovendum, in ipsis efformans res- 
ponsabilitatem socialem, sensum cooperationis et virtutes 
politicas. His praemissis, possemus plaudere Nicholao qui, 
docens religionem, novam hanc disciplinam putat 1nuti- 
lem: si quidem, uti dixerat Pius XI, «catholicus veri 
nominis, a catholica quidam doctrina instructus, hoc ipso 
optimus civis, cultor patriae, publicae auctoritati sincera 
fide obstemperans» \ sicut et ipsi supra (II, 311) diximus 
caritatis ad proximum praeceptum praecepta omnia ius- 
titiae continere. At Nicholaus deberet primo petere a 
seipso quot sint catholici veri nominis, catholica doctrina 
vere instructi; non enim soli magistri religionis verum 
et theologi dum de iustitia commutativa agunt longe 
atque late, de 1ustitia legali breviter et concisse. Non est 
igitur nova disciplina parvipendenda, quasi inutilis et 
pleonastica, cum practice sic increverit innatus egoismus 


» Pius XI, 1. c: Denz. 2221. 

ut civium plurimi societatem reputent fontem beneficio- 
rum, non vicissim et officiorum terminum, volentes e 
bonis societatis ditiores fieri quin eius umquam necessi- 
tatibus pro viribus subveniant \ Enthusiasm© potius civi- 
ca quae educatio dicitur recipienda atque tradenda est, ut 
sensim sine sensu cives iam a pueritia efformentur op- 


timi 9. 


C. IV.— An sacerdoti liceat scholarum mixtarum 3 376 


alumnis catholicis, sive intra earum septa, sive alio, 
v. gr. in ecclesiam, ad id convocatis fidei Christianae do- 
cumenta speciatim tradere, aut pro eis Capellani quovis 


munere fungi. 
Sol.— Huic quaestioni, propositae occasione schola- 


rum mixtarum quae per totam fere Helvetiam perniciem 
rei catholicae minabantur, respondit S. Officium (21 
martii 1866): «Affirmative, et ad mentem; mens est ut 
non modo fidei Christianae tradendae, verum etiam alia- 
rum disciplinarum scholis quotquot fieri potest praefici 
sacerdotes, aut honestos perspectaeque religionis laicos 
curandum sit; quo vero omnis cesset scandali formido, 


monendum esse populum id fieri ut mala quae ex huius- 
modi scholis dimanant, quantum fieri potest, avertan- 


| Laudavit D. Thomas (Summa Theol., I-II. 47, 10, 2m) veteres ro- 
manos, de quibus Valerius Maximus: «Malebant esse pauperes in divlte 
imperio, quam divites in paupere imperio» 

à «Ad hoc quod aliquis sit bonus politicus, requiritur quod amet bo- 
num civitatis... Amare autem bonum alicuius civitatis contingit dupli- 
citer: uno modo, ut habeatur; alio modo, ut conservetur. Amare autem 
bonum alicuius civitatis ut habeatur et possideatur, non facit bonum 
politicum; quia sic etiam aliquis tyrannus amat bonum alicuius civita- 
tis ut el dominetur; quod est amare seipsum magis quam civitatem; 
slbl enim Ipsi hoc bonum concupiscit, non civitati. Sed amare bonum 
civitatis ut conservetur et defendatur, hoc est vere amare civitatem ; 
quod tonum politicum facit: intantum quod aliqui propter bonum ci- 
vitatis conservandum et ampliandum, se periculis mortis exponant, et 


neglegant privatum bonum» (S. Thomas, Q. D. de caritate, a. 2). 
« Dicuntur mixtae quae patent etiam acatholicis. 

tur; idque proinde nemini excusationi esse debere, quo- 
minus liberos suos mittant ad scholas mere catholicas, 


in quibus eorum fides ac mores nullo modo pericliten- 
tur» N 


C. V.— Telephorus, in schola neutra magister, petit a 
confessario num sibi liceat libros nocivos explicare. 


Sol.— Respondet Mare: «Magistri, in. schola publica 
neutrali docentes, nequeunt ex seipsis libros nocivos in- 
troducere et explanare. Quodsi tales libri ex officio im- 
ponantur, simulque praevideant resistentiam fore inuti- 
lem, debent necessario sic praelegere, ut antidotum 
efficax discipulis propinent, vel melius ea sola praele- 
eant quae innoxia essent» 3. 


C. VI— Bonifacius, germanicae linguae peritissimus, 
rogatur ut eam doceat pueros cuiusdam scholae religio- 
ni prorsus adversae. Munus accepit, cum aliud invenire 


non posset et speraret se mala ex illa schola oriunda 
minuere posse. 


Sol.— Ad hunc casum Genicot: «Illicite egit. Bonifa- 
cius dum munus professoris in tali schola suscepit. Ete- 
nim si educandi ratio et moderatorum mens aperte ad- 
versantur seu cuilibet religioni, seu saltem Ecclesiae ca- 
tholicae, 1nanis est illa spes minuendi mali inde secuturi. 
Quid enim unius professoris influxus contra reliquo- 
rum omnium conatus malumque alumnorum spiritum 
valebit? Eo vel magis quod Bonifacius noster positivum 
conatum ad Christianum spiritum promovendum omit- 
tere cogetur, ni velit omnium animos contra se concita- 
re. Neque generatim excusabit ratio: nullum aliud 
munus professoris invenire posse. Excepto enim casu 


| Collectanea S. C. de prop, fide, I, 1286, ed. 1907. 
2 Marc, Inst. Mor., T, 716, ed. 1927. 

summae inopiae, in quo quandoque huiusmodi munus 
suscipi possit donec alia ratione gravissimae necessitati 
provideri queat, non sufficit grave incommodum ad ex- 
cusandam cooperationem quae magnum scandalum 
praebet, dum 1s qui se catholicum profitetur adeo nefa- 
rae institutioni proxime cooperatur (quam scii dein- 
ceps plures minus abhorrebunt), et saepe ipsum coope- 
rantem periculo perversionis exponit» \ 


Huc e superioribus voluminibus Casus accedant: Alum - 
nus qui falsas doctrinas professoris tenetur exponere in 
examine (II, 405; Magistri in scholis communistarum 
(1, 127); Ludimagister facile iratus pro servanda scho- 
lae disciplina et nesciens servare animum tranquillum 


in alumnorum correptione (III, 566 ss.). 


X I. DIURNARIORUM OBLIGATIONES 


Doctrina. 


Diurnarium dicimus eum qui scribit in. ephemeride 
sive folio periodico}. Cum scripta huiusmodi comple- 
ctantur doctrinam et notitias), aliae sunt obligationes 
diurnariorum articulos exarantium et aliae diurnariorum 
eventus evulgantium. 

Qui conscribunt articulos tenentur, instar ducum 
opinionis publicae, ad fundamentalia munia magistro- 
rum (cf. 367 ss.); quae quidem munia illos eo magis ur- 


| Genicot, Casus Conse., 129, ed. 1928. 

 Diüurnari nomen latius patet, ad eos scilicet qui divulgant eventus 
ope radii vel etiam felevisionis. 

* De imaginibus et venalium rerum copiosis nuntiis, quae in ephe- 
meridibus et foliis periodicis locum obtinent momentosum, egimus in 
vol. II, nn. 408 ss., 464, 489 ss., 497. 

gent quo numeriosiores habent discipulos, id est lecto- 
res. In his officiis, veritas praecipuum I. 


Hi vero qui eventus quotidianos referunt, specialibus 


adstringuntur normis quoad illorum tum explorationem 
tum divulgationem. 


Explorare namque facta alterius occulta licet nemini 
absque proportionata causa—quilibet enim ius habet ut 
secretum suum vel sibi servet vel eis communicet quibus 
voluerit—; a fortiori licet nemini mediis iniustis uti ad 
alterius secretum detegendum—cum non sint facienda 
mala ad obtinendum finem quamvis optimum—. Fas est, 
contra, ubi proportionata causa intersit, media adhibere 
licita quibus facta alterius occulta detegantur—dominus 
enim secreti nequit tunc dici rationabiliter invitus—; sic 
licet patri atque praelato de occultis filii vel subditi cri- 
minibus inquirere, ipsum ut corripiant; licet durante 
bello, etiam Statui et auctoritati civili litteras sive civium 
sive ad cives legere et auctoritati militari explorare 1ustis 
mediis positiones et vires hostium. 


Etiam salva 1ustitia potest quis peccare contra carita- 


| «La qualité principale du journaliste reste toujours un amour in- 
corruptible de la vérité. Cependant combien de tentations essaient de 
vous en écarter: tentation venant des intéréts de parti et peut-étre de 
la presse elle-méme pour le compte de laquelle vous travaillez. Comme il 
peut étre difficile d'y resister et de respecter les limites que la véracité 
interdit absolument de franchir!... Ensuite, tentations de la part de l'opi- 
nion publique, ou plus exactement des opinions du public, que le journa- 
liste ne peut suivre sans réserves, lui qui précisément doit les ajuster à 
la vérité et au droit, et dont les aurifier et les guider» (Pius XII, 
alloc, d. 12 mail 1953; AAS. 45 [1953], p. 401).—«Facere non possumus 
quin eos peculiari modo ad veritatem diligenter, caute prudenterque pro- 
ponendam adhortemur, qui libris, commentariis, diariisque editis, quo- 
rum hodie tam magna copia est, tantopere conferunt ad civium, iuvc- 
num praesertim, mentes edocendas educandasque, ad eorum efficien- 
das opiniones moderandosque mores. Gravissimo Udem officio tenentur 
non mendacia, non minus recta, non turpia propagandi, sed vera solum- 
modo, sed ea potissimum, quae non ad vitia, sed ad probe facta ad vir- 
tutemque conducant» (Ioannes XXIII, enc. Ad Petri Cathedram:, AAS, 
51 [1959], p. 500). 


DIURNARIORUM OBLIGATIONES 


tem, aut quia proximum facile despiciet quem vitiosum 
tanget, aut quoniam huius turbat quietem animi, viden- 
tis se ab aliis observatum quasi improbum aut de im- 
probitate saltem suspectum |; unde et Silvius superiores 
monet ne per cautelam nimiam subditos diffament aut 


ad amaritudinem perducant?. 

sed consequens evulgatio vitiorum detectorum plu- 
ribus periculis est exposita. Adest quidem privatis de- 
fensionis ius contra aggressorem, formaliter aut mate- 
raliter, iniustum; et ideo, quando quis ob falsam eius 
bonam famam est nobis noxius, possumus eius occul- 
tum crimen revelare iis per quos deceptos nocet nobis 
—sic potest accusatus revelare iudici occultam improbi- 
tatem accusatoris (III, 257) cuius sic infirmet testimo- 
nium—; quando quis ob falsam eius bonam famam est 
nocivus tertio, possumus occultum eius vitium revelare 
tertio cui nocet—sic possum aegroto revelare insipien- 
tiam occultam medici quem arcessere cogitat—; quando 
quis ob falsam eius bonam famam committit discrimini 
societatem, possumus occulta eius scelera pandere vel 
societati, cui Immediate nocet, vel iis per quos deceptos 
nocet civibus. At tunc quoque cum agitur defensio iusta, 
facile quis transgreditur inculpatae tutelae moderamen 
—aut quod damnum evitandum diffamatione non sit 
proportionatum damno diffamationi adnexo, aut quod 
ipsamet diffamatio ad plures, vel defectus vel auditores, 
porrigatur quam necesse sit—. Diurnarius insuper, dum 
facta recitat omnino vera, facile suggerit, reticentiis puta 
ac insinuationibus, eorum interpretationem sinistram3; 


1 S. Thomas. Summa Theol., II-II, 167, 2, 3m. 

3 Silvius, in II-II, 60, 4. 

3 «Who does not know that a journalist can deliberately falsify facts. 
or by lifting them out of their context can distort their meaning, or can 
suppress truth that in justice clamours to be heard?» (Pius XII, alloc. 
d. 23 ianuarii I960; Discorsi e Radiomessaggi, XI, p. 361). 

contingit quoque ut praeceps modo asserat certum quod 
subinde deprehendet commentitium |; neque semel ten- 


tabitur ut id faciat publici iuris quod promisit secreto 
commendarel vel quod extorsit mediis iniustis 3. 


Est autem nimis evidens periclitari bonum vel priva- 
torum vel commune ubi diurnarius hoc quoscumque sco- 


pulos sollicitus non caveat. A fortiori vitare debet sordi- 
dam calumniam4. 


Casus primus. 


Hyacinthus, diurnarius, rescivit Helenam, iam in lu- 
dis scoenicis percelebrem, illegitimis ortam esse natali- 
bus. Eam notitiam apprehendit clam, consulens librum 


baptizatorum, quem parochus, eius avunculus, servat in 
archivio paroeciali. 


Si nuntium tradatur ephemeridi, in qua Hyacinthus 
operam suam impendit, animadvertit ipse magnum suc- 
cessum (vulgo coipo giornalistico') esse futurum, ex quo 
ipsius quoque diurnarii fama magnum commodum ha- 
bebit. Non enim eius opera nunc magni aestimatur, et 


| «Diurnarius ideo nequit se temerarie possibilitati tradi denegandi 
vel reprobandi postea quod antea asseruerat, nimis fidens in subsequent! 
rectificatione, quia ipse certus esse nequit rectificationem ad cognitio- 
nem eorum adveniri, qui pridie nuntium rei habuerint. Quam ob rem 
debet quam maxime intra extremos limites securitatis veritatisque se con- 
tinere». (Ita cl. Palazzini, in Palazzini, Casus Conse, de praecipuis pro- 
fessionibus, p. 72). 

2 Causas quae reddunt licitam secreti commisi manifestationem vi- 
desis in vol. Ill, n. 264. 

3 «Notetur.. illicitum esse crimen occultum manifestare, cuius no- 
titia iniuste acquisita fuerit, alienas litteras v. g. iniuste legendo; nisi 
in praesentibus adiunctis 1am aliquis haberet lus tali medio utendi, in 
casu privatas litteras aperiendi» (Merkelbach, Th. Mor., H, 429, ed. 3). 

$ «But what shall We say of deliberate falsehood and calumny? A 
lying tongue, like hands that shed innocent blood, the Lord hateth; 


and every just man detests a lying word. Calumny is quickfooted, as you 
know» (Pius XII, alloc, d. 21 iulii 1945; 1. c., VII, p 125 s.). 

serio timet ne a moderatoribus ephemeridis dimittatur, 
quin aliam occupationem tunc praesto habeat. 

Verum an sibi liceat nuntium communicare dubitat, 
attentis intima nuntii natura et modo quo id consecu- 
tus fuit. Pergit itaque ad confessarium, eius consiliis 


obsecundare paratus. 
Quid ei dicendum? 


Solutio 


Quamvis liber baptizatorum non sit in archivio se- 
creto, debet attamen parochus vitare ne ad extraneorum 
manus perveniat (can. 470, $ 4). Hyacinthus igitur male 
egit illum librum clam consulens. Et si quidem eius con- 
sultatio fieri potuit ex mera curiositate, tenetur secreti 
obligatione quandiu notitiae divulgatio sit damnosa He- 
lenae nec ratio proportionata huic inferendo damno in- 


tercedat. 

Estne vere damnosa? Defectus natalium, quo tempo- 
re Helena nata fuit, erat (supponamus) factum publi- 
cum: omnes qui matrem noverant, hanc sciebant non 
esse coniugatam. Sed defectus huiusmodi, publicus tunc 
in loco, potest totaliter ignorari in regione et regionibus 
ubi modo est Helena perceleber. 51 defectus ille divulge- 
tur, Helena amittet bonam famam, non quidem artisti- 
cam, verum personalem \ Si enim ponas nuntium evul- 
gari inter homines quibus defectus natalium nihil habet 
ignominiae, tunc nec locus erit illi magno successui (coi- 
po giornalistico) quem Hyacinthus ambit 


| «Grave erit, si quis virum honestum boni nominis, vel magnae aucto- 
ritatis, prodat esse mendacem, bibulum, illegitime natum, etc.; inde enim 
ei grave nocumentum famae oriri potest» (Aertnys-Damen, Th. Mor. 


I, 1012, ed. 1939). 

Quaestio 1gitur: adestne proportionata causa pro dif- 
famatione excogitata? 


Affirmative prorsus, si Helena ob falsam qua gaudet 
bonam famam esset periculosa sive civibus sive commu- 


nitati. Verum haec non est ratio cur Hyacinthus divul- 
gare cupit secretum. 


Ratio est alia, quod exinde videlicet eius opera magni 
habebitur et ita servabit sibi officium, a quo si dimitta- 
tur aliam occupationem difficile obtinebit. Agitur ergo 
de uno impediendo malo privato, ipsius nempe Hya- 
cinthi. 

Sed, abstractione facta a condicione necessaria, num 
videlicet Hyacinthi lucrum compenset satis Helenae 1g- 
nominiam, mali quod Hyacinthus sibi pertimescit non 
potest Helena dici causa; alus verbis, non ideo ille di- 
mittetur a diurnarii munere quia haec fila legitima 
aestimatur. Ergo Helena non se habet erga Hyacinthum 
instar aggressoris, saltem materialiter, iniusti. Hyacin- 
thus igitur nequit uti iure defensionis. 


Confessarius ergo respondeat consulenti evulgatio- 
nem nuntii esse illicitam \ 


Alii casus. 


C. I. — Cum multi cupiant omnes noscere circumstan- 
tias criminum, praecipue passionalium, ut dicuntur, Lar- 
gus qui editionem curat ephemeridis momentosae, petit 
a confessario num sibi liceat acta cuncta civilium tri- 


| Ad hunc eundem casum cl. Palazzini: «Si res publici iuris faceret, 
dupliciter peccaret et quidem graviter contra iustitiam, quia ius Helenae 
ab bonam famam violat secreto utendo illicite et dolose detecto... Pec- 
caret quoque contra pietatem in avunculum parochum, qui cum nepoti 
nimiam libertatem dedisset invisendi domum paroecialem et libros re- 


servatos, a proprio Ordinario puniri posset, cum rem rescivisset (can. 
2383)» (Apud Palazzini, l. c., p. 76). 

bunalium producere et commentare; sunt enim, inquit, 
publica de facto, saltem de iure. 

Sol.— Quantumcumque tribunalium civilium acta di- 
cantur publica de facto, saltem de iure, non ideo illorum 
evulgatio in ephemeride vacat periculo, nam lectorum 
castitas et dignitas exponuntur discrimini vivida enarra- 
tione tot circumstantiarum; haec enim enarratio, neces- 
saria iudicibus, est superflua lectoribus ephemeridis. 
Ideo, prouti quorundam librorum lectio permittitur cen- 
soribus officialibus, quae vetatur ceteris, ita non oportet 
evulgentur communiter omnia quae in tribunalibus pro- 
feruntur x. 


C. III.— Philoromus, e diurnariorum coetu, explorat et 
divulgat occulta vitia et crimina politicorum hominum, 
ea ratione ductus quod ipsorum notitia necessaria sit tum 
civitati, cuius damnum vitetur, tum civibus, quorum vo- 
tum exquiritur in electionibus. 

Sol.— Recte quidem Philoromus quandiu de vitis et 
criminibus agitur quorum detectio atque evulgatio bono 
communi postuletur; minus attamen recte si de ceteris 
sermo. Hinc Tanquerey: «Si magistratus munere publico 
fungentes actus iniustos etiam occulte committunt, bo- 
num publicum postulat ut isti actus divulgentur, ut ita 
a novis iniustis actibus deterreantur. Tempore electio- 
num, licet occulta crimina candidatorum, quae eos in- 
dignos reddunt a munere publico, manifestare, tum quia 
id postulat bonum publicum, tum quia cartdidati publi- 
cum munus ambientes eo ipso permittere censentur ut 


| «Può essere lecito che di punto in blanco si gettino alia cupidigia 
della curiosité particolari e descrizioni, che dovrebbero essere riservate 
alia polizia sclentifica ad alia magistratura? E mai lecito che de ogni 
fatto criminoso, su cui meglio sarebbe gettare un velo pietoso. si tragga 
Occasione per descrizioni e ricostruzioni che non sono altro che scuola 
di delitti e incentivo al vizio?» (Ioannes XXIII, alloc, d. 8 dec. 1959; 
AAS, 52 [19601, p. 48). 

eorum dignitas vel indignitas divulgetur. Non licet autem 


ea manifestare vitia quae ad bonum publicum non con- 
ferunt» x. 


C. IV.— Theodorus, periodici foli proprietarius, con- 
tendit licitum. esse explorare et evulgare occultam ma- 
litiam privatorum, quod nemini sit ius ad falsam famam 
bonam et is qui vel occulte malum agit dignus sit in- 
famia. 

Sol.—Ius ad bonam famam etsi falsam omnes Aucto- 
res tribuunt illi qui apparet bonus, aut quod ipsa civis 
civitasque indigent, aut quod meremur et demeremur 
apud homines actibus qui innotescunt hominibus (III, 
249). Ideo, si infamia sumitur qua vindicta, uni iudici 
competit: principis est enim 1udicare discrimen totius ex 
malitia partis et subtrahere consequenter de bono partis 
propter bonum totius; punitionis igitur instar, privatus 
non habet ius diffamandi proximum; si faciat, peccat 
contra iustitiam, prout peccaret si reum occideret morte 
dignum. Si tamen diffamatio 1mportat defensionem con- 
tra aggressorem, formaliter aut materialiter, iniustum, 
tunc quidem ius est singulis ut defendant se, defendant 
innocentem, defendant maxime societatem. Sed haec 


quoque defensio licita oportet intra limites inculpatae 
tutelae cohibeatur. 


C. V.—Tharacus, qui cuiusdam catholicae ephemeri- 
dis directionem sumpsit, hos suos timores parocho sub- 
mittit: «Nisi detur catholicis diurnariis amplissima li- 
bertas in quotidianis eventibus tum detegendis tum evul- 
gandis, ephemerides nostrae sustinere nequeunt cetera- 
rum competitionem». 


Sol.— Parocho responsionem praebet Merkelbach: 


I Tanquerey, Th. Mor., III. 358, ed. 1931. 

«Catholicis scriptoribus tam ampla facultas est facienda 
quam lex moralis sinat, si seria adsit ex parte acatholico- 
rum concurrentia. Id facile fiet pro foliis maioribus. Sed 
a) non tam facile est admittendum pro minoribus et lo- 
calibus, aut pro periodicis; ») nec semper folia adversa 
sunt revera timenda; c) atque etiam non semper neces- 
sarium erit indicare personarum nomina: possunt enim 
facta narrari omissis nominibus, aut solis eorum litteris 
initialibus indicatis, si timeatur crimen divulgandum ubi 
nondum sit notum; atque ita faciendum est, nisi tamen 


certo ab aliis sit divulgatum» \ 


C. VI.— Aegerrime fert Priscus diurnariorum genera- 
lem praxim, eos dumtaxat aut praecipue divulgandi 
eventus qui peccatum redolent, homicidia scilicet, suici- 
dia, crimina passionalia, furta aliasque iniustitias. Po- 
tor enim civitatis pars probis civibus constat qui vitam 
gerunt tranquillam et honestam quique insignia prae- 
bent exempla fortitudinis, patientiae, iustitiae, castitatis 
et amoris ad proximum; de quibus attamen raro in fo- 
lis peridiocis fit verbum. 

Sol.— Praxis illa explicari potest ideo quod ab assuetis 
non fit passio; quapropter si diurnarii satagunt lectorum 
excitare attentionem, ad ea maxime vel tantum defle- 
ctunt evulganda quae sunt insolita; narrantes igitur 
facinora paucorum, testimonium ferunt de virtute plu- 
rum. Sed huiusmodi testimonium multos lectores latet; 
qui propterea facile putant totum genus hominum cor- 
ruptum et ideo amittunt fiduciam erga superiores et 
erga proximos, necessariam attamen in vita sociali tum 
pro oboedientia tum pro convictu. Neque vacat praxis illa 
scandalo: prava enim exempla, si ab iis proveniunt ma- 
xime qui ob auctoritatem, artem vel ingenium celebran- 

tur, apta sunt quae imitationem captent debilium; sic 
igitur narrentur ut non modo ab eorum approbatione vel 
excusatione abstineat diurnarius sed positive conscium 


reddat lectorem illa evulgari ut cognoscantur atque co- 
genita reprobentur. 


Huc e superioribus voluminibus Casus accedant: 
Ephemeridi pravae collaborans (11, 496); Revelatio defe- 


ctuum animi vel corporis naturalium (ni, 258); Curiosus 
de factis aliorum (An, 592). 


X II. SENATORUM OBLIGATIONES 


Doctrina. 


Senatores dicuntur membra Senatus, alterius scilicet 
Camerae quae una cum Parlamento obtinet in democra- 
ticis civitatibus potestatem legiferam \ 


Legitime electi tenentur, ex iustitia legali, munus ac- 


ceptare, si tamen idonei sint nec rationabiliter. excu- 
sentur. 


suscepto munere obligantur ex iustitia commutativa 
ad bonum publicum promovendum, materiale, civicum, 
culturale, morale et religiosum, tum opportunis legibus 
tum denuntiatione et coercitione abusuum atque iniusti- 
tiarum quae forsan patrantur in republica? 


[ Quod ad clericos attinet, cf. n. 137, 143. 


* «Itaque per quos civitas regitur, primum conferre operam gene- 
ratim atque universe debent tota ratione legum atque institutorum 
scilicet efficiendo ut ex ipsa conformatione atque administratione reipu- 
blicae ultro prosperitas tam communitatis quam privatorum efflorescat. 
Id est enim civilis prudentiae munus, propriumque eorum, qui praesunt, 
officium. Nunc vero illa maxime efficiunt prosperas civitates, morum 
probitas, recte atque ordine constitutae familiae, custodia religionis ac 

Debent propterea scire quis sit finis et quid bonum 
reipublicae, quaenam sint iura Ecclesiae, quae relatio 
hanc inter et Statum, quaenam obligationes huius erga 
illam. 

Debent studia conferre circa ea de quibus habent 
discutere et decernere; ideoque consilium petere a pe- 
rtioribus. Tenentur sessionibus interesse atque suffra- 
gium ferre pro legibus iustis et contra iniustas; excu- 
santur quidem si ex eorum absentia vel suffragii omissio- 
ne non sit timendum damnum-—v. gr., quia praevident 
praesentiam vel sufragium futurum esse inutile—, quin 
tamen excusentur ob ipsorum privato, quantumvis gravi, 
incommodo, nam agitur commune bonum quod, non 
modo est praeponendum proprio, sed et incumbit ipsis 
ex officio. 

Cavere debent maxime ab acceptione personarum, ne 
scilicet ob humanum respectum, utputa erga Ministros, 
vel ob commodum politicae factionis cui adhaerent, dam- 
num inferant communi bono vel votum conferant sen- 
tentiae aut legi iniquae. 

Legem intrinsece et prorsus malam approbare non 
possunt, sed tenentur votum adversum ferre, aut—si fru- 
ctus nullus inde speratur—abstinere a suffragio. Sed le- 
gem minus rectam licebit approbare ad vitanda peiora 
mala; facta tamen protestatione de approbationis sensu 
et motivo. Si lex agatur contraria libertati vel iuribus 
Ecclesiae, eam approbare nequeunt sine Ecclesiae con- 
sensu \ cuius est iudicare quid sibi conveniat in adiun- 


iustitiae, onerum publicorum cum moderata irrogatio, tum aequa parti- 
tio, incrementa artium et mercaturae, Horens agrorum cultura, et si qua 
sunt alia generis eiusdem, quae quo maiore studio provehuntur, eo me- 
lius sunt victuri cives et beatius» (Leo XIIL, enc. Rerum Novarum; Acta, 
XI. p. 120 s., ed. 1892). 

| «Excommunicatione latae sententiae speciali modo Sedi Aposto- 
licae reservata plectuntur: 1.6 Qui leges, mandata, vel decreta contra 
libertatem aut iura Ecclesiae edunt» (can. 2334).— Occasione separationis 


39] 

ctis. Quod suffragium bona dederunt fide legi iniustae 
revocare tenentur; si revocatio lamiam impossibilis, te- 
nentur tum, pro damno vitando, damnificandum monere 


ut sibi provideat, tum, pro vitando scandalo, suam agendi 
rationem retractare. 


Casus primus. 


Emirenus, reipublicae senator, cum nova Constitutio 
Status perficeretur, faciliter laicistis concessit ut abro- 
garetur primus antiqui Statuti articulus, in quo religio 
catholica tamquam Status religio habebatur. 


Ita egit, quia ipse retinet meliorem condicionem rela- 
tonum inter Ecclesiam ac Statum esse absolutam sepa- 
rationem, prout invenitur in Statibus Foederatis Ameri- 
cae Septentrionalis. 


Confessarius, cui hunc agendi modum fassus fuerat, 
respondet Statum catholicum in suo gubernio non debere 
vel ullo modo posse a religione abstrahere, sed omnibus 
viribus illam tueri ac promovere debere, nam Status ca- 
tholicus absque religione concipi nequit. Quapropter Emi- 
renum senatorem valde increpat ac redarguit; eidemque 
onus pro posse reparandi imponit. 

Quaeritur: 


]) Quid de novis ideis ab Emireno enuntiatis. 
2) Quid ad casum. 


Ecclesiae et Status gallici, S Paenitentiaria ad dubium: «An Deputati 
et Senatores Galliae qui votis suis legem Separationis, ut aiunt, consti- 
tuerunt, subiaceant ipso facto excomunicationi latae sententiae», respon- 
dit (30 mail 1908): «Affirmative» (ASS, 41 [1908], p 612). 

Solutio 


Ad Ium.— Non sunt ideae novae sed ideae ac postulata 
Liberalismi, qui contendit auctoritatem civilem vel so- 
cialem neutiquam obligari ad suscipiendam revelationem 
divinam, etsi sufficienter propositam, sed neutram ma- 
nere posse inter veram et falsas religiones. 

Jam in Syllabo Pii IX damnatae fuerant hae propo- 
sitiones: «Ecclesia a statu statusque ab Ecclesia seiun- 
gendus est. Aetate hac nostra non amplius expedit reli- 
gionem catholicam haberi tamquam unicam status reli- 
gionem, ceteris quibuscumque cultibus exclusis» (Denz. 
1755, 1777). Inde Leo XIII monuerat: «Nequaquam licere 
petere, defendere, largiri, cogitandi, scribendi, docendi, 
itemque promiscuam religionum libertatem, veluti 1ura 
totidem quae homini natura dederit» (Denz. 1932). Etiam 
S. Pius X hunc, inter errores modernistarum, numerat: 
«Status ab Ecclesia dissociandus, sicut etiam catholicus 
a cive» (Denz. 2092), atque in damnationem legis gallicae 
de separatione edixit: «Civitatis rationes a rationibus 
Ecclesiae segregari oportere, profecto falsissima, maxi- 
meque perniciosa sententia est» In eodem sensu abun- 
dat Pius XII 

Hanc quaestionem egregie evolvit Card. Ottaviani in 
sua acroasi (2 martii 1953) ad universitatem Lateranen- 
sem 3, quam ex parte hic transcribimus: 

]) Status uti corpus sociale tenetur ad professionem 
socialem religionis. Homines, non modo ut individua, ve- 
rum ut membra societatis quoque, subduntur Deo, qui 


| ASS, 39 (1906). p. 5. 
2 Videsis eius allocutiones «Ci riesce» (AAS, 45 [1953], p. 794 ss.) et 


«Vous avez voulu» (AAS, 47 [1955], p. 672 ss.). 
à Ottaviani, Doveri dello Stato Cattolico verso la Religione (Libre- 


ria dei Pont. Ateneo Lateranense, Roma, 1953). 

non est dumtaxat auctor et gubernator singulorum, sed 
et conditor atque conservator societatis. Prout homini 
individuo non licet omittere officia sua erga Deum, sic 
nec Statui; prout individuus homo tenetur religionem 
amplecti qua Deus vult coli, sic et Status pariter x. 


2) Status Moderatores tenentur suam rationem 
agendi et legislandi ad principia moralia religionis insti- 
tuere. 51 enim subduntur Deo—cui debent et honorem et 
oboedientiam—, tenentur conformare praeceptis Dei 
quidquid agunt, etiam uti Status Moderatores. 


3) Moderatores eorum Statuum quorum maxima 
pars est catholica tenentur pro viribus defendere unita- 
tem populi religiosam. Leges enim dantur in bonum 
commune; nequeunt igitur Moderatores ferre leges in 
favorem religionis paucorum inde si damnum immineret 
fidei atque conscientiae maioris partis. 51 ipsi Moderato- 
res sint (uti praesumitur) catholici, iniuria, concederent 
religioni falsae iura quae uni conveniunt verae religioni. 


4) Absoluta igitur separatio non potest retineri op- 
tima condicio relationum inter Ecclesiam et Statum ca- 
tholicum. Verum Ecclesia admittit eas interdum  cir- 
cumstantias esse in quibus catholici Status Moderatores 
subsint necessitati tolerandi (legibus) et permittendi 
(praxi), ob rationes nempe gravissimas, ceteros cultus. 
At tunc quoque oportet illos servare tutum atque tectum 
principium: religionem catholicam esse solam Status re- 
ligionem; quapropter ne permittatur illa omnimoda erro- 


| «Homines enim communi societate coniuncti nihilo sunt minus in 
Dei potestate, quam singuli: neque minorem, quam singuli, gratiam 
Deo societas debet (Leo XIII. enc. Immortale Dei 1 nov. 1885; Acta 
eiusdem. 5. p. 122, ed. 1886).—«Deum civilis societas, quia societas est, 
parentem et auctorem suum agnoscat necesse est. atque eius potestatem 
dominatumque vereatur et colat. Vetat igitur iustitia, vetat ratio atheam 
esse, vel, quod in athelsmum recideret, erga varias, prout loquuntur, re- 
ligiones pari modo affectam civitatem, eademque singulis iura promiscue 
largiri» (Id., enc. Libertas, 20 iunii 1888; Acta, 8, p. 231, ed. 1889). 

ris propagatio quae facile decipiet cives simplices— per- 
mittatur cultus privatus, non vero publicus. 


Ad Ilum.— Confessarius iure quidem pleno Emirenum 
increpat ac redarguit. Quoniam Emirenus non distinguit 
inter nationem catholicam et acatholicam, v. gr. inter 
Italiam atque Status Foederatos Americae Septentriona- 
lis. Explicet ergo ei quadruplex illud caput catholicae 
doctrinae ad quod plene se accommodet pro futuro. 

Anteactum excusaturne bona fide? Sed communiter 
episcopi loquuntur in his rerum adiunctis; quare eos non 
audivit? quare saltem consilium a peritioribus se non 
petut, v. gr. a parocho? Agebatur enim bonum commune, 
independens ab optima quoque fide operantis. De reliquo 
haec quae notatur circumstantia «faciliter laicistis con- 
cessit» bonam fidem excludere videtur. 

Iure quoque confessarius imponit Emireno reparatio- 
nis onus, pro posse. Imprimis reparandum certo est scan- 
dalum. Quoad alia damna, reparatio difficilior, forsan et 
impossibilis. At licet nequeat facere ut lex semel lata 
aboleatur, poterit tamen, pro opportunitate, verae reli- 
gioni favere in comitiis quoque Senatus. 


Alii casus. 


C. Il.— Quattuor illa catholicae doctrinae postulata 
quae a confessario audivit (394), Emirenus data occasione 
refert Cantidiano, in Senatu contubernali. Qui tamen 
obicit: Status nec iudicare valet de facto revelationis 
—non igitur tenetur veram agnoscere religionem, nec 
praecipere potest contra conscientiam subditorum—ergo 
si nonnulli cives acatholici, nequit officialem constituere 
unum cultum catholicum. 

Sol.— Status non valet de revelationis facto iudicare 
auctoritative; at satis est si iudicet secundum sensum 

communem de motivis credibilitatis—ita nec valet indi- 
care auctoritative de ethicae naturalis veritatibus; ta- 
men secundum sensum communem admittit liberum ar- 
bitrium, responsabilitatem, proprietatis ius aliaque plura, 
quae interdum a philosophis theoretice denegantur—. 
Status, insuper, etsi nequeat praecipere contra subdito- 
rum conscientiam veram, potest attamen contra erro- 
neam: sic vel illi qui reiciunt proprietatis ius possunt 
cogi a Statu ut ita agant ac si ius agnoscerent, qui oppo- 
nunt obiectionem conscientiae obligari possunt qui bel- 
lum gerant (II, 351 s), qui non admittunt fornicationis 


malitiam possunt a Statu prohiberi quominus publice 
fornicentur x. 


C. III.— Pegasius in Senatus comitiis propterea faven- 
dum tenet cultuum libertati quod Ecclesia sibi aperte 
contradicat dum, libertatem petens a Statu non-catholi- 
co, libertatem denegat in catholico Statu 


Sol.— Nulla est in Ecclesiae ratione agendi aperta 
contradictio. Cum Deus etenim hominibus praeceperit 
determinatum cultum, Ecclesia non potest approbare 
cultus ceteros; ideo 1n Statu catholico, in quo valet suo 
iure uti, exigit ut ille unus cultus agnoscatur. In non- 
catholicis, contra, Statibus, in quibus non agnoscuntur 
iura Dei, petit ut agnoscantur saltem quae ibidem pro- 
clamantur iura hominum). Sic et privati cives, cum de- 


| Cfr. Garrigou-Lagrange, De revelatione, II, p 449 ss., ed. 1931. 

2 «Contra illos qui libertatem cultuum proclamant, et tamen Eccle- 
siam  vexant, eamque prohibent quominus libere exerceat proprium cul- 
tum, hoc modo (ad hominem) argumentamur: Aut libertas cultuum est 
Bdmittenda ut verum principium sociale, aut secus. S1 admittenda est, 
ergo iniuste et irrationabiliter prohibentur catholici quominus illa liber- 
tate fruantur; si autem secus, ergo nonnisi per solemne mendacium 
cultuum libertas proclamatur. Quae sane argumentatio recta est et ad- 
versarios perstringit: unde et Ecclesia ipsa catholica eam non dedi- 


enatur, sed eam urget ut iura suae libertatis defendat» (Zigliara, Sumina 
Philosophica, Ius naturae, n. 66, ed. 1926). 

fendere valemus bona nostra, refugimus transactionem 
sive compositionem; hanc tamen ibi admittimus cum ab 
ilis tutandis praepedimur. 


C. IV.— Abudemius confessario pandit bis in. Senatu 
suffragatum fuisse legi iniustae; semel quidem ex pactio- 
ne seu conspiratione cum ceteris politicae factionis se- 
natoribus, quorum numerus in comitiis praevalens; 
iterum, absque conspiratione seu condicto, cum ob eius 
favorem lex tot suffragia obtinuit quot simpliciter ne- 
cessaria erant approbationi. Confessarius in utroque casu 
obligat Abudemium ad damnorum, ex iniqua lege pro- 
venientium, compensationem. 


Sol.— Optime confessarius. Nam in utroque casu Abu- 
demius, simul cum alis, exstitit totius damni causa effi- 
cax; quapropter singuli tenentur absolute quidem pro 
rata damnificationis (seu de toto damno omnes simul), 
condicionate vero in solidum (id est de toto singuli, si 
ceteri non compensent partem propriam). 


C. V.— Gerasimus se in confessione accusat quod, pro- 
posita Senatui lege iniusta, ipse, absque conspiratione, 
suffragium tulit legi favorabile, sed approbationi super- 
vacaneum, nam facta votorum enumeratione perspicuum 
fuit legem obtinuisse maioritatem, proprio etsi dempto. 
A confessario acriter obiurgatus, Gerasimus petit num 
ad damnorum compensationem sit adstrictus. 

Sol.— Recte increpatur a confessario noster Gerasi- 
mus, cum iniquae legi suffragatus iniquitati certo con- 
senserit. Sed num exstiterit efficax causa damni et ideo 
ad restitutionem sit adstrictus, Auctores non concordant. 
Communius enim distinctio fit prout suffragia simul data 
fuerint (v. gr. assurgendo, manum elevando) aut potius 
successive: si quidem simul, tenentur omnes in solidum 
de damnis (320); s1 vero successive, aut vota data fuerunt 

secreto (per schedulas secretas) aut publice (utputa, viva 
voce): si secreto, plures obligant quotquot dederunt vo- 
tum favorabile, aut pro rata damnificationis aut pro rata 
dubii; si autem publice, plures eximunt a restitutione 
eos qui suffragium dederunt post completum numerum 
necessarium— nisi aut votorum superabundantia causa 
fuerit cur lex sanctionem obtinuerit regis seu potestatis 
exsecutivae, aut vota fuerint revocabilia nec tamen 
revocata—. Ali, contra, quorum sententiam  Billuart 
probabiliorem dicit, cuique Vermeersch 3, atque Prim- 
mer | favent, omnes omnino, absque distinctione, obli- 
eant ad damnum reparandum, quod hoc non fiat suffra- 


giis sed decreto vel lege, collationem votorum subse- 
quent!. 


C. VI.— Theodardus, e senatorum collegio, petit a con- 
fessario num peccet et ad restitutionem damnorum te- 
neatur si suffragium non fert quod ferre posset. 


Sol.— Ad rem Fanfani: «Senatores, deputati, publici 
consiliarii, quibus ex officio incumbit suffragium tempo- 
re debito ferre, si sine 1usta causa, et ex gravi neglegentia 
aut falso timore a suffragio ponendo abstinent, aut tem- 
pore votationis absunt, quando praevidere possunt si- 
lentio huiusmodi grave damnum bono publico aut alicui 


| «In dubio an suffragium quis dederit post completum numerum 
sufficientem suffragiorum, tenetur restituere, saltem pro rata et men- 
sura dubii, quia, licet non certo causaverit damnum, certo tamen causa- 
vlt incertltudinem auctoris damni, quatenus effecit ut, ob excedentem 
numerum suffragiorum, aliqui non sint certi qui in solidum restituere 


teneantur; et ita iam deteriorem fecit condicionem illius qui damnum 


passus est. in ordine ad damni reparationem» (Merkelbach, Th. Mor. 
II. 313. ed 3). 


Billuart, Summa S. Thomae, tr. de iure et 
a. 13. 5 4). 


^ Vermeersch, Th. Mor., II. 664, ed. 1928. 
t Prümmer, Th. Mor., II, 105n, ed. 1928. 


iustitia, diss. $. 

civium cetui imminere, graviter peccant et ad restitutio- 
nem in quantum est possibile obligantur» x 


Huc e superioribus voluminibus Casus accedat: Rei- 
publicae senator cuius suffragium petitur pro vetando 


culto religioso in fabricis (ILI, 319). 


X III. NOTARIORUM OBLIGATIONES 


D octrina. 


Notarius dicitur is qui conficit publica instrumenta 401 
quae in 1udicio et extra indicium fidem faciant 

Eius obligationes notissimo versu comprehenduntur: 
«Expertus, fidus, diligens Notarius esto». 

Expertus quidem, sive callens notitia illorum quae ad 
officium spectant. Peccat igitur si ex ignorantia non 
recte conscribat acta seu instrumenta, praetermittens 
puta sollemnitates 1ure necessarias. 

Diligens quoque, qui instrumentorum non protrahat 
expeditionem, absque iusta causa, qui ministris suis 1n- 
vigilet ne scripturas perperam conficiant, qui instrumen- 
ta confecta sive a ministris sive ab alus notariis, prius- 
quam subscribat ipse, recognoscat, qui accurate custodiat 
quae commissa sunt eius custodiae. 

Fidus, denique, tum in voluntate contrahentium vel 
auxilium eius petentium fideliter scriptis redigenda, v. gr. 
falsos excludens testes, non scribens testamentum homi- 
nis destituti rationis usu, non praebens per ambiguas 
formulas ansam litibus, monens partes de clausulis qua- 
rum omissio ipsis nocere potest, non multiplicans paginas 


1 Fanfani, Th. Mor., II. 354. 
a De notariis ecclesiasticis, cf. can. 372-374, 503. 

scripturae ut exigat inde maius stipendium, non postu- 
lans laboris pretium ultra taxam vel probatam consue- 
tudinem, parti legitime petenti paratus exhibere acta et 
documenta, pecuniae apud se depositatae non differens 
vanis prorsus pretextibus restitutionem debitam; tum 
maxime in secreto servando professionali, quod obligat 
prae commisso privato, ideoque prae promisso, a fortiori 


prae naturali, et 1deo dicitur secretum rigurosum (MI, 
274 SS.). 


Quod attamen non urget: 1) si praesumi potest ratio- 
nabiliter consensus committentis; 2) sı res aliunde nota 
et divulgata sit; 3) si immineat damnum publicum, nam 
in publicum bonum fuit ipsummet susceptum; 4) si im- 
mineat damnum grave vel secretum committenti vel se- 
cretum servanti vel tertio innocenti, saltem si tertio 
huic innocenti quod damnum imminet sit iniustum ab 
eoque immineat qui secretum commisit, ita videlicet ut 
committens secretum sit iniusto aggressori aequipa- 
randus. 

Verum etiam cum revelatio secreti venit licita non 
continuo pronuntianda est obligatoria: non enim tene- 
mur proximo succurrere inde si nos incurrimus parem 
indigentiam; porro, quod soleant hodie vim secreti pro- 
fessionalis cives immo et civiles legislatores exaggerare, 
contingit secretum licite revelantes amittere fiduciam 
eorum qui consilia petunt, seque exponere amissioni offi- 
cii aliisve poenis lege comminatis. 


Casus primus. 


Mortuo Eusebio, qui nullum testamentum reliquit, 
magna quaestio exagitatur inter Eduardum et Vinicium, 
filios legitimos Eusebii, et Aedgarium. Qui ultimus, prae- 
tendens se filium naturalem esse Eusebii, et documentum 

recognitionis, iam a patre exaratum, a filis legitimis de- 
structum esse, enixe vindicat partem in hereditate. 

sive Eduardus et Vinicius, sive Aedgarius adeunt no- 
tarium Remigium, quem omnes sciunt amicissimum 
Eusebii; primi ut ab accusatione destructionis praeten- 
si documenti recognitionis se eximant, ultimus ut testem, 
Si possit, inveniat suae recognitionis, oretenus a patre 
promissae. 

Remigius revera possidet documentum recognitionis, 
quod tamen ex Eusebii iussione ostendere non potest, nisi 
mortua Eusebii uxore, Lina, quae inter vivos adhuc nu- 
meratur; anceps itaque manet utrum secreto professio- 
nali magis teneatur quam motivo caritatis erga Aedga- 
rium, et consilium sacerdotis Gervasii, amici sui, expetit. 

Quodnam in casu Gervasius consilium praestare de- 


beat? 


Solutio 


Duplex, ni multum fallor, est hypothesis: 1ussionem 
dilationis quoad ostensionem documenti Remigius acce- 
pit quatenus notarius aut quatenus amicissimus de- 
functi. 

Si dumtaxat quatenus amicissimus, moneatur a sacer- 
dote Gervasio ut documentum recognitionis statim pro- 
ferat, quoniam differens prolationem usque ad uxoris 
mortem non poterit probare se sic egisse ex mandato de- 
functi potius quam motu proprio, ne dicam ob animum 
aversum in filium naturalem; amitteret tunc fiduciam 
eorum qui eius petunt consilium vel auxilium et se ex- 
poneret discrimini valedicendi officio atque poenis a lege 
civili comminatis subiacendi. 

Si vero iussionem dilationis accepit Remigius ut no- 
tarius, monendus est potius a Gervasio ne documentum 
recognitionis modo proferat, sed post uxoris mortem 

dumtaxat. Ex hac etenim dilatione nullum imminet 
damnum publicum. Nec damnum privatum quod imminet 
fiho naturali ob secretum commissum a defuncto potest 
dici damnum iniuste illatum, quoniam Eusebius non te- 
nebatur agnoscere filium naturalem eique portionem do- 
nare hereditatis; ad plurium 1mmo modernorum Codi- 
cum disciplinam inquisitio paternitatis prohibetur (III, 
483, 485). Ergo Eusebius licite poterat apponere condicio- 
nem recognitioni Aedgarii; apposuit autem, differens ad 
mortem usque uxoris ostensionem confecti documenti. 


Ad quamvis non proferat modo documentum, suadeat 
Remigius fratribus litigantibus compositionem aequam. 
Patri cum fuerit amicissimus potest profecto adducere 
filios quidem legitimos ut admittant tamquam valde pro- 
babilem documenti recognitionis exsistentiam, quod ve- 
nire potest in lucem; filium pariter naturalem ut adver- 
tat documentum ad leges exaratum non facile venisse ad 
manus illorum quorum interest eius destructio et ideo 
recognitionis documentum, oretenus promissum, proba- 
biliter numquam conscriptum fuisse. 


Alii casus. 


C. 11 — Caius et Titius, soli heredes, committunt rem 
componendam notario; sed huic privatim Titius secreto 
ostendit legatum testatoris in favorem Sempronii. Tene- 
turne notarius de hoc legato silere? 


Sol.—S51 notarius fuisset ab ipso testatore constitutus 
testamenti exsecutor, tunc quidem teneretur eius exsequi 
postremam voluntatem; nec poterat impediri ex secreto 
Titii, quod nec suscipere liceret contra suum officium. At 
in adiunctis notarius non fuit a testatore designatus te- 
stamenti exsecutor—non enim testator, sed heredes sunt 
clientes notarii—; secreto igitur professionali adstrictus, 
abstinere tenetur a monendo tum Caio tum Sempronio. 

Nec dicas quod in hoc casu damnum fit Sempronio ab 
ipsomet qui secretum commisit (402); nam iactura gra- 
tuiti doni, probabiliter non ita magni, non videtur suffi- 
ciens damnum ut praeponderet legi de secreto. Ita Ge- 


nicot 


C. III.— An teneatur notarius ad restitutionem erga 
fiscum si in conficiendo instrumentum venditionis aut 
inventarii, postulantibus partibus (ipso etiam insinuan- 
te)) non verum rei pretium inscribat, sed aliud minus, ut 
tributum solvendum minuatur. 

Sol.— Respondet Fanfani: «Controvertitur inter au- 
ctores, sed sententia probabilior est negativa. Ratio est, 
quia ex consuetudine generaliter accepta, etiam a probis, 
non solet in his instrumentis conficiendis totum pretium 
declarari, sed inferius vel quasi conventionale, relin- 
quendo fisco determinare, per aestimationem peritorum, 
si ei placuerit, verum pretium. Si autem non peccant par- 
tes verum pretium dissimulando, non peccat notarius ex 
cooperatione; ipse enim non constituitur ad tributa ex 
officio exigenda, sicut praepositus vectigalium, sed ad 
instrumenta conficienda» à 


C. IV.— Victorinus, debitis pressus, timet ne bonorum 
cessionem facere cogatur. Victor, eius amicus, opem suam 
ei promittens, «Fingamus, ait, mutuum 5.000 francorum 
a me tibi praestitum; sic summa tibi servabitur». Adeunt 
Sabinum, notarium, qui, rei haud ignarus, instrumentum 
conficit. Reapse, cessione mox facta, Victor, qui curave- 
rat ut hypothecae privilegio gauderet. 5.000 fr. cum cre- 
ditorum detrimento obtinet. 

Sol.— Ad hunc casum Ferreres: «Agendi ratio Sabini 
est iniquitatis plena: cooperatur enim scienter iniustitiae 


| Genicot, Casus Conse., 448, ed. 1928. 
à Fanfani. Th. Mor., Ill, 294. 

gravi Victorini debitoris et Victoris ficti mutuatoris, qua 
damnum notabile creditoribus prioris infertur. Ergo Sa- 
binus, deficientibus aliis damnificatoribus, utpote coope- 
rator positivus seu in iniustitia participans, ad restitutio- 
nem obligatur» \ 


C. V.— Hegesippus, notarius, quasdam omisit sollem- 
nitates, et ideo testamentum fuit declaratum nullum; 
teneturne de damnis? 

Sol.—Ferreres ipsemet respondet: «Si ob defectum 
sollemnitatum testamentum, sive apertum sive clausum, 
declaratum fuerit nullum, notarius tenetur de damnis se- 
cutis, si defectus ex eius malitia, vel ex eius neglegentia 
inexcusabili, aut inexcusabili ignorantia, proveniat» a. 


C. VI.— Egdunus, notarius, multa instrumenta publica 
conficere cogitur; ideo pro quorundam negotiis citius pe- 
ragendis aliquid solet ab istis petere supra lege taxatum 
stipendium. 

Sol—S1 ut illis chnentibus satisfaciat, Egdunus ex- 
traordinarium debeat vel laborem suscipere vel sustinere 
incommodum—v. gr. noctes ducere insomnes, aliam adire 
civitatem—, non est cur inquietetur, haec enim sunt pre- 
tio aestimabilia. Esset tamen carpendus si tot simul in- 
strumenta conficienda sponte susciperet quae conficere 
nequiret absque damno clientum. 


1 Ferreres, Casus Conse., II, 23, ed. 1926. 
» Id., Th. Mor., I, 955, ed. 1932. 

Medicorum: honoraria, 356ss, 
SI pauperes arcentur aut 
supra morem vel ultra ne- 

Moniales, v. Clausura, Oboe- 
dientiae, Paupertatis, Re- 

Institutorum saecularium, 

gationes. 

tensionem, 403ss, quoad le- 

signandum, 407; quoad in- 
strumentum conficiendum, 

notarii eclesiasticl, 401n. 

commercialibus vel indu- 
strialibus, 89n. 

Oboedientiae: virtus non ma- 
xima, 30n; eius obiectum, 
26; votum religiosum, 26ss; 
meritum virtutis et voti, 
27ss, 35, 48; in gratis et 
ingratis 26; agens ex licen- 
tia superioris, 30; in do- 
ctrina tradenda, 33; v. Pau- 
pertatis, Regula, Superio- 
res. 

Onanismus coniugalis, 240ss; 
uid liceat necne uxori, 

Confessarius, Copula. 

Ovlductus Interruptio an red- 

gationes, 159ss; quoad sa- 

165 quoad residentlam, 
159, 165; quoad renuntia- 
tionem beneficii, 162ss; 

uoad Missam applican- 
am, v. Missae applicatio. 

307ss; quoad famulos ae- 
grotos, 314; quoad sala- 
rum, 307 315s; quoad di- 
missionem operariorum, 

Paupertatis votum, Iss; 

2; materia gravis, 3; resti- 

tia requisita, 5ss, lis; do- 
minium  manuscript!, 9; 
furtum et restitutio, 13; v. 
Abdicatio. 

Peccati consuetudo fatenda 
confessarlo, 170n. 

Peccatores, v. Ingressus. 

Peculium, 1, 6. 

rum. 

Ecclesiae applicatio, 290n. 

Potestas civilis et ecclesiasti- 
ca, 136; v. Ecclesia. 

pue v. Clausura. 

Religio: ldrtus, non maxima, 
30n, eius actus, 30n, 48n; 

sus, Ingressus, Oboedien- 
tiae, Paupertatis, Regula, 
Vocatio 


Religiosus, v. Egressus, Ne- 
gotiatio, Religio. 

Requies  dominicalls opera- 
riis concedenda, 308. 

Romani veteres, 375n. 


Sacerdos, docens in schola 
mixta vel neutrali, 376s; 
matrimonium  attentans, 
99ss; quid si non potest a 
complice discedere, 107ss; 
vel iam discessit, 107s; 
quoad Interventum in rem 
politicam, 137s; si prohibi- 
tus ab Ordinario, 142; 
quoad proponendam Eccle- 
siae doctrinam socialem, 
289ss; quoad apostolatum 
inter operarios, operarii in- 
star, 147ss. 

Saecularizatus, 64. 


Schola nova, 370ss; v. Mon- 


tessor1i. 


Scientiae ex confessione ha- 


bitae usus, 194ss; quomodo 
differat a sigilli violatio- 
ne, 194; pro deneganda 
subdito administratione, 
197ss; in concionibus et 
collocutionibus, 200; ad fu- 
giendum paenitentem, 201s; 
ad vigilandum eum, 203; 
ad fugiendas insidias, 204. 


Secretum, ius ad, 380s; v. Di- 


rector, Notariorum, Medi- 
corum obligationes, Scien- 
tiae, Sigillum. 


Seminarista, v. Director, Vo- 


catio; quoad apostolatum 
inter operarios, operarii in- 
star, 154n, 

Senatores, qui 390; eorum 
obligationes, 390ss; suffra- 
gatto legi iniustae, 398s; 
abstinens a suffragio, 400; 
senatoris munus quoad cle- 
ricos, 137, 143. 

Seniorum oboedientia diffici- 
lior, 35 

Separatio: v. 

cclesiae. 

sigillum confessionis, 18255; 
quid et undenam, 182; eius 


Coniugum, 


oblectum, 183; sublectum, 
184; violatio, 185; v. Con- 
fessarius, Scientiae. 
socialis et politicae doctrinae 
Ecclesiae applicatio, 158. 

Socialistae, v. Ius ad laborem, 
Proprietatis. 

Status, v. Ius ad laborem, 
Professionis; eius ab Eccle- 
sia separatio, 392ss; an 1u- 
dicare possit de facto reve- 
lationis, praecipere contra 
conscientiam subditorum, 
constituere cultum officia- 
lem, 396 

Sterilizatio feminea, 352. 

Stips missarum, 123ss, 132ss; 
v. Missae celebratio. 

Sufficientia vitae necessaria 
ad virtutem, 289n. 

suffragium in electionibus 
politicis et administrativis, 
138n; pro determinata par- 
te politica, 139ss; n par- 
te communista, 146; pro 
minus indigno, 145n; pro 
lege iniqua, 391, 398s; v. 
Senatores. 

Superiores, an debeant ex- 
planare subditis rationem 
praeceptorum, 32; religiosi, 
an obligare possint sub 
sola poena, 45; praecipien- 
tes, 26, 43n, 46s; eorum 
praeceptum multiplex, 26s; 
num obligent ad determi- 
natam doctrinam traden- 
dam, 33; eorum licentia, 
30; eorum usus notitiae ex 
confessione habitae, 199; 
v. Oboedientiae, Pauperta- 
tis. 

susceptor operis, v. Machi- 
naril. 


Theologia laica, laicatus, pro 
laicis, 270. 

Tituli industriales et Status, 
306. 

Transitus in aliam religio- 
nem, v. Egressus. 


Usus: scientiae, v. Scientiae; 
matrimonii, v. Coniugum, 
Copula. 

Uteri ablatio, 241 n. 

Utilitas vendentis vel emen- 
tis an titulus ad augen- 
dum pretium, 338s. 

Uxor, v. Coniugum, Copula. 


Venditio - emptio, 330, eius 
scopus, 305n; v. Mercato- 
rum, Negotiatio. 

Venditores, v. Mercatorum. 

Vestitus immodestus, 374. 


Vicarius oeconomus, curatus, 
perpetuus, quoad missam 
pro populo, Ilin, 119. 

Virtute Indigemus ad operan- 
dum bonum alienum, com- 
mune maxime, 32n. 

Vita, communis, 1; vitae fal- 
sa aestimatio, 256. 

Vitia redhibitoria, 332n. 

Vocatio religiosa, v. Ingres- 
sus; sacerdotalis, 74ss; non 
consistit in propensione, 
77ss; num homo vocet sel- 
psum, 77ss; qui non vocen- 
tur, 81ss; episcoporum nor- 
mae, 82; absolutio denegan- 
da ei qui ad Ordines ads- 

EM turpi vitio deditus, 
3; vocationum promoter, 

85; ingressus in semina- 

rum, $4s; institutio psy- 

choanalytica, 75n; «si non 
fuisti vocatus...», 80; vo- 
cationis amissio, 55. 212s; 

v. Confessarius, Director. 


Votum, religionis, seu Ingre- 
dlendi religionem, 50n; 
paupertatis, | oboedientiae, 
v. Oboedientiae, Pauperta- 
tis, Regula, Suffragium. 


